
Notă asupra ediţiei 


Lucrarea de față cuprinde versiunile românești a trei studii: 
La Chiesa e la Stato Laico de G. Romanato, Per una economia 
politica dei beni religiosi de M.G. Lombardo si Religione e 
accrescimento del potere de L.P. Culianu. Împreună, ele au alcă- 
tuit volumul KReligione e potere, apărut în Italia, la Editura 
Marietti — Torino (1981), în colecţia Chiesa sorro inchiesta, 
consacrată istoriei ecleziastice și dirijată de scriitorul și eseistul 
Franco Molinari. 

Volumul Religie şi putere formează în mare măsură un tot 
unitar, cele trei studii fiind în multe privințe complementare (în 
ciuda diferențelor de perspectivă teoretică şi de metodologie 
evidenţiate de autori — sau poate tocmai datorită lor). În orice 
caz, astfel l-au receptat publicul și presa italiană, în care ecourile 
lucrării au fost însemnate și au persistat vreme de câțiva ani 
(1981 — cca 1985). Caracterul acesta iniţial, de ansamblu unitar, 
al cărții ne-a determinat s-o oferim ca atare și publicului româ- 
nesc, fără a decontextualiza adică studiul lui I.P. Culianu și a-l 
introduce în colecția de „Opere complete“. Nu mai puțin însă, 
tipărirea lui se încadrează aceluiași demers editorial început la 
Nemira în 1993. 

Prezentăm în continuare câteva date despre autori, aflați toți 
trei, în perioada publicării cărţii, la începuturile unor cariere 
ştiinţifice prestigioase, reproducând întocmai, în ceea ce-l priveş- 
te pe I.P. Culianu, nota referitoare la activitatea sa, așa cum se 
afla inclusă în volumul din 1981 — al treilea, în ordine crono- 
logică, dintre cele cure-i poartă numele pe copertă. 


Gianpaolo Romanato (n. Rovigo, 1947) — Istoric al culturii, 
eseist cunoscut, jurnalist. Licenţiat în filozofie la Padova, specia- 
lizat la Universitatea Catolică din Milano, cercetător, apoi profe- 
sor la Universitatea din Padova. 


Mario G. Lombardo (n. Messina, 1945) — A publicat studii 
asupra culturii moderne și contemporane. Licenţiat în filozofie la 
Universitatea din Roma, specializat la Departamentul de ştiinţe 
religioase al Universităţii Catolice din Milano, cercetător la 
Institutul de istoria filozofiei al Universităţii din Pavia. Face 
parte din comitetul director al revistei Fenomenologia e Socieră. 


Ioan Petru Culianu — „Istoric al religiilor. Născut la Iași, în 
România, în 1950. Licenţiat al Universităţii din București, licen- 
țiat al Universităţii Catolice din Milano (Departamentul de științe 
religioase), unde a şi predat câţiva ani. În 1975 a urmat studii de 
specializare, timp de un semestru, cu Mircea Eliade, la Divinity 
School din Chicago. Din 1977 este profesor la Universitatea din 
Groningen (Olanda). În 1980 a obţinut doctoratul în științe reli- 
gioase (istorie și filozofie) la Sorbona, cu Eliade și M. Meslin. A 
publicat Mircea Eliade (Assisi, 1978) și o culegere de eseuri de- 
spre gnosticism, sub titlul /zer in silvis (Messina, 1981). Colabo- 
rează la cele mai importante reviste științifice europene.“ 


INTRODUCERE 


ceastă carte nu a fost scrisă numai pentru specia- 
lişti. Ambitia ei ar fi să îi poată interesa în mod 
egal atât pe specialisti, cât si pe profani. De aceea, fără să 
renuntăm deloc la rigoarea analizei, am încercat să nu naufra- 
giem pe terenul stâncos al eruditiei pure. Dar cu tot atâta grijă 
ne-am străduit să nu sfârşim în banalitate seacă şi în palavre. 
Cititorul va judeca dacă, si în ce măsură, ne-am atins acest 
dublu scop. Autorii pot doar să-l asigure de râvna lor în acest 
sens. 
Religia și puterea constituie un binom susceptibil să trezească 
o oarecare perplexitate, mai cu seamă în Italia, unde el a fost 
trăit, printr-o serie de circumstante istorice cunoscute tuturor, în 
optica părtinitoare și chiar extravagantă a raporturilor dintre 
Biserică si Stat, adică dintre două puteri juridice care se limi- 
tează şi se condiționează succesiv. Dar sub (sau peste) nivelul 
juridic există un nivel cultural mai amplu, în care religia și 
puterea reprezintă două constante antropologice ale omului ca 
fiintă socială si ca individualitate autonomă. Între cele două 
polarizări extreme, ale individualizării si socializării, cultura 
contemporană a identificat religia cu veriga subtilă de uniune 
care leagci aceste două realități. Totusi, astăzi, în fata unei puteri 
anonime și polivalente, care avansează insinuându-se pretutin- 
deni si anulând autonomia si libertatea omului, s-ar zice că 
religia modifică si poate că, răsturnând, readuce la suprafată 

ceeu ce, conform traditiei, era functia 'sa: adică reapare ca 
factor de eliberare, custode al acelei sfere de autonomie pe care 
Statul administrativ şi birocratic tinde, din contra, să o anuleze. 
E tot mai clar, asu cum s-a scris, că „problema existentei 
individuale în societate este v problemă religioasă“. Religia și 
puterea tind, în concluzie, să se despartă şi să se contrapună 
nu numai în realitatea socială, ci si în constiinte. 

În carte, problema e tratată din trei puncte diferite de 
vedere, cu metodologii și instrumente diferite. În primul eseu, 
Gianpaolo Romanato analizează istoric relaţiile tensionate ale 
Bisericii cu Statul laic apărut în urma Revoluţiei franceze. Re- 
fuzul laicitătii şi al autonomiei Statului, constant la Biserica 
secolului ul XIX-lea şi, într-un anume fel, prezent încă sub 
magisteriul lui Pius XI, se termină abia cu Pius XII. Acceptarea 
laicității e însoțită de intuiţia (a cărei dezvoltare o găsim în 
Conciliul Vatican 11) că rolul catolicismului în lumea contempo- 
rană nu va pune doar o chestiune abstractă de raporturi între 
Stat şi Biserică, ci va implica problema, mult mai subtilă, a 
raportului între societatea laică şi societatea religioasă, ambele 
purtătoare de valori proprii care îşi găsesc reprezentarea nu 
întotdeauna în forme pacifice, iar uneori chiar în forme conflic- 
tuale, în conştiinta oamenilor. 

Eseul lui Mario G. Lombardo consideră religia deplasân- 
du-se în interiorul perspectivelor deschise de „stiintele umane “ 
moderne sau „științele culturii“ şi dezvoltă consecințele postu- 
latului implicit în acestea: pretentia de a organiza politic cultura, 
înțeleasă ca sferă a capacității expresive individuale şi a comu- 
nicării sociale. De aceea el propune un examen critic al rolului 
ce tinde astăzi să le fie atribuit „specialiștilor sacrului “. 

Cel de-ul treilea eseu, al lui loan Petru Culianu, examinea- 
ză, din perspectiva istoriei comparate a religiilor, rolul sociali- 
zunt pe care l-au avut întotdeuuna riturile religioase. Rol 
socializant, dar şi rol cumpensatoriu, în sensul că ele au oferii 
frecvent o arie rituală a libertătii, socialmente tolerabilă şi 
sutisfăcătoare individuul, de câte ori puterea a manifestat tendin- 
tu de « deveni absorbantă si prea invadatoare. În fata actualei 

ocultări a sentimentului religios, consecință, nu în ultimul rând, 
a dezlănţuirii acelor instincte agresive pe care tocmai religiile 
ştiuseră să le țină în frâu şi să le limiteze, care pvute fi destinul 
societății noastre? 

Cu această întrebare se încheie carteu. Se încheie într-o 
formă problematică şi nu afirmativă. Problematică, de altfel, este 
şi pozitia autorilor celor trei eseuri, autori care, desi animati de 
sentimente comune, nu-şi ascund diferentele reciproce; iar ele 
nu Sunt, poate, numai de natură metodologică. 


AUTORII 


Partea întâi 


BISERICA ȘI STATUL LAIC 


Gianpaolo Romanato 


Biserica este întotdeauna antagonista 
spirituală a unui Stat care tinde să 
devină totul. 


Luigi Sturzo 


1. PREMISELE 


tatul american Virginia a fost cel care, în 1785, a 
SS decieral pentru prima dată în epoca modemă, acon- 
fesionalitatea statală şi deplina libertate religioasă pentu toți 
cetățenii săi. În celebrul Statut al libei tăților religioase în Virgi- 
nia, datorat inteligenţei limpezi a lui T. Jefferson, citim într-ade- 
văr că „drepturile noastre civile nu depind de convingerile 
noastre religioase mai mult decât de opiniile noastre în domeniul 
fizicii sau geometriei“; de aceea „nimeni nu va fi constrâns să 
frecventeze sau să susțină vreo devoțiune religioasă anume, 
vreun loc sau preot, nu va fi silit, forțat, molestat, nu va suferi 
opresiuni nici corporale, nici asupra bunurilor sale și nu va 
îndura nici alte suferințe din cauza opiniilor sau a credințelor 
sale religioase; ci toți oamenii vor fi liberi să profeseze și să-și 
susțină prin discuţii opiniile lor în materie de religie, iar aceasta 
nu va diminua, nu va face să crească şi nici nu va influența în 
nici un chip prerogativele lor civile“ (1, 263-4). 

Un atare principiu a devenit una dintre marile idei inspira- 
toare ale nou-născutei democraţii americane. El a reprezentat de 
altfel premisa necesară în care își află originea, în materie de 
raporturi între Stat și Biserică, soluția separatistă adoptată de 
Constituţia federală în 1791, cu primul din cele zece amenda- 
mente la această Constituţie (,,Congresul nu va putea stabili o 


1 Numerele dintre paranteze trimil la indexul de publicaţii citate, de la sfârșitul eseului. 
Cilrele romane se referă la operă, cete arabe la pagină. 

religie statală, nici nu va împiedica exercitarea liberă a unei 
religii“). 

Fără îndoială, libertatea religioasă şi separatismul (lipsa unei 
legislații specifice ecleziastice, indiferența statală în raport cu 
diferitele biserici, libertatea conștiinței și absoluta egalitate reli- 
gioasă, libertatea fiecărei religii sau confesiuni de a se organiza 
și de a trăi conform normelor de drept comun) erau roade ale 
iluminismului. Dar erau și rodul amintirii triste și dureroase a 
intoleranței și a persecuțiilor religioase care-i determinaseră pe 
mulți coloniști să emigreze din Europa. Ideea care și-a croit drum 
în America a reprezentat, așa cum s-a observat în mod just, 
„„mai curând decât un «drept inalienabil al omului», realizarea 
unei ipoteze de conviețuire religioasă şi socială“ (VI, 67). Ea 
s-a născut din conștiința că, acolo unde coexistă religii și con- 
fesiuni diverse, cetățeanul şi credinciosul nu se mai pot identifica 
decât cu riscul de a stâmi un război al tuturor contra tuturor. 
Nu a fost nici viclenie, nici vreo stratagemă, a fost o soluţie 
genială şi curajoasă, cu ajutorul căreia Statul să se poată impune, 
rămânând străin de chestiunile religioase (dar absolut non-ostil 
lor), iar bisericile să poată progresa și să se poată realiza, fără 
să-și aroge privilegii diferite de cele ale libertății și respectului 
reciproc. 

Se poate spune așadar că Statul laic îşi are sorgintea în 
America. Dar în vreme ce laicitatea fostelor colonii engleze este 
făcută din „bunăvoință și încredere“, cum scrie Francesco Ruf- 
fini, laicitatea spre care se îndreaptă, aproximativ în aceeași 
perioadă, Franța revoluţionară, se hrănește „din aversiune surdă 
şi neîncredere insurmontabilă“ (X, 232). 

Incongruențele și excesele care caracterizează politica reli- 
pioasă franceză în perioada crucială cuprinsă între începutul 
Revoluţiei (1789) și concordantul napoleonian (1801) derivă, în 
mare măsură, din faptul că opera revoluționară suferea în același 
timp efectul a două tradiţii politice și culturale absolut distincte 
și greu de împăcat. Pe de o parte era o cultură, pe care o putem 
defini ca individualist-liberală, ce tindea către libertate religioasă 
deplină și către separatism. Urmele ei evidente le găsim în câteva 

discursuri teoretic importante: art. 10 din Declaratia drepturilor 
omului si ale cetățeanului, care ratifică libertatea conştiinţei („„ni- 
meni nu trebuie să fie molestat pentru opiniile sale, chiar reli- 
gioase“), art. 3 din Constituția de la 3 septembrie 1791, care 
stabileşte libertatea cultului („Constituţia garantează... libertatea 
fiecărui om... de a exercita cultul religios la care aderă“), Con- 
stituția din 22 august 1795, care se pronunță, în art. 354, pentru 
un regim net separatist (,,...nimeni nu poate fi împiedicat să 
exercite, conformându-se legilor, cultul pe care l-a ales. Nimeni 
nu poate fi silit să contribuie la cheltuielile unui cult. Republica 
nu întreține nici un cult“) (pentu textele complete cf. XIV, 
119-147). 

Pe de altă parte, și contemporan cu aceasta, acționa o tradiţie 
statală și galicană, care tindea să implice Biserica în procesul 
revoluţionar. Produsul acestei tradiţii a fost Constituția civilă a 
clerului, din 12 iulie 1790 (penmu text cf. |, 272-284), cu 
încercarea ei de a crea o Biserică naţională capabilă să readapteze 
societatea religioasă la modelul noii societăți civile care se crea. 

În realitate, ambele tendințe păcătuiau prin aceea că erau 
abstracte și ireale. Liberalii păreau a nu-și da seama de inaccep- 
tabilitatea unui regim separatist pur și simplu, date fiind, pe de-o 
parte, strânsele legături dintre Biserică și vechiul regim, pe de 
alta, profundele rădăcini ale catolicismului în societatea franceză. 
În schimb, etatiștii sau galicanii pierdeau din vedere faptul că 
procesul revoluționar modificase profund raportul dintre societa- 
tea civilă şi societatea religioasă, făcând inacceptabilă o repro- 
ducere mecanică a alianţei tron-altar, într-un context în care, între 
altele, era în curs de dispariție primul dintre cei doi termeni. 

Apărea astfel în Franţa, în ultimul deceniu al secolului al 
XVIII-lea, ca o consecință a laicizării Statului, o problemă care, 
sub anumite aspecte, nu este rezolvată nici până astăzi, și care 
a divizat sufletele și conştiințele într-un conflict aspru și uneori 
dramatic: dacă o considerăm din punct de vedere juridic-institu- 
țional, este problema raportului dintre Biserică şi Stat; dacă o 
considerăm într-o perspectivă socială mai amplă, este problema 
raportului dintre societatea laică și societatea religioasă; dacă, în 

fine, o considerăm în relaţie cu cei care au trăit-o şi au supor- 
tat-o, este problema raportului dintre conștiința religioasă și con- 
știința civilă, dintre credincios și cetățean. Poate să uimească 
faptul că în Europa a apărut ca o dramă ceea ce în America nu 
a creat nici o tulburare. Realitatea este nu numai că, așa cum 
s-a spus, laicitatea era necesară democraţiei americane pentu a 
putea supravieţui, ci că însăși conviețuirea socială în fostele 
colonii se întemeia pe o morală și pe valori religioase (și creș- 
tine) pe care nimeni nu le punea în discuţie. Așa cum a observat 
Tocqueville, esențţialul pentru societatea americană nu este să 
profeseze adevărata religie, ci să profeseze o religie. Aici este 
cu totul absent acel laicism militant și agresiv care apare în 
Europa tocmai o dată cu Revoluţia franceză, acea animozitate 
secularizatoare care, după ce lovise formele exterioare și caduce 
ale religiei, a încercat să-i distrugă si esența și spiritul profund. 
În America laicitatea a rămas întotdeauna în mod esenţial o 
metodă, n-a pretins niciodată să devină un scop, așa cum s-a 
întâmplat în Europa. De aici și deosebirea de judecată a Sfântului 
Scaun, care a tolerat experimentul american (nu fără perplexitate 
şi precauţii), dar s-a opus violent, după cum vom vedea, cursului 
evenimentelor din Europa. De aici și importanța majoră (şi ne- 
cesitatea de a-i acorda o mai mare atenție) a modelului francez 
în raport cu cel american. 


„2. ISTORIA 


Revoluţia franceză 


ine crede în legea heterogenezei scopurilor găseşte 

în politica religioasă franceză din timpul Revoluţiei 
şi al Imperiului napoleonian confirnări neprevăzute. Votând 
Constitutia civilă a clerului, scopul Adunării Constituante nu era 
de a răsturna ceva — ea se misca, în fond, conform vechii logici 
jurisdicţionale (și galicane). Ea îşi aroga dreptul, obținut de la 
Statul absolut, de a legifera şi in sacris. Ceea ce schimba radical 
termenii problemei era faptul că titularul unui asemenea drept 
nu mai era regele, depozitar al puterii prin drept divin, ci o 
adunare populară, depozitară a puterii prin voinţa națiunii. 

Dar la început această diferență păru să le scape constituan- 
ților francezi care, de fapt, cu Constituţia civilă, nu-şi propuneau 
nimic altceva decât să reorganizeze Biserica Franţei după noua 
ordine democratică: un episcop în fiecare departament, un paroh 
în fiecare district; principiul electoral extins nediferenţiat asupra 
tuturor, confirmarea canonică (din partea celor aleși) a episcopului 
pentru paroh și a mitropolitului pentru episcop. Din această nouă 
organizare Papa era complet exclus, cu excepția unei simple 
notificări formale, la care erau obligați episcopii: ,,...noul episcop 
nu se va putea adresa pontifului pentru a obține vreo confirnare; 
dar îi va scrie, ca unui cap vizibil al Bisericii universale, drept 
mărturie a unității credinței și a comuniunii pe care trebuie să 
o aibă cu el“ (tit. II, art. 19). 

Nici episcopatul, în marea majoritate galican, nu făcu obiec- 
ţii de fond. El puse o singură problemă. Cine avea să legitimeze 
măsurile legislative? Episcopii erau de părere că numai un Con- 

siliu național avea puterea s-o facă şi cerură de aceea consti- 
tuanților convocarea lui. Aceștia refuzară. Nu erau ei și numai 
ei reprezentanții legitimi ai națiunii, unicii interpreți ai absolutei 
și nelimitatei ei suveranități? 

Autorizarea unui Consiliu, abilitat să legitimeze o lege a 
națiunii, ar fi fost o derogare inadmisibilă de la principiul care 
se voia afirmat. La refuzul Consiliului, episcopul de Aix, Bois- 
gelin, răspunse că în acest caz numai Papa putea „„baptiser la 
constitution civile“!. Deducţie logică, impecabilă. Închizându-i-se 
gura Consiliului, cum.a remarcat Salvatorelli (cf. XI, 11), i se 
deschidea gura Papei. Dar în acest mod intră în joc un factor 
pe care la început nu îl prevăzuse nimeni. Desigur, cea la care 
se apela aici nu era încă papalitatea infailibilă a Vaticanului | și 
totuşi chiar evenimentele franceze, dincolo de intuițiile protago- 
niștilor, sunt cele care au început să îi creeze mitul şi să îi crească 
autoritatea, punând-o în conflict cu autoritatea civilă. 

În acest fel începe să se contureze acel conflict între sfera 
religioasă și sfera civilă — prima, incapabilă de a găsi un modus 
vivendi cu Statul laicizat, a doua, intolerantă cu tot ce i-ar putea 
depăși sau diminua puterea absolută —, conflict care va brăzda 
profund istoria următoarelor două secole. 

Cum pontiful ezita să se pronunțe public, Adunarea forță 
evenimentele și impuse tuturor clericilor cu funcții publice (de- 
cretul din 27 noiembrie 1790) jurământul de fidelitate „către 
naţiune, către rege și lege“, așadar şi către Constituţia civilă. 
Este începutul schismei. Legii „„nebotezate“ îi jurară credință mai 
puțin de jumătate din parohi și numai şapte episcopi din 160. 
Câteva luni mai târziu sosi şi condamnarea Romei (cu Scrisorile 
papale din 10 martie și din 13 aprilie 1791). 

Divizarea religioasă a Franței, care cântări nu puțin în eve- 
nimentele revoluționare, se prelungi un întreg deceniu, cu con- 
flicte, lupte și persecuții care din Paris ajunseră până în satele 
cele mai îndepărtate. În fapt, opoziţia înwe o Biserică statală și 
o biserică privată (sau „,romană“) deveni, aproape în fiecare 
parohie, opoziţia a doi sacerdoți: unul jurat (sau constituțional), 





! În limba franceză în text: „boteza constituţia civilă” (n. tr.). 

considerat de Sfântul Scaun schismatic, şi unul refractar, deci 
fidel Romei, persecutat de Stat, după o tolerantă inițială. Dar în 
vreme ce Biserica statală se îmblânzi progresiv, îndreptându-se 
către o religiozitate conformistă și fără avânt, cea privată asistă 
la creșterea unui sentiment religios agresiv şi de-a dreptul fanatic, 
deloc intimidat de dificultăți și de riscuri. Din contra, tocmai 
dificultățile, riscurile şi persecuțiile au fost cele care au dat o 
nouă conştiinţă de sine catolicismului francez refractar, exaltat 
de exemplele unor preoți şi episcopi care, deși bătrâni, slabi şi 
bolnavi, înfruntau neînfricați exilul, deportarea și chiar ghilotina. 

Deceniul revoluționar modifică profund chipul catolicismu- 
lui transalpin. EI ieşi redus ca număr, dar cu o credință purificată 
și revigorată. Și, în plus, se obişnui să privească spre Scaunul 
de la Roma cu o încredere şi un respect cu totul noi. După 
prăbuşirea tuturor structurilor tradiționale ale Bisericii franceze, 
pontiful rămăsese de fapt unicul punct de referință sigur și 
definit. Revoluția diswusese toată osatura feudală a Statului, în 
care Biserica era o componentă esenţială. În decurs de câteva 
luni, au fost suprimate dijmele, au fost confiscate şi vândute 
toate bunurile ecleziastice, s-au suprimat ordinele monastice, în 
consecință au fost închise mânăstirile, iar clerul lor a dispărut. 
Clerul secular, după cum am văzut, fu reorganizat prin interme- 
diul Constituției civile. În acest chip, dezrădăcinată din propriile 
sale tradiţii, confruntată cu o putere statală care pentru prima 
dată îi arăta chipul aspru al unui duşman, constrânsă să se 
refugieze în clandestinitatea unui cult de-abia tolerat și nu rareori 
chiar persecutat, Biserica din Franța ieşi din propria-i dezorien- 
tare strângând legăturile spirituale cu Roma şi cufundându-se 
într-o credință pe care tocmai spolierile exterioare o făceau mai 
limpede și mai sigură. lar Papa începu să devină simbolul şi 
emblema acestei conştiinţe de sine reînnoite. 

Nu acestea erau, probabil, rezultatele pe care şi le propuse- 
seră forțele revoluționare sau acei episcopi galicani care, cu 
perfectă bună-credinţă, îi ceruseră Papei să boteze noile legi. Dar 
așa s-a întâmplat. Uneori logica evenimentelor e mai putemică 
decât intenţiile celor care le-au pus în mişcare. De aceea am 


19 


menţionat puțin mai sus legea heterogenezei scopurilor. Ceea ce 
pomise sub premise galicane sfârşi prin a săpa tocmai groapa 
galicanismului, creând condiţiile spirituale și culturale pentru 
afirmarea ultramontanismului, care se impune în timpul Restau- 
rației și care este contrariul exact al galicanismului. 

În raport cu problema care ne interesează, deceniul revo- 
luţionar lăsă o moștenire a cărei importanţă ar fi greu de suba- 
preciat. Trebuie să subliniem mai cu seamă două elemente ale 
acestei moșteniri: laicitatea Statului și dezrădăcinarea Bisericii. 

Laicitatea Statului înseamnă sfârsitul Statului confesional de 
secol al XVIII-lea, deci sfârşitul acelei idei în baza căreia Statul 
e o realitate intemă a ordinii creștine, aproape un moment al 
creştinătăţii. Se impune de acum înainte ideea iluministă că 
Statul e o entitate autonomă și independentă, având în sine însuși 
propria lui justificare și propria lui rațiune de a fi. Aceasta 
comportă dispariţia identității dintre norma religioasă și norma 
civilă: cele două nu se vor mai putea nici înlocui, nici suprapune. 
Cu alte cuvinte, Statele încetează să mai fie interprete istorice 
ale creştinismului, și devin interprete a nimic altceva decât ale 
lor însele. Astfel puterea laică devine automat antagonista celei 
ecleziastice, nu numai prin rivalitatea, aproape fiziologică, care 
apare între puteri diferite și opuse, ci și pentru că puterea laică 
se descoperă curând purtătoare a propriilor ei valori și a unei 
morale proprii, heterogenă față de cele ecleziastice. 

De aici, dezrădăcinarea Bisericii. Statul unifică și nivelează 
toți cetățenii în faţa legii, suprimând „irevocabil — cum spune 
în exordiu Constituţia din 3 septembrie 1791 — instituţiile care 
prejudiciază libertatea și egalitatea drepturilor“. Biserica ajunge 
astfel să-si piardă toate privilegiile de care se bucura sub vechiul 
regim, încetând de a mai fi un „ordin“ distinct și separat de 
restul naţiunii. După cum s-a văzut, ea se bucura de însemnate 
rente funciare și imobiliare și de dreptul de încasare a dijmei 
(Chiar dacă e dificil de calculat, cu oarecare precizie, la cât se 
ridica exact bogăţia ecleziastică). Beneficia, între altele, de tri- 
bunale proprii („oficialități“) și de o administraţie autonomă; în 

special aceasta o caracteriza ca pe un „ordin“ în sine însuși, în 

raport cu restul națiunii. În plus, avea întreaga administraţie a 
Statului civil, a asistenței și învățământului. Acum Revoluţia 
anulează toate aceste privilegii dintr-o singură trăsătură de con- 
dei, folosind ca pârghie si diviziunea între înaltul cler (încorporat 
în ordinul nobiliar) și clerul inferior (care se identifica, dimpo- 
trivă, cu starea a treia). lată de ce Biserica, dezrădăcinată din tot 
ceea ce o caracteriza în vechea societate, este pusă dramatic în 
faţa problemei de a-și regăsi, cum am spune astăzi, o identitate 
și un rol. Problemă agravată de riscul, evident deja în scindarea 
între clerul jurat și cel refractar, de a vedea episcopi și preoți 
reduși la statutul de funcţionari statali, plătiți din bugetul public 
și supuși astfel disciplinei noului sistem. 

Prinde contur în acest chip, puţin câte puţin, ideea unui 
concordat, singur inskument capabil de a pune puţină ordine în 
Structura răvăsită a Bisericii franceze. Dar cine este interlocutorul 
Papei? Evident, nu mai e „regele cel mai creştin“, cu care s-a 
înțeles Leon X în 1516, și nici „națiunea catolică“, căreia i s-a 
adresat Martin V în 1418. Și unul și cealaltă au fost izgonite de 
Revoluţie. În locul lor există Statul modem laic, indiferent, 
agnostic, care se exprimă prin intermediul unui guvem. Tocmai 
cu ,Guvemul francez“ stipula Papa Pius VII concordatul, la 15 
iulie 1801. 

A fost primul concordat modem, nu numai prin natura sa 
jundică, de pact bilateral între două entități suverane, ci și pentru 
că, din punctul de vedere al Sfântului Scaun, acesta revela un 
conținut pur defensiv. Afinmaţia din preambul, conform căreia 
catolicismul „„este religia majorităţii francezilor“, e valabilă într-a- 
devăr ca justificare a concordatului, dar e foarte departe de a 
restabili religia statală, atâta vreme cât la art. 17 este prevăzut 
în mod explicit cazul unui Prim Consul necatolic. Și, pe de altă 
parte, punctele principale ale documentului (cu excepția art. 13, 
prin care Sfântul Scaun se obligă să „nu-i prigonească“ pe 
achizitorii de bunuri ecleziastice înstrăinate) serveau doar la fi- 
Xarea modalității de restabilire a clerului și a ierarhiei episcopale 
pe solul francez — cu largi concesii către guvem, căruia îi revenea 
dreptul de a numi episcopii și arhiepiscopii (art. 4), aceștia 

trebuind, la rândul lor, să presteze jurământul de „fidelitate și 
obediență“ și obligându-se să denunțe orice s-ar putea întâmpla, 
în dioceze sau altundeva, „în prejudiciul Statului“ (art. 6) (textul 
în 1, 284-289). 

Fără îndoială, concordatul respira un aer tardiv galican (așa 
cum impregnate de cel mai pur galicanism au fost Articolele 
organice pe care Napoleon i le adăugă unilateral), dar ceea ce 
supraviețuia în el era numai forma muribundă a galicanismului 
și sigur nu substanța, pe care același Napoleon se obligă să o 
îngroape, iscălind, cu o ușurință care e deja ea însăşi un indiciu 
de schimbare a climatului, acel articol 3 care a contribuit fun- 
damental la relansarea papalității. 

O dată cu concordatul, se hotărâse de fapt anularea statutului 
Bisericii franceze, făcându-se tabula rasa din tot episcopatul 
vechi, atât refractar cât și constituţional, pentru a se proceda apoi 
la numiri noi. Și în vreme ce acestea erau rezervate, după cum 
s-a văzut, Primului Consul, eliminarea vechiului episcopat a fost 
cerută, tocmai în virtutea articolului 3, Papei. Nu ar fi inoportun 
să redăm exact această normă a concordatului. Formularea ei, 
piezisă si forțată, lasă să transpară totala încurcătură în care 
trebuie să se fi aflat plenipotențiarul pontifical, cardinalul Con- 
salvi, conştient, evident, de însemnătatea revoluţionară a măsurii 
legislative. „Sanctitatea Sa — se spune — va declara titularilor 
scaunelor episcopale franceze că are încredere că ei vor accepta, 
pentu binele păcii și unităţii, orice sacrificii, inclusiv pe acela 
de a renunța la scaunele lor. În cazul că, după o astfel de 
explicaţie, ei ar refuza să facă acest sacrificiu, pretins lor pentru 
binele Bisericii (refuz care S.S. are toată încrederea că nu se va 
produce), se va proceda la numirea titularilor pentru guvemarea 
diocezelor conform noii delimitări, după cum urmează“ (și urma 
tocmai art. 4, care akibuia Primului Consul puterea de numire). 

Este vorba despre o autentică revoluție ecleziastică; atât de 
inovatoare, încât s-a preferat să fie disimulată ca „,exortaţie“ ceea 
ce în fapt era o impunere, aruncându-se asupra episcopilor po- 
vara responsabilităţii unui eventual refuz. De fapt, în vechiul 
regim, Papa nici n-ar fi visat măcar să poată destitui, printr-un 

act de autoritate, un întreg corp episcopal. Că noutatea era grea 
de consecințe, înțeleseră imediat episcopii, dintre care unii, mai 
cu seamă refractari și mai întăriți, și nu pe nedrept, de suferințele 
îndurate pentru fidelitatea lor față de Biserică, rezistaseră până 
la punctul de a provoca o schismă (acea „Petite Eglise“, ale 
cărei urme rămaseră în Franța până la Conciliul Vatican II). Dar 
nu o înțelese Napoleon, demonstrând chiar prin aceasta că și 
cultura și spiritul galican apuseseră o dată cu vechiul regim. 

Preocupările lui Napoleon nu erau religioase, ci doar poli- 
tico-polițienești. Dorinţa lui swingentă era să pună Biserica sub 
controlul său, făcând-o un instrument de guvemare. „Astfel — 
observa Salvatorelli —, o dată cu politica ecleziastică a lui Na- 
poleon își făcea intrarea triumfală ideea religiei bune pentru 
popor, a religiei — instrument de poliție: religia polițistă a ateismu- 
lui politic. Aceasta reprezintă o noutate absolută“ (XI, 23). 

În vechiul regim, Biserica era de fapt una dintre componen- 
tele esențiale ale unui Stat care se recunoştea creștin. Ea era 
omogenă cu puterea politică, tot atât cât puterea politică era 
omogenă cu Biserica. Dimpotrivă, în statul modem — laic, se- 
cularizat, agnostic —, această omogenitate scade și Biserica e fie 
respinsă în mod fățiș (ca în faza crucială a terorii iacobine), fie 
degradată, redusă la un instrument politico-ideologic, un factor 
de control şi domolire a maselor sociale tot mai tulburate, așa 
încât nu întâmplător Bonaparte va putea spune: „„Prefecţii mei, 
episcopii mei, jandarmii mei.“ 

Ceea ce se schimbă, și se schimbă profund, este rolul social, 
public, al Bisericii. Și, în noua situaţie, devine centrală problema 
libertăţii ei, în fața pericolului prezent pentru cler încă de la 
concordatul napoleonian, de a fi absorbit de Stat şi redus la un 
corp de funcţionari publici, dar încă și mai mult în raport cu 
acea tendință mai generală, monopolizantă și centralizatoare, a 
Statului postnapoleonian de inspirație hegeliană, care ține să îi 

implice și să îi lege de el pe toți cetățenii. 


Să ne gândim — ca să nu mai pomenim de altele — numai la 
funcţia cu totul nouă pe care și-o asumă armata și școala. 

Recrutarea în masă, decretată în Franţa în 1793, a fost, de 
fapt, începutul unei revoluţii care, în mod evident, nu avea să 
se limiteze numai la organizarea militară. Concepţia că armata 
este patrimoniu naţional, că este de-a dreptul națiunea, era des- 
tinată să modifice radical raportul cetățeanului cu Statul. De 
acum încolo devine inevitabilă o uniune tot mai strânsă între 
aceste două elemente, care reprezintă polii extemi ai orânduirii 
sociale, cu o implicare a cetățeanului în destinele Statului, pe 
măsură ce sentimentul naţionalist îi va oferi stimuli și motivații 
tot mai putemice. 

lar în acest cadru de centralizare statală intră si primele 
tentative de naţionalizare și de control asupra școlii. În /'ancien 
rEgime', nimeni nu contesta Bisericii dreptul de a învăţa și de 
a instrui. Acum însă acest drept este revendicat de Stat, conform 
principiului stabilit în Declaratia drepturilor omului: „Instrucţia 
este o necesitate comună și societatea o datorează în mod egal 
tuturor membrilor săi“ (art. 22). De aceea Luigi Sturzo era 
îndreptățit să comenteze, în studiul său clasic despre Biserică şi 
Stat (pe cât de lucid și instructiv, pe atât de puţin cunoscut și 
citit): „Statul, în /'ancien regime, se baza pe etica religiei creștine 
și pe dreptul canonic, conform confesiunii prevalente și oficiale. 
De aceea și școala era în orice sistem strict confesională. 
Concepţia dreptului natural ca autonom, antecedent și inde- 
pendent de religia creștină a dat motiv separării culturale; de- 
mocratizarea Statului laicizat a pus efectiv în practică această 
separare, o dată cu scoala de Stat; autoritarismul napoleonian a 
adăugat la aceasta finalitatea pentru Stat. Biserica, sub Napoleon, 
a încercat colaborarea, într-o școală de Stat confesionalizată, 
colaborare care o aservea şi care a continuat sub Restauraţie. 
Din punct de vedere istoric, monopolul de Stat asupra învăță- 
mântului este punctul de plecare al unei noi lupte între Biserică 
și Stat, pentru revendicarea libertăţii învățământului, luptă care 
mai durează și acum și al cărei sfârșit nu se întrevede încă“ 
(XII, 74-75). 


! În limba franceză în text: vechiul regim (n. Ir.). 


Socul Revoluţiei franceze şi „marele refuz“ al catolicilor 


Noua situație provocă o profundă răsturnare în modul de a 
gândi și acționa al catolicilor. Cutremurul revoluționar și aven- 
tura napoleoniană reprezentară un şoc de pe urma căruia opinia 
publică catolică își reveni cu dificultate. Nu numai din cauza 
răvăşirii teritoriale, care răstumă structurile Bisericii peste tot 
unde ajunseseră armatele franceze (să ne gândim la ce a însemnat 
secularizarea ecleziastică în Imperiul germanic, sancționată în 
1803, care aproape că arunca pe drumuri, de pe o zi pe alta, 
Biserica cea mai bogată a lumii creștine), nu numai din cauza 
răsturnării ierarhice, care priva o mare parte a diocezelor euro- 
pene de episcopi și arhiepiscopi (tot în Germania — unde reper- 
cusiunile Revoluţiei asupra Bisericii au fost și mai violente şi 
decisive decât în Franța —, în 1817 nu mai erau decât tei scaune 
episcopale reglementar ocupate), ci în primul rând prin răstur- 
narea ideilor, a obiceiurilor, a modului de a gândi și de a trăi 
atât al popoarelor europene, cât și al elitelor culturale. 

Opinia publică de pe continent webui să se adapteze la 
convieţuirea cu o mobilitate socială tot mai rapidă și mai largă, 
și cu 0 voință populară care tindea să se impună la toate nive- 
lurile vieţii publice, revendicând pentu sine însăși originea au- 
torității. Revoluţia, înțeleasă ca produs al voinței populare 
colective care se autoproclamase suverană, deveni adevărata forță 
tractoare a istoriei europene. lar în dinamica socială — ca să 
preluăm încă o observaţie a lui Sturzo —, o dată doborâte ran- 
gurile, ghildele, statele, privilegiile și organismele particulare, 
„rămâneau numai indivizii față în față cu Statul. Lupta se po- 
lariza înte cei doi termeni: individul, care, vrând să devină 
omnipotent, transformă libertatea în licență; Statul, care, trebuind 
să învingă dezagregarea individualistă, își transformă democraţia 
în tiranie“ (XII, 71). 

Oricum însă, se născuse o nouă ordine socială. lar Biserica 
și modul de gândire catolic trebuiau să ţină cont de aceasta. Din 
păcate, relaţia primi încă de la început o tentă de neîncredere și 
ostilitate reciprocă. Dacă Revoluţia se dovedise anticatolică, nici 
catolicismul nu întârzie să se arate ca o forță antirevoluționară. 

Și fisura dintre cele două realități se lărgi necontenit, până deveni 
o fractură ireparabilă, înwe Biserică, pe de o parte, și ceea ce 
putem defini în general ca „,„modemitate“, pe de altă parte. 
Atitudinea de teamă și repulsie, legată inițial de amintirea trau- 
matizantă a evenimentelor franceze, deveni baza unei scheme 
interpretative şi, mai general, a unui mod de raportare la reali- 
tatea contemporană care prevală până la pontificatul lui Pius IX 
şi mai târziu. 

Senzaţia, desigur nu total nejustificată, era că perioada re- 
voluționară „ar fi deschis și în același timp ar fi dezvăluit o 
prăpastie în care putea să cadă întreaga societate“ (VIII, 156). 
Ideea lui De Maistre despre Revoluţie ca eveniment satanic, care 
trebuie atacat din rădăcină, distrus, opunându-i-se intangibilitatea 
principiului contrar, pătrunse adânc în cultura și sensibilitatea 
catolică a vremii. 

Dar, o dată epuizat elanul liric și profetic al începuturilor, 
gândirea catolică tradițională și contrarevoluționară sfârşi fatal- 
mente redusă la un suport al forțelor fățiș reacționare, care 
manipulau Sfânta Alianţă și politica Restauraţiei. Cu atât mai 
mult, cu cât pe aceste forțe se sprijineau, de fapt, cu rigiditatea 
lor, Sfântul Scaun şi numeroși episcopi legaţi de legitimismul 
monarhiilor tradiționale. Eroarea, comentează Sturzo, fu aceea 
de „a confunda constituționalismul legitim și libertăţile politice, 
acceptabile din punct de vedere moral, cu filozofiile naturaliste 
şi revoluţionare, din care derivau; ceea ce contribuia la crearea 
unei separări şi mai profunde între Biserică și cei care aspirau 
la libertate şi care, în calitate de liberali, treceau drept antireli- 
gioși şi anticatolici, în vreme ce mulți dintre ei nu erau diferiți 
de reacționarii înşişi, unii sprijinindu-se pe Biserică pentru a-și 
face din ea un instrument de putere sau un mijloc de luptă“ 
(XII, 92). 

De altfel, era aproape inevitabil ca, în climatul înflăcărat al 
Restauraţiei, să se insinueze o concepţie preponderent, ca să nu 
spunem exclusiv, instrumentală a religiei. Legătura între religie 
şi politică, pe care Revoluţia o tăiase, demobilizând Statul con- 
fesional de secol al XVIII-lea și substituindu-l cu Statul laic, nu 

putea să fie reînnodată prin legăturile, adesea numai polițienești, 
dintre tron și altar. În spatele acestor uniuni era numai teama de 
nou, nostalgia unei ordini apuse, apărarea sterilă a unor interese 
personale și dinastice. Aceste alianțe priveau înapoi, nu înainte; 
erau spasmul ultim al unui sistem în agonie. Din păcate, ierar- 
hiile ecleziastice continuau să arunce priviri nostalgice și pline 
de speranță căte un atare sistem, încrezătoare într-o întoarcere 
improbabilă a trecutului, în loc să examineze în mod curajos 
viitorul. 

Nici nu evaluau cu luciditatea necesară cât de echivocă și 
riscantă era tendința de a prezenta creștinismul drept custode al 
autorităţii civile sau ca jandarm al ordinii publice — tendință care 
apare încă din 1791 în Charitas quae, prima enciclică a Papei 
Pius VI explicit dedicată evenimentelor franceze. Papa scria în 
concluzia exortaţiei sale: „Noi vă îndemnăm cu stăruință să vă 
amintiţi cultul și credința părinților vostri şi să le rămâneți fideli: 
căci religia este cel dintâi și cel mai mare dintre bunuri, pentru 
că această religie, care ne procură o etemă fericire în cer, este 
şi pe pământ singurul mijloc de garanţie pentru salvarea impe- 
riilor și fericirea societății civile“ (IV, 119). Înw-o asemenea 
argumentaţie era implicită o idee profund reductivă şi defensivă 
asupra religiei creștine, o idee care mai putea găsi partizani 
interesaţi între cei care se simțeau amenințați de prăbușirea vechii 
ordini, dar care cu siguranță nu era sortită să fondeze o apolo- 
getică de respirație largă. Ba chiar, amestecându-se cu o 
indiferenţă religioasă tot mai difuză, risca să întineze adeziunea 
la creștinism cu o notă de cinism, în care era deja implicită 
figura catolicului conservator și conformist, imagine ale cărei 
exemple frecvente si numeroase se regăsesc în continuare. 

În orice caz, dincolo de erori și răstălmăciri, de înțeles si 
poate chiar inevitabile, gândirea catolică reacționă la indiferența, 
la lipsa de religiozitate, la excesele revoluționare și la deziluzia 
perioadei napoleoniene cu o viguroasă reinterpretare a istoriei 
creştine, care se sprijinea pe două premise: un hotărât sentiment 
antistatal şi o exaltare reînnoită a funcţiei papalității. Erau două 
premise care se integrau reciproc și trimiteau una la alta. Anti- 

statalismul trimitea, prin ricoseu, la o încredere aproape mistică 
în funcţia papalității, înțeleasă ca unică autoritate credibilă și cu 
temei în fața anarhiei care se extindea; și viceversa, papalitatea, 
prin simplul fapt că exista, determina fie sentimente de neîncre- 
dere în privința Statului, fie conștiința, uneori îngrijorătoare, a 
unei duble dependențe din partea catolicilor, adesea conflictuală, 
iar uneori de-a dreptul insuportabilă. 

Totul se baza pe o concepţie catastrofică a evenimentelor 
recente, pe ideea unui conflict ireparabil și decisiv între forţele 
binelui și cele ale răului, la capătul căruia se întrezărea posibi- 
litatea unei nesperate și grandioase renașteri a creștinismului. 
Interpretul cel mai consecvent al acestei stări de spirit fu Joseph 
de Maistre (1753-1821), adevăratul teoretician al ultramontanis- 
mului cu scrierea sa Du Pape, în care întreaga istorie umană era 
considerată în lumina păcatului originar. În raport cu acel fapt, 
care l-a făcut pentru totdeauna pe om incapabil de autoguvernare, 
ideea suveranităţii populare eșuează, după De Maistre, și rămâne 
valid numai principiul autorităţii divin fondate, căreia suveranii 
nu-i sunt decât interpreţi, iar pontiful roman custode suprem, 
supraordonat ca atare puterii temporale. 

De aceea, judecata asupra realității înconjurătoare nu putea 
fi decât radical negativă. Și, într-adevăr, De Maiste scrie în 1819 
într-o scrisoare: „Starea prezentă a Europei stâmeşte groaza, iar 
cea a Franţei în special e de neconceput... Revoluţia e pusă pe 
picioare, fără îndoială, şi nu numai că e pusă pe picioare, dar 
merge, aleargă, se grăbeşte... E foarte probabil că francezii ne 
vor mai oferi o tragedie; dar, fie că acest spectacol va avea sau 
nu va avea loc, iată ce e sigur, dragul meu cavaler: spiritul 
religios, care nu s-a stins cu totul în Franța, va face un efort 
proporțional cu presiunea pe care o suportă... El va ridica munţii, 
el va face miracole“ (cf. VIII, 157). 

Încrederea mistică, de nezdruncinat, cu care De Maistre 
așteaptă această miraculoasă întoarcere a creștinismului în fruntea 
popoarelor și a naţiunilor, se transformă totuşi într-o inerție 
aproape fatalistă în fața evenimentelor care se precipită într-o cu 
totul altă direcţie decât cea dorită. Cu opoziția sa radicală dintre 

spiritul secolului și spiritul creștinismului, gândirea wadiționalistă 
accentuând acea izolare a Bisericii și a catolicilor. care exista 
deja în fapt. 

Ea a fost sursa profundă de inspiraţie a curentului „intran- 
sigent“ — curent care, începând din a doua jumătate a secolului, 
apăru net învingător în sânul lumii catolice —, care își puse adânc 
amprenta asupra gândirii, culturii, spiritului însuşi al catolicis- 
mului. Catolicul intransigent este cel care resimte o adversitate 
incurabilă între persoana sa și lume, între el însuși și spiritul 
vremii. lar această opoziţie invincibilă va deveni motivul și 
suportul propriei sale identități. Identitatea sa se construiește 
tocmai plecând de -la această ruptură. Papalitatea devenea sim- 
bolul, drapelul și emblema ei. lată de unde izvorăsc ideea și 
necesitatea psihologică a apărării exagerate a acelui simbol ex- 
terior al puterii și al independenței Bisericii (cât se poate de 
fragil şi de echivoc în sine), care era Statul pontifical. Contrar 
a ceea ce se credea în general, epoca de aur a papalității nu e 
atât Evul Mediu, ci, aşa cum pe drept s-a remarcat, tocmai 
secolul al XIX-lea. 

Care este procedeul mental prin care se ajunge la mitizarea 
papalității? Raționamentul evoluează în cercuri concentrice, con- 
form schemei deduse din următorul citat al spaniolului Donoso 
Cortes (1809-1853), unul dintre cei mai înflăcăraţi gânditori 
ultramontani: „Istoria Europei este istoria civilizaţiei; istoria ci- 
vilizaţiei este istoria creștinismului, istoria creștinismului este 
istoria Bisericii catolice; istoria Bisericii catolice este istoria pon- 
tificatului; istoria pontificatului, cu toate splendorile și minunăţii- 
le sale, este istona oamenilor timiși de Dumnezeu să rezolve, 
în ziua și la ceasul stabilit, marile probleme religioase și sociale, 
în folosul umanităţii şi conform planurilor Providenței. Predes- 
tinatul, marele Pius IX, e unul dintre acești sfinți pontifi, unul 
dintre aceşti oameni nobili care dau o soluţie pacifică tuturor 
marilor probleme acumulate în secole și lăsate epocii noaste de 
epocile trecute“ (cf. VIII, 172). Din afinnaţie în afinnaţie, 
siguranţa catolicului intransigent dobândește o forță aproape fa- 

natică, o neclintire care vede în repetatele dezmințiri ale istoriei 
noi motive de exaltare și nu raţiuni de îndoială și reflecţie. 

În societate modemă, el trăiește ca un străin și un pribeag, 
este convins că lumea laică este sortită unei disoluții catastrofale. 
Așa cum a observat pe bună dreptate Giovanni Miccoli (cf. VIII, 
201), în această schemă interpretativă intransigentă intră, de fapt, 
și acele forțe catolico-liberale care ar fi fost totuși, subiectiv, 
înclinate spre o mai mare flexibilitate, spre o considerare mai 
puțin apocaliptică a evenimentelor postrevoluționare. Aduce măr- 
turie asupra acestui fapt următoarea scrisoare din 1848 a lui 
Montalembert către Cesare Cant: „Este necesar ca Biserica să-și 
păstreze toate forțele și independența pentru criza teribilă în care 
ne pregătim să intrăm. Societatea laică nu cuprinde, evident, în 
sine, nici un element de reconstrucţie. Dacă Europei nu-i e scris 
să urmeze soarta Asiei Mici și a Africii de Nord, Biserica va 
trebui să fie cea care o va purifica și o va reconstrui ca în secolul 
al V-lea. Dar vai mie! Ca să vă mărturisesc pe de-a-ntregul ce 
gândesc, mă tem că barbarii din secolul al XIX-lea vor fi mult 
mai greu de disciplinat și organizat decât barbarii care au distrus 
lumea romană“ (VIII, 195). 

leșită din condeiul unui om ca Montalembert, expresia „„bar- 
barii secolului al XIX-lea“ este cât se poate de elocventă, chiar 
și într-un moment de disconfort și deziluzie (suntem în plină 
criză din '48). Şi ea confirmă că mentalitatea și schemele in- 
transigente sunt pe cale de a se impune în toată lumea catolică, 
unificând-o și modelându-i în profunzime cultura. lar cultura este 
cea pe care Donoso Cortes, cu limbajul său între profetic și 
halucinant, o definește într-o antiteză aproape sculpturală: „Des- 
tinul umanităţii e un mister profund, care a primit două explicaţii 
contrare: cea a catolicismului și cea a filozofiei. Ansamblul 
fiecăreia din aceste explicații constituie o «civilizaţie» completă. 
Între aceste două «civilizaţii» există o prăpastie insondabilă, un 
antagonism absolut... Eu cred că «civilizația» catolică conţine 
binele neamestecat cu răul, și că «civilizația» filozofică conține 
răul neamestecat cu binele“ (ibid., 195). 

Ceea ce frapează și uimește în gândirea catolică din acei 
ani este incapacitatea ei de a considera cu calm noua situaţie 
europeană, refuzul ei aprioric al ordinii sociale şi politice în curs 
de construire. Pe baza unui deductivism abstract, Biserica (atât 
ca învățător cât şi ca învățăcel) se consideră mai curând jude- 
cătorul sever al unei lumi în disoluţie, de vreme ce nu mai poate 
fi arbitrul ei suprem. În acest chip, ea se sustrage și se înstrăi- 
nează de fluxul istoriei, cu consecințe care vor împovăra pentru 
multă vreme destinul catolicismului. Căci nu numai cultura ca- 
tolică, retrăgându-se în ea însăși, va suferi un grav proces de 
sterilizare, dar chiar întreaga complexitate a lumii modeme va 
scăpa, pentru o lungă perioadă, analizei și evaluării corecte a 
catolicilor. Multe dintre rămânerile în urmă ale catolicismului 
trebuie puse pe seama „marelui refuz“ care s-a consumat în 
prima jumătate a secolului al XIX-lea. 


Exceptiile 


Fireşte că nu au lipsit nici poziții mai ductile, mai nuanțate. 
În uniformitatea crescândă a gândirii catolice, a cărei încrânce- 
nare pe poziţii de principiu trădează o neliniște mult mai mare 
decât siguranţa pe care voia să o exprime, apărea figura sugestivă 
şi genială a lui Lamennais (1782-1854). Evoluţiile, contradicţiile, 
drama intimă a acestui preot breton, pe cât de curajos pe atât 
de inconstant, au o profundă valoare exemplară. Împărţit între o 
nostalgie chinuitoare a celei mai îndepărtate tradiţii catolice și 
fascinația subtilă a modemităţii, el deschise un drum oscilant și 
fluctuant, pe care îl străbătură în urma lui nu puţini catolici. 

În 1821 scria într-o scrisoare adresată lui De Maistre: „Vă 
mărturisesc că vederea mea slabă nu reușește să întrezărească, 
în această lume care se dizolvă, germenele unei restauraţii com- 
plete şi durabile... Trebuie s-o spun? Mi se pare că totul se 
pregătește pentru marea și ultima catastrofă... Totuşi, cu cât 
tenebrele vor deveni mai dense, cu atât mai multe raze va arunca 

lumina adevărată în mijlocul lor... O, Doamne, spectacolul pe 
care îl avem în fața ochilor e mare!“ (VIII, 158). 

Măreţia acestui spectacol, dorința grabnică de a se implica 
în el, de a participa, determină cele trei faze succesive ale 
gândirii sale. 

Într-o primă fază, derutat de scepticismul extins, el crezu că 
singura salvare ar fi într-o recuperare decisă a principiului auto- 
rităţii. Dar nu o autoritate oarecare, care ar fi doar o condiţie a 
forței neîndreptăţite, ci mai curând o putere monarhică derivată 
patem de la Dumnezeu și controlată permanent de acea instanță, 
mai înaltă și mai universală, care este papalitatea. Și întrucât 
monarhiile din timpul Restauraţiei îi înșelară așteptările, apărân- 
du-i drept ceea ce erau, niște instrumente ale unei politici reac- 
ționare și utilitare, Lamennais își mută atenţia asupra papalității, 
abbuindu-i încet-încet un rol tot mai mare, până la a-și închipui 
o formă de teocrație după modelul clasicului exemplu definit de 
Bonifacius VIII în Unam Sanctam. 

Dându-și seama de imposibilitatea practică a acestei soluţii, 
el viră cu 180 de grade și o apucă pe alt drum, intrând în faza 
așa-zis „.catolico-liberală““ a gândirii sale, consemnată la naștere, 
în 1830, de faimosul ziar L'Avenir. Convingându-se că Biserica 
ar fi putut supraviețui numai separând cauza ei proprie de cea 
a monarhiei, el vorbi despre o completă separare a Bisericii de 
Stat. Dar o Biserică lipsită de privilegii și de alianțele comode 
cu tronurile ar fi avut nevoie de un regim de completă libertate. 
Astfel, libertățile modeme, pe care la început Lamennais le 
considerase un produs diabolic, îi apărură într-o lumină total 
diferită de îndată ce îşi dădu seama că Biserica se putea servi 
de ele și le putea exploata. Și începu să vorbească despre liber- 
tatea tiparului, libertatea de asociere, libertatea învățământului, 
despre o lărgire a bazei electorale. 

Era prima oară când catolicii judecau modemitatea pozitiv, 
Chiar dacă în cheie instrumentală și cu ochii aţintiți către o 
restaurare creștină finală. Noutatea ar fi putut să fie plină de 
consecințe incalculabile. Dar Lamennais, în încercarea de a rupe 
cercul de bănuieli și opoziții de care se simțea înconjurat, făcu 

o mișcare imprudentă și primejdioasă. Împreună cu Lacordaire 
și Montalembert, merse direct la Roma, pentru a-i cere, nimănui 
altuia decât Papei, girul noii sale poziții. Recursul la Papă era 
greșit, pentru că mortifica inițiativa individuală, confunda res- 
ponsabilitățile și provoca precipitarea situaţiei, încă în embrion, 
printr-o judecată prea prestigioasă ca să nu fie definitivă. Căci 
cei trei „pelerini“ francezi primiră de la Roma cel mai rău 
răspuns: o condamnare globală și fără drept de apel nu numai 
a ideilor lor, ci a oricărui contact, cât de timid, cu modemitatea. 
Este faimoasa enciclică Mirari vos, din 1832, asupra căreia vom 
reveni în curând. 

Lacordaire și Montalembert își plecară capul, așteptând tim- 
puri mai bune. Lamennais însă urmă calea pe care o apucase, 
desprinzându-se de Biserică prin publicarea unei broșuri, Les 
paroles d'un croyant, pe care enciclica Singulari nos (1834) o 
condamnă sever, definind-o drept „mică în volum, dar destul de 
mare în corupție“. El intră în a treia fază a gândirii sale, carac- 
terizată de un radicalism politico-religios, în care un creștinism 
lipsit de supranatural și redus la un sentiment generic ar fi trebuit 
să slujească drept suport unui regim integral democratic, de la 
care el aștepta acele palingenezice virtuți ce lipsiseră monarhiei 
tradiționale și teocraţiei papale. 

O figură foarte interesantă, după cum am spus, acest La- 
mennais. El fu printre primii care înțeleseră că Statul laic, mo- 
dem, ar fi trebuit să impună catolicismului o mare reînnoire, nu 
numai tactică, ci și strategică. Că drumul ce trebuia ales era cel 
al unei utilizări curajoase a libertăţilor, imperios necesare pentru 
redimensionarea rolului public al Bisericii. Că tocmai pe terenul 
unei acceptări deschise a libertăţilor s-ar fi jucat viitorul creș- 
tinismului, chiar în raport cu acea indiferență religioasă difuză, 
pe care el o evalua cu o luciditate neobișnuită și cu o deosebită 
clarviziune; toate acestea, chiar dacă a păstrat întotdeauna în sine 
moștenirea unei putemice viziuni sacrale, aflată la originea ero- 
rilor și a eșecurilor sale. În fiecare fază a gândirii lui, a acționat 
speranța unei palingeneze universale pe care o aștepta, pe plan 
istorico-politic, când de la monarhi, când de la Papă, când de 

la democratii, „cerând — conform observaţiei ascuţite a lui Sturzo — 
ceea ce umanul, contingentul, istoricul nu puteau da“ (XII, 107). 
De aici eşecurile sale, dar tot de aici și originalitatea sa în 
panorama gândirii catolice a Restauraţiei, marcată de un senti- 
ment general hotărât antipolitic și antistatal. 

Acest sentiment îl regăsim și la Alessandro Manzoni;, dar 
la Manzoni — observaţia este a lui Luigi Salvatorelli — el a rămas 
„într-o formă religioasă pură“ (XI, 41). Scriitorul lombard îm- 
părtăşește angoasele și temerile răspândite între catolici. Dar 
pesimismul său nu e legat de evenimentele revoluţionare, nici 
de sfârșitul Statului de secol al XVIII-lea, care garanta Bisericii 
o condiţie privilegiată. Pesimismul său este unul absolut, în plan 
politic și istoric. Istoria e numai tărâmul nedreptăţilor și al 
inegalităţilor, locul etemei dialectici între oprimaţi și agresori, 
cum apare cu claritate în faimosul cor al lui Ermengarda, din 
actul IV din Adelchi. Acelaşi Adelchi, muribund, izbucnește în 
următoarea sentință deznădăjduită: „Nu-ţi rămâne/ decât să faci 
nedreptatea sau să o înduri. Lumea e posedată de o forță feroce/ 
dreptate pretinde să fie numită:/ mâna însângerată a strămoșilor 
semănă nedreptatea;/ părinţii o hrăniră cu sânge; iar acum pă- 
mântul/ altă recoltă nu dă.“ 

Prin urmare, în universul lui Manzoni dreptul nu e decât 
travestirea forței, Statele nu sunt decât consacrarea violenței în- 
vingătorului, politica este numai arta înșelăciunii și a iluziei. S-ar 
zice că în exercitarea puterii înseși ar fi ceva demonic, asa încât 
am putea citi / promessi sposi aproape ca pe o mare metaforă 
a puterii. Renzo și Lucia nu sunt decât doi sărmani inocenți, a 
căror existență este profund tulburată de samavolnicia celor care 
știu și pot mai mult decât ei. Și este profund semnificativ, în 
ceea ce privește concepția morală manzoniană, că linia de de- 
marcație între oprimaţi și opresori trece tocmai prin interiorul 
instituției ecleziastice. Don Abbondio, chiar și numai din mișelie, 
asupreşte tot atât cât Don Rodrigo. Părintele provincial al capu- 
cinilor, acceptând să-l transfere pe Padre Cristoforo, devine şi el 
complice la o nedreptate. lar când Renzo izbucneste în impre- 
caţia sa: „În sfârşit, există dreptate pe lumea asta!“, autorul 

comentează, cu cuvinte care sunt de un pesimism nemângâiat: 
„Într-atât de adevărat este că un om copleșit de durere nu mai 
ştie ce spune.“ 

Nu există deci putere bună. Spre deosebire de catolicii 
intransigenți, contemporanii săi, Manzoni nu scapă de această 
deziluzie totală refugiindu-se în organizația ecleziastică, sau în 
Biserica pământeană, sau în exaltarea liniștitoare a papalității, 
sau în mitizarea Statului Creștin. El scapă refugiindu-se în reli- 
giozitatea pură, într-o concepție morală foarte înaltă, care-i res- 
tituie totul lui Dumnezeu, nelăsându-i omului nimic altceva decât 
datoria mărturiei individuale. Orice miraj al justiției e expediat 
în lumea de dincolo. Să ne amintim discuţia dintre cardinalul 
Federigo și Don Abbondio, mai ales aceste cuvinte ale cardina- 
lului: „Oare nu știți că a suferi pentru dreptate este victoria 
noastră? Și dacă nu știți asta, atunci ce predicaţi? În ce sunteți 
maestru? Care este vestea cea bună pe care o anunțați celor 
sărmani? Cine vă cere să învingeți forța prin forță? Cu siguranță, 
nu veți fi întrebat, într-o zi, dacă aţi știut să-i faceţi pe cei 
putemici să stea la datorie; pentru că nu v-a fost dată nici această 
misiune, nici mijlocul de a o îndeplini. Dar veţi fi întrebat dacă 
aţi folosit mijloacele pe care le aveaţi la îndemână pentru a face 
ceea ce vă fusese prescris, chiar atunci când ei ar fi avut cutezan- 
ța să v-o interzică.“ 

Manzoni aparține tagmei moraliștilor, nu celei a organiza- 
torilor. Înţelegând creștinismul ca pe o formă interioară, în ter- 
meni morali mai curând decât de aliniere, el rămase un izolat, 
lipsit de imitatori și fără succesori. Într-adevăr, răspunsul pe care 
catolicismul se pregătea să-l dea descreştinării Statului nu era un 
răspuns moral, ci unul organizatoric și politic. 

Mai există un autor, în prima jumătate a secolului al XIX-lea, 
care exprimă o poziție absolut autonomă și originală: Antonio 
Rosmini (1797-1855). Din producţia sa fără sfârșit, merită să 
examinăm mai ales o operă, pe care a scris-o în 1832, aproape 
dintr-o revărsare lăuntrică, şi pe care a publicat-o abia cu şai- 
sprezece ani mai târziu: Delle cingue piaghe della Santa Chiesa 
(Despre cele cinci răni ale Sfintei Biserici). Pusă la index în 

1849, ea a fost redescoperită în anii mai recenți, iar astăzi e 
considerată un text anticipativ și aproape profetic al ecleziologiei 
Vaticanului ÎI. 

Rosmini se formează într-un mediu tipic ultramontan. Este, 
împreună cu De Maistre, între animatorii Prieteniilor Catolice 
(Amicizie Cattoliche) (în 1817): o asociaţie născută pentru a 
combate ideile iluministe și pentru a difuza, prin intermediul 
„bunului tipar“, sănătoasa cultură catolică, practic, primul ger- 
mene al asociaţionismului catolic intransigent, care va prinde 
rădăcini în a doua jumătate a secolului. Dar Rosmini simte cu 
o intensitate cu totul particulară problema Bisericii. Și o simte 
într-o dimensiune mistică, care nu are corespondent printre con- 
temporani. 

La fel ca Lamennais, și Rosmini pleacă de la observarea 
necredinței crescânde; la fel ca De Maistre, consideră primejdios 
principiul revoluționar, dar toate acestea îl determină să reflecteze 
asupra Bisericii, asupra condiţiei sale de aservire față de puterea 
politică ce o împiedică să-și desfășoare misiunea la care este 
chemată. Examinând lucrurile ab intra mai curând decât ad 
extra, el sfârșește detașându-se de gândirea contrarevoluţionară, 
propunând nu o reînnoire a alianței Bisericii cu puterea politică, 
ci o netă separare a celor două realități. Și, reflectând la întreaga 
istorie ecleziastică, e îndemnat să conchidă că tocmai alianța cu 
Statul — care sfârșește întotdeauna prin a deveni o aservire — 
este cauza crizei Bisericii și a neîmplinirilor sale. 

Itinerariul rosminian este cât se poate de original, aș îndrăzni 
să spun chiar prea original pentru epoca sa, așa încât numai 
astăzi suntem în măsură să-i surprindem toate potențialitățile. 
Dacă citim bine cartea sa, surprindem deja ideea Bisericii ca 
popor al lui Dumnezeu, ca ferment de eliberare în mijlocul 
popoarelor, ca „,expertă în umanitate“, după formularea lui Paul 
VI. Practic, el răstuma optica curentă, ajungând să propună un 
raport cu Statul de tip radical separatist. 

Alianţa cu puterea compromite, de fapt, credibilitatea spiri- 
tualului și provoacă aproape în mod fatal o dublă rebeliune: 
contra Statului si contra Bisericii. În schimb, un regim întrucâtva 

separatist ar permite unei Biserici în sfârșit libere să-și recupereze 
pe deplin funcția magisterială' asupra popoarelor și a constiin- 
țelor, funcţie care îi este proprie. Această reflecţie asupra naturii 
intime a Bisericii — înțeleasă nu ca o conducătoare a popoarelor, 
ci ca o îndrumătoare a conștiințelor — este cea care îl conduce 
pe moderatul și ultramontanul Rosmini la îndepărtarea de politica 
reacționară și neliberală la care ajungea, dimpotrivă, inevitabil, 
gândirea catolică revoluționară, legată de o concepţie a Bisericii 
încă prea juridică și prea puțin mistică. 

Rosmini scrie: „Îndrăznesc să spun că zăpăceala din întreaga 
Europă este ireparabilă, de aceea nu va exista decât un singur 
mijloc de a scăpa de ea, acela de a reașeza Biserica lui Dum- 
nezeu în deplina sa libertate, și folosind în raport cu ea toată 
supunerea și dreptatea. Dar acest mijloc e încă singurul care nu 
se vede, e singurul care, din nenorocire, este refuzat. Se încearcă 
totul, se întrebuințează toate mijloacele, armatele și cele mai 
prudente negocieri, dar toate aceste mijloace se aseamănă cu 
acele ultime îngrijiri care, cu cea mai mare solicitudine și 
vigilență, se acordă unui muribund, și care obțin mult, dacă 
reușesc să-i prelungească, preţ de câteva clipe, suferințele mor- 
tale. Lipseşte oare inteligența? Nu, lipsește credința: lipsește 
iubirea suficientă a dreptăţii. Nu se crede că Providența ar avea 
o decizie precisă în conducerea evenimentelor, nu se crede că 
Biserica are o misiune, care trebuie cu orice preț îndeplinită: 
omul se convinge că se poate descurca fără ea; astfel necredința 
înlătură apoi și inteligența, adică face ininteligibil sacrul strigăt 
universal al popoarelor creștine, acela de LIBERTATE: popoarele 
acelea spun că se revoltă pentru o cauză neadevărată, minţin- 
du-se pe ele însele, chiar dacă ele au o cunoștință profundă a 
cauzei adevărate pentru care se revoltă și le lipsește puterea de-a 
o exprima. Vai! Să se afle că, fiind în mod esenţial liberi, 
creștinii nu pot fi de folos omului, în care nu-l văd pe Dumne- 
zeu, nu-i pot fi de folos decât cu o condiţie: să înveţe din 
autoritatea morală a Bisericii legea evanghelică a umilinței și a 
blândeții, lege pe care Biserica, sclavă și disprețuită, nu mai e 


! De autoritate spirituală absolută (n. tr.). 

aptă să i-o transmită. O, dacă aceste adevăruri ar fi înțelese! 
Poate că ar mai fi timp!“ (IX, 315-316). 

Trecând cu vederea ceea ce e, poate, naiv în raționamentul 
său, rămâne intuiţia fundamentală că numai o Biserică liberă își 
poate exercita funcția magisterială. Dar pomind de la această 
intuiție ecleziologică, Rosmini redimensionează amplu și mitul 
Evului Mediu, pe cale de elaborare în sânul romantismului ca- 
tolic. De ce? Fiindcă tocmai Evul Mediu este epoca ce a creat 
condiţiile aservirii Bisericii de către puterea politică. Responsabil 
de vicierea care derivă din aceasta este feudalismul, instituție 
principală a Evului Mediu, „sursa — ca să-l cităm pe Rosmini 
— unică sau cu siguranță cea mai importantă a tuturor relelor“ 
(ibid., 318). Căci din ea s-au tras cele cinci plăgi care chinuiesc 
Biserica: fiind „un sistem mixt de dominație profană și barbară, 
și totodată de sclavie și vasalitate la principii temporali“, feuda- 
lismul a despărţit clerul de popor (prima plagă); a separat înaltul 
cler de cel mărunt, exilându-l pe cel din urmă în ignoranță (a 
doua plagă), a introdus conflicte de interese și de putere în 
episcopat, dezbinându-i pe episcopi (a treia plagă), a creat con- 
dițiile pentru ca Biserica să cedeze puterii laice numirea episco- 
pilor (a patra plagă) și pentru ca bunurile ecleziastice, devenite 
patrimoniu al Statului, să-și piardă rostul lor originar public și 
caritabil (a cincea plagă). De aceea, conchide filozoful din Ro- 
vereto, „feudalismul sfârşi prin a anula libertatea Bisericii înseși, 
şi de aici se traseră toate relele ei“ (ibid., 318). 

Existau unii care, ca și Buonaiuti, au judecat negativ această 
operă a lui Rosmini, socotind-o o propunere de reformă nepo- 
trivită și evazivă în raport cu necesitățile reale ale momentului. 
Lucrul este adevărat numai în parte. În realitate, Rosmini, con- 
siderând Evul Mediu ca origine a decadenţei Bisericii, sfârșește 
prin a refuza acel mit al creștinătății ca unitate organică a sacrului 
cu profanul, a politicului cu religiosul — pe care îl întemeiase și 
îl construise tocmai epoca medievală. El găsea modelul normativ 
în primele secole creștine, când Biserica nu era încă o forță 
politică, ci doar o forță religioasă, care îsi exercita indirect 

influenţa asupra societății, fără să pretindă creștinizarea institu- 
țiilor sau traducerea normei morale în normă civilă ori politică. 

De aceea el ajungea, poate fără să vrea, la a răsturna tendinţa 
prevalentă în Restauraţie, indicând Bisericii calea purificării spi- 
rituale, și nu pe cea a alianțelor lărgite și amplificate, sau a 
compromisurilor cu puterea. Dacă linia rosminiană s-ar fi impus, 
Biserica ar fi luat, în raport cu Statul, o atitudine total diferită 
de cea pe care a adoptat-o. Nu întâmplător, pe alocuri în cărticica 
sa apar aprecieri ferm pozitive ale libertăţii de care se bucură 
Biserica în regimul separatist al confederației nord-americane. 
Dar, lovită de condamnarea din 1849, intuiţia sa fu sortită să 
rămână definitiv minoritară și neinfluentă, exilată într-o margi- 
nalitate aproape subterană, de unde îi va trebui mai bine de un 
secol ca să iasă la lumină. 


Pozitia Papilor 


Am văzut până acum unele atitudini ale intelectualității 
catolice a epocii. Dar care a fost reacția Sfântului Scaun la noua 
ordine intemaţională postrevoluționară? Examinând documentele 
şi Iuările de poziție oficiale', ceea ce trezește uimire este slăbi- 
ciunea intelectuală a Sfântului Scaun în raport cu o criză care 
prezenta caracteristicile unei autentice morţi a civilizației. Un 
învăţat din tabăra laicilor, așa cum era Carlo Falconi, a scris că 
„în tot timpul celor cincizeci de ani care au precedat Revoluţia 
franceză, Papii fie nu au știut, fie nu au vrut să diagnosticheze 
criza în mers, răpindu-și astfel posibilitatea de a face orice 
supoziţii, chiar și numai aproximative, asupra consecințelor ei și 
a modului de reacție adecvat“ (VII, 39). E greu să-l contrazici, 
când el adaugă că „dacă am fi fost constrânși să reconstruim 
istoria civilă a lumii, sau chiar numai a Europei, pornind doar 
de la enciclicele epocii, nu s-ar fi obţinut nici măcar trăsăturile 
esenţiale ale profilului ei“ (ibid., 40). 


! Pe acestea (mai cu seamă pe enciclice) se va baza de acum înainte discursul nostru. 

Și totuși acești pontifi, adesea slabi și tăcuți, iar uneori 
inadecvaţi, s-ar zice, în raport cu o datorie istorică indubitabil 
imensă, sunt cei pe care s-a fondat viguroasa renaștere a papa- 
lităţii, la care ne-am referit deja, și care va culmina în Conciliul 
Vatican I. Semn că, independent de persoane (sau poate grație 
lor?), papalitatea este instituția care a interpretat, mai mult și mai 
bine decât oricare alta, conștiința profundă a catolicilor, într-unul 
din cele mai delicate momente de trecere din bimilenara istorie 
creștină. De altfel, rătăcirea — dacă se poate vorbi de rătăcire — 
a fost de natură exclusiv intelectuală, în vreme ce, din punct de 
vedere moral și religios (și la acest nivel se situează renașterea 
papalității), pontifii care s-au succedat începând de la Pius VI 
(1775-1799) au fost perfect la înălțimea misiunii lor. Un inte- 
lectual care nu poate fi cu siguranță suspectat de înclinații cle- 
ricale, Julien Benda, a scris că atitudinea lui Pius VII 
(1800-1823) față de Napoleon reprezintă un exemplu nepieritor 
de salvgardare a „conștiinței umane“, într-un moment în care 
„întregul univers îngenunchează în fața celui nedrept, devenit 
stăpân al lumii“ (La trahison des clercs, tr. it., Einaudi, 1976, 
p. 55). Dar să mergem mai în detaliu. 

„„Dacă dojenile și sfaturile Noastre ar fi fost ascultate, n-ar 
trebui să Ne jeluim acum din pricina înaintării acestei vaste 
conspirații uneltite împotriva regilor și a imperiilor.“ Sunt cuvin- 
tele lui Pius VI, dintr-o alocuţiune către cardinali, din 17 iunie 
1794, în care comenta procesul lui Ludovic al XVI-lea, „„con- 
damnat la pedeapsa capitală de o conjurație nelegiuită“, și ghi- 
lotinat la 21 ianuarie în acel an. Papa își continua analiza cu 
cuvinte pe care merită să le cităm, pentru că reprezintă judecata 
în spatele căreia se va retrage Sfântul Scaun multă vreme, în 
timpul şi după evenimentele din Franța: ,,Vă amintim în puţine 
cuvinte dispozițiile și motivele acestei sentințe; Convenţia nu 
avea nici dreptul, nici autoritatea de a o pronunța. Într-adevăr, 
după ce a abolit monarhia, primul guvem a dat puterea publică 
poporului, care nu acționează nici conform rațiunii, nici după 
vreun sfat, și care nu-și formează idei juste în nici o privinţă, 
apreciază puţine lucruri după adevăr, și judecă multe după o 

părere; care e mereu schimbător, ușor de înșelat, atras de toate 
excesele, ingrat, arogant, crud; care se bucură de măcel și de 
vărsarea sângelui uman, şi căruia îi place să contemple angoasele 
care preced suflarea de pe urmă, așa cum anticii mergeau să 
privească gladiatorii expirând în amfiteatre“ (II, 18). 

Sumbrul pesimism în privința condiției umane care stă în 
spatele acestei judecăți este adevărata discriminare între creş- 
tinism și Revoluţie, între concepţia catolică asupra vieţii și 
concepţia care s-a propagat în Europa, ca o consecință a răspân- 
dirii ideilor iluministe. Sunt două Weltanschauungen care se 
ciocnesc și se confruntă, două viziuni globale care se înfruntă 
într-o diversitate radicală. Dar în vreme ce gândirea catolică 
contrarevoluționară (să ne gândim la De Maistre și Donos Cor- 
tes) a elaborat un mod propriu de reflecţie critică, documentele 
pontificale nu depășesc reluarea unui mod de gândire tradițional. 
Și, în lipsa unei aprofundări a poziţiilor adverse, predomină o 
interpretare moralistă, care ar vrea să exprime orice prin prisma 
urii împotriva religiei, a corupției moravurilor și a complotului 
contra autorității legitime. Căci Pius VI spune în documentul 
abia citat: „După succesiunea neîntreruptă de nelegiuiri care și-a 
avut originea în Franţa, cine se va mai îndoi de adevărul că 
primele urzeli ale acestor comploturi, care tulbură și răvășesc 
întreaga Europă, trebuie puse pe seama „urii împotriva religiei?“ 
(idem, 23). 

Ură împotriva religiei. Dar ură și faţă de autoritatea politică 
legitimă, față de monarhiile tradiționale. Pentru o bună jumătate 
de secol, binomul va fi de nescindat. „„Drepturile Principatului“ 
vor fi şi drepturile Bisericii, și viceversa, complotul contra Bi- 
sericii va fi totuna cu complotul contra principilor. Dar o atare 
poziţie, care se rezolva de fapt într-o atitudine legitimistă, era 
mai cu seamă nostalgie a ordinii tradiționale prerevoluționare, 
identificabilă nu în persoane sau instituții specifice, cât mai 
curând într-o structură mai generală a societății și, în definitiv, 
a vieţii înseși. Era acea structură căreia îi adusese elogii Clement 
XIV (1769-1774) în enciclica sa programatică, Inscrutabili Di- 
vinae: „„...nu sunt legi acolo — citim în enciclică — care să 

stabilească, atât de perfect ca adevărata religie, dreptul naţiunii 
și al societății. Asa încât niciodată Doctrina lui Isus Cristos nu 
a fost atacată fără să fie tulburată liniștea popoarelor, fără să fie 
alterată supunerea datorată Suveranilor și fără a se răspândi 
pretutindeni doliu și confuzie. Între drepturile Majestății divine 
şi cele ale Principilor pământeni există o asemenea uniune încât, 
atunci când sunt urmate legile Creștinismului, Suveranii sunt 
ascultați fără rezervă, puterea lor e respectată şi persoana lor e 
iubită. În consecința acestui fapt vă îndemnăm, 0, Venerabili 
Fraţi, pe cât e posibil, să inculcaţi în spiritul popoarelor care vă 
sunt încredințate ascultarea şi supunerea față de Suverani, pentru 
că, între Poruncile lui Dumnezeu, aceasta e mai cu seamă im- 
portantă pentru menținerea ordinii și păcii. Regii nu au fost 
înălțaţi în locul eminent pe care îl ocupă decât pentru a veghea 
la sănătatea și siguranța publică și pentru a-i menține pe oameni 
în limitele înțelepciunii și echităţii. Fi sunt Preoţi însărcinați să 
aplice justiţia... De altfel, sunt cei mai iubiţi fii ai Bisericii şi 
protectorii ei; lor le revine sarcina să îi mențină drepturile și să 
îi apere interesele“ (IV, 86). 

Acest tip de societate este cel de care Biserica rămâne 
nostalgic legată. S-ar spune că n-au trecut cincizeci de ani și 
vijelia revoluționară când citim pasajul următor din enciclica 
Ouod hoc ineunte (1824) a lui Leon XII (1823-1829), care 
proclamă Jubileul pentru anul următor cu expresii ce par luate 
cuvânt cu cuvânt din Clement XIV: „Dar nu Ne îndoim că 
preaiubiţii Noștri Fii întru Cristos, Principii Catolici, vor vrea să 
Ne secondeze, în circumstanțe atât de importante, cu autoritatea 
lor suverană... Ei știu bine ce conspirație formidabilă s-a format 
pretutindeni pentru a desființa cele mai sacre drepturi ale Bise- 
ricii și ale Principatului... Cu umile și neîntrerupte rugăciuni 
trebuie implorat ajutorul divinei omnipotențe, pentru ca Dumne- 
zeu, în mila Sa, să perfecţioneze opera pe care a început-o, 
fiindcă perfida ticăloșie a nelegiuiților continuă să se strecoare, 
mai ucigătoare decât cancerul. De fapt, decretând celebrarea 
Jubileului, Noi am avut în minte în special acest scop preastân... 
De aceea Principii Catolici să colaboreze și ei la acest scop...“ 

(IV, 165). Nostalgia societății tradiționale se rezolvă în refuzul 
net al laicităţii Statului, al autonomiei sale în raport cu Biserica. 
Laicitatea Statului înseamnă și liberalism. A o refuza pe 
prima însemna a-l refuza pe al doilea. Enciclica Mirari vos a 
lui Gregorius XVI (1831-1846), care condamnă în egală măsură 
cele două realități, este cea care exprimă cel mai bine și complet 
poziția Sfântului Scaun în fața lumii contemporane. Este, fără 
îndoială, documentul pontifical cel mai semnificativ din prima 
jumătate a secolului al XIX-lea. Ea exprimă cu o maximă vi- 
goare și cu o neobișnuită eficiență ceea ce a fost teza funda- 
mentală a Bisericii în raport cu cultura și civilizaţia modemă. În 
timpul pontificatului următor, al lui Pius IX, se va face de fapt 
distincţia între teză și ipoteză: teza exprimând poziția doctrinală 
și ideologică în toată puritatea sa; ipoteza reprezentând, în 
schimb, acea posibilitate de acomodare practică și de compromis, 
care poate fi sugerată sau impusă de circumstanțe. Mirari vos 
este tocmai teza, de care, fundamental, nu se va îndepărta nici 
Pius IX. Abia cu Leon XIII, în ultimii douăzeci de ani ai 
secolului, se va petrece o sensibilă schimbare de direcție. 

Gregorius XVI începe cu denunţarea, devenită acum aproa- 
pe rituală, a „„perversei conspirații a nelegiuiţilor“, și continuă 
schițând un tablou extrem de sumbru al situaţiei morale și reli- 
gioase a scoietăţii: „,...arogantă exultă necinstea, insolentă știința, 
licenţioasă nerușinarea. E dispreţuită sanctitatea lucrurilor sacre... 
Se răstălmăcește și se pervertește doctrina sănătoasă și erori de 
tot felul se răspândesc cu îndrăzneală... Se atacă autoritatea 
divină a Bisericii... Academiile și Școlile răsună oribil de nou- 
tatea monstruoasă a opiniilor... A luat proporţii uriaşe devastarea 
deplorabilă a Religiei şi pervertirea funestă a moravurilor. Lepă- 
dând în acest fel frâul Sfintei Religii... se vede sporind tulburarea 
ordinii publice, decadența Principatelor și ruina oricărei puteri 
legitime.“ 

Chiar și numai limbajul acestei enciclice, de o violență 
aproape apocaliptică, era destinat să facă școală. Dar mai cu 
seamă era destinată să facă școală prezentarea Bisericii ca o 
realitate perfectă și de nereformat, cu atât mai perfectă și împli- 

nită cu cât societatea apare, dimpotrivă, într-un stadiu de anarhie 
și de disoluție. Se poate afirmna fără greș că tocmai procesele de 
laicizare și descompunere în sens pluralist a Statului și a socie- 
tăţii secolului al XIX-lea au fost cele care au accelerat atât 
tendința unitară și centralizatoare a Bisericii, cât și (consecință 
defel negativă) autocunoașterea sa religioasă. Într-adevăr, Papa 
scrie că „Biserica universală primește o lovitură de la orice 
noutate, și că... din lucrurile care au fost definite reglementar, 
nici unul nu trebuie să scadă, nici unul nu trebuie să se schimbe, 
nimic să nu se adauge, ci trebuie vegheat să rămână întocmai, 
neprihănite, în cuvinte și în sensuri.“ Afirmă apoi primatul doc- 
trinal și jurisdicțional al Papei, obligația episcopilor de a fi uniţi 
în jurul Scaunului apostolic și subordonarea sacerdoților față de 
episcopi, cu o forță și o claritate care, probabil, n-ar fi fost 
posibile în secolul al XVIII-lea. Din condamnarea indiferentis- 
mului, „acea opinie perversă... că în orice profesiune de credință 
se poate urmări mântuirea etemă a sufletului, dacă moravurile 
se conformează normei dreptății și onestităţii“, derivă accentele 
cele mai hotărât antiliberale din Mirari vos: condamnarea liber- 
tății de conștiință, definită ca „eroarea cea mai veninoasă“, și a 
libertăţii presei, „niciodată suficient execrată și urâtă“. 

Pomind de la aceste premise, conţinutul politic al documen- 
tului nu putea decât să se acorde cu spiritul din /'ancien r&gime: 
pentru că se răspândesc „anumite doctrine, care tind să zdruncine 
fidelitatea și supunerea datorate Principilor... Toate reflectă faptul 
că, potnvit părerii Apostolului, nu există putere decât de la 
Dumnezeu, și că toate câte sunt au fost rânduite de Dumnezeu. 
De aceea, cel care se împotrivește puterii se împotrivește și 
poruncii dumnezeiești, iar cei care se împotrivesc își atrag prin 
aceasta ei înșiși condamnarea. lată de ce şi dreptul divin și cel 
uman strigă contra celor care, cu cele mai infame uneltiri şi cu 
mașinațiuni de trădare și de răzvrătire, se străduiesc din răsputeri 
să nu-și țină cuvântul față de Principi și să-i arunce de-a dreptul 
de pe tron.“ 

Urmează apoi, ca o concluzie, condamnarea categorică a 
tezei separatiste în raporturile Biserică-Stat, adresată cât se poate 

de direct lui Lamennais: „Nu putem prevesti consecințe mai 
îmbucurătoare pentru Religie și Principat nici din făgăduințele 
celor care ar vrea să vadă despărțită Biserica de Coroană și 
trunchiată concordia mutuală a Autorităţii cu Sacerdoţiul. De 
aceea e foarte clar că de amatorii unei libertăţi atât de nerușinate 
are a se teme acea concordie, care a fost întotdeauna propice și 
avantajoasă cârmuirii sacre și celei civile“ (textul complet al 
enciclicei în IV, 186-197). 

Gregorius XVI a intrat în istorie ca cel mai reacționar Papă 
din secolul al XIX-lea. Istoriografia catolică cea mai perspicace 
nici măcar nu încearcă să-l mai apere (a se citi în această privință 
judecata senină, dar extrem de severă, a istoricului iezuit Gia- 
como Martina, profesor la Universitatea Gregoriană, în La Chie- 
sa nell'etă del liberalismo, Morcelliana, 1978, pp. 160-161). Dar 
e corect să-l numim reacționar? Se „reacționează“ la ceea ce a 
fost acceptat sau la ceva de care, în orice caz, ești conștient. De 
Maistre şi Donoso Cortes sunt tocmai figuri tipice de reacționari, 
în măsura în care „reacționează“ la o ordine pe care o cunosc 
şi de care sunt absolut conștienți (și pentru care au avut ambii, 
în tinereţe, putemice simpatii). Dimpotrivă, Papa Gregorius pare 
să ignore urgenţa noilor probleme şi repropune, ca atare, ordinea 
settecentescă a Statului confesional, relansează idealul concordiei 
şi identităţii între organizarea civilă şi organizarea religioasă, ca 
şi cum în istoria europeană n-ar fi apărut deja noua figură a 
Statului laic. Mai mult decât despre un reacţionar, ar trebui să 
se vorbească de el ca despre un premodem. El nu a „reacționat“, 
ci a „ignorat“. Și această ignoranță a sa este cu atât mai incom- 
prehensibilă (aş zice vinovată) dacă ne gândim că din lumea 
catolică s-au înălțat, după cum s-a văzut, cereri de înnoire tot 
mai presante și îngrijorate. 


Conştiinţa schimbărilor intervenite, foarte putemică în rân- 
dul intelectualității catolice (să ne gândim la Lamennais și Ros- 
mini), pare să nu atingă câtuși de puţin autoritatea romană. Nu o 
convinge să se răzgândească nici faptul că cererea de libertate 
politică si de desființare a Statului confesional, care își discrimi- 
nează propriii cetățeni .din cauza convingerilor lor religioase, e 

clamată sus și tare de catolici în țările în care aceștia sunt o mi- 
noritate persecutată și discriminată. Legea emancipării catolicilor 
englezi, care le restituia deplinătatea drepturilor civile şi politice, 
a fost aprobată de fapt în 1829, cu trei ani înainte de Mirari vos, 
şi ca efect al presiunii exercitate de mișcarea populară inițiată de 
Daniel O'Connell. Și din 1831 datează constituţia Belgiei, 
despărțită cu un an înainte de Olanda, care se inspira din principii 
separatiste similare celor americane, acceptate cu calm de episco- 
patul local. 

Girul tacit acordat de Papă conduitei catolicilor belgieni 
demonstrează că în fond teza — preluând clasica distincție, men- 
ționată deja, dintre teză și ipoteză — era mai puțin rigidă decât 
poate părea. "Totuşi, duritatea cu care aceasta fu formulată, deși 
accepta derogări ample, îi bloca pe catolici în contemplarea 
idealului, abstract şi de nepropus de acum încolo, al Statului 
creștin, întârziind cu multe decenii acea apreciere a Statului 
modem care a permis pe urmă, în secolul nostru, noi și diverse 
forme de prezenţă. E cât se poate de adevărat comentariul lui 
Sturzo: „Evenimentele duceau către mișcarea liberală; catolicii 
erau interesați de ea și le era imposibil să abandoneze problemele 
libertăţii religioase, scolastice, politice și sociale în mâinile unor 
inamici ai Bisericii și să rămână neclintiți în apărarea autorităţii“ 
(XII, 108). 

Din păcate, teza din Mirari vos, după ce a fost efemera 
iluzie neoghelfă a unui Papă liberal, a rămas neschimbată în 
substanță și în timpul pontificatului extrem de lung al lui Pius 
XI (1846-1878). Unica incidenţă politică din enciclica sa pro- 
gramatică, Qui pluribus, impregnată în rest de acel spirit religios 
şi sacerdotal care fu tipic pentru Papa Mastai, exprimă o viziune 
asupra problemei care nu diferă de cea a predecesorului său, și 
aceea premodemă mai curând decât reacționară: „Încercaţi să 
inculcaţi poporului creştin obediența și supunerea datorată Prin- 
cipilor şi autorităţii, învățându-l, după preceptul apostolic, că nu 
există putere care nu vine de la Dumnezeu și că cei care se 
opun puterii se opun dispoziţiilor lui Dumnezeu și prin aceasta 
se condamnă; și că de aceea porunca de a se supune autorităţii 

constituite nu poate fi violată de nimeni fără a păcătui, afară 
numai dacă nu s-a poruncit ceva contrar legilor lui Dumnezeu 
şi ale Bisericii“ (IV, 224). Tonul e, fără îndoială, mai prudent și 
defensiv, totuși înțelegerea noii realități politice nu pare să fi 
făcut nici un progres. La mai puţin de doi ani după promulgarea 
acestei enciclice, Marx și Engels publicau Manifestul partidului 
comunist. Aceasta ar fi de ajuns ca să ne facă să înțelegem ce 
enormă întârziere acumula Biserica în fața Statului modem și a 
organizării sale complexe. 

Dacă facem un salt de optsprezece ani și examinăm enci- 
clica Quanta cura (1864), găsim același caracter generic, aceleași 
condamnări intransigente, același auspiciu abstract al concordiei 
între Sacerdoțiu si Imperiu. Referirile explicite la Gregorius XVI 
sunt o dovadă a faptului că Pius IX nu se depărtează de linia 
trasată de predecesorul său. Episcopilor le recomandă „să pro- 
povăduiască faptul că puterea regală nu e conferită numai pentru 
guvemarea lumii, ci în special pentru protecția Bisericii“ (ibid. 
267), o frază care, dacă ne gândim la ce se va întâmpla în Italia 
şi în Europa în timpul pontificatului său, apare cu adevărat în 
afara istoriei. Separaţiei celor două puteri, religioasă şi civilă, 
dobândite acum și în Italia o dată cu legislaţia ecleziastică pie- 
monteză din deceniul 1850-60, Papa îi răspunde repropunând de 
fapt doctrina medievală din Unam Sanctam a lui Bonifacius VIII 
(cf. infra, nota de la p. 50). 

La Quanta cura era anexată o culegere de optzeci de pro- 
poziţii, extrase din documente pontificale precedente, privind 
praecipuos nostrae aetatis errores („erorile prăpăstioase ale epo- 
cii noastre““), această anexă este Syllabus, unul din documentele 
cele mai celebre și deconcertante din întreaga istorie a papalității 
(cf. ibid., 270-280). Condamnarea lovea tot şi toate, în general 
și în devălmășie: panteism, naturalism, naționalism, indiferen- 
tism, libertate religioasă (prop. XV), socialism, comunism, so- 
cietăți clandestine, biblice și clerico-liberale, separarea Bisericii 
de Stat (prop. LV). Se reafirmau imunitățile ecleziastice, natura 
juridică a Bisericii, existența ei de societate perfectă. Spiritul 
documentului este rezumat în a optzecea și ultima propoziţie, 

cea mai cunoscută și astăzi, cea în care se condamna afirmația 
că „Pontiful roman poate și trebuie, o dată cu progresul, cu 
liberalismul și cu civilizaţia modemă, să cadă la învoială și să 
facă pace“. 

De atunci încă nu a încetat discuția asupra valorii care 
trebuie acordată acestui document. Istoriografia catolică a încer- 
cat, în toate chipurile, să-i diminueze importanța, sprijinindu-se 
mai ales pe faptul că afirmaţiile din Syllabus nu sunt originale, 
că sunt extrase din documente papale precedente. Extrapolarea, 
izolându-le de contextul din care proveneau și căruia îi erau 
destinate, se poate să le fi alterat semnificația autentică. A rămas 
clasică interpretarea pe care le-a dat-o episcopul din Orleans, 
monseniorul Dupanloup, exponent al aripii catolico-liberale, care, 
bazându-se pe distincția între teză și ipoteză, susținea că, în 
privința Statului și a libertăților moderme, Syl/labus expune teza 
în toată puritatea ei, dar că datoria catolicilor este să se bazeze 
pe starea de fapt, adaptându-se la circumstanțele momentului 
care îndeamnă la folosirea armelor modeme ale libertății de 
conștiință, de presă şi de vot. Însuși Pius IX aprobă această 
interpretare. 

Totuși, interpretări minimale și pline de bunăvoință ca cea 
a lui Dupanloup reuşesc să redimensioneze semnificația lui Syl- 
labus, însă nu pot, desigur, să anuleze faptul că el există, nici 
să-i şteargă importanța sau irrpresia neplăcută pe care a trezit-o 
şi continuă să o trezească. Chiar și distincţia între teză și ipoteză 
— aceeaşi care a fost respectată în timpul lui Mirari vos — e 
numai un expedient, în realitate cam bizantin, pentru a introduce 
în Biserică, în tăcere şi pe poarta de serviciu, acele libertăți 
modeme cărora li se trântise cu zgomoi în nas poarta principală. 
Încă o dată ne apropriem judecata echilibrată și amară a lui 
Sturzo: „Cele două documente (adică Mirari vos şi Syllabus) 
sunt în esenţă condamnarea Statului laic, care se întărea spre a 
înlocui total vechiul Stat confesional. Statul laic venea în numele 
libertăți şi al dernocraţiei, condamnarea nu era îndreptată nici 
împotriva libertăţii, în semnificaţia sa genuină, nici împotriva 

democraţiei, ca tip de regim statal, ci ataca, cu siguranță, sistemul 
liberal și democraţia poporului suveran“ (XII, 120-1). 

La moartea lui Piux LX, în 1878, situaţia nu era schimbată. 
Neclintită în admiraţia Statului catolic și confesional, Biserica, 
la 89 de ani de la începutul Revoluţiei franceze, nu-și pusese 
încă serios problema Statului laic, nici nu se întrebase ce schim- 
bări profunde impunea acesta prezenței ei în societate. Cele două 
sisteme politice care sunt fiice ale laicităţii, liberalismul şi de- 
mocraţia, rămâneau, în fond, nu numai două inamice, ci, lucru 
şi mai grav, două perfecte necunoscute. 


Cotitura lui Leon XIII 


Pentru ca să se schimbe melodia, a trebuit așteptat noul 
pontif. Când cardinalul Gioacchino Pecci, arhiepiscop al Peru- 
piei, fu ales Papă, cu numele de Leon XIII (1878-1903), el avea 
deja 68 de ani. Lui îi aparținuse, încă din 1849, propunerea unui 
document global de condamnare a erorilor modeme. Totul indica 
așadar un pontificat de tranziţie și continuitate. Și dimpotrivă, 
tocmai acest bărbat vârstnic şi fragil fu cel care imprimă o 
cotitură clară și decisă Bisericii. Instrumentul acestei cotituri au 
fost enciclicele, cărora le-a încredințat partea cea mai durabilă 
din magisteriul său. Schimbarea începu de la stil: nu mai erau 
documente negative, de protest și de condamnare, ca în tradiția 
predecesorilor săi, ci documente pozitive, în care lua în piept 
realitatea contemporană, discutându-i problemele centrale într-o 
formă articulată și complexă. Trebuie să spunem că Leon XIII 
conduse fără obstacolul puterii temporale: aceasta îi permise nu 
numai 0 libertate de acțiune mult mai mare (contrar temerilor 
din mediile curiale), ci și o viziune mai amplă asupra lucrurilor, 
mai liberă, mai dezinteresată. 

Patru sunt encicicele care abordează tema noastră: Immortale 
Dei, din 1885, Libertas, din 1888, Supientiae christianae, din 
1890 şi Au milieu des sollicitucles, din 1892. Leon XIII aban- 

donează orice legătură cu legitimismul și redimensionează no- 
stalgiile Statului creștin, ale monarhiei sacre, care paralizaseră 
acțiunea și gândirea lui Pius IX. Chiar continuând să se miște 
în interiorul clasicei teorii gelasiene!, el inovează profund gân- 
direa catolică, mai cu seamă în privința a patru probleme: ac- 
ceptă distincţia sau non-coincidenţa dintre societatea civilă și 
societatea religioasă; admite că puterea politică își are propria 
legitimare în sine însăși, le îngăduie catolicilor libertatea de 
acţiune, chiar dacă relativă şi limitată, în sfera de acţiune politică; 
permite, nu fără mare prudență, o oarecare formă de libertate de 
conștiință. 

Referitor la prima problemă, el scrie în Immortale Dei că 
societatea religioasă, deci Biserica, „este o societate sui generis 
şi perfectă juridic“, dar „e distinctă și e diferită de cea civilă“, 
în sensul că „ambele sunt supreme, fiecare în ordinea ei; ambele 
au limitele lor proprii între care se menţin, imprimate de natura 
şi scopul imediat al fiecăreia: prin urmare în interiorul acestor 
limite se formează un fel de sferă, în care fiecare din ele dispune 
iure proprio“ (II, 116-118). Lucrul interesant este admiterea au- 
tonomiei sferei politice, a suveranităţii depline a societăţii civile, 
în cadrul care îi e propriu. E adevărat că, mai târziu, Leon XIII 
insistă asupra necesităţii de coordonare a celor două puteri, 
asupra suveranităţii, la fel de depline, a Bisericii, asupra necesi- 
tăţii ca această suveranitate să fie respectată şi garantată de Stat, 
asupra idealului de concordie și uniune a celor două societăți. 


| De la Papa Gelasius 1 care, în 494, a formulat pentru prima Oară clasica teorie a celor 
două puteri, cea spirituală şi cea temporală, din fruntea creștinătății. Fiecare are autonomie 
proprie, dar, între cele două, cea spirituală e mai înaltă, deoarece guvermează sufletele 
oamenilor, inclusiv pe cel al împăratului (cf. I, 36). O atare teorie, numită chiar gelasiană, 
a întemeiat concepția creștină a raporturilor între puterea religioasă și politică, în special 
prin formularea pe care i-a dat-o Bonifacius VIII în bula Vnam Sanctam, cu metafora celor 
două săbii, cea spirituală și cea temporală, care se altă ambele „în puterea Bisericii“, una 
urmând să fie apucată „de Biserică“, iar cealaltă „peniru Biserică“. Și pentru că „puterea 
spirituală e superioară oricărei puteri pământene în demnitate si noblete, cum lucrurile 
spirituale sunt superioare celor temporale“, rezultă că puterea politică este întotdeauna 
subordonată celei religioase (ibid., 123-125). Însăși teoria bellarminiană a puterii indirecte 
a Papilor in temporalibus, formulată la începutul secolului al XVII-lea, nu e decât o 
actualizare a schemei gelasiene. A se vedea în această privință G. Bage! Bozzo, capitolul 
Cristanesimo e politica, din volumul JI Purtito cristiana al potere, Vallecchi, Firenze, 
1974, pp. 9-43. 

Dar ruptura cu idealul societăţii sacrale, religioase și politice 
totodată, se împlinise deja. Ideea „creștinătății“ începe să intre 
în criză. 

De aici derivă recunoaşterea legitimității puterii politice în 
sine, independent de formele istorice pe care le poate asuma. 
Această recunoaștere o găsim în Sapientiae Christianae, expri- 
mată pe căi ocolite, dar nu mai puţin explicit: „Societatea creș- 
tină diferă cât se poate de mult de orice fel de dominație politică; 
aceasta pentru că are dreptul și datoria să nu devină slujitoarea 
partidelor şi să nu se plieze servil în faţa exigențelor schimbă- 
toare ale politicii. Printr-o judecată similară, Biserica, custode al 
propriului său drept și respectând întru totul dreptul celuilalt, 
este indiferentă la diferitele forme de guvemare și la instituţiile 
civile ale Statelor creştine, cu condiţia ca ele să respecte religia 
și morala creștină“ (Il, 200). 

Dacă aici enunţul poate să pară încă general și abstract, el 
devine, dimpotrivă, foarte clar şi concret în enciclica Au milieu 
des sollicitudes (probabil cel mai subtil și mai modem document 
leonian), destinată să impună catolicilor francezi aşa-zisa „„rea- 
propiere““ de a treia Republică, care se distingea tocmai printr-un 
decis anticlericalism. La diferitele popoare, scrie Papa, formele 
politice sunt schimbătoare şi trecătoare, „fiecare o posedă pe a 
sa proprie“. Dar ceea ce nu se schimbă este ideea și necesitatea 
puterii cerute de existenţa ordinii publice, „orice ordine publică 
fiind imposibilă fără un guvernământ“. Rezultă din aceasta că 
„întreaga noutate se reduce la forma politică a puterii civile sau 
la modul ei de transmitere. Ea nu atinge întru nimic puterea 
considerată în sine însăși. Aceasta continuă să fie imuabilă și 
demnă de respect.“ De aici „înțelepciunea Bisericii în menținerea 
relațiilor sale cu numeroasele guveme care s-au succedat în 
Franţa în mai puțin de un secol“. Catolicii se simt ofensați de 
animozitatea anticlericală a guvernului? Ei trebuie „să țină cont 
cu acuratețe — răspunde Papa — de distincţia foarte importantă 
care există între puterile constituite şi legislatie“. Celei din urmă 
se poate și trebuie să i te opui, celor dintâi li se cuvine întot- 
deauna maximul respect (IV, 465-7). 

Răstumarea nu putea să fie mai radicală, în raport cu po- 
zițiile lui Pius IX, care în Syillabus condamna încă afirmația 
conform căreia „regii și principii sunt exceptaţi de la jurisdicția 
Bisericii“ (prop. LIV). Dimpotrivă, Leon XIII acceptă teza pu- 
terii politice străine de orice influenţă a Biserici, teza diversităţii 
de natură și de scop a celor două puteri, cea spirituală și cea 
temporală. 

Desigur că prin aceasta nu se realiza concilierea Bisericii 
cu liberalismul, se realizau însă condiţiile pentru pătrunderea 
catolicilor în viața politică, li se restituia acel drept de cetățenie 
în Statul modem pe care precedenții pontifi îl limitaseră grav. 
Căci așa cum „nu se condamnă nici o formă de guvernământ 
în uz“, scrie Papa în Immortale Dei, „nu se condamnă nici 
participarea, mai mult sau mai puţin largă, a cetățenilor la mersul 
treburilor publice“. “Totuși, această participare nu are scopul de 
a promova acţiunea politică în sine, ceea ce ar echivala cu „a 
sancţiona ceea ce e reprobabil la sistemele în vigoare“; ea își 
propune, mai Simplu, „punerea în circulaţie în toate arterele 
corpului social... a spiritului și a influenței benefice a Bisericii“ 
(UI, 131-6). 

Aici ieșea la iveală limita de fond a poziţiei leoniene, su- 
bordonarea ei persistentă la schema gelasiană, deși dilatată până 
la limitele posibilului. Lipsind încă o distincţie clară între ac- 
țiunea politică și cea religioasă și nefiind încă fixată o limită 
precisă între domeniul opiniei și cel al dogmei, totul sfârșea prin 
a cădea sub jurisdicția autorităţii ecleziastice, sfera civilă nu mai 
puțin decât cea religioasă. Episcopii, și Papa mai presus de 
aceștia, rămâneau arbitrii supremi ai acţiunilor creștinilor, custozi 
și judecători ai cuviinței comportamentului lor în sfera civilă și 
politică. Într-adevăr, Sapientiae Christianae afirmă în mod so- 
lemn că este de datoria Papei nu numai „să guvemeze Biserica, 
ci și să dirijeze în general actele cetățenilor creștini“ (III, 167). 

Totuși, aceste dificultăţi, aceste contradicții nerezolvate, sunt 
consecinţa inevitabilă a unei gândiri complexe și profund nova- 
toare. Ele trebuie să fie evaluate nu în raport cu maturitatea de 
astăzi, ci în raport cu conștiința de atunci. În raport cu aceasta, 

Leon XIII apare realmente ca un pontif clarvăzător şi uneori 
de-a dreptul revoluționar, destul de des mai avansat și mai „de 
stânga“ decât au fost vreodată catolicii din timpul său. Enciclica 
Au milieu, care căuta un modus vivendi cu guvernul francez 
republican, întâmpină, de fapt, rezistenţe aspre tocmai din partea 
acelui catolicism transalpin legitimist care se alinia pe poziţii net 
reacționare, cum demonstrează cu câțiva ani mai târziu eveni- 
mentele afacerii Dreyfus. Pentru a demonstra modernitatea lui 
Leon XIII, ar fi de-ajuns enciclica Rerum novarum, pe care 
Georges Bernanos, în Journal d'un cure de campagne, 0 reevocă 
prin parohul din 'Torcy în cuvinte extrem de semnificative: „,Fai- 
moasa enciclică Rerum novarum a lui Leon XIII: voi o citiţi 
acum în liniște, cu coada ochiului, ca pe o pastorală oarecare 
din postul mare. La vremea ei, copile, ni s-a părut că simțeam 
cum pământul ni se cutremură sub picioare. Ce entuziasm! Eram, 
în acea vreme, preot la Norenfontes, în plin ținut minier. Ideea 
aceea atât de simplă, că munca nu e o marfă, supusă legii cererii 
şi ofertei, că nu se poate face speculă cu salariile, cu viața 
oamenilor, ca şi cu grânele, zahărul și cafeaua, întorcea pe dos 
conştiințele, mă crezi? Pentru că am explicat-o din amvon drept- 
credincioșilor mei, am trecut drept socialist.“ 


Contributia lui Luigi Sturzo 


Deschiderea lui Leon XIII a dus la nasterea „partidului 
creștin“. Într-un anumit sens, partidul creştin devine noua figură 
istorică a Bisericii în Statul laic şi pluralist. Dar pentru a justifica 
această funcţie, el trebuie să opereze într-o subordonare rigidă 
faţă de învăţăturile și strategia Sfântului Scaun, fiind conceput 
nu atât ca purtător al unei oferte politice autonome, cât mai 
curând ca interpret și apărător al „intereselor Bisericii“ (expresia 
îi aparține lui Pius X, în enciclica II fermo proposito din 1905, 
ct. IV, 551). Deci nu e un subiect politic, ci un subiect ecleziastic 
care operează în politic. Nu întâmplător în această enciclică a 

lui Pius X (1903-1914), al cărui pontificat nu a dezvoltat ideile 
predecesorului său, ci uneori chiar le-a restrâns într-o viziune 
mai curând îngustă și parohială, termenii actiune catolică, ac- 
tiune politică și actiune socială sunt, practic, sinonimi. 

De aceea elaborarea unei fizionomii politice proprii din 
partea catolicilor e îngreunată, și în parte chiar întârziată, de 
problema autonomiei, care frământă practic întregul deceniu al 
papalității fostului patriarh al Veneţiei. Pius X rezolvă chestiunea, 
tăind nodul de la rădăcină, și blocând-o fără drept de apel: în 
1904 dizolvă Instituţia Congreselor, care începea să se transforme 
în mișcare politică, în 1906 renegă Liga democratică a lui Ro- 
molo Murri, în 1910 condamnă mișcarea populară Le Sillon, 
creată în Franța de Marc Sangnier. 

În realitate, dacă e adevărat că Pius X a slujit o viziune 
politică global restrânsă, că nu a avut niciodată nici elanul, nici 
lărgimea de orizont a predecesorului său, e, pe de altă parte, 
adevărat că a moștenit de la predecesorul său, cum scrie Baget 
Bozzo, „toate dificultățile implicite în figura partidului creștin“ 
(V, 30). Înțeles de fapt ca subiect clerical și nu politic, ca un 
fel de mare partid ghelf, la ordinele Papei și episcopilor, el ar 
fi sfârșit inevitabil prin a ideologiza Biserica, amestecând-o în 
problemele inteme ale Statelor. Și nu numai atât. Ar fi putut 
chiar să transforme preoți și episcopi în politicieni litigioși, în 
serviciul unor interese nu întotdeauna curate. Și din această 
cauză, Pius X a blocat în fașă o tendință care, una peste alta, 
câtă vreme nu fuseseră încă rezolvate anumite probleme de fond, 
se prezenta ca primejdios de ambiguă. 

Rezolvarea acestor probleme nu o găsim în învăţătura Pa- 
pilor, ci în gândirea celui care apare fără îndoială ca teoreticianul 
cel mai important al mișcării politice catolice: Luigi Sturzo. 

Răstumând poziția leoniană, el înțelege partidul creştin ca 
pe un subiect politic și nu ca pe un subiect clerical. 

Sturzo pornește de la distincţia între societatea religioasă și 
societatea civilă. Creștinul aparține ambelor societăţi: celei dintâi, 
ca fidel, celei de-a doua ca cetățean. Ca cetățean, el este purtă- 
torul unei ideologii, al unui sistem de valori, al unui patrimoniu 

social și politic, care derivă dintr-o lungă maturizare, survenită 
mai ales după sfârșitul puterii temporale. Acest patrimoniu poate 
și trebuie să se traducă într-un partid, care se va inspira cu 
siguranță din creștinism, dar nu va fi total confesional. 

Catolicul va adera la acest partid nu ca fidel, ci ca cetățean. 

De fapt, scopul partidului nu va fi apărarea intereselor Bi- 
sericii (cum recomandaseră Leon XIII și Pius X), ci propunerea 
unui program specific, inerent Statului și reformării sale. 

Pentru aceasta Sturzo, după ce în 1919 se fondase Partidul 
Popular, a pus nu atât problema autonomiei sale în raport cu 
Biserica, cât mai curând pe cea a aconfesionalității, care este un 
lucru mai important și total diferit. Pe pragul autonomiei nau- 
fragiaseră, la începutul secolului, mișcarea murrionă în Italia și 
Le Sillon în Franţa, convinse ambele că pe tărâm politic s-ar 
putea realiza curva o mare formă de palingeneză creștină, și 
victime astfel ale unei concepții încă imperfecte a laicităţii ac- 
țiunii politice. Sturzo însă plasează discursul pe planul aconfe- 
sionalității, tocmai pentru că, propunând partidului un program 
politic autonom, neagă implicit că el ar putea fi realizatorul 
istoric al creștinismului. El este numai interpretul practic al 
catolicilor înțeleși ca ,,o tendinţă populară naţională“. 

Conceptul era foarte clar încă de la faimosul discurs de la 
Caltagirone din 1905, în care Sturzo s-a exprimat în acești 
termeni: „„Socotesc că a venit momentul în care catolicii, aban- 
donând formele unei concepţii pur clericale, care făcea din trecut 
un model de viață și din prezent o poziţie antagonistă de luptă..., 
să se confrunte cu alte partide în viaţa naţională, nu ca unici 
depozitari ai religiei sau ca armată permanentă a autorităților 
religioase, care descind în războiul în curs, ci ca reprezentanţi 
ai unei tendințe populare nationale în desfăşurarea vieții civile“ 
(XIII, 359). 

Într-o formă mai îmblânzită și elaborată, aceeași idee reapare 
în discursul la primul congres al Partidului Popular: „E inutil 
să spunem de ce nu ne-am numit partid catolic: cei doi termeni 
sunt antitetici; catolicismul este religie, este universalitate; parti- 
dul este diviziune, este politică. Încă de la început am exclus 

ideea că religia ne-ar călăuzi în politică și am vrut să ne situăm 
în mod clar pe terenul specific al unui partid, care are drept 
obiect nemijlocit viața publică a natiunii. 

Ar fi ilogic să deducem de aici că noi cădem în eroarea 
liberalismului, care consideră religia o simplă chestiune de 
conștiință și caută de aceea în Statul laic un principiu etic 
constitutiv al moralei publice; dimpotrivă, noi combatem aceasta, 
când căutăm în religie spiritul care însuflețește întreaga viaţă 
individuală și colectivă; dar nu ne putem transforma din partid 
politic în structură a Bisericii, nici nu avem dreptul să vorbim 
în numele Bisericii, nici nu putem fi emanaţii dependente de 
organisme ecleziastice, nici nu putem să sporim prin forța Bise- 
Ticii valoarea acțiunii noastre politice, fie în parlament fie, în 
afara parlamentului, în organizarea și în tactica partidului, în 
diferitele activități şi în bătăliile îndrăzneţe pe care nu trebuie și 
nu putem să le purtăm decât în numele nostru, pe același teren 
cu alte partide, care ni se opun. 

Aceasta nu înseamnă că nu vrem să recunoaștem trecutul 
acelei acțiuni electorale pe care, începând din 1874 (Instituţia 
Congreselor, n.r.), organizaţiile catolice italiene, sub diverse 
nume, cu adaptări locale și cu limite impuse în câmpul electoral 
politic, au putut-o încerca și desfăşura — nu numai sub conceptul 
de apărare a principiilor religioase combătute de o politică an- 
ticlericală, care se dezlănțuia ca o politică naţională, temându-se 
de influența Bisericii și a papalității în viața italiană — ci și ca 
o formaţiune iniţială și practică a unui conţinut social și admi- 
nistrativ ce a slujit la maturizarea unui adevărat și vast program 
de reforme politice, formulat astăzi de Partidul Popular italian... 

Astăzi era copt un act care, fără să constituie o rebeliune, 
a fost, din contra, afirmarea în câmpul politic a cuceririi unei 
personalități proprii, şi ar fi putut să-i cheme la unire pe toți cei 
care, fără nici o diminuare a propriilor convingeri religioase, pe 
de o parte, şi fără limitări exteme în exercițiul vieţii civile și 
politice, pe de altă parte, ar fi putut să cadă de acord asupra 
unui program. și a unei gândiri politice, nu de simplă apărare, 

ci de construcţie, nu numai negativ, ci și pozitiv, nu religios, ci 
social“ (ibid., 13-14). 

Întreaga concepție sturziană pare așadar fundamentată pe trei 
premise: o clară diferenţiere a societăţii civile de societatea re- 
ligioasă; o afirmare netă a personalității politice a catolicismului 
în scena societăţii civile; o apărare intransigentă a aconfesiona- 
lităţii acestei personalităţi politice. Dar punctul doi și trei ar fi 
rămas simple afirmaţii abstracte dacă nu s-ar fi tradus într-un 
program concret și definit. Programul Partidului Popular, care 
s-a născut la Roma în ianuarie 1919, a fost tocmai încercarea 
de a da catolicilor o gândire politică proprie asupra problemei 
Statului. 

Precedentele experiențe politice ale catolicilor, de la Mon- 
talembert încoace, insistaseră fie asupra problemei libertăţii (sco- 
lastice, religioase etc.), fie asupra celei a reformelor sociale. 
Sturzo face un pas hotărât înainte și încearcă să le dea catolicilor 
o teorie a Statului. Numele dat acestei teorii fu cel de popula- 
rism. Între cele două ramificări extreme, cea a Statului liberal, 
individualist şi centralizator, și cea a Statului socialist, colectivist 
și sufocant, Statul popular se propunea ca Stat a libertăţilor 
organice și al autonomiei, am putea chiar spune, cu o expresie 
modemă, al „lumilor vitale“. În programul noului partid se 
citeste de fapt că „unui Stat centralizator, care tinde să limiteze 
și să regularizeze orice activitate civică și individuală, vrem să-i 
substituim pe tărâm constituțional un Stat într-adevăr popular, 
care să-și recunoască limitele activităţii, să oglindească nucleele 
și organismele naturale — familia, clasele, comunele — să respecte 
personalitatea individuală și să încurajeze iniţiativele private“ 
(ibid. 4). 

Ceea ce Sturzo vrea să demoleze este ideea hegeliană a 
Statului ca realitate totală și totalizatoare, mai mult spirituală 
decât politică, promotoare de valori, nu numai tutore al acestora. 
Noi ne opunem în egală măsură, spunea el, „liberalismului laic, 
materialismului socialist, Statului panteist și naţiunii deificate'“. 
Și adăuga: „Noi combatem Statul ca autoritate morală supremă 
și concepţia absolută a națiunii panteiste sau deificate, care este 

același lucru. Pentru noi Statul este societatea organizată politic 
pentru a împlini scopuri specifice; el nu suprimă, nu anulează, 
nu creează drepturile naturale ale omului, ale familiei, ale cla- 
selor, ale comunelor, ale religiei, ci doar le recunoaște, le tute- 
lează, le coordonează, în limitele propriei sale funcțiuni politice. 
Pentru noi Statul nu este moralistul suprem, nu creează etica... 
Pentru noi Statul nu este libertatea, nu este mai presus de 
libertate... Pentru noi Statul nu este religia... Pentru noi națiunea 
nu este o entitate spirituală care absoarbe viața indivizilor“ (ibid., 
320-323). 

Contrar aparențelor, tradiția de la care se reclamă Sturzo nu 
este cea a catolicismului liberal, transigent şi conciliant, care nu 
rareori se instalase comod într-o servilă acceptare a Statului 
liberal burghez. În realitate, cultura sa este tipic intransigentă. 
Dacă vrem să-i căutăm un precedent, pe cât de ilustru pe atât 
de neprevăzut, îl găsim nu altundeva decât în a treizeci și noua 
propoziţie din Syllabus, cea în care se condamna afirmaţia con- 
form căreia „Statul, ca origine și sursă a tuturor drepturilor, se 
bucură de un drept atât de mare, încât nu admite limite“. 

Sturzo şi popularismul se nasc de fapt din intuiţia confuză 
a lui Pius IX, a riscurilor inerente acelui Moloch totalizator și 
atotcuprinzător care este Statul modern. Din această intuiţie, Pius 
IX îşi extrăgea motivul de a respinge total libertăţile moderne 
și democraţia, ca metodă și sistem de guvernământ, nimerind 
astfel într-o fundătură care nu permitea altă ieșire decât repro- 
punerea monarhiei sacrale şi confesionale, o formă politică pe 
care istoria o depășise definitiv. 

Dimpotrivă, Sturzo, situându-se pe terenul libertăţii și al 
democrației, acceptând nu numai forma, ci și substanța Statului 
laic, transpune acea intuiţie într-o concepție organică și completă, 
configurând-o ca pe o veritabilă și adecvată teorie a Statului. În 
istoria gândirii politice a catolicilor, care este apoi istoria rapor- 
tului lor ambiguu și chinuit cu liberalismul și democraţia, 
importanța figuri lui Sturzo nu a fost încă suficient cercetată. 
E! nu a fost numai fondatorul Pantidului Popular, lucru care ar 
ajunge deja pentru a-l include în memoria urmașilor; el a fost 

în realitate omul care, mai presus de orice, a contribuit la re- 
concilierea catolicilor cu laicitatea si democraţia modermă, resti- 
tuindu-le dreptul deplin de cetățenie în propria lor epocă. În 
esență, Sturzo a reușit să dea o formă și o concreteţe istorică 
acelor deschideri politice pe care le teoretizase Leon XIII, fără 
a le întrupa însă în realitate, și pe care Pius X le interpretase în 
forma cea mai restrictivă și minimalizatoare. 


Regresiunea lui Pius XI 


Răscolirea de care este cuprinsă Europa în anii douăzeci, 
cu sfârșitul guvemelor liberale și înscăunarea regimurilor totali- 
tare, provoacă și criza partidului creștin. EI este înlăturat de pe 
plan politic, la fel ca toate celelalte structuri reprezentative, dar 
este învins și pe plan religios. În paginile precedente am văzut 
cum Biserica nu acceptase de fapt niciodată deplin statul libe- 
ral-deimocratic. S-a adaptat la el, a încercat cu el un modus 
vivendi, dar nu i-a îmbrățișat niciodată cauza, considerându-l cel 
mult ca pe unul dintre acele accidente istorice cu care trebuie 
să cazi la învoială. De aceea, nu Biserica avea să verse lacrimi 
pe mormântul Statului de drept. Și de fapt nici nu le vărsă, 
asistând în liniște la declinul acelor structuri pe care, născute în 
afara tutelei sale, nu avea nici un motiv să le plângă. Riposta 
pe care pare s-o fi dat Pius XI celor care manifestau o oarecare 
perplexitate circumspectă în privința concordatului din '29 — 
„Biserica nu trebuie să se preocupe de Stat“ — nu e tocmai un 
semn de cinism, cum ar putea părea, ci mai curând rodul în- 
țelepciunii istorice a Bisericii, care, cel puţin începând de la Leon 
XIII, încearcă să conviețuiască cu orice regim, fără a se identifica 
însă cu vreunul. Și așa cum Biserica abandonă Statul liberal, 
abandonă soartei sale și partidul creştin, care-și legase destinul 
de cel al democraţiilor modere (provocând în mediu! înaltelor 
ierarhii vaticane, poate tocmai de aceea, simpatii foarte lâncede 
și circumspecte). 

Pius XI (1922-1939) readuce în interiorul sferei ecleziastice, 
punând-o sub controlul direct al ierarhiei, întreaga activitate pu- 
blică și politică a catolicilor, activitate a cărei gestiune o reven- 
dicase partidul  sturzian,  sustrăgând-o tocmai ierarhiei. 
Instrumentul prezenţei istorice a Bisericii, figura ei privilegiată, 
deveni astfel Acţiunea Catolică. Ar putea părea o întoarcere la 
poziţiile lui Pius X. În realitate nu este așa, deoarece cadrul 
istoric s-a schimbat profund. 

În fața Bisericii, începând din anii douăzeci, nu mai sunt 
Statele de drept, ci Statele totalitare. Cu Statele de drept era 
necesar să se încerce o mediere între sfera religioasă și sfera 
politică, să se creeze forme intermediare care, stabilindu-se în 
exteriorul ariei ecleziastice, ar fi garantat o prezență publică a 
catolicismului, fără să compromită totuși distincţia între cele 
două sfere, pe care laicitatea Statului le voia separate. 

Raporturile totalitare sfârșesc însă prin a anula o atare 
distincţie. Dar o anulează în avantajul Statului, absorbind sfera 
religioasă în sfera civilă și creând un fel de „confesionalism 
laic“ sau „religiozitate laică“, ce pretinde să dețină monopolul 
asupra întregului individ, controlul total al tuturor activităților și 
manifestărilor lui. Statul totalitar se pretinde purtător al unei etici 
proprii, „origine și sursă a libertăţii, a moralității și a dreptului“, 
„normă și finalitate a oricărui individ, care se unifică și se 
sublimează în el“. Creștinismul se vede astfel amenințat de un 
antagonist nou şi putemic, „care, nefiind nici religie, nici divi- 
nitate, le împrumută caracteristicile pentru a le anula în sine 
însuşi, dacă ar fi cu putință, cu siguranță însă pentru a le absorbi 
şi domina“ (XII, 219). 

Conflictul cu Biserica e aspru și nemijlocit, iar eforturile pe 
care ea le face au toate drept scop nu numai garantarea inde- 
pendenţei ei, ci înseși posibilitățile ei de subzistență. Magisteriul 
lui Pius XI se orientează de aceea în diferite direcţii. În primul 
şi dreptului a ceea ce-i este anterior Statului, începând cu celula 
inițială a societăţii care este familia. Dreptul familiei, mai cu 
seamă în ce priveste educarea copiilor, e „anterior“ celui al 

Statului, afirmă Papa în enciclica Divini illius Magistri din 1929. 
De aceea datoria celui din urmă este „„să protejeze și să încura- 
jeze, nu să absoarbă familia și individul sau să li se substituie“ 
(IV, 854). 

De la microcosmul familial, discursul Papei se dilată nemă- 
surat, până la atacul radical asupra întregii concepții despre viață, 
om și Stat în regimurile totalitare. În 1937, la distanță de o 
săptămână una de alta, el publică trei enciclice care nu aveau 
alt scop decât de a denunța, în cel mai putemic și hotărât mod, 
acele ideologii pe care, încă din 1931, de la enciclica Non 
abbiamo bisogno,. le definise ca „adevărate statolatrii păgâne“ 
(ibid., 970). Aceste tei enciclice sunt: Mit brennender Sorge, 
împotriva nazismului, a cărui teorie, se spune, „„pervertește și 
falsifică ordinea creată și impusă de Dumnezeu“ (ibid., 1068); 
Divini Redemptoris, împotriva comunismului ateu, prin interme- 
diul căruia „pentru prima oară în istorie asistăm la o luptă, 
programată cu sânge rece și pregătită cu grijă, a omului contra 
a tot ce e divin“ (ibid., 1092); No es muy conocida, adresată 
episcopilor din Mexic, pentru a-i încuraja să reziste la descreş- 
tinarea în curs din țara lor. Oricare ar fi judecata care se poate 
emite asupra pontificatului Papei Ratti, nimeni nu poate să nege 
că aceste trei enciclice, mai ales primele două, au reprezentat, 
în negura anilor treizeci şi în ajunul războiului, una dintre cele 
mai nobile şi mai înalte mărturii oferite de conștiința umană. 

Dar rebeliunea contra totalitarismului și a ideologiei lui 
atotcuprinzătoare îl determină pe Pius X să ideologizeze la rân- 
dul lui Biserica, atribuindu-i funcțiuni magisteriale directe pe 
plan social. Doctrina socială a Bisericii, expusă în principal în 
enciclica Quadragesimo anno, din 1931, abordează în detaliu o 
serie de probleme concrete, relative la modul de funcționare a 
Statelor și a economiilor modeme. Într-un anumit sens, autori- 
tatea papală îşi arogă judecata legitimităţii rânduielii sociale a 
Statelor, reapropriindu-şi funcţii care, o dată cu Leon XIII, fu- 
seseră delegate fie partidului creştin, fie, în orice caz, catolicilor 
activi pe plan politic, pe propria lor răspundere. 

Nu este trecut sub tăcere nici faptul că acest interes al 
Bisericii pentru „social“ are drept subtext dezinteresul pentru 
„politic“. Organizarea concretă a vieţii publice și întreaga pro- 
blematică inerentă libertăţilor, civile şi politice, rămân chestiuni 
irelevante în magisteriul lui Pius XI. Primatul Bisericii asupra 
societății, pe care el îl reafinnă, se inspiră dintr-o concepție 
substanţial teocratică, deși adaptată momentului istoric, părând a 
privi în trecut mai curând decât a se adresa viitorului. Cheia 
interpretativă a magisteriului său devine, de fapt, ideea stăpânirii 
regale a lui Cristos asupra întregii Creaţii, asupra fiecărui individ 
nu mai puţin decât asupra ansamblului societății civile (afinnată 
cu enciclica Quas primas din 1925, care instituie și sărbătoarea 
lui Cristos rege). Din regalitatea lui Cristos, Biserica derivă 
propriul său drept de a se institui ca purtătoare a unui model 
precis de ordine socială, unic remediu împotriva anarhiei Şi 
păgânismului cotropitor. Și deoarece supremaţia Mântuitorului se 
extinde asupra tuturor oamenilor, nu numai asupra creștinilor sau 
catolicilor, ordinea inspirată din creştinătate se poate lărgi până 
la a cuprinde întreaga comunitate organizată. 

Gândirea lui Pius XI a fost, fără îndoială, condiționată de 
situația cu totul particulară din Europa, din perioada interbelică. 
Preponderența regimurilor totalitare lăsa prea puțin loc medierilor 
şi distincțiilor. Dar trebuie să spunem că soluţia sa conducea cu 
ușurință şi la negarea laicităţii politicii si Statului, la refuzul 
Statului privit ca loc de confruntare între partide și ideologii 
diferite. Mult râvnita ordine social-creștină avea periculoase si- 
militudini, chiar dacă de sens opus, cu regimurile cărora li se 
opunea. 

Fără să vrea, poate, Pius XI a plătit un putemic tribut epocii 
în care a trăit. Căci dacă a intuit într-adevăr rădăcinile profund 
anticreștine ale totalitarismului, poate că nu a înțeles cu tot atâta 
claritate că opoziţia catolicilor trebuia să se plaseze pe terenul 
libertății şi nu pe acela al contrapunerii regimurilor creştine celor 
anticreştine. Ideea sa de doctrină socială, trecând peste chestiunea 
primară a libertăților politice și civile, inversa termenii istorici 
ai problemei, recreând tardive nostalgii teocratice, depășite deja, 

în fond, de gândirea lui Leon XIII, şi în orice caz definitiv 
îngropate de experiența sturziană. Și, de fapt, spre confirmarea 
acestei posibilități de echivoc, nu au lipsit iluziile, în anii '20 şi 
'30, în privința unui presupus caracter creștin al regimurilor de 
dreapta, autoritare şi neliberale, dar care, într-o oarecare măsură, 
păreau să se inspire din doctrina socială a Bisericii, şi care au 
înflorit ici si colo în Europa: în Portugalia, în Austria, în Polonia, 
în Spania. În această privință, apare foarte la obiect comentariul 
lui Sturzo (scris în 1939); „În această iluzie a Statului catolic 
(sau creștin), este de fapt o viziune inexactă a istoriei, aceasta 
nu este reversibilă, procesul istoric, în pofida involuțiilor, merge 
mereu înainte. O experiență urmează alteia, și fiecare e unică, 
are propriul ei caracter. Statul creştin din secolul XX nu ar putea 
fi nici cel corporativ din Evul Mediu, nici cel confesional al 
Reformei și Contareformei, nici uniunea tronului cu altarul, ca- 
racteristică Restauraţiei. Astăzi, avem dictaturile totalitare, sau 
democraţiile de tip liberal, sau formele intermediare şi echivoce 
care sfârșesc prin a fi mai curând niște guveme instabile şi 
arbitrare sau demagogii tranzitorii şi anarhoide. Biserica nu are 
de ales, pentru că nu este de competența ei alegerea tipului 
politic al Statului, dar ea nu se poate confunda cu Statul totalitar 
numai pentru că în el guvemanții sunt catolici (precum Franco 
sau Salazar, iar mai înainte Dollfuss și Schusnigg), fără să-și 
asume responsabilitatea oprimării populaţiei disidente, nu numai 
în numele guvemului totalitar, ci şi în numele religiei pe care 
guvemul totalitar și-o apropriază. Acest pericol este astăzi cu 
atât mai mare cu cât e mai largă zona populaţiei care nu practică 
NICI o religie, cu excepţia celor ce urmează alte culte. Mai mult 
decât atât: orice totalitarism se bazează pe anumite elemente 
mistice (rasă, clasă, imperiu, naționalitate şi altele aidoma); nu 
ar putea exista nimic mai periculos decât un totalitarism care 
s-ar baza pe catolicism sau care ar uni catolicismul cu propriul 
său mit mundan“ (XII, 233-4). 

Deși înlănțuită și limitată de epoca de excepție în care se 
dezvoltă, învățătura lui Pius XI dă impresia că ar fi făcut nu 
progrese, ci regrese în înțelegerea Statului modem de către partea 

catolică. Această impresie este confirmată de felul în care el se 
folosește de concordate. 


Concordatele 


Pentru a rezolva problema convieţuirii Bisericii cu Statele, 
Pius XI a recurs, într-adevăr, cu o frecvență nemaiîntâlnită, la 
instrumentul concordatului. Într-un anume sens, concordatul era 
o cale impusă de circumstanțele istorice şi de caracteristicile 
politice ale vremii. Constrângerea guvemelor la un acord bilate- 
ral cu valoare de lege putea fi efectiv singurul mod de a se 
asigura împotriva arbitrariului și a posibilelor încălcări ale legii 
de către dictaturi, admițând, firește, fără a avea certitudinea, că 
dictaturile ar fi respectat apoi pactul semnat. 

Dar concordatele sunt cu mult mai mult decât un instrument 
folositor în cazuri excepționale. O cercetare atentă a modului în 
care s-a folosit de ele Sfântul Scaun în ultimele două secole ne 
permite în realitate să verificăm gradul său de acceptare sau de 
neacceptare a Statului laic și a metodei libertăţii care îl fondează 
în mod normal. Fireşte că instituția concordatului are o istorie 
foarte veche (după mai multe păreri, primul a fost cel stipulat 
la Worms în 1122 de papa Callistus II și împăratul Henric al 
V-lea). Pentru scopul discursului nostru însă sunt interesante doar 
concordatele posterioare Revoluţiei franceze, pomind de la cel 
napoleonian din 1801. 

Concordatele cu Statele confesionale prerevoluționare aveau 
mai ales scopul de a stăvili intruziunea principilor în bisericile 
naționale, salvându-le pe cât era posibil legăturile și dependenţa 
în raport cu Sfântul Scaun Apostolic. Erau un instrument emi- 
namente defensiv al libertăţii și autonomiei Bisericii. Dimpotrivă, 
concordatele postrevoluţionare devin un instrument mult mai 
elastic și flexibil. Pot să se limiteze şi ele doar la un conţinut 
defensiv. Asa cum am văzut la începutul acestui studiu, acesta 
este cazul concordatului napoleonian, care nu mergea dincolo de 

simpla restabilire a ierarhiei episcopale și a subdiviziunii terito- 
riale a Bisericii transalpine, prin reconstituirea diocezelor. 

Dar concordatele pot să fie şi mult mai mult. Pot deveni 
un instrument ofensiv, ca să zicem aşa, tinzând să reconfesiona- 
lizeze Statul laic sau să-i oprească, pe cât se poate, procesul de 
laicizare. Biserica, deci, nu renunţă, în plină epocă liberală, să 
reintre în posesia acelor privilegii și prerogative civile pe care 
guvemanţii sunt dispuși să i le conceadă. Aș spune că analiza 
concordatelor, a utilizării pe care le-o dă Sfântul Scaun, demon- 
strează, mai bine decât orice discurs fondat pe documente ab- 
stracte și teoretice, cum până la Pius LX și chiar după aceea, 
teza, și nu ipoteza, a fost adevăratul motiv inspirator al raportului 
dintre Biserică și Stat. 

Pentru această atitudine sunt tipice două concordate stipulate 
de Pius IX: cel din 1862 cu republica din Ecuador, și cel din 
1855 cu Austria. Concordatul cu Ecuadorul, încheiat în timpul 
dictaturii lui Garcia Moreno, catolic fervent, este cu siguranță 
cel mai favorabil dintre cele pe care Biserica le-a semnat cu 
Statele modeme. Practic, Statul s-a vândut pe nimica toată Bi- 
sericii. Cultul catolic devenea singurul permis (art. 1); învăţă- 
mântul universitar trebuia să fie „întru totul conform doctrinei 
religiei catolice“, iar indexul cărților interzise de Biserică căpăta 
valoare de lege (art. 3); învățătorii nu puteau preda la cursul 
elementar fără aprobarea ecleziastică (art. 4), Statul se angaja 
„să dea tot concursul episcopilor““, când aceștia „trebuiau să se 
opună oamenilor nelegiuiți, care încercau să pervertească sufle- 
tele credincioșilor și să le corupă moravurile“ (art. 6), procesele 
matrimoniale erau de competența exclusivă a tribunalelor ecle- 
ziastice (art. 8; pentru textul complet al concordatului, cf. I, 
306-314). Constituţia care i-a urmat în 1869 a încoronat opera 
confesionalizării Ecuadorului, recunoscând numai catolicilor 
drepturi civile și politice. 

Mai puţin brutal, dar la fel de neliberal a fost concordatul 
cu Austria. Dreptul canonic dobândea valoare de lege statală, iar 
procesele matrimoniale erau de competența Bisericii; în anumite 
cazuri, Statul se angaja să acționeze ca braţ secular al Bisericii: 

mai ales pentru a împiedica difuzarea cărților periculoase și 
pentru a pedepsi ofensele aduse religiei catolice; şcolile erau 
supuse controlului ecleziastic, iar profesorii şcolilor secundare 
trebuiau să fie catolici. 


Cum era de prevăzut, victoria Bisericii fu o victorie ca a lui 
Pirus. Cele două concordate avură o viață destul de scurtă. Cel 
ecuadorian dură cât dictatura lui Moreno, care fu asasinat în 
1875, probabil de mâna masonilor. În mod firesc, îi urmă o reac- 
ție anticlericală (şi într-o anumită tradiție catolică, foarte mioapă, 
Moreno rămase ca o specie de erou catolic al timpurilor moder- 
ne). Concordatul cu Austria nu rezistă nici el mai mult și fu 
pontificale care, după spusele Austriei, alterase raportul între părți. 
În ambele cazuri era vorba, după cum observa în mod just Mar- 
tina, despre „o tentativă în substanţă inutilă de a împinge cursul 
istoriei în altă direcție“ (La Chiesa nell'etă di liberalismo, loc. 
cit., p. 123). Aș spune mai mult: existenţa acestor concordate este 
simptomul. (și dovada) refuzului net, din partea Bisericii secolu- 
lui al XIX-lea, al laicităţii Statului modem. 

De la moartea lui Pius LX până la războiul mondial, tendința 
concordatară a suferit o stăvilire. Guvemele vremii au avut de 
fapt tendințe prevalent anticlericale (în Germania, cu Kultur- 
Kampf, la începutul guvemului lui Bismarck), sau hotărât sepa- 
ratiste (ca în Franţa, în timpul celei de-a treia Republici, când a 
fost votată faimoasa lege a separării Bisericii de Stat, la 9 
decembrie 1905, lege care abroga concordatul napoleonian şi 
priva Biserica de orice fel de tutelă legală; și ar trebui de 
asemenea să însemne ceva faptul că Biserica franceză, într-o 
situație de obiectivă slăbiciune, care o expunea și la posibile 
vexațiuni din partea Statului — deși ele nu au avut loc —, a 
cunoscut una dintre perioadele ei cele mai fericite). Dar mai 
trebuie să spunem că atenţia cu totul nouă a lui Leon XIII pentru 
situația istorică, evaluările lui privind Statul modem, mult mai 
flexibile şi mai nuanţate, conduceau la privilegierea altor instru- 
mente de prezență pentru catolici şi Biserica însăşi: mişcarea 

catolică și partidele creştine care derivă din ea se acordau mult 
mai bine cu vederile sale decât instrumentul concordatar. 

Dar concordatul ajunge la apogeu cu Pius XI, care își face 
de fapt din el pivotul politicii sale în raporturile dintre Biserică 
şi Stat. Fără îndoială, el era, după cum am văzut, forțat să ducă 
o asemenea politică de prezența regimurilor autoritare și totali- 
tare, ale căror abuzuri putea spera să le îngrădească numai prin 
acorduri solemne de drept intemațional. Ceea ce sunt tocmai 
concordatele. Dar trebuie să mai spunem că era înclinat în mod 
firesc către această politică și de concepția sa asupra Bisericii ca 
„societate perfectă“, care derivă din regalitatea lui Cristos pro- 
priul ei drept nu numai de a instrui, ci și de a conduce și a 
dirija popoarele. De fapt, concordatul nu serveşte numai la ga- 
rantarea unei libertas Ecclesiae, ci chiar, acolo unde și când este 
cu putință, la a introduce în organizarea intemă a Statului acele 
note confesionale care pot folosi cumva la catolicizarea institu- 
țiilor. Modelul din care pare să se inspire Pius XI nu este totuşi 
concordatul napoleonian (concordat defensiv), ci acela ecuado- 
Tian si austriac (concordatul ofensiv). 

Întreaga strategie a Papei Ratti se explică și se înțelege mai 
bine în lumina celor două premise care, după toate aparențele, 
au guvemat-o şi au fondat-o. Prima constă într-o obiectivă' sub- 
estimare (era cât pe ce să spun nerecunoaștere) a importanței 
Statului de drept şi a normelor liberale care trebuie să-l fondeze. 
De aceea el nu are scrupule să încheie acorduri cu dictaturile, 
doar pentru a garanta Bisericii acele libertăți care, în aceeași 
epocă, sunt negate pe plan civil și politic (şi de care au fost 
privați chiar catolicii înșiși, organizați politic). A doua premisă 
constă într-o încredere excesivă în importanța şi eficiența normei 
juridice, căreia pare să-i încredințeze o mare parte a speranțelor 
sale de renaştere a catolicismului, preferând-o liberei însuflețiri 
spirituale. 

Prima premisă este confirmată de două dintre afinmațiile 
sale. În enciclica Dilectissima nobis (din 1933) el scrie: „Este 
un fapt cunoscut de toți că Biserica catolică, care nu e în nici 
un fel legată de o tonnă de guvemământ mai mult decât de o 

alta, câtă vreme ele respectă dreptunle lui Dumnezeu și ale 
conștiinței creştine, nu întâmpină nici o dificultate în a se acorda 
cu diferitele instituţii civile, fie monarhice, fie republicane, aris- 
tocratice sau democratice“ (IV, 1014). Din această afirmaţie pare 
că se poate deduce că indiferența Bisericii pentru formele de 
guvernământ nu este numai de natură tactică, ci este de natură 
strategică (sau, mai rău, morală). „Drepturile lui Dumnezeu și 
ale conștiinței creștine“ sunt singurele care contează; drepturile 
civile şi politice contează mult mai puţin (sau nu contează deloc). 
Infima lui considerație pentru Statul de drept este confinnată de 
pasajul central din faimosul discurs către profesoni Universității 
Catolice din Milano, din 13 februarie 1929, imediat după con- 
cordatul cu Italia (discursul care, printr-o interpretare superficială 
şi răstălmăcită, a intrat în istorie pentru calificarea de „om al 
Providenței“ atribuită lui Mussolini, însă care, inserată în context, 
nu e nimic mai mult decât o expresie retorică). Papa spuse cu 
acea ocazie: „Și poate că trebuia un om ca acela pe care 
Providența ni l-a scos în cale; un om care să nu aibă preocupările 
şcolii liberale, pentru ai cărei adepţi toate acele legi, toate acele 
ordine, sau mai curând dezordine, toate acele legi, spuneam, și 
toate acele regulamente erau tot atâtea fetișuri și, ca și fetişurile, 
cu atât mai intangibile și venerabile, cu cât erau mai urâte și 
mai strâmbe.“ Această interpretare a legii ca fetiș și dezordine 
îmi pare să spună mult despre incapacitatea Bisericii lui Pius XI 
de a se adapta la exigenţele emergente. 

Cea de-a doua premisă e confirmată de satisfacția pe care 
i-a procurat-o concordatul cu Italia (cel mai bun, după părerea 
sa, din câte încheiase; şi încheiase cu Lituania, Letonia, Româ- 
nia, lugoslavia, Polonia, Austria, Cehoslovacia și cu mai multe 
state germane, în afară de Reich). Și tocmai concordatul italian 
reflectă cel mai clar tentativa de a confesionaliza cu orice chip 
instituțiile, de a da o consacrare civilă normei religioase. De 
exemplu, cu articolul 34, care recunoaște valabilitate civilă că- 
sătoriei religioase; sau cu articolul 36, în care se spune că „Italia 
consideră fundament și încunare a instrucţiunii publice învățătura 
doctrinei creștine, în forma primită din tradiția catolică“; sau cu 

articolele 13 şi 14, care permit asistența religioasă a forțelor 
armate numai după ritul catolic. Nu lipsesc nici norme deschis 
neliberale (ca aceea prevăzută de art. 5) sau care, în orice caz, 
lezează egalitatea cetățenilor (ca art. 8). În mai sus menționatul 
discurs din 13 februarie, Papa a preamărit victoria obținută, 
spunând că acest concordat era „printre cele mai bune care s-au 
încheiat până acum“; și adaugă: „Credem, cu profundă satisfac- 
ție, că am redat prin aceasta pe Dumnezeu Italiei și Italia lui 
Dumnezeu.“ Ă 

Concordatul italian puse capăt supărătoarei Chestiuni roma- 
me. Acesta e, fără îndoială, cel mai mare merit al său. Dacă, în 
afară de aceasta, a avut sau nu puterea de a-l restitui pe Dum- 
nezeu Italiei şi Italia lui Dumnezeu, e o judecată pe care numai 
timpul ar fi putut-o verifica. Rămâne oricum justificată impresia 
că până la sfârşitul întregului pontificat al lui Pius XI raportul 
între catolicism și democrație, între catolicism și lumea modemă, 
a rămas nesigur şi neclar. Apariţia pe scena politică a fenome- 
nului totalitar a întârziat un proces de maturizare și diferenţiere 
care începuse deja, după sfârșitul primului război mondial, mai 
cu seamă grație nașterii popularismului sturzian. Instrumentul 
concordator a folosit desigur ca tampon în situaţii extreme, dar 
a servit și la redeșteptarea unor iluzii temporaliste, punând iarăși 
problema raporturilor dintre Biserică şi Stat în scheme juridice 
şi formale care riscau să îi comprime dimensiunea istorică și 
evoluția necesară. 


Cotitura definitivă a lui Pius XII şi vremurile noi 


Artizanul schimbării este Pius XII. Puţini dintre Papii mo- 
demi au fost obiectul unor sentimente atât de contrastante. Ri- 
dicat în slăvi în timpul vieţii, în forme probabil excesive, el a 
rămas, după moarte, victima unui complot al tăcerii, care pare 
că nu s-a sfârșit încă. În confruntările sale continuă să prevaleze 
forme de abordare sentimentale şi emotive, care mai fac şi acum 

problematică o reală încadrare istorică a personajului. Și în 
această alternanță de lumini și umbre, de nostalgii și repulsii, 
ceea ce rămâne necunoscut, sau răstălmăcit, sau prea puţin cu- 
noscut, este tocmai învăţătura sa, care e una dintre cele mai 
organice, complexe și realmente inovatoare pe care le-a produs 
Scaunul Apostolic. 

Limitându-ne la subiectul nostru, vom observa că tocmai cu 
Pius XII se încheie seculara și frământata apropiere a Bisericii 
de Statul modem. Cad toate restricțiile, subînțelesurile, neîncre- 
derea care făcuseră problematică relația dintre ele până în epoca 
predecesorului său. Încetează mai ales acea înstrăinare de fond 
a Bisericii față de comunitatea politică și formele ei de organi- 
zare, care pusese nu puţini catolici în situaţia jenantă a celui ce 
se simte divizat și sfâșiat. Acceptarea deplină a celor două 
societăţi, civilă şi religioasă, ca realităţi distincte face astfel ca 
intervențiile lui Pius XII să piardă orice formă de schematism 
doctrinar şi să dobândească tonul, mai puţin peremptoriu, al unei 
pedagogii morale, care ştie că trebuie să se adreseze conștiințelor 
mai mult decât instituţiilor. lar referințele sale, chiar frecvente, 
la organizarea statală, apar într-un context care respectă întot- 
deauna autonomia și laicitatea puterii politice. 

Astfel el renunță să mai insiste asupra doctrinei sociale și 
priveşte mai curând la formele rânduielii politice și instituționale 
a Statelor, indicând punctele care o pot face echitabilă, dreaptă, 
tolerabilă, viabilă pentru toți cetățenii, independent de credința 
lor religioasă. 

Persoana umană, văzută ca purtătoare a drepturilor absolute 
şi inalienabile, devine centrală în doctrina sa. Mesajul radiodi- 
fuzat de Crăciun, din 24 decembrie 1942, în plină catastrofă a 
războiului, este în întregime axat pe această temă. 

Pius XII modifică optica predecesorilor săi într-un punct 
fundamental, atunci când afirmă că ordinea naţională și inter- 
națională trebuie să fie umană înainte de a fi creștină și că nici 
măcar creştină nu poate fi acolo unde nu suni respectate toate 
drepturile individului. Am văzut cum Pius XI se declarase indi- 
ferent la formele de guvemământ, „câtă vreme ele respectă 

drepturile lui Dumnezeu și ale conștiinței creștine“. Ei bine, 
într-o alocuţiune la Corpul Cardinalilor Bisericii Catolice din 14 
februarie 1949, Pius XII repetă aceeași frază, aproape cu aceleași 
cuvinte, dar cu un adaos extrem de semnificativ: Biserica „„ad- 
mite orice formă de guvemământ — spunea el —, cu condiţia să 
nu contrazică drepturile divine şi umane“ (II, 565). Această 
referire la drepturile umane face ca libertas Ecclesiae să devină 
totuna cu libertatea omului, să piardă acel sens de distincţie şi 
privilegiu care o făcea puțin prea aspră și poate inacceptabilă 
pentru un necredincios, în cuvintele Papei Concilierii. 

În doctrina lui Pius XII, omul este o ființă indivizibilă, ale 
cărei libertăți şi drepturi fie rezistă toate împreună, fie cad toate 
împreună. De aici, insistența sa continuă asupra necesităţii unei 
legislații drepte și sigure, asupra forței dreptului, ca bastion în 
fața forței. Puțin câte puțin, Papa devine astfel avocatul omului, 
fără alte adjective şi fără limitări, indicând un drum pe care îl 
vor urma toţi succesorii săi. 

În acest cadru general, acceptarea democrației vine de la 
sine, ca unică formă de guvemământ pe măsura omului. Recu- 
noașterea care pune capăt atâtor neînțelegeri apare în cursul 
mesajului radio de Crăciun din 1944: „În epoca noastră, în care 
activitatea Statului este atât de vastă și decisivă, forma demo- 
cratică de guvemământ apare multora ca un postulat natural, 
impus de raţiunea însăși“; și, adaugă el, a cere o mai mare 
democraţie „nu poate avea o altă semnificație decât aceea de a 
pune cetățeanul tot mai mult în situația de a avea propria sa 
opinie personală, și de a şi-o exprima şi a o valorifica spre binele 
public“ (I, 581). Dar democraţia e văzută ca realitate a poporului, 
adică a unor indivizi conștienți „de propria lor responsabilitate 
şi de propriile lor convingeri“, nu ca realitate de masă, care „este 
inamicul capital al adevăratei democrații și al idealului său de 
libertate și de egalitate“ (ibid., 581-2). 

Recunoașterea democraţiei, care implica recunoașterea laici- 
tății şi a autonomiei Statului ca realitate ontologic și juridic 
dilerită de Biserică, este însoţită de o reflecţie asupra Bisericii 

profund inovatoare și ea în raport cu învățătura precedenților 
pontifi. 

Admiterea înstrăinării reciproce a Bisericii și a Statului, care 
pune definitiv capăt nostalgiei creștinătății prezente încă indirect 
în învățătura lui Pius XI, obligă de fapt la o regândire nu numai 
a Statului, ci și a întregii naturi a Bisericii. La aceasta se referă 
enciclica Mystici Corporis (din 1943), în care reafirmarea naturii 
asociative și juridice a Bisericii, constituite și formate ierarhic, 
este însoțită totuşi de o judecată foarte originală asupra tuturor 
acelor elemente harismatice şi mistice, interioare și spirituale, 
care fac din ea o comunitate de credință şi de mântuire călătorind 
prin istorie. Și de fapt această enciclică, mai mult decât s-ar 
spune, este la baza reînnoirii ecleziologice postconciliare. 

În concepția lui Pius XII este implicit sfârșitul schemei 
gelasiene, ca o categorie interpretativă a raporturilor Biserică- 
Stat. Și este implicit chiar sfârșitul partidelor creștine sau de 
inspiraţie creștină, fie înțelese ca formă istorică a Bisericii (Leon 
XIII), fie ca purtătoare a unei specificități politice a creş- 
tinismului (Sturzo). E drept că tocmai după al doilea război 
mondial, în plin pontificat al lui Pius XII, a avut loc o orgolioasă 
renaștere a acestor partide, după cum adevărat este că adesea ele 
păreau să acționeze din însărcinarea Bisericii. Dar legătura cu 
Biserica, acolo unde există, este de natură mai mult pragmatică 
decât formală şi, în orice caz, de așa natură încât nu poate 
influenţa, în pofida aparențelor, un proces de separare ireversibil. 
Așa cum remarcă Baget Bozzo, ele nu mai sunt acum decât o 
„formă de putere politică“ (V, 39). Poate nu numai din motive 
personale, după al doilea război mondial, Sturzo își pierde inte- 
resul pentru soarta Democraţiei Creștine. 

Demnitatea şi autonomia Statului impun forme de prezență 
care nu mai trec prin blocul catolic, ci printr-o participare con- 
știentă, liberă și responsabilă a cetățenilor la gestiunea intereselor 
obşteşti. „Demnitatea omului este demnitatea imaginii lui Dum- 
nezeu — spune Pius XII în mesajul radiofonic de Crăciun din 
1944 —, demnitatea Statului este demnitatea comunităţii morale 
voite de Dumnezeu, demnitatea autorităţii politice este demnita- 

tea participării sale la autoritatea voită de Dumnezeu“ (II, 481). 
Există o ordine morală, al cărei interpret și custode este puterea 
statală, „și prima datorie a unei învățături catolice este să risi- 
pească erorile care, dezlegând puterea din legăturile ei esenţiale 
de dependenţă față de Dumnezeu, tind să distrugă raportul emi- 
namente moral care o unește cu viața individuală și socială“ 
(ibid. 646). 

Discursul nu mai pune problema legitimităţii puterii, nici a 
utilizării ei în scopuri defensive, pentru realizarea în societate a 
unei ordini creștine. O dată acceptată autonomia momentului 
politic, discursul se întoarce către ambiguitatea puterii pe care 
politicul o realizează și care se poate rezolva în favoarea omului 
sau împotriva lui, în clipa când se recunoaște sau se neagă 
dependenţa de o ordine morală superioară și anterioară. „Dintr-o 
perspectivă mai vastă — adaugă Pius XII —, o criză a puterii e 
o criză a civismului, adică, în ultimă analiză, o criză a omului“ 
(ibid, 647). În această perspectivă, datoria Bisericii (Și a catoli- 
cilor), funcția lor istorică nu mai este cea a unei realități separate, 
care dictează norme tehnice sau caută privilegii, ci a unei co- 
munități de credință care, în faţa „acelei gigantice mașini admi- 
nistrative“, cum e pe cale să devină Statul, în fața riscului 
„depersonalizării“ ce-l „cufundă în stare de angoasă pe omul 
modem“ (ibid., 638-9), veghează asupra demnității și libertăţii 
omului, asupra respectului naturii sale morale. 

Suntem, de acum înainte, într-o optică de împăcare, în care 
însăși dualitatea Biserică-Stat apare ca inadecvată față de impli- 
caţiile renăscândei dialectici a istoriei și eschatologiei. 


CONCLUZIE 


aportul cu Statul este o problemă fundamentală în 
R zâncirea creștină. Conștiința milenaristă vibrantă a 
comunităților creştine primitive poartă cu sine teza ireductibili- 
tății creștinismului la lume. Este teza pe care o găsim enunțată 
de Tertulian, în două dintre cele mai singulare pasaje din Apo- 
logetica: „Încă din vremea lui Tiberius, Cezarii ar fi crezut în 
Cristos, dacă Cezarii nu ar fi fost necesari lumii și dacă un 
creştin ar fi putut să fie Cezar“ (21, 24), iar celălalt: „Nimic nu 
ne e mai străin decât Statul. Noi recunoaştem o singură repu- 
blică: lumea“ (38, 3). Această direcţie de gândire, care i-a făcut 
pe Părinții Bisericii să înțeleagă puterea ca fruct al păcatului 
originar, culminează în teoria augustiniană a celor două cetăți — 
cetatea lui Dumnezeu și cetatea terestră —, inextricabil unite, dar 
şi în conflict iremediabil, până la eschatologia finală, care le va 
separa pentru totdeauna cetățenii, răsplătindu-i pe unii și con- 
damnându-i pe ceilalți. 

Evul Mediu rezolvă antiteza aducând Statul în interiorul 
ordinii creștine şi punându-l, în anumite privințe, sub tutela 
directă a Bisericii, chiar dacă nu era decât administrat de ea. În 
codificarea pe care a dat-o Bonifacius VIII, este triumful schemei 
gelasiene, în antiteză cu cea augustiniană. Una dintre consecințe 
a fost excesiva mundanizare a Bisericii, împotriva căreia a reac- 
țlonat Reforma luterană. 

Reforma a rupt unitatea creștinătății și a provocat naşterea 
Statului confesional. Unindu-se cu absolutismul, acesta acapară 
întreaga putere, inclusiv cea ecleziastică, lăsând Bisericii numai 
puterea spirituală, guvernarea conștiinţelor. 

Teoriile dreptului natural și cele raționaliste au emancipat 
Statul din lanţurile confesionalismului și de sub tutela morală. 
Imediat după Revoluţia franceză, Statul se prezintă ca entitate 
autonomă și independentă, pe deplin stăpână pe sine. Dar, dintr-o 
simplă entitate negativă, custode al libertăţii tuturor, așa cum se 
prezenta în concepţia liberală clasică, el tinde să se transforme 
în entitate pozitivă, producătoare de valori și purtătoare a unei 
etici proprii. Statul evoluează în mod fatal către forme totaliza- 
toare, fie în versiunea poliţienească și brutală a regimurilor to- 
talitare, fie în forma, mai acceptabilă dar nu mai puțin insidioasă, 
a Statului birocratic și administrativ. Apare prin urmare din nou 
ideea opoziţiei conștiinței creştine faţă de Statul moder. Cu atât 
mai mult cu cât, dacă e adevărat că puterea este, prin natura sa, 
unificatoare și tinde să fie concepută monist, Statul laic, așa cum 
se dezvoltă astăzi, pare să realizeze la maximum această tendință; 
nu numai prin cantitatea de funcții, și deci de putere, pe care 
şi-a apropriat-o, ci mai ales prin strădania sa de a resorbi supra- 
naturalul în natural. 

În fața acestei noi realități, Biserica a stat multă vreme 
nehotărâtă, poate insuficient conştientă de noutatea problemei. 
„Marele refuz“ îndărătul căruia se va refugia până la Pius IX 
se datorează unei nostalgii necritice a trecutului mai mult decât 
unei evaluări autentice a prezentului. Cotitura se petrece o dată 
cu Leon XIII. Progresul mișcării catolice comportă adecvarea la 
caracterul pluralist al societăţii. Dar este încă o adecvare tactică 
mai mult decât strategică. Doctrina socială a Bisericii, pe care 
mișcarea catolică o interpretează sub controlul ierarhiei, implică 
de fapt ideea (și iluzia) readucerii societății și a Statului laic 
într-o formă oarecare de ordine creştină. Pasul decisiv îl face 
Sturzo, când concepe partidul creștin ca pe un agregat aparținând 
mai curând societății politice decât celei religioase, autonom în 
raport cu ierarhia și purtător al unui program politic precis şi 

definit, care tinde să se configureze ca o adevărată teorie proprie 
a Statului. Autonomia și laicitatea „politicului“, cucerite atât de 
trudnic, se pierd imediat din nou, din cauza crizei regimurilor 
liberale. Pius XI readuce totul sub controlul ierarhic și se întoarce 
la ideea unei doctrine sociale direct promovate de Biserică. 
Insistența asupra instrumentului concordatar accentuează impre- 
sia unei Biserici izolate și privilegiate, indiferentă nu numai la 
momentul politic, ci şi la drepturile și libertăţile conexe acestuia. 

Pius XII răstoamă definitiv situaţia, consfințind nu numai 
autonomia și laicitatea politicii, ci și autonomia și laicitatea 
Statului. Biserica renunţă să le ipotecheze pe una sau pe celălalt, 
revendicându-și în primul rând o supremă funcție formatoare 
asupra omului și nu asupra orânduirilor, pentru a „modela și 
perfecționa în e] asemănarea divină“ (II, 522). Renaște în acest 
fel, după cum s-a scris, antica schemă augustiniană (cf. V, 37- 
40), o dată ce scopul eschatologic nu mai trece prin instituții, 
ci prin conștiințele oamenilor, care devin, împreună cu Biserica, 
semnul unei civitas Dei în progres. 

Această perspectivă implică depășirea, cel puţin în linie 
teoretică, atât a partidelor creștine, cât și a concordatelor. Căci 
ambele forme timit de fapt la o Biserică înțeleasă ca realitate 
separată politic (partide creștine) sau privilegiată (concordate), în 
vreme ce Biserica lui Pius XII se deschide deja către o solida- 
ritate cu omul, acea solidaritate pe care Conciliul o va sancţiona 
în mod definitiv. 

Rămâne deschisă și încă nerezolvată problema formelor în 
care Biserica și creștinii își vor realiza în viitor prezența lor 
istorică. Însăși renunţarea „la privilegiile oferite de autoritatea 
civilă“, despre care vorbeşte Conciliul (Gaudium ei spes, n. 76) 
referitor la Biserică, nu pare să fi găsit încă o punere în act 
adecvată a instrumentelor si a mentalității. Dar, în faţa invaziei 
totalizatoare (sau de-a dreptul totalitare) a Statului de astăzi, pare 
să se manifeste o fundamentală vocație non-politică a Bisericii, 
tot mai solidară cu constiința umană, oriunde aceasta încearcă 
să-și refacă hotarele de libertate și autonomie peniru a rezista 
atingerii drepturilor, violării moralei, ocultării religiei. 

NOTĂ BIBLIOGRAFICĂ 


Indicaţiile care urmează nu au alt scop decât acela de a oferi 
o orientare penerală cititorului care ar vrea să aprofundeze vreuna 
dintre temele tratate. Ca sursă pentru învățăturile pontificale, va 
trebui să se recurgă, pe lângă colecţia cotidianului L'Osservatore 
Romano și a bilunarului La Civiltă cattolica, la Acta Sanctae Sedis 
(Actele Sfântului Scaun) (începând din 1904, publicaţia oficială a 
Sfântului Scaun), care în 1909 își schimbă titlul în Acta Apostolicae 
Sedis (Actele Scaunului Apostolic), să se țină seama între altele de 
Enchiridion Symbolorum, definitionum et declarationum de rebus 
fidei et morum (Manual de simboluri, definiţii şi declaratii în 
problemele credintei şi ale moralei) de H. DENZINGER - A. 
SCHONMETZER, Freiburg, 1965, ed. 23, care conţine extrase de 
documente doctrinale, cu indici ampli de materie. 

Pentru perioada pe care am luat-o în consideraţie, există două 
sinteze foarte bune în S. TRAMONTIN, Un secolo di storia della 
Chiesa. Da Leone XIII al Concilio Vaticano II (Un Secol din istoria 
Bisericii. De la Leon XIII la Conciliul Vatican 11), Studium, Roma, 
1980, 2 vol., şi în G. MARTINA, La Chiesa nell'etă della Riforma, 
dell'Assolutismo, del Liberalismo, del Totalitarismo (Biserica în 
epoca Reformei, a absolutismului, a liberalismului, a totalitarismu- 
lui), Morcelliana, Brescia, 1978, 4 vol. A se vedea și La Chiesa 
in Italia negli ultimi trent anni (Biserica în Italia în ultimii treizeci 
de ani), Studium, Roma, 1977, de același G. MARTINA. Util, chiar 
dacă nu întotdeauna un critic pătrunzător, E.E.Y. HALES, La Chie- 
sa cattolica nel mondo contemporaneo (Biserica catolică în lumea 
contemporană), Edizioni Paoline, Roma, 1961. Într-o panoramă mai 
vastă, care cuprinde întreaga istorie a Bisericii, se situează pe lângă 
acestea și Storia della Chiesa (Istoria Bisericii), sub direcţia lui H. 

JEDIN, tadusă în italiană la Editura Jaca Book în 10 volume, și 
Nuova Storia della Chiesa (Noua istorie a Bisericii), sub direcția 
lui R. AUBERT, tradusă în italiană la Editura Marietă în 5 volume. 
Sursă de inepuizabile sugestii, poate nu cu totul stăină de elabo- 
rarea propriului nostru punct de vedere, este foarte personala Storia 
del Cristianesimo (Istoria crestinismului) de E. BUONAIUTI, în 3 
volume, Dall'Oglio, Milano, 1960, care intitulează în mod semni- 
ficativ partea a doua a volumului III, relativă la perioada dintre 
Pius IX şi Pius XI, Fuori del cristianesimo (În afara creș- 
tinismului). 

Cu directă referire la tema noastă este clasica Chiesa e Stato 
in Italia negli ultimi cento anni (Biserica și Statul în Italia î în ultimii 
o sută de ani), de A.C. JEMOLO, Einaudi, Torino, 1975* (a fost 
publicată, la aceeași editură, o ediție redusă, în colecția PBE). A 
se vedea, de același A.C. JEMOLO, și: Scritti vari di storia reli- 
giosa e civile (Scrieri diverse de istorie religioasă și civilă), Giuffră, 
Milano, 1965; La questione della proprietă ecclesiastica nel Regno 
di Sardegna e nel Regno d'Italia (1848-1888) (Problema proprie- 
tății ecleziastice în regatul Sardiniei şi în regatul Italiei; 1848- 
1888), Il Mulino, Bologna, 1974; Stato e Chiesa negli scrittori 
politici italiani del seicento e del settecento (Statul și Biserica la 
autorii politici italieni din secolul al XVII-lea si al XVIII-lea), 
Morano, Napoli, 1972; La Questione Romana (Problema Romană), 
Milano, s.d. Utilă, chiar dacă mai generală, F. RUFFINI, Relazioni 
tra Stato e Chiesa (Relaţiile dintre Stat şi Biserică), Il Mulino, 
Bologna, 1974; si chiar schița istorică a lui S.Z. EHLER, Breve 
storia dei rupporti tra Stato e Chiesa (Scurtă istorie a raporturilor 
dintre Stat şi Biserică), Vita e Pensiero, Milano, 1961. Bibliografia 
în legătură cu mișcarea catolică este acum enormă; de aceea pre- 
ferăm să trimitem la ampla revistă bibliografică publicată în 
apendice la volumul Sturzo de G. DE ROSA (Utet, Torino, 1977), 
pp. 483 sq. În legătură cu partidele de inspiraţie creștină, pot fi de 
oarecare utilitate lucrările: C. BREZZI, /1 cartolicesimo politico in 
Italia nel'900 (Catolicismul politic în Italia la 1900), 'Teti, Milano, 
1979; ID., 1 partiti democratici cristiani d'Europa (Partidele de- 
mocrat-creştine din Europa), Teti, Milano, 1979; G. VECCHIO, La 
Democrazia Cristiana in Europa (1891-1963) (Democratia creștină 
în Europa, 1891-1963), Mursia, Milano, 1979. Mai strâns legate 

de tematica studiului nostru sunt: A. ARDIGO, Toniolo: 7 primato 
della riforma sociale. Per ripartire della societă civile (Toniolo: 
Primatul reformei sociale...), Cappelli, Bologna, 1978, P. PECO- 
RARI, Ketrteler e Toniolo. Tipologie sociali del movimento catrtolico 
in Europa (Kerteler şi Toniolo. Tipologii sociale ale mișcării cato- 
lice în Europa), Cittă Nuova, Roma, 1977, G. CAMPANINI, Cris- 
tianesimo e democrazia (Crestinism şi democraţie), Morcelliana, 
Brescia, 1980; si tot asa reflecțiile lui A. FUGARDI, L'uomo del 
futuro fra Stato e Chiesa (Omul viitorului între Stat şi Biserică), 
Vito Bianco, Roma, 1966. 

Pentru Pius IX a se vedea G. MARTINA, Pio IX. Chiesa e 
mondo moderno (Pius IX. Biserica şi lumea modernă), Studium, 
Roma, 1976; pe lângă acesta, S. FONTANA, La contrarivoluzione 
cattolica in Italia (1820-1830) (Contrarevolutia catolică în Italia, 
1820-1830), Morcelliana, Brescia, 1968. În privința Bisericii la 
diferite naţiuni, P. SCOPPOLA, Chiesa e Stato nella Storia d'Italia 
(Biserica şi Statul în istoria Italiei), Laterza, Bari, 1967; G. MAR- 
TINA - E. RUFFINI, La Chiesa in Italia tra fede e storia (Biserica 
în Italia între credinţă şi istorie), Roma, 1975; A. DANSETTE, 
Chiesa e societă nella Francia contemporanea (1789-1930) (Bise- 
rică şi societate în Franţa contemporană, 1789-1930), 2 vol., La 
Nuova Italia, Firenze, 1959; 1D., Destino del cattolicesimo francese 
(1926-1956) (Destinul catolicismului francez, 1926-1956), Cinque 
Lune, Roma, 1967, F. SCHNABEL, Storia religiosa della Germa- 
nia nell 800 (Istoria religioasă a Germaniei la 1800), Morcelliana, 
Brescia, 1944; W. SPAEL, La Germania cattolica nel XX Secolo 
(1890-1945) (Germania catolică în secolul XX, 1890-1945), Roma, 
1974; M. BENDISCIOLI, La Germania religiosa nel Il] Reich 
(Germania religioasă în timpul celui de-al III-lea Reich), Morcel- 
liana, Brescia, 19772; E. RITTER, JI movimento cattolico sociale 
in Germania nel XIX secolo e il Volksverein (Mişcarea socială 
catolică în Germania în secolul al XIX-lea şi Uniunea Populară), 
Cinque Lune, Roma, 1967; T. Mc AVOY, A History of the Catholic 
Church in the United States (O istorie a Bisericii catolice în Statele 
Unite), Notre Dame, 1969; K.M. SCHMITT, The Roman Catholic 
Church in Modern Latin America (Biserica romano-catolică în 
America Latină medernă), New York, 1972; J. HAJJAR, Le chris- 

tianisme en Orient. Etudes d'histoire contemporaine (Creștinismul 
în Orient. Studii de istorie contemporană), Beirut, 1971. 

Indicaţii și piste de cercetare uneori preţioase sunt conținute 
în actele congreselor. Menţionăm: Aspetti della cultura cattolica 
nell etă di Leone XIII (Aspecte ale culturii catolice în epoca lui 
Leon XIII), Cinque Lune, Roma, 1962; Benedetto XV, i cattolici e 
la prima guerra mondiale (Benedictus XV, catolicii si primul război 
mondial), Cinque Lune, Roma, 1965; Chiesa e religiosită in Italia 
dopo l'Unită (1861-1878) (Biserică si religiozitate în Italia după 
Unire, 1861-1878), 4 vol., Vita e Pensiero, Milano, 1973; Chiesa 
e spiritualită nell'ottocento italiano (Biserică si spiritualitate în 
secolul al XIX-lea italian), Verona, 1971; Il movimento cattolico e 
la societă italiana in cento anni di storia (Miscarea catolică şi 
societatea italiană în o sută de ani de istorie), Edizioni di Storia 
e Letteratura, Roma, 1976 (cu o contribuţie a lui A. GAMBASIN, 
care tratează raportunle dintre mișcările catolice europene), Luigi 
Sturzo nella storia d'Italia (Luigi Sturzo în istoria Italiei), 2 vol., 
Edizioni di Storia e Letteratura, Roma, 1974 (cu o contribuţie a 
lui M. CONDORELLI asupra problemei raportului dintre Biserică 
şi Stat la Sturzo); / cattolici liberali nell ottocento (Catolicii liberali 
în secolul al XIX-lea), SEI, Torino, 1976; 1 cattolici e il liberalismo 
dalle „„Amicizie cristiane “ al modernismo (Catolicii si liberalismul, 
de la „„Prieteniile crestine“ până în epoca modernă), Liviana, 
Padova, 1968; Cattolicesimo politico e sociale in Italia e Germania 
dal 1870 al 1914 (Catolicismul politic şi social în Italia și Ger- 
mania, de la 1870 la 1914), Il Mulino, Bologna, 1974; Cristiane- 
simo e cultura (Crestinism si cultură), Actele complete ale celui 
de al XLVI-lea curs de aducere la zi culturală al Universităţii 
Catolice, Loreto, 21-26 septembrie 1975, Vita e Pensiero, Milano, 
1976; Laicită. Problemi e prospettive (Laicitatea. Probleme si pers- 
pective), Actele celui de-al XLVII-lea curs de aducere la zi culturală 
al Universităţii Catolice, Vita e Pensiero, Milano, 1977 (cu referire 
directă la tema noastră). Pe lângă acestea, sugestii utile și uneori 
geniale în: J. DELUMEAU, [| cristianesimo sta per morire? (Cres- 
tinismul stă să meuară?), SEI, Torino, 1977; ne permitem să mai 
facem o trimitere și la G. ROMANATO -— F. MOLINARI, Cultura 
cattelicu in Italia ieri e ecgi (Cultura catelică în alia ieri şi 
astăzi), Marietti, Torino, 1980. Pot ti consultate cu folos și cele 

două volume ale lui C. FALCONI, La chiesa e le organizzazioni 
cattoliche in Italia (Biserica si organizațiile catolice în Italia), 
Einaudi, Torino, 1956, și La Chiesa e le organizzazioni cattoliche 
in Europa (Biserica și organizatiile catolice în Europa), Edizioni 
di Comunită, Milano, 1960. Două opere care privesc foarte îndea- 
proape tematica noastră, deși sunt foarte diferite ca origine şi scop 
(chiar și ca valoare), sunt: cea a lui O. GIACCHI, Lo Staro laico 
(Statul laic), Vita e Pensiero, Milano, 1978 (o culegere de prelegeri 
universitare); şi cealaltă, într-adevăr genială, a lui G. FASSO), Cris- 
tianesimo e societă (Crestinism și societate), Giuffră, Milano, 1969. 

În problema concordatelor să-l cităm în primul rând pe A. 
MERCATI, Raccolta di Concordati fia la S. Sede e le autorită 
civili (Culegere de concordate între Sf. Scaun și autoritățile civile), 
2 vol. (primul merge de la 1098 până la 1914, al doilea de la 1915 
la 1954), Tipografia poliglotta vaticana, Roma, 1954. Se mai poate 
consulta şi N. ADDONIANO, Chiesa e Stato dalle origini del 
cristianesimo ai Patti Lateranensi (Biserica şi Statul de la originile 
creştinismului până la pactele lateranense), Bulzoni, Roma, 1969. 
O carte veche a lui L. SALVATORELLI, de negăsit, probabil, 
analizează în amănunțime politica concordatară a lui Pius XI: La 
politica della S. Sede dopo la guerra (Politica Sf. Scaun după 
război), Istituto per gli studi di politica intemazionale, Milano, 
1937. Trimitem în sfârşit la numerele monografice a trei reviste, 
care precizează eficient, chiar si din punct de vedere bibliografic, 
status quaestionis: Humanitas din ianuarie-februarie 1974; Il Ponte 
din februarie-martie 1979 (care conţine şi un tabel sinoptic al 
schițelor de revizie a Concordatului din '29); / problemi di Ulisse 
din mai 1980. 


Partea a doua 


PENTRU O ECONOMIE POLITICĂ A 
BUNURILOR RELIGIOASE 


Mario G. Lombardo 


UN MINISTER AL CULTELOR! 


A - SI: : = : Ei 
|” binomul a cărui corelaţie vrem să o studiem, religie 


şi putere, punctul de echilibru în jurul căruia gravi- 
tează prezentul eseu înclină, în mod decisiv, de partea celui de-al 
doilea termen. Vrem să studiem nu atât puterea care se poate 
atribui sociologic religiilor și bisericilor mai mult sau mai puțin 
instituționalizate, cât un mod de a înscrie religiile în interiorul 
unei economii politice generale, ordonatoare a unei societăți cu 
un înalt grad de diferenţiere. Doctrina „Bisericii libere într-un 
Stat liber“, care este punctul culminant al. strădaniei culturii 
modeme și iluministe, s-a vădit total insuficientă, chiar și în 
forma ei cea mai actualizată, care angajează puterile publice și 
o neutralitate activă în tutelarea existenţei și a egalităţii confe- 
siunilor religioase, a drepturilor individuale și colective de liber- 
tate religioasă, a formelor lor de asociere și autoreproducere, a 
expresiilor culturale și educative, a non-discriminării în accesul 
la funcţii publice etc. Alcătuirile sociale modeme s-au dezvoltat 
conform unor sisteme funcţionale specifice și diferențiate prin 
politică, economie, știință, religie, viață familială, educaţie, artă 
etc., ceea ce a permis ca aceste funcțiuni diferite ale societății 
în ansamblul ei să fie problematizate (XXIX, 54). Mai mult, a 
fost esenţial să se stabilească în ce formă și după ce scheme 
aveau să fie ordonate procesele și conținuturile comunicării, între 





! Numerele dintre paranteze trimit la lista operelor citate, aNlatii la sfârșitul eseului. 
Cifrele romane se referă la titlu, cele arabe la pagină. 

toate aceste sectoare ale existenței, este ceea ce înțeleg atunci 
când [olosesc termenul de „economie politică“, reluând în 
substanță semnificaţia sa originară, chiar dacă îi lărgesc simţitor 
limitele. 

Pentru a ne oferi un ideal punct de referință care să ne ghideze 
în consideraţiile noastre, poate fi util să recurgem la intrarea ima- 
ginară în rolul unui ministru ideal al cultelor, o funcţie publică 
existentă deja în unele structuri politice occidentale, deși de cele 
«nai multe ori într-o formă sclerozată și lipsită de autonomie. 

În Italia, un decret din 1932 a transferat Ministerului de 
Inteme și prefecturilor drepturile și puterile „care privesc materia 
referitoare la culte“, exercitate până atunci de Ministerul Justiţiei 
și al Afacerilor de Cult și de procuraturile generale. În secolele 
al XVII-lea şi al XVIII- lea, această funcţie s-a aflat mai cu seamă 
în centrul polemicilor pe tema iura publica circa sacra, prece- 
dentele istorice ale dezbaterii actuale. Să ne gândim la Hugo 
Grotius, în perioada în care îndeplinea funcţia de curator pentru 
afaceri ecleziastice în contul Statelor Generale ale Provinciilor 
Unite ale Olandei, pe când disputa între cele două facţiuni 
religioase, a Gomariștilor și a Arminienilor, pentru influențarea 
puterilor publice, era mai aspră. E! concepu atunci și expuse, în 
De imperio Summarum potestatum circa sacra (1614), doctrina 
conform căreia funcţiile sacre, ca și cele economice, tehnice și 
comerciale, sunt supuse puterii universale a suveranului nu prin 
natura lor sau prin mandat divin (cum spunea doctrina dominantă 
din Anglia contemporană lui Jacob I), ci în virtutea ordinii, adică 
a faptului că ele există în Stat, care nu poate fi străin de valori 
și interese spirituale: „„Quare pastorum cura est unica, ea sum- 
marum potestatum cura praecipua est ut divina recte ordinentur“ 
(LII, 103). Concepţia despre Stat a lui Grotius e încă legată de 
idealul umanist al întrepătrunderii intime dintre viața civilă și 
cea religioasă sub forma unităţii bisericilor şi a Statului, pe baza 
idealului creștin al unei biserici universale, și el îi atribuie Sta- 
tului, entitate de drept natural a cărei putere este spirituală „„qua- 


“l 


tenus circa religionem, Quue est res spiritualis versatur , 


! Deoarece se îndeletniceşte cu religia. care este un lucru spirituul (în latină în text) 
(u. îr.). 

mandatul de a explica o politică ecleziastică aptă să solidarizeze 
toate bisericile. Abia mult mai târziu principiul diferențierii între 
sfera religioasă și cea a dreptului va fi întărit de o practică 
juridică ce tutelează libertatea cetățenilor de a-și așeza sau nu 
viața pe principiile unei credințe religioase, fără prejudiciu pentru 
celelalte libertăţi civile ale lor. Portalis, specialist în drept cano- 
nic, consilier al lui Napoleon și ministru al cultelor în 1801, era 
cât se poate de dispus să recunoască oportuna adaptare a cato- 
licismului la arta socială de „„pagner les esprits et de changer 
les opinions" şi mai ales de a promova la sate „„l'esprit de 
societe“-. Dar în una dintre primele sale circulare către episcopi, 
el le amintea că cenzurile ecleziastice nu sunt pedepse decât 
pentru cei care se tem de ele, și că Statul nu poate consimți ca 
ele să aibă efecte civile. După ce restaurase libertatea de celibat 
a preoților, care în vremea secularizării forțate din anii Revoluţiei 
fuseseră obligați prin lege să se căsătorească, el adăuga: 
„„.«Căsătoria lor, dacă ei (preoţii) ar fi încheiat vreuna, nu ar fi 
anulată în raport cu legile politice și civile; iar copiii care s-ar 
fi născut ar fi legitimi. Dar în forul lor interior și în ordinea 
religioasă, ei s-ar expune pedepselor spirituale pronunţate de 
legile canonice“ (XLV). 

Cu toate acestea, economia politică aplica, în raport cu 
religia, principii de separatism și de tutelă pasivă, și era departe 
de a postula un interes activ pentru pluralismul confesiunilor, 
pentru posibilitatea cetăţenilor de a dispune de o cât mai mare 
cantitate posibilă de bunuri inerente religiilor, în scopul de a-și 
îmbogăţi conștiințele cu potenţial expresiv, perceptiv și comuni- 
cativ. Cu alte cuvinte, nu exista (Și nu există nici acum) o politică 
pentru religii analogă, în felul ei, cu cea a bunurilor culturale, 
care s-a dezvoltat începând din Renaștere. Astăzi, rolului politic 
al unui ministru ideal al cultelor i-am atribui următoarea funcţie 
generală: există „bunuri religioase“, mai precis diferitele forme 
de experiență religioasă au, în valoarea cognitivă şi orientativă 
a simbolurilor, practicilor și interpretărilor lor, un patrimoniu 
singular de bogății ș şi, sub anuniite aspecte, de energie vitală, care, 








j A câștiga spiritele şi a schimba opiniile (în franceză în text) (n. tr.). 
- 2 Spiriiul de societate (în franceză în rext) (n. ir.). 

din punct de vedere politic, trebuie controlat (ceea ce nu înseam- 
nă „impunere“), pus la dispoziţia tuturor, spre a putea participa 
la el, și chiar administrat spre binele comun. 

Pomind de la această poziţie ideală, în mod oportun gene- 
rică şi abstractă, se conturează îndată variate probleme și între- 
bări, în special deoarece diferența profundă între ceea ce se 
înțelege de obicei, într-o civilizaţie laică, prin „cultură“, şi ceea 
ce înțeleg persoanele religioase prin „religie“ (chiar admițând că 
nu o consideră ca atare numai pe a lor proprie), pune probleme 
complexe în ce privește natura, situaţiile în care se exercită și 
specialiștii apți să susțină o atare politică a religiilor. 

Pentru a orienta reflecția asupra acestor probleme și a le 
măsura complexitatea efectivă, în paginile ce umnează concen- 
trăm mai întâi câteva observaţii cu privire la poziţia în care s-au 
aflat bisericile în epoca modemă, dacă le concepem ca instituții 
administrative ale unui univers simbolic. E vorba despre focali- 
zarea unor date istorice inerente problemei, tratată în exces pro 
și contra de sociologia contemporană, referitoare la valența so- 
cială integrativă a religiei în susținerea unei presupuse „„arhitec- 
turi morale transcendentale“ a societăţii. În partea a doua și a 
treia sunt examinate două teorii care analizează funcțiile sociale 
ale religiei, conform atitudinilor manifestate astăzi ca alternative 
reciproce. Ambele pornesc de la funcţiile atribuite de M. Weber 
orientărilor religioase, instituţionale și profetice, în tratatul său 
Economie și societate. Prima examinează conceptele de „bun 
religios“ şi „câmp religios“ în perspectiva materialismului istoric 
și a criticii culturii „ideo-logice“ (structuri normative ale dome- 
niului gândirii). Abordarea sa este demistificatoare. Cealaltă fo- 
losește concepte elaborate înăuntrul teoriei generale a sistemelor 
de acţiune (sisteme delimitate/deschise, mediu și funcţii, com- 
plexitate socială și reducţiile ei, diferenţiere funcțională și inclu- 
dere culturală, intenționalitate și constituire a sensului etc.) și le 
aplică analizei multiplelor funcțiuni care se pot atribui religiei, 
conform criteriului dotării sistemului social global cu stabilitate 
și cu un maxim randament întru elaborarea intrasistemică a 
energiei simbolice ambientale. Abordarea sa cste constructivistă. 

Prima dintre aceste două orientări științifice este elaborată cu 
preponderență pe baza scrierilor lui G. Guizzardi și P. Bourdieu; 
cât despre a doua, ea acoperă domeniul teoriei funcțional-struc- 
turaliste a lui N. Luhmann și modul în care el o aplică la studiul 
instituțiilor religioase. În ultima parte, se arată cum, din diferite 
opinii emise pe subiectul „religie și politică“, se iveşte o temă 
încă insuficient studiată: care este rolul social și funcția politică 
a cercetătorului profesionist al fenemenelor religioase. E. vorba 
despre un rol cu statut propriu, determinat de actuala diferenţiere 
funcţională a culturii. 


1. „TOUTES LES RELIGIONS 
CONTINENNENT DES PRECEPTES 
UTILES ALA SOCIETE“ - [Montesquieu] 


1. Corelaţia funcțională între „ansamblurile religioase“ 
(expresie prin care înțeleg, nu numai religia, în posibila sa defi- 
niţie esenţială, ci și aspectele etice, economice și politice ale 
religiilor empirice) și celelalte domenii care constituie societățile 
laice era deja luată în considerare de cultura politică și de cea 
creștină medievală. Societas civilis din tradiţia scolastică, refăcută 
după aristotelica koinonia politiche, organizând Biserica, Statul 
și cultura într-un sistem unic de părți care au drept scop întregul, 
făcea posibile, după conceptul analogiei, anumite prestații tipice 
ale sale, ca de exemplu aceea de a concepe în același timp, 
diferențiat în mod analog, koinonia politiche și Biserica, drept 
corp mistic al lui Cristos. În sistemul tomist, ecleziologia a luat 
și o formă politică și, ca atare, a servit drept bază, de pildă, 
pentru teoria pe care Dante a exprimat-o în De Monarchia, nu 
numai adaptare, dar și celebrare a ideii tomiste de Unitate, ca 
principiu al oricărui bine. 

Totuși, numai începând din epoca modemă și iluministă 
corelația pe care o examinăm a devenit o problemă de studiu 
de sine stătătoare. Acest studiu științific al religiei este astfel 
legat de dinamica constituirii sistemului social modern, în care 
religia nu mai este locul ideal al ordinii și dreptului natural divin, 
ci s-a segmentat într-o pluralitate de religii, confesiuni ș. „idea- 
luri“ religioase, ale căror practici încep să fie examinate din 
exterior și conform criteriilor unei științe sociale autonome. 





! Teate religiile conţin precepte utile societății (în [ranceză în text) (n. tr.). 

Scopul acestei științe sociale este organizarea raţională a 
unei practici şi a unei politici. Utilizarea controlată a ansamblu- 
rilor religioase răspundea acestui scop, cum a notat un istoric al 
perioadei, prin faptul că în conștiința culturală a mediilor inte- 
lectuale elevate, chiar dacă ele se declarau încă religioase, „quod 
creditur (ceea ce se crede) era desolidarizat de fides qua creditur 
(crezul care te face să crezi)“ (X, 38), devenind, mai precis, 
„credință“, o pozitivitate empirică sau culturală, despre care se 
poate discuta dacă e mai mult sau mai puţin utilă fericirii indi- 
viduale și binelui comun. Fie că sunt pentru secularizare, fie 
împotriva ei, filozofii, teologii și publiciștii secolelor al XVII-lea 
și al XVIII-lea sunt dominați de cele două categorii morale 
prevalente în epocă. Turgot, în primul său discurs la Sorbona 
(Sur les avantages que l'Etablissement du Christianisme a pro- 
cures au genre humain, 3 iulie 1750), enunță primul dintre aceste 
două imperative practice: „Natura a dat tuturor oamenilor dreptul 
de a fi fericiți“. În Nowvelles libertes de penser (Amsterdam, 
1743), îl găsim exprimat pe cel de-al doilea: „Societatea civilă 
este, ca să spunem așa, singura divinitate pe care el (omul care 
gândește) o recunoaște pe pământ; el o venerează, o onorează 
cu cinstea sa, cu atenţia acordată propriilor sale îndatoriri și cu 
dorința sinceră de a nu fi un membru inutil al ei“. 

În unele cazuri, aceste precepte morale vor ceda în fața 
„raţiunii de Stat“, fără a se putea afirma că aceasta ar fi con- 
cluzia necesară. Protestului unor clerici mai zeloși în sprijinirea 
binelui Statului — ca acel Dom Nicolas Jamin (1730-1782), abate 
de Saint Germain des Pr6s, care își scanda atacurile virulente 
contra lui Bayle, Voltaire și Rousseau cu aforismul: „Zadamic 
se construiesc sisteme politice, dacă nu li se așează religia la 
bază“ —, îi corespunde sentința unor politologi ca Samuel Pu- 
fendorf: religia este „„ultimum et firmissium humanae societatis 
vinculum “ (cea din urmă și cea mai strânsă legătură a societății 
omenești) (De officio hominis et civis iuxta legem naturalem, |, 
4, IX). Dar, pentru aceștia din urmă, religia, care face parte din 
componentele politicii, este administrată de oameni politici, în 
vreme ce primii protestează, susținând că politica nn poate fi 

ratio religionis (raţiunea de a fi și determinarea religiei). Frec- 
vent, cele două partide găsesc modul de a se acomoda, fiindcă 
politicienii „luminați“ își dau repede seama că profesionistii 
religiei (în acest caz, clericii) nu pot fi discreditați ca atare și 
nu pot fi lipsiți de influență în celelalte domenii ale societății 
civile, măcar pentru apartenenţa lor inerentă la lumea „„popula- 
ră“; iar popularul este cealaltă față a culturii Eclairge. Acest acord 
nu se va menține fără cheltuieli ridicate. Utilizarea ansamblurilor 
religioase în organizarea rațională a politicii sfârșește prin a 
induce anumite efecte chiar înăuntrul conștiinței religioase (di- 
hotomie între practică și doctrină, politizare a sacralității, desfa- 
cere a legăturii între implicit și explicit, vizibil și invizibil, 
domeniul privat și cel public, dintre cler și laici), chiar dacă 
această conștiință se străduiește să-și păstreze o relativă autono- 
mie și, față de instituţionalizarea eticii religioase, care o face să 
devină o parte din structura însăși a societăţii, își reconstruiește, 
pe planuri din ce în ce mai diverse și diferențiale, referințele 
sale tipice la domeniul de dincolo de structurile sociale contin- 
gente din lumea vieţii. 

Cu toate acestea, cine priveşte într-o retrospectivă istorică 
disputa actuală asupra aspectelor politice ale religiei are impresia 
că tocmai o anume miopie politică este cea care împiedică o 
mai bună economie a energiilor umane exprimate în religii. În 
epoca lui Montesquieu era deja o opinie comună că iubirea lui 
Dumnezeu pentru oameni, ca scop primar al creației, trebuia să 
fie considerată ca esenţă a religiei. Oamenii îl vor glorifica pe 
Dumnezeu când îl vor imita în iubirea pentru oameni: Gloria 
Dei felicitas hominum (fericirea oamenilor e ploria lui Dumne- 
zeu). În al său Essai de psychologie (Londra, 1755), Charles 
Bonnet scria că „orice dogmă care nu e legată de practică (mai 
precis, inerentă operațiilor celor mai naturale ale psihicului), nu 
este de fapt o dogmă religioasă. Nu Dumnezeu este obiectul 
direct al religiei, ci mai curând omul“. Cum capacitățile omului 
au drept scop ultim societatea, care este condiţia naturală perfectă 
a omului, „religia se referă deci, în ultimă instanță, la societate, 
ca un mijloc la propriul său scop“ (XXXIII, 103). lezuiții din 

MEmoires de Trevoux îi reproșaseră deja lui Jacques Bernard, 
care în tratatul său De /'Excellence de la Religion (Leida, 1714) 
exprimase aceleasi idei, că voia să-i retragă lui Dumnezeu cali- 
tatea sa de scop ultim. În ideea de a-l imita pe Dumnezeu în 
acest fel este însă ceva care ne face să-i dăm dreptate lui Eliade, 
când scrie că secularizarea „este singura, dar cea mai importantă 
creație religioasă a lumii occidentale moderne... Procesul... ilus- 
trează într-adevăr perfecta camuflare a sacrului, ba chiar identi- 
ficarea sa cu profanul“ (LX, 10). Dar ideea nu a reușit să se 
dezvolte cum ar fi putut, din cauza anumitor — ca să spunem 
așa — maladii tipice, care infestează de obicei orice concepție 
antropocentrică a religiei, și din cauza unor „,carențe de alimen- 
tație“ (XXIII). Ca să fim mai preciși, critica îndrăzneață a dog- 
melor și a cultelor din multe biserici oficiale a devenit, la rândul 
ei, sterilă, considerând că orice dogmă, orice cult și orice mister 
sacru ar fi inutile și ar reprezenta un obstacol în calea conștiinței 
sociale. Pentru a preamări noua artă suverană, Politica, s-a adop- 
tat o nouă retorică religioasă, cu patrimoniul tradițional, alegoric, 
mitic și utopic care era al religiei, dar fără corecţia și sprijinul 
unei mistici autentice a transcendenței; existau însă curente vaste 
ale acesteia ici și colo în Eruopa, dar ele s-au risipit în culturi 
separate, pentru că proiectul economiei politice civile nu era încă 
atât de complex în structurile sale și atât de larg încât să le poată 
integra, păstrând distincţiile necesare. 


2. Caracterul politicii religioase moderne a rămas cu obsesia 
unei teme dominante: anume, dacă bisericile ar mai fi apte să 
procure referințe integratoare sistemului social în complexitatea 
sa. Pentru a garanta pacea religioasă și, prin urmare, și politică a 
Statelor, alternativa privilegiilor concedate de Stat confesiunii re- 
ligioase dominante fu ideala religie civilă, codificată de Rous- 
seau și urmașă atât a raționalismului deist, cât și a argumentelor 
care tindeau să îndepărteze politica de religia creștină în general, 
considerată ca o mistică esoterică, fundamental străină de ,„,mun- 
danitate“ și inadecvată unor sarcini specific politice (a se vedea 
Bayle: XIV, 359; împotriva lui, Montesquieu, Esprit, XXIV, 6, 
trimite la distincția între structură religioasă și „sfaturi“ evanghe- 

lice). Pare just să atribuim acestui ideal al „intelectualilor“* meri- 
tul de a fi transformat funcţia socială naturală a dogmei și de a fi 
legitimat contactul cu confesiunile religioase și cu reprezentanții 
lor, ca o decizie liberă si individuală (XXI, 56). Dar tot acestui 
ideal trebuie să i se impute responsabilitatea de a fi ocultat posi- 


bilitățile 


culturale intrinseci pluralismului religiilor. Există o pa- 


pgină a lui Montesquieu care valorează cât un document al acestei 


mutilări: 


Dacă raționăm fără idei preconcepute, nu știu, o, 
Mirza, dacă n-ar fi un lucru bun ca într-un Stat să 
existe mai multe religii... 

Cum toate religiile conțin precepte utile societății, e 
bine ca ele să fie urmate cu zel. Și ce e mai potrivit 
spre a însufleți acest zel decât multiplicitatea religiilor? 
Ele sunt rivale care nu își iartă reciproc nimic și 
fiecare are grijă să nu facă nimic ce ar dezonora-o 
și ar expune-o la cenzurile neiertătoare ale rivalelor 
ei. Astfel, s-a observat întotdeauna cum o sectă nouă, 
introdusă în Stat, a fost remediul cel mai sigur pentru 
corectarea abuzurilor celei preexistente. Se spune în 
zadar că un Principe nu are interesul să tolereze 
mai multe religii în Statul său. Chiar dacă toate 
sectele din lume s-ar uni, aceasta nu i-ar aduce nici 
un prejudiciu, pentru. că nu există nici una care să 
propovăduiască obediența (față de puterea publică)... 
Nu multiplicitatea religiilor a produs acele războaie, 
acel spirit de intoleranță care o anima pe aceea 
dintre ele ce se credea dominantă; ci mai curând 
spiritul de prozelitism, pe care iudeii și l-au asumat 
de la egipteni și care de la ei i-a contaminat pe 
urmă, ca o boală epidemică și populară, pe maho- 
medani și creștini; și, în fine, acea amețeală a cărei 
invazie nu poate fi considerată decât ca o eclipsă 
generală a rațiunii umane (XXXV, 196). 


Dacă ne întrebăm totuși care este rațiunea socială a interesu- 
lui (dincolo de dorința de pace civilă în toleranță) pentru un plu- 

ralism atât de fericit, cea indicată de Montesquieu nu diferă de 
spiritul pragmatic al secolului său: 


Se observă că aceia care trăiesc în religii tolerate 
sunt de obicei mai utili patriei lor decât membrii 
religiei dominante. De fapt primii, cărora le este 
închis accesul la privilegii, nu se pot distinge decât 
în virtutea opulenței și a bogățiilor și ei sunt prin 
urmare îndemnați să le dobândească prin munca lor 


și să practice ocupațiile cele mai grele din viața 
socială (ibid., 197). 


S-ar zice că nivelul înțelegerii științifice a fenomenelor reli- 
pioase nu era încă destul de elevat pentru a sugera o includere 
mai complexă a lor în economia politică, cum ar fi includerea lor 
ca universuri simbolice sau sisteme generative de condiţii spiri- 
tuale care nu se pot defini în limitele eticii și care se referă, în 
același timp, la lumea vieţii cotidiene și la un mod de existență 
dovedit a avea valenţe mult mai bogate. Desigur, chiar în câmpul 
bisericii catolice, doctrina dominantă asupra realităţilor sacra- 
mentale mu se preta la sugerarea unor operaţii similare. Dar 
această situaţie era efectul, mai mult decât cauza, suspiciunii re- 
ciproce care împovăra relaţiile dintre teologie și științele umane, 
în urma transformărilor instituționale ce făcuseră din religie un 
sistem parţial alături de alte sisteme sociale autonome, care tind 
acum fiecare să traducă, în termenii săi proprii, problema valorii 
functionale a religiei. Cassirer a sintetizat cu claritate aspectul 
pregnant al acestui fenomen important: 


În gândirea secolului al XVII-lea, centrul cercetării 
se deplasează. Fiecare câmp - știința naturală la fel 
ca și istoria, dreptul, artele, Statul - nu își mai 
așteaptă motivarea și legitimarea de la conceptul de 
Dumnezeu: ci, dimpotrivă, ele însele, în baza formei 
lor specifice, sunt cele care plăsmuiesc acest concept 
și contribuie la determinarea lui definitivă. Raportul 
între conceptul de Dumnezeu, pe de o parte, și 
conceptul de adevăr, de moralitate, de drept, pe de 

altă parte, nu este deloc abandonat, ci... se petrece 
o schimbare de poli: ceea ce mai înainte trebuia 
motivat, ia locul motivatului; iar ceea ce până atunci 
era justificator, devine ceea ce trebuie să fie justificat. 
lar această mișcare antrenează, în sfârșit, și teologia 
secolului al XVIII-lea (VIII, 224). 


Pe lângă aceasta, apare totuși indispensabil să ţinem seama 
de un alt aspect, care ne poartă la originile instituționalizării uni- 
versurilor simbolice, la factorii determinanți în constituirea lor. O 
primă cauză a marginalităţii în care au rămas, în arhitectura cul- 
turală modernă, teoriile creștine — ca: respublica generis humani 
(republica spiței omenești), ecclesiastical polity (statul eclezias- 
tic), corpus politicum mysticum (corpul politic mistic), reluate în 
diverse forme și adaptate de filozofi de inspiraţie tomistă de la 
începutul secolului al XVII-lea, prin R. Hooker și F. Suarez, până 
în secolul nostru —, se va găsi în faptul că raţiunea politică mo- 
dernă, pentru a îndeplini funcţia de ordinare in unum, prima aba- 
tere de la lex ecclesiastica, se face promotoarea, pe cont propriu, 
a producţiilor culturale, a schemelor de gândire ordonatoare ale 
unei practici sociale constitutive de civilisation, aşa cum o nu- 
meau filozofii iluminiști francezi. Puterea este cea care își asumă 
sau încredințează sarcina de a construi structuri de comunicare 
umană. În epoca modemă, ca să dăm un exemplu, „adevărul“ va 
avea întotdeauna un fundament mai puţin ontologic și metafizic, 
şi va fi întotdeauna înţeles mai mult ca o structură pentru comu- 
nicare, formalizată de diferite domenii ale științei și ale dreptului. 
Teoria „fiinţelor raționale“ a lui N. Cusanus, conform căreia 
mintea umană e capabilă să construiască (nu să „descopere“) o 
știință prin conjecturi, este orientată deja în această direcţie. În 
sens analog se mișcă reluarea, dar cu alte intenții, de către Gro- 
tius a axiomei scolastice etiamsi Deus non daretur (chiar dacă nu 
ar exista Dumnezeu), pentru a fundamenta producerea dreptului 
direct în natură, și nu în ceea ce transcende ordinea naturală. De 
aici, distanța nu mai e mare până la supoziţia că s-ar putea con- 
trola introducerea în conștiință a unor modalități care să-i trans- 
forme dispoziţiile cognitive, reactive, comunicative și practice. 

Găsim în această direcție teoria lui Pufendorf, din introducerea la 
De jure naturae et gentium, conform căreia, alături de condiția 
morală naturală, mai există una accesorie, datorată capacității 
omului de a produce „entități morale“, „,quge sint modi quidam, 
rebus aut motibus phisicis superadditi ab entibus intelligentibus, 
ad dirigendam potissimum et temperandam libertatem actuum 
hominis voluntariorum et ad ordinem aliquem ac decorem vitae 
humanae conciliandum “ (XLNVI, 1, I, 3). Sunt moduri particula- 
re, aceste entități morale pe care ființele inteligente le conferă 
lucrurilor naturale în scopul de a tempera și a îndrepta voința li- 
beră şi în scopul de a înzestra viața umană cu ordine, curăţenie şi 
frumusețe. 

La început acest criteriu, de construire a unor modele cul- 
turale capabile să servească drept referințe integratoare și medii 
de comunicare, a cântărit greu în balanța lucrurilor care au 
sfărâmat armonia creştină a sacrului cu profanul, a implicitului 
cu explicitul, a vizibilului cu invizibilul. 

Practica politică a credincioşilor a fost progresiv absorbită 
de acest principiu și înscrisă în dinamica unei structuri politice 
străine lor. A rezultat pângărirea principalului punct de referință 
al acelei practici politice, idealul de Unitate, și prin chiar acest 
fapt s-a produs dihotomia dintre credință și acțiune socială. Dar, 
într-un sistem socio-politic în evoluție, componentele funcționale 
pot să traverseze faze critice şi de dezordine (disfuncţii), însă nu 
pot să dispară și nici nu se poate renunța la o recompunere a 
lor. Ipoteza acestui eseu este că relația schimbată între religii și 
puterea politică privește astăzi, preponderent, includerea directă 
în economia politică, controlată științific și practic, a ansamblu- 
rilor simbolice de natură religioasă. 

Prin aceasta nu vrem să spunem că nu rămân de abordat 
probleme noi și complexe: a) pe planul practicii acestei politici 
religioase, al intențiilor sale și al inevitabilelor intruziuni de 
interese partizane;, probleme asupra cărora sociologia contempo- 
rană a religiilor a strâns observaţii remarcabile, făcând uz de 
modele rafinate de investigaţie, deduse din critica ideologiilor, 
b) pentru știința religiilor, care formalizează ansamblurile sim- 

bolice religioase pe planul accesibilității lor față de cunoașterea 
comună; c) în ce priveste dispoziția opiniei publice de a accepta 
și de a susține o atare politică religioasă, chiar dacă, în mod 
inconștient și oricum lipsită de control, e deja influențată de ea; 
d) în fine (dar nu ca un factor de mai mică importanță), în 
privința disponibilității diverselor biserici și — persoane care sunt 
principalele purtătoare ale tezelor religioase și rămân responsa- 
bile de puritatea lor — de a favoriza pluralismul religiilor și o 
economie politică ce promovează o atentă distribuire socială a 
bunurilor pe care acestea le oferă. 


2. O TEORIE CRITICĂ A 
„CAPITALISMULUI BUNURILOR 
MÂNTUIRII“ 


1. Simboluri religioase au fost investite în fiecare epocă 
în practica socială, ca să susțină identitatea culturală a unor 
grupuri determinate, să ofere semne distinctive şi direcție valenței 
lor politice, să instaureze și să reformeze, să solidarizeze calcu- 
late interese de putere cu utopii ancestrale de eliberare. Pentru 
a susține această eficiență a simbolurilor, au existat în același 
timp indivizi și instituții, profeți și personalități harismatice, dar 
și bureaux de instituţii, care operează pe teren socio-politic şi 
folosesc personal specializat în acest scop. 

Aceste fapte sunt, în sine, destul de „,consumate“ de 
experiența comună și nu mai provoacă nici un scandal; în 
schimb, provoacă întotdeauna uimire faptul că simbolurile si 
miturile continuă să fie eficiente în pofida nivelului de degradare 
la care le-a redus abuzul instrumental pragmatic. Îmi vine în 
minte exemplul invocat de M. Eliade pentru a-si ilustra teoria 
creativității inepuizabile a miturilor religioase: mitul Insulelor 
Fericite sau al Paradisului terestru. „Aproape toți navigatorii, 
chiar şi cei care își propuneau un scop precis economic, calea 
Indiilor, aveau în minte și descoperirea Insulelor Fericiţilor sau 
a Paradisului terestru“ (LIX, 155). L. Kolakowski a observat: 
„În numele lui Cristos, unii au ucis, iar alții s-au lăsat uciși... e 
bine să spunem însă că a fost vorba de altceva, nu de Cristos, 
iar multiplicitatea acestui «altceva» a făcut să nu poată fi atribuit 
simbolul sau mitul lui Cristos acestei alte realități, ca unicei 
adevărate. Este clar că nu foloseste la nimic raportarea fenome- 
nelor religioase la acei factori sau la acele forțe sociale care au 

provocat continua schimbare a simbolurilor religioase înseși: 
această raportare nu poate, cu siguranță, explica necesitatea de 
a folosi atari simboluri“ (XXI, 95). 

Totuși este adevărat că, schimbând situaţiile materiale și 
culturale de existență, miturile suferă metamorfoze de conținut, 
dar își conservă funcţionalitatea puterii lor. Experiența simbolică 
religioasă e condiționată cultural, existențial, de structura socială 
a raporturilor materiale de producție (este contribuţia interpreta- 
tivă, încă valabilă, a lui Feuerbach şi Marx). Dar acest fapt nu 
epuizează categoria implicaţiilor acelei experiențe din care face 
parte, în care trăiește, revelaţia și participarea la un mod de 
existență, pe care nici o altă experienţă nu i-a mai îngăduit-o şi 
în interiorul căreia ea participă la o alianță particulară; chiar dacă 
se poate spune că nu există două persoane din aceeași comunitate 
de credincioși care să-și trăiască experiența religioasă în același 
mod şi această proprietate este un factor al forței sale expresive 
şi unificatoare, pentru că permite comunicarea intersubiectivă 
asupra acelei experiențe (II, 242, sq.). 

Faptul că orice teorie care atribuie religiei sarcina de a 
reprezenta și a fi custodele valorilor celor mai potrivite pentru 
conservarea unei societăți ar ascunde o intenție machiavelică, era 
un argument de demistificare a autolegitimării ideologice a bi- 
sericilor instituţionale de care se abuza deja în vremea acelui 
editor, Darres, care în 1742 se scuza că propune încă o carte 
„„sur l'union de la Religion, de la Morale et de la Politique“!, 
invocând faima autorului ei, episcopul anglican W. Warburton. 
Nici acurn, în vremurile noastre, n-au încetat să apară teorii 
analoge, însoțite de demistificări similare. Probabil că nu dezvă- 
luirea instrumentalizării ideologice a simbolurilor religioase cu- 
cerește interesul publicului față de strategiile politice ale 
bisericilor, ci ireductibila eficacitate a simbolurilor religioase este 
cea care menține viu interesul pentru teoriile demistificatoare. 


2. Inclus între bunurile produse de experienţa religioasă este 
consensul. Deși nu este greu să descoperim că, în orice sferă a 





! În limba franceză în text: „despre unirea religiei, moralei și politicii” (n. tr.). 

vieţii umane, simbolurile religioase au operat ca medii de coeziu- 
ne şi de comunicare, tot atât de uşor este să relevăm că sensul 
asupra căruia se consimte nu este univoc în unul şi acelaşi con- 
text, și va fi cu atât mai puţin în perspectivă evolutivă. Să ne 
gândim la teoria clasică a unui consensus omnium, privit drept 
criteriu al adevărului, la traducerea lui patristică în consensus ec- 
clesiae (XXXVII) și în legătura ontologică a lui consortium din 
teologia politică medievală. Sub un alt aspect (cel al efectelor 
climatului politic schimbat asupra concepției generale, anume că 
acea comuniune produsă de „legăturile misterioase ale creș- 
tinismului““ ar fi de altă natură decât solidaritatea produsă de le- 
gile Statului), să ne gândim la doctrina consensului acelei sanior 
pars harismatice la janseniștii care se recuzau față de adunările 
ecumenice dominate de episcopi instituționaliști (XLIV, 71 sq.). 
Sub încă un aspect, cel al variațiilor în cadrul aceleiași tradiţii de 
hermeneutică sociologică, să ne gândim la concepţia lui Durk- 
heim (credinţe și practici religioase ca expresii simbolice ale ace- 
leiași comunități morale), care este înțeleasă astfel de T. Parsons: 
semnificaţia reală a operei lui Durkheim nu este atât recunoaște- 
rea religiei ca fenomen social, cât recunoaşterea faptului că so- 
cietatea, ca interacţiune stabilă, este un fenomen religios (XLIII, 
427). Mai explicit este enunţul succesiv al lui T. Luckmann: 
transcenderea naturii biologice împlinită de organismele umane 
şi socializarea în care o atare transcendere se realizează sunt în 
ansamblu un proces fundamental religios (XXXIV, 67). 

Aceste variaţii în accepțiunea unui simbol sunt punctul de 
plecare al „„sociologiei politice a religiilor““ pe care o propune 
G. Guizzardi. Plurivocitatea inerentă semnificației și funcțiilor 
bunului numit „consens“ îl conduce la descoperirea că la baza 
consensului, întrucât e produs și definit de o instanță religioasă, 
există un complex proces dialectic și conflictual ce-i solidarizea- 
ză pe cei care dețin în fapt, organizează și distribuie bunurile 
religioase, cu acei care le consumă. 

Analiza consensului construit de religie în forma-i istorică 
instituţională nu ne face să vedem religia atât ca sistem de valori, 
ca ideologie sau ca nevoie înnăscută, cât ca „un produs, adică 

un complex de bunuri având semnificaţie și valoare particulară 
în raport cu societatea în care există, în care sunt create și 
întrebuințate şi, în cele din urmă, transformate în obiect de 
schimb“ (XVI, 134). 

Un model generalizat al schimbului și al pieţii a fost asumat 
şi de T. Parsons, în cadrul unei teorii a puterii politice în care, 
prin analogie cu valorile monetare, valorile culturale și religioase 
(Value-Commitments) erau de asemenea considerate mijloace de 
schimb generalizate simbolic. O relație directă între sistemul 
religios și celelalte sisteme sociale, sub formă de „toc“ al 
satisfacerilor reciproce, este tot mai puţin compatibilă cu diferen- 
țierea societăţii în sisteme parţiale autonome, mereu mai com- 
plexe în interiorul lor. Va exista în consecință, după Parsons, 
preocuparea de a constitui o rețea de schimburi duble: atât de 
gratificații concrete şi directe, cât și de așteptări complementare 
exprimate în plan simbolic sub forma limbajelor operative, adap- 
tate specific unor forme determinate de raporturi intersistemice 
şi unor interese comune (XLII). 

Același model este în schimb întrebuințat de Guizzardi con- 
form unei hermeneutici economice diferite: producția simbolică 
e fondată pe un raport de schimb inegal. „Disparitățile calitative 
determinate de raporturile sociale de producție în vigoare în 
societățile capitaliste, ca și diferitele raporturi de forță existente, 
definesc inegalitățile substanţiale în impunerea, în întrebuințarea 
şi în controlul social, implicit în cel religios, şi în accesul la 
bunuri și la diskibuţia lor socială, cuprinse fiind aici și bunurile 
ținând de religie“ (XVI, 136). Principiul diviziunii muncii în 
societățile complexe, fundamental și într-o sociologie func- 
ționalistă, pentru care e normal ca sistemul religios să se diferen- 
țieze de celelalte subsisteme sociale și să fie controlat de un 
grup specific de specialişti, îl determină pe Guizzardi să releve 
atât absența neutralității din partea specialiștilor religiei în raport 
cu produsul creat-schimbat pe piața religioasă, cât și lipsa liber- 
tății consumatorului în dobândirea produselor religioase (XV, 
172). 

În constituirea unui sistem religios relativ autonom, notează 
Guizzardi, nu intervine numai constelația complexă a intereselor 
„temporale“ și a nevoilor „religioase“ ale „„laicilor“ care bene- 
ficiază de bunurile produse, ci intervin, într-un mod determinant, 
şi interesele acelor persoane competente („,clerici“ și laici legaţi 
de ei) care, având rolul de a preciza sensul actual al propunerilor 
religioase și inerenţa lor în sistemul social global, au funcţia-pu- 
tere de a da un corp și o configuraţie, de fiecare dată detenni- 
nată, sistemului religios. Această configuraţie concretă, cu 
dinamica sa, este definită drept „câmp religios“ în interiorul 
teoriei economice a lui Guizzardi. „„Munca, din multe puncte de 
vedere preliminară, și instanța politică primară a corpului de 
specialişti ai religiei“ (XVI, 138) sunt cele care mențin ființa 
câmpului religios, care fac să existe consensul asupra existenței 
câmpului și asupra regulilor sale de funcţionare. Specialiștii re- 
ligiosului nu constituie un grup social compact, ci sunt divizați 
în partide concurând pentru hegemonie în organizaţie, având ca 
interlocutori preferenţiali, reali sau potențiali, grupuri sociale ex- 
terioare câmpului religios, animate de interese diversificate și 
conflictuale. Aceasta permite ca, în interiorul instituției, să se 
producă enunțuri neomogene, cu sensuri explicit sau implicit 
concurente, în privința naturii fenomenului religios. Pe de altă 
parte, și grupurile sociale exteme contribuie la această fractură, 
când unele dintre ele intră în competiţie cu grupurile dominante, 
cu capacitatea de a se impune ca interlocutori politici valizi în 
fața deţinătorilor puterii religioase, şi caută „să deplaseze în 
favoarea lor avantajele care decurg din construirea unui produs 
religios, din exercitarea controlului asupra lui şi asupra posibili- 
tăților lui de schimb“ (XVI, 141). 

Dar prima consumatoare a ideaţiilor religioase este chiar 
organizaţia care le creează, avându-și înainte de toate un referent 
în ea însăși, posedând prestigiul, harisma și puterea-funcţie ine- 
rente unei instanțe în stare să ofere simboluri și ideologii cu 
eficacitate demonstrată. Când, mai târziu, din cauza condițiilor 
politice schimbate, se modifică interesele organizaţiei religioase, 
referentul, destinatarii, sensul propriu al ideaţiilor simbolice in- 

vestite se schimbă în acelaşi timp. Guizzardi și-a propus să 
demonstreze implicarea semnificaţiilor religioase în evoluţia in- 
tereselor laice și religioase care le susţin, analizând procesul de 
construire și de destucturare subsecventă a sistemului simbolic 
„Civilizație sătească“, operă a bisericii catolice între 1946 şi 1973 
(XVII). 

Capacitatea instanțelor şi a specialiștilor câmpului religios 
de a controla dinamica cererii şi a ofertei de bunuri ale „„mân- 
tuirii“ se întemeiază pe „capitalul simbolic“ pe care instituţia l-a 
acumulat în timp. Este vorba despre un capital compozit, alcătuit 
din simbolisme religioase încet-încet scoase din proprietatea po- 
poarelor și a culturilor, constituit din producția ideologică mul- 
tiformă și continuă de „aducere la zi“ şi din prestigiul acumulat. 
Acest capital nu este în sine însuşi un complex organic și 
coerent, fiindcă mediul în care se naște și trăieşte este cel al 
contradicțiilor din dinamica socială. De aceea este în interesul 
ambelor părți, producători și consumatori, să procedeze în așa 
fel încât capitalul simbolic să fie considerat un corp absolut 
coerent de stiință. Acest lucru îi dă științei puterea maximă. Un 
mecanism cardinal pentru investirea corpului simbolic este, într-a- 
devăr, proiecția anumitor situaţii și scopuri, temporale și deter- 
minate, într-un cadru de referinţă ontologic şi metaistoric. Efectul 
care se obține este „„transformarea barierelor sociale în limite 
logice“, dar și demonstraţia că limitele logice sunt eteme și 
necesare și dau seamă de condiţiile sociale prezente. Acest lucru 
(efectul consacrării unei condiţii de existență actuală) e reclamat, 
după Guizzardi, de beneficiarii ideologiei religioase (XVI, 147). 

Am ajuns astfel în inima cadrului teoretic al acestei „,socio- 
logii politice“, adică la determinarea funcționalistă a ceea ce este 
religia, prin analiza produselor sale. Guizzardi contestă utilitatea 
științifică a definiţiilor substanţiale ale religiei în sine. „Religie 
nu poate fi decât ceea ce este definit ca atare, de cei care au 
Capacitatea de a o defini, adică de cei care exercită puterea 
religioasă“ (XVI, 139). Este demn de notat faptul că antifunc- 
ționaliștii declarați, ca Guizzardi, nu diferă de funcționaliștii 
integrali, ca Parsons, prin genul de cunoaștere științifică, prin 

cadrul de referință teoretică în sine. Un alt factor face să se 
încline balanța. Pentru amândoi este valabilă afirmaţia că, din 
punct de vedere pur sociologic şi o dată acceptat modelul cererii 
şi ofertei, aspectul calitativ mai însemnat este „partea scufundată 
a schimbului“: putere, consens, „,legitimări reciproce ale scopu- 
rilor, motivaţiilor, identităţilor, ale existenței înseși a grupurilor 
care intră în raportul de schimb“ (XVI, 141). Dar e un postulat 
fundamental numai din punctul de vedere teoretic asumat de 
Guizzardi faptul că este falsificată conștiința instanţelor religioa- 
se, dominate de interesul inconstient de „a-şi învălui, înainte de 
toate față de ele înseși, puterea de impunere de care dispun, de 
a nu percepe funcţia lor politică în câmpul religios şi de a acționa 
astfel cu deplină bună-credință“. 

Acestui refoulement de bună-credință al specialiştilor reli- 
giosului, orientat spre bunul mântuirii ca valoare în sine, trebuie 
să-i corespundă -— este al doilea postulat al teoriei — interesul 
grupurilor care lansează cererea socială de produse religioase de 
a accepta cu bună-credință „manipularea ideologică originară“, 
adică faptul însuși că există un câmp religios în interiorul unui 
mod comun de a gândi, fiindcă aceasta „constituie terenul, im- 
plicit dar nu mai puţin operant și concret, de convergenţă a 
oricărui schimb în materie religioasă“ (XVI, 145). 

Într-adevăr, rezultatul raţionamentului ar putea fi cu ușurință 
răstumat: cei care oferă și cei care cer bunuri religioase nu pot 
să nu creadă în valoarea lor, din următorul motiv: când un 
produs simbolic îşi pierde din eficacitate, aceasta se întâmplă 
pentru că se așteaptă din partea lui o altă valoare decât cea pur 
şi simplu pragmatică. Oricum, este vorba despre postulate ine- 
rente teoriei, nedemonstrate şi, prin ele însele, puţin convingă- 
toare. Una este să descrii procesul de structurare și de 
destructurare succesivă a unui complex simbolic, când intervin 
anumite variabile; cu totul altceva este să presupui simpla in- 
strumentalitate ideologică a așa-numitelor „bunuri de mântuire“. 
În acest caz, o disciplină științifică (sociologia) nu întrebuințează, 
ci invadează alte sfere științifice (psihologia și fenomenologia 

religiei, teologia) cu enunţuri care prejudiciază în absolut sem- 
nificația „mântuirii“, raportată la experiența religioasă. 


3. Întregul rod al lucrărilor sociologiei franceze de orientare 
marxistă pentru determinarea autonomiei relative a religiei se re- 
găsește în epunţurile lui M. Godelier și P. Bourdieu. Pentru pri- 
mul, ideologia religioasă înființează un „proces care nu se reduce 
la producerea de «reprezentări» mitice ale naturii și ale societăţii, 
Ci generează în același timp «materie socială», raporturi specifice 
între oameni“ (XV, 17). Bourdieu, acceptând corespondența între 
structuri sociale și structuri de putere și între structuri sociale și 
structuri mentale — corespondenţă care se stabilește prin sisteme 
simbolice: limbă, religie, artă etc. —, deduce de aici că religia de- 
limitează în chip arbitrar domeniul gânditului și al reprezentabi- 
lului şi contribuie astfel, însă în mod disimulat, la considerarea 
principiilor politice care structurează lumea socială drept fapte 
naturale, „având puterea de a modifica în chip durabil reprezen- 
tările și practicile laicilor, inculcându-le un habitus religios, prin- 
cipiu generator al oricărui gând, al oricărei percepții sau acțiuni, 
în mod obiectiv conform unui principiu de diviziune politică, 
însă prezentat ca Structură naturală-supranaturală a cosmosului'“ 
(VII, 300, 319). 

Originalitatea acestor interpretări stă în întregime în combi- 
narea principiilor care, la origine, informează teoria, însă ea nu 
arată nimic mai mult decât o proprietate elementară a tuturor 
religiilor. Orice ideologie apare în acest fel înzestrată cu o au- 
tonomie a sa, caracteristică și relativă. Într-adevăr, și într-o ge- 
neralitate mai largă, nu se pot întreține raporturi între oameni în 
lipsa unui medium, a unui limbaj cu sens, dar orice constituire 
a sensului este o delimitare, în felul său arbitrară, a ceea ce 
poate fi gândit și reprezentat, și ea se recunoaste ca atare. Pe 
această experiență transcendentală și-a întemeiat K. Rahner teo- 
logia (radicalitatea experienţei de credință în a se curăța de orice 
element categorial şi conceptual care se pretinde definitiv) (L, 
85, 91), iar N. Luhmann și-a fondat o sociologie politică de 
valoare destul de diferită de cea a lui Bourdieu. 

O supoziţie recurentă în acest gen de analiză situează 
diferenţa dintre codurile lingvistice nonreligioase și cele religioa- 
se în faptul că ultimele absolutizează relativul şi legitimează 
arbitrarul, în timp ce pentru primele, în spiritul științei modeme, 
nu se mai exaltă prerogativa absolutului și se înclină să fie 
considerate relative şi conjecturale. Numai că aceeași evoluţie 
culturală care a determinat spiritul științific modem a accentuat 
şi anumite caracteristici ale conștiinței religioase, care acum își 
recunoaște, mai mult ca oricând, propria natură relativă şi con- 
tingentă și, în același timp, se poate odihni (requiescere al Sf. 
Augustin) mai puţin ca oricând în relativ și arbitar. De aceea 
Guizzardi nu-şi elaborează analizele din perspectiva conştiinţei 
religioase. Altceva este în centrul întregii probleme: într-adevăr, 
este problema subordonării „poporului“, nu doar economică și 
socială — ea ţine și de manipularea și exproprierea culturii. 
Simbolismului „contaminat“ al claselor subalterne, expropriate 
de posibilitățile lor autonome de expresie, între care se numără 
şi „mijloacele religioase proprii ale claselor populare“ (XVI, 158, 
137), Guizzardi îi opune simbolismul „impur“ construit de pu- 
temnicele organizaţii religioase instituționale (XVII, 99). 

Administrarea câmpului religios ar comporta crearea unor 
forme religioase potrivite tuturor beneficiarilor sociali ai acestuia, 
deci ar trebui să se includă în el expresiile religioase proprii ale 
claselor subalteme. 

Acestea din urmă ar fi interiorizat inferioritatea lor în ma- 
terie religioasă. 

Când au „„nevoie de produse culturale de tip religios pentru 
a-şi exprima condiţia socială, identitatea, câteodată răzvrătirea 
față de situaţia lor... ele sunt obligate să recurgă la bunurile 
religioase controlate de Biserică“ (XVI, 166). Aici sunt mai 
evidente ipotecile care grevează asupra postulatelor modelului — 
pe care Guizzardi îl împarte cu Bourdieu. 


4. Pentru a da o mai mare putere doveditoare rolului de me- 
diere simbolică pe care îl atribuie specialiștilor religiei, Bourdieu 
propune morfologia unei condiţii sociale străine sau anterioare 
diviziunii sociale a muncii, care decurge din urbanizare. 

Interesele religioase ale lumii țărănești în starea ei originară 
ar fi fost, după Bourdieu, orientate spre idolatrizarea naturii. 
Realitatea plastică şi vitală a puterilor naturale este imediat in- 
teligibilă pentru mintea țărănească. Subordonarea față de natură, 
structura muncii agricole, „funciar ostilă calculului și raționali- 
zării“, precum și dispersia spaţială a populaţiei ar limita producția 
simbolică. În accepţia lui Bourdieu, aceasta din urmă serveşte 
în esență la susținerea tranzacţiilor de interese materiale și a 
schimburilor economice. Cel ce răspunde nevoilor religioase ale 
lumii țărănești este vrăjitorul, care îşi întrebuințează discursul ca 
tehnică taumaturgică, nu ca instrument de putere simbolică. E] 
nu are nevoie să-și ascundă interesul material, deci își poate 
vinde serviciile clientului punându-se explicit în acea situaţie de 
piață „care este adevărul obiectiv al oricărei relații dintre spe- 
cialiștii religiei şi laici“. Bunurile de mântuire vândute de vrăjitor 
constau în a da, prin intermediul practicii rituale, o expresie sau 
un nume lucrurilor care nu au încă nici unul în limbile culte. 
Vrăjitorul extrage din capitalul religios, acumulat printr-un tra- 
valiu simbolic elementar și constituit din categorii intelectuale, 
adițiile mitico-rituale, care sunt sistematizări obiective inerente 
raportului cu propria realitate naturală și socială. Ele nu au 
devenit încă obscure, fiindcă acel raport nu a intrat încă în criză. 
Pot fi comparate cu niște instrumente pe care orice membru al 
comunităţii le poate întrebuința, se obțin printr-o simplă familia- 
rizare şi sunt puse la lucru într-un mod prereflexiv. Referitor la 
acest tip de societate, Bourdieu vorbeşte despre „„autoconsum 
religios“ (VII, 305). 

Prin urbanizare şi celelalte transformări sociale conexe, între 
care „disocierea între activitate materială şi activitate simbolică“, 
nevoile religioase își schimbă forma, iar structura relaţiilor de 
producţie simbolică se schimbă și ea, din cauza reflecției docte, 
care urcă la suprafață. Ajunge să se modifice și relația obiectivă 
pe care anumite grupuri sau clase o întrețin cu bunurile de 
mântuire. Acestea alcătuiesc acum elementele unui capital reli- 
gios gestionat de specialişti docţi, delegați să le interpreteze, să 
le reproducă și să le distribuie. Bunurile de mântuire sunt acum 

adecvate interesului religios, în același fel în care cel din urmă 
se adecvează unui interes fundamental economic și politic al 
poziţiei sociale. 

Cel mai mare merit al lui Weber, după Bourdieu, este de a 
fi „arătat că urbanizarea contribuie la rationalizarea şi la mora- 
lizarea religiei numai în măsura în care favorizează dezvoltarea 
unui corp de specialisti ai gestiunii bunurilor de mântuire“ (VII, 
302). Într-adevăr, Weber consideră că „procesele de interiorizare 
a fenomenelor religioase, și în special introducerea de criterii și 
imperative etice... (și) creşterea sentimentului de «păcat» și a 
dorinței de «mântuire» sunt, în ansamblu, trăsături care au pro- 
gresat paralel cu dezvoltarea muncii industriale și, în cea mai 
mare parte a timpului, în legătură directă cu creșterea oraşelor'“ 
(LVIII, 511). Nu este vorba totuși despre o relație de dependență 
univocă: raționalizarea religiei are un corp propriu de norme, 
legate mai cu seamă de un corp de specialiști sacerdotali, dar 
asupra cărora condiţiile economice nu pot acționa decât ca linii 
de dezvoltare (Entwicklungswege), întrucât acele norme sunt ine- 
rente, după Weber, unei „nevoi universale de sens“, care se 
prezintă concret cu amprente diferite. Weber vedea amprenta 
doctrinei mântuirii într-un acord fericit cu pozitia socială (opusă 
„profesiunii“ şi „interesului de clasă“) a straturilor care au re- 
prezentat-o ideologic și au propagat-o. Consideraţiile lui Weber 
asupra tipului „religie de mântuire“ sunt un exemplu tipic pentru 
„grija sa de a nu judeca amprenta întipărită în religiozitate, de 
către tipul de strat intelectual care o influențează, drept exhaus- 
tivă în înțelegerea unei nevoi religioase determinante. El distin- 
gea clasele și grupurile „pozitiv privilegiate““ de straturile politic 
„privilegiate în sens negativ“. În cele din urmă, vedea sentimen- 
tul propriei lor demnități întemeiat pe „promisiunea sigură, le- 
gată de funcţia, misiunea şi «profesiunea» (semnificaţie, «semn» 
a ceea ce fac) încredințată lor“. Nevoia lor specifică este mân- 
tuirea suferinței, iar practica religioasă le susține speranța de 
răsplată, câteodată (de pildă, în ebraism) și etica resentimentului. 
Grupurile înstărite și sacerdoții din serviciul lor consideră, dim- 
potrivă, că poziția socială este într-un fel meritată religios şi, de 

obicei, cer de la religie legitimarea acestui sentiment. Există însă 
doctrine ale mântuirii, cum ar fi budismul, împărtășite de mem- 
brii castelor privilegiate şi teoretizate de un strat intelectual 
superior, care ar demonstra „că nevoia de mântuire și religiozi- 
tatea etică au o sursă care trece dincolo de starea socială a 
grupurilor privilegiate negativ şi de raționalismul burgheziei, 
condiționat de situaţia practică de viaţă: această sursă este inte- 
lectualismul ca atare și îndeosebi necesitățile metafizice ale spi- 
ritului, care îl împing să cerceteze problemele etice și 
religioase,... din nevoia intimă de a putea înțelege și de a se 
situa în fața lumii ca în fața unui cosmos înzestrat cu sens“ 
(LVIII, 500). 

Putem regreta că nu găsim la Weber reflecții aprofundate 
asupra acestor „nevoi metafizice ale spiritului“, care s-ar lăsa 
percepute „în împrejurări și în vremuri agitate social şi politic, 
ca urmări ale unei reflecţii lipsite de prejudecăți“ (LVIII, 503), 
în timp ce, în alte circumstanțe, ele rămân subterane. O judecată 
asupra convingerilor sale „filozofice“ trebuie să ţină seama de 
mediul cultural în care s-a țesut biografia sa intelectuală, de la 
învăţătura lui K. Fischer la contactul asiduu cu teoreticienii 
„Stiințelor spiritului“ şi ai „filozofiei valorilor“. Dar acesta e un 
subiect care nu ne intersează direct, ci numai pentru a arăta, în 
fugă, din ce izvoare a provenit hotărârea lui de a nu-şi supraîn- 
cărca propriul sistem sociologic, bazat pe categoria acțiunii rațio- 
nale în raport cu ceilalți, cu interese științifice inerente altor 
discipline, între care ar fi funcția simbolismului religios în viața 
morală. 

Pentru Bourdieu în schimb, întreaga normativitate proprie 
religiei rezidă în: a) monopolizarea capitalului religios, întreprin- 
să cu referinţă autarhică de specialiștii corpului religios; b) natura 
capitalului religios, sistem simbolic structurat ce funcționează ca 
ordonator al relaţiilor dintre oameni şi supranatural, în limitele 
logicii care guvernează schimbul de bunuri în grupul sau clasa 
considerată. În această logică s-ar afla cheia care explică: a) 
armonia ce se observă între produsele religioase oferite şi cererile 
laicilor (orice mesaj religios apare, în fapt, adecvat situaţiei 

ambiente); b) omologia între poziția producătorilor în structura 
câmpului și poziția consumatorilor în structura raporturilor de 
clasă. 

Există oare o „eficacitate simbolică“, de felul celei descrise 
de Levy-Strauss în capitolele IX şi X din Antropologia structu- 
rală? Ea constă, după Bourdieu, în mobilizarea resurselor ma- 
teriale şi simbolice, produsă de diferitele instanțe religioase; 
condiţia necesară pentru aceasta este disimularea interesului po- 
litic, atât din partea producătorilor ideologiei religioase, cât și 
din a celor care o asimilează. Eficacitatea simbolică depinde de 
credință. Puterea simbolică a șamanului, a profetului, a sacerdo- 
tului, a instituţiei care administrează tainele sau practicile de 
mântuire se susține prin convingere. „Principiul relaţiei între 
interes, credință și putere simbolică trebuie să fie căutat în ceea 
ce Levy-Strauss numeşte «complex șamanic», adică în dialectica 
experienței intime și a imaginii sociale, circulație aproape magică 
de puteri, în cursul căreia grupul produce şi proiectează puterea 
simbolică, acea putere care se va exercita asupra lui însuși și la 
capătul căreia se constituie, pentru profet şi pentru adepții săi, 
experiența puterii profetice, care face toată realitatea acestei pu- 
teri“ (VII, 317). 

Opus bisericilor, ca administratoare ale marelui capital sa- 
cramental şi catolic, profetul apare în rolul unui „entrepreneur 
independant de salut“ . EI tinde să producă și să distribuie bunuri 
de mântuire de tip nou, Chiar radicalizând enunţuri religioase 
disponibile din patrimoniul simbolic tradițional. Se poate încrede, 
pentru a se impune pe piață, numai în aptitudinea discursului și 
a practicii sale de a mobiliza interese virtual eretice ale grupurilor 
determinate. Aptitudinea de a formula şi numi ceea ce sistemele 
simbolice resping în domeniul neformulatului şi al nenumitului, 
şi de a deplasa astfel granițele teritoriului gândirii și al posibi- 
lului, constituie capitalul iniţial în contestarea monopolului ecle- 
ziastic al bunurilor de mântuire. De aici provine și rolul pe care 
Bourdieu îl atribuie clerului mărunt (Și, mai larg, intelighentiei 
proletaroide) în mișcările eretice. Aceasta ar conduce la supoziţia 


! În limba franceză în text: „antreprenor independent în domeniul mântuirii“ (n. tr.). 

că preoțimea de jos ar fi, în genere, aplecată spre împărtășirea 
spiritului mișcărilor revoluţionare ale claselor subordonate, prin 
omologia de poziţie socială cu acestea. Dar este o ipoteză larg 
dezmințită de fapte. 


5. Dacă orice experiență religioasă ar fi, cum vrea să ne 
încredințeze Bourdieu, mistificarea unui interes politico-econo- 
mic de dreapta, adică păstrător al stăpânirii și privilegiilor unor 
clase asupra altora, sau măcar speranţa de a le obține, dacă orice 
credință este o minciună față de noi înşine, care are succes dacă 
e susținută de falsa conştiinţă colectivă, şi dacă acesta e singurul 
lucru real, unicul principiu al interesului pentru o sociologie a 
fenomenelor religioase, atunci ar trebui să se renunţe la transfor- 
marea radicală a mersului curent al lucrurilor descrise. Sociolo- 
gia politică a religiilor, aşa cum e propusă de Guizzardi și 
Bourdieu, este împrumutată ea însăși de la o intelighenţie „de 
dreapta“. În ea nici nu se încearcă măcar o înțelegere a simbolu- 
rilor și a misterelor religioase, care să ducă la regândirea econo- 
miei politice. Perspectiva în temeiul căreia se desfășoară 
sociologia religiilor apare drept exhaustivă autorilor săi și în altă 
privință, astfel că, dată fiind reducerea bunurilor de mântuire la 
un refoulement al intereselor specifice de clasă, ea împiedică o 
generalizare nemistificatoare a domeniului. Așa-zisul „complex 
şamanic““ este singurul răspuns pe care-l poate da Bourdieu la 
întrebarea: ce are în plus simbolizarea religioasă față de simplul 
reflex al intereselor de clasă? EI trebuie să presupună că, o dată 
înlăturat acel refoulement, n-ar rămâne nici o diferență, și prin 
aceasta ar cădea orice eficacitate simbolico-religioasă. 

Fenomenologia religiilor este o disciplină de la care se poate 
astepta un aport de neînlocuit la reîntemeierea economiei politice 
a bunurilor religioase. Bourdieu îi reproșează că, „în efortul de 
a se supune adevărului trăit al experienței religioase ca experiență 
personală, ireductibilă la funcţiile sale externe, ea omite să ope- 
reze o ultimă «reducţie», cea a condiţiilor sociale care trebuie 
să fie îndeplinite pentru ca această experienţă trăită să fie posi- 
bilă“ (VII, 306). În temeiul abordării fenomenologice a expre- 

corectitudinea unei teze fundamentale pentru el: echivalarea de 
principiu între simbolurile religioase și simbolurile lingvistice 
nonreligioase, între religie și limbaj (VII, 295). În limbaj, sem- 
nele simbolice sunt indicatori instrumentali, conexiunea dintre 
semn și lucrul semnificat este pur și simplu pragmatică şi nu 
este legată de forma empirică a simbolului. Unul și același lucru 
poate fi, cel puţin la un anumit nivel reflexiv şi conjectural, 
indicat de semne diferite și arbitrar alese. Simbolurile religioase, 
în schimb, sunt ele însele acel lucru, modul lui de a fi, epifania 
lui. Comuniunea de esenţă între realitatea religioasă şi configu- 
rația ei actuală constituie simbolul religios (XXXII, 348). 

Din antropologia culturală extragem o altă contribuţie. De- 
cenii de cercetări asupra „mișcărilor religioase pentru libertatea 
şi mântuirea popoarelor oprimate“ (cum sună titlul unei cărți 
faimoase de V. Lantemari), conjugate cu etectiva relevanță po- 
litică revoluţionară pe care aceste mișcări au căpătat-o în ariile 
subdezvoltate economic, trezesc acum ecouri de recunoaştere, 
chiar în cea mai înaltă ierarhie catolică. „Il faut bien le recon- 
nâître — a scris Paul VI în Lettre apostolique au Cardinal Roy —, 
cette forme de critique (utopique) de la soci6t€ existante 
provoque souvent l'imagination prospective ă la fois pour per- 
cevoir dans le present le possible ignore qui s'y trouve inscrit 
et pour orienter vers un avenir neuf; elle soutient ainsi la dyna- 
mique sociale...“! (XI, 209). Dar cercetări nu mai puțin solide 
arată că funcţia legitimantă a structurilor cognitive și sociale este 
precară, chiar în religii mai putemic instituționalizate. De exem- 
plu, fenomenul răspândit al antinomismului (ieșirea din orice 
constrângere normativă, chiar religioasă, rămânând totuşi în re- 
ligia respectivă), pe care I.P. Culianu îl include între „tehnicile 
religioase de eliberare“ (LX), nu depinde de poziția socială a 
subiectului religios, așa cum nu e nici acea negație permanentă, 
suspendată deasupra realităţilor de fapt ale structurilor institu- 
ționale, în numele experienței comunitare imediate și al infini- 


! În limba franceză în text: „„Trebuie să recunoaștem: această formă de critică 
(utopică) a societăţii existente provoacă adesea imaginaţia prospectivă să perceapă în 
prezeni posibilul ignora! ce stă înscris în el și totodată să orienteze călre un viitor nou; ea 
susţine astfel dinamica socială...“ (n. t.). 

telor posibilități respinse de taxonomiile structurale, negație pe 
care V. Tumer, pe urmele lui V. Gennep, a indicat-o în func- 
ționarea riturilor (LIV, LV). 


6. Enorma bogăţie de date oferite de diferite științe care se 
ocupă de fenomenele religioase rămâne încă risipită și nu găsește 
un centru de coagulare care mai cu seamă s-o utilizeze. Nepotri- 
virile și adversităţile interpretative sunt și ele în bună parte efec- 
tul acestei dezmembrări. Speranţa unei ,„Religionswissenschaft“ 
unitare, care-i însuflețea pe pionieri ca F.M. Miiller la sfârşitul 
secolului al XIX-lea, nu era decât o utopie generoasă: prefigura- 
rea unui centru unificator, care nu exista nicăieri. Astăzi accep- 
tăm de bunăvoie că o sistematizare interdisciplinară, pe baza unei 
metodologii generale unice, fără a produce forme de imperialism 
doctrinar, este un “fapt imposibil. Totuși, nu se poate renunța la 
ideea că aporturile diferitelor sisteme de relevanţă servesc la ceva 
unitar (XLIX). Dar încă o dată (deducem din experienţă), nu poa- 
te fi vorba de un „,sens“ unitar, fiindcă este bine ca sensurile să 
rămână multiple și să comunice între ele, constituindu-se. De alt- 
fel, nici o disciplină ştiinţifică nu poate renunța la verificarea re- 
zultatelor sale în viața practică, fără a se reduce la continua 
erodare a proprei sale memorii. Reunind exigenţele și experien- 
țele, conchidem că zopos-ul cel mai potrivit pentru această 
confluență și utilizare este economia politică și instituţiile publi- 
ce care o concretizează pe plan operativ. Problema fundamentală 
ţine de natura şi caracterul unui Minister al cultelor. 

Principiul neutralității Statului în materie de religie, expresie 
a transformărilor modeme în ordinea sa instituțională, se dove- 
dește ambiguu încă de la apariţie. Pe de o parte, acest principiu 
arată că, în sfera organizării politice moderne, religia este în sine 
neesențială, fiind importantă doar pentru rolul pe care îl pot juca 
mișcările religioase de opinie și bisericile în organizarea consen- 
sului. Statul se declară de aceea incompetent și indiferent față 
de semnificația specifică a propunerilor religioase, obligându-se 
să garanteze libertatea fiecăruia de a-şi exercita gustul religios 
propriu și de a beneficia de el în viaţa privată. Controlul pe care 
organele instituţionale îl exercită în acest scop asupra cultelor 

serveşte la favorizarea „libertăţii religioase“ astfel înțelese (LVII, 
197). Pe de altă parte, însuşi termenul de „neutralitate“ abia 
reuşeşte să mascheze faptul că Statul procedează din când în 
când conform unor configurații concrete de putere şi este o 
formă ce-si asumă conținuturi diferite, în funcţie de problemele 
şi scopurile pe care-si propune să le urmărească. Este o situaţie 
deja descrisă şi evaluată pe larg (LVII, 221 sq.). Ea a devenit 
de curând în Italia obiect publicistic și de dezbateri (1), cu 
referință specială la predarea religiei în școlile de Stat, la „pu- 
terea indirectă“ a Bisericii catolice asupra vieţii politice din 
anumite State (XLVIII) și la limitarea de fapt care decurge de 
aici pentru libertatea altor culte (XVI, 153). Acestor diagnoze le 
urmează prescripții procedurale peremptorii privind problema 
raporturilor dintre Stat și confesiunile religioase, care trebuie „să 
fie supuse controlului constant al conformităţii dintre așezarea 
instituțională și praxisul social“. În sfârșit, trebuie să fie garantat 
„un pluralism efectiv în sectoarele cele mai delicate, ca școala 
şi comunicațiile de masă, prin excluderea radicală a oricăror 
legitimări, directe sau indirecte, ale inegalităților sau discordan- 
țelor legate de factorul religios“ (LVI, 7). Se deplânge, de ase- 
menea, o „divergență crescândă între elaborarea teoretică, 
progresistă și pozitivă, a principiilor de laicitate a Statului, și 
actualizarea în care atari principii se pot regăsi“ (LVII, 17). 

Când ne dăm însă osteneala să despuiem literatura acestei 
„elaborări teoretice progresiste și pozitive“, ne dăm seama cât 
de puţini sunt cercetătorii dreptului public al cultelor care să se 
arate interesaţi de cunoașterea efectivă a naturii, a istoriei, a 
doctrinei diferitelor culte și a bunurilor religioase pe care ele le 
oferă. Pentru a satisface această exigență și pentru a găsi experți, 
cum a fost de pildă un E. Passerin d'Entr&ves, trebuie să ne 
deplasăm în câmpul istoricilor dreptului. 

Cred că Statul nu poate garanta propria sa laicitate fără un 
interes activ pentru fenomenele religioase şi fără ajutorul specia- 
liștilor adecvaţi acestui câmp (căci ecoul expunerii, abia între- 
prinse, despre „câmpul religios“, nu trebuie să-l facă pe cititor 
să se gândească numai la vrăjitori, preoţi, teologi și profeți). 

3. O TEORIE FUNCȚIONALISTĂ A 
COMUNICĂRII 
SIMBOLICO-RELIGIOASE 


nstituind un discurs despre bunurile religioase mai 

Îcurana decât despre religie în general și desemnând 

o figură particulară a specialistului care ar trebui să promoveze 

includerea acelor bunuri în cadrul economiei politice globale, cel 

care scrie este conştient că se mișcă în baza anumitor ipoteze 

despre evoluţia socio-culturală pe care se cuvine să le pună în 
evidenţă, cu scopul de a le respecifica, dacă e cazul. 

Prima ipoteză se referă la ceea ce se înțelege prin religie 
într-un context ştiinţific. Definiţiile generale, deși pot fi consi- 
derate relativ adevărate în contextul specific lor, nu sunt direct 
aplicabile pentru scopul nostru. Toate sunt, într-o oarecare mă- 
sură, funcţionale și, analizate critic, dezvăluie un mod particular 
de a identifica şi de a interpreta relevanţa pe care religia o are 
pentru cultura și funcţiile ce-i sunt încredințate. Această afinmaţie 
este valabilă pentru definițiile contemporane, care sunt în cea 
mai mare parte conștient funcționale și formulate spre a rezolva 
probleme de orientare: anume, discernerea a ceva ce într-un 
context cultural global este „religios“ și poate fi distins de 
nereligios. Exemple de acest tip sunt: definiţia lui Spiro — „Re- 
ligia este o instituţie constând într-o interacțiune, condiționată de 
moduli culturali, cu ființe supraumane condiționate cultural“ 
(LXI) — sau cea a lui Brelich: „Putem numi religie acele com- 
plexe de instituţii, credințe, acțiuni, forme de comportament și 
organizaţii prin a căror creaţie, conservare și modificări adecvate 
noilor situații, fiecare societate omenească încearcă să-și ordone- 
ze şi să-și apere propria pozitie într-o lume înţeleasă ca fiind 

esențialmente nonumană, extrăgând din ea, investind cu valoare 
și incluzând în relații umane ceea ce-i apare de importanţă 
esențială“ (LXII). 

Dintre definițiile clasice, să ne gândim la cea etimologică a 
lui Lactanţiu, care deriva religio din verbul religare, pentru a 
desemna „legătura de pietate care ne unește cu Dumnezeu“ (Div. 
Inst, IV, 28). Astfel se scotea în relief caracterul de relaţie 
personală între om și Dumnezeu și, în același timp, natura 
constrângătoare a acestei relații. Nu eram departe, în același 
context al gândirii lui Lactantiu, de conversiunea lui „„vinculum 
pietatis“ în acel „praecipuum humanae societatis vinculum“, 
care va fi etimologia preferată a întregii epoci modeme, până la 
Durkheim și școala sa. 

În Evul Mediu, când a prins să se configureze o societas 
christiana tipică din structura comunală corporativă, a început 
să se definească un mod nou şi corespunzător de a concepe 
religia. Pentru Toma d'Aquino, religia „indică întocmai starea 
de a fi rânduiți în Dumnezeu“, o definiţie congruentă cu funcția 
de ordinare in unum pe care Biserica, cu legea și cu sacramentele 
sale, o eliberează de toate realităţile mundane, prin analogie cu 
ideea lui Corpus Christi Mysticum. Această analogie este esen- 
țială pentru a înţelege cât se deosebea gândirea creștină medie- 
vală, exprimată de Sf. "Toma, de cea etico-politică clasică (greacă, 
mai cu seamă). Pentru aceasta din urmă, o bună viață morală 
putea fi trăită simplu, în colectivitatea koinoniei politice, care 
exista astfel grație naturii sale de organizație, deci și prin opera 
funcţionarilor specializați pentru atari scopuri, magistrați custozi 
ai legii. Lucrurile divine, care erau considerate inerente ordinii 
genetice a naturii și ca atare îndeplineau rostul de introducere 
pedagogică la rânduiala justiţiei omenești (LXVI, 362 sq.), erau 
tutelate de legislator. Platon ajunge să stabilească interdicția de 
a îndeplini orice act de cult în afara locului şi a modalității 
stabilite de legea Statului (Legi 1, X, cf. XVI). D' Aquino, pentru 
care sistemul politic general este definit de teleologia naturii 
umane dimpreună cu teologia creaţiei și a mântuirii, reinterpre- 
tează religia civilă a anticilor și legitimează faptul că Statul are 

a se îngriji de cultul religios, devenind chiar promotorul institu- 
țiilor sociale cu caracter cvasi-religios, dacă ele se întorc în 
beneficiul vieţii sociale. Dar limitele acestei operaţii sunt prede- 
terminate. „Lex divina principaliter instituitur ad ordinandum 
homines ad Deum, lex autem humana principaliter ad ordinan- 
dum homines ad invicem; et ideo leges humanae non curaverunt 
aliquod instituere de culto divino, nisi in ordine ad bonum 
commune hominum“ (S. Th. 1/11, q. 99, a. 3). Activitatea politică 
este inclusă într-o ordine mai largă, diferențiată lăuntric, cuprin- 
zând şi biserica creștină. Din aceasiă cauză în Evul Mediu nu 
era necesară „,sacralizarea“ aparatului juridic ecleziastic, adică 
izolarea lui prin opoziţie cu cel civil, secular. Organizarea valo- 
rilor civile și spirituale la niveluri diferite de importanţă era 
de-ajuns pentru a face funcțională paradigma socială corporativă. 
Biserica este superioară Statului întrucât vinculum unitatis, pe 
care îl administrează, mandatul pe care îl îndeplinește, privesc 
stăpânirea spirituală. Statul pătrunde în sfera religioasă când 
intervine în organizarea cultului spre binele comun, dar numai 
întrucât binele comun se află în menirea intrinsecă a Statului și 
nu se extinde Ja ceea ce stă dincolo de ordinea socială seculară, 
și anume „ut homo fruatur Deo“2. Biserica, astfel concepută ca 
loc al medierii între bunurile religioase („Graţia“ si expresiile 
sale) de natură supranaturală şi ordinea socială naturală a per- 
soanelor, este un moment esenţial al fondării antropologice a 
doctrinei sociale crestine. Fără acest moment al diversităţii în 
analogia afirmată dintre corpul politic și cel mistic, nu se poate 
surprinde specificitatea ideii antropologice creştine despre soli- 
daritatea organică a multiplelor membre cu calități si funcții 
diverse. 

Prestaţiile acestei perspective analogice au permis men- 
ținerea legăturii dintre trei lucruri difenite. Primul este o para- 
digmă de cultură organizată unitar, cu postulatele ei, funcțional 





! În limba latină în text: „Legea divină este menită în primul rând să-i orienteze pe 
oameni către Dumnezeu, însă legea umană trebuie în primul rând să-i orienteze unii către 
alții, și de aceea legile umane nu s-au îngriji! să instituie altfel în privinţa cultului divin 
decâ! spre binele comun al oamenilor“ (n. tr.). 

- „Pentru ca omul să se folosească de Dumnezeu“, în limba latină în lex! (n. 1r.). 

conexe, de adevăr absolut, viață bună, cunoaştere justă și religie 
adevărată; al doilea, afinnarea sacerdoțiului universal al tuturor 
credincioșilor integrați în Cristos; și, cu toate acestea, al treilea 
privește conceperea Bisericii drept organizație ierarhică adminis- 
tratoare a graţiei, revendicând numai pentru ea competența spe- 
cifică asupra bunurilor sacre de mântuire. 

Care au fost schimbările profunde din epoca modemă care 
au provocat criza acestui cadru de organizare socială și culturală, 
schimbări „născute din inteligenta și din activitatea creatoare a 
omului, și care se repercutează la rândul lor asupra judecăților 
umane, a dorințelor individuale și colective, asupra modului de 
gândire și acțiune“, cu inevitabile „reflexe și în viața religioasă“? 
Să. recitim „Expunerea introductivă“ a decretului conciliar Gau- 
dium et Spes, din care am citat frazele de mai sus, pentru a avea 
o privire de ansamblu. Am arătat mai sus (I, 2) cum, începând 
din a doua jumătate a secolului al XVII-lea, pentru câțiva con- 
temporani religia devine de conceput ca sistem distinct de poli- 
tică, de economie, de drept, de educaţie, de știință. Cadrul 
sistemului social general își schimbă forma diferențierii sale 
primare, stratificarea devine progresiv diferenţiere, conform prio- 
rităţii funcționale. Această transformare este unul dintre factorii 
care contkibuie la criza conștiinței modeme, fiindcă încep să se 
transforme punctele de referință plecând de la care societatea 
este concepută ca un întreg. Acum sunt tot atâtea puncte de 
vedere globale asupra societăţii câte sunt sistemele care o com- 
pun. Coordonarea lor este o sarcină pe care și-o asumă, din când 
în când, punctul de vedere supraordonat celorlalte într-o anumită 
perioadă istorică — întâi politicul, apoi economicul, pe urmă 
sistemul pentru știință. 

În afară de această primă schimbare structurală a societăţii, 
există în interiorul ei și o a doua, cea a planurilor pe care se 
construiesc relaţiile sociale: relaţiile interpersonale urmează prin- 
cipii de interacţiune diterite de cele inerente organizaţiilor socia- 
le, care sunt constituite și pot fi modificate în temeiul unor 
decizii cu scopuri practice contingente, deci sunt relativ inde- 
pendente față de principiile chiar morale stabilite pentru siste- 

mele sociale în interiorul cărora acţionează (XXIV, 2, 9 sq.). Și 
acest fapt este de obicei un motiv de criză morală și religioasă, 
prin ireductibilitatea pe care o percepe un individ între lucrurile 
în care crede și scopurile urmărite de organizaţiile în care lu- 
crează. 

Și religia devine cadrul unei „științe umane“ specifice, cu 
tehnici de interpretare și de comparaţie independente de dogma- 
ticile teologice. Foarte repede, această știință a religiilor a trebuit 
să renunţe la postulatul absolutului religiei, văzut în una din 
manifestările ei istorice. Dar scopul principal al acestei științe a 
fost mereu, și acest lucru este reliefat în mod particular în 
vremurile noastre (LXIII), cel de a promova coexistenţa siste- 
melor sacre și, în același timp, cunoașterea caracterului specific 
al fiecăruia dintre ele (LXVII, 30). În atingerea acestui scop nu 
sunt suficiente concluziile la care se poate ajunge sociologic, 
reflectând asupra relațiilor religiei cu diferite tipuri și momente 
ale colectivității și asupra proceselor de raţionalizare intemă din 
dogmaticile induse de acest raport. Nu sunt suficiente nici con- 
ceptele generice de „bun religios“, valabile pentru toate specifi- 
cările posibile ale religiei (ca de pildă bunuri de „mântuire“, sau 
„motivații simbolizate de interese și nevoi practice“, sau „valori 
care reglează viaţa socială“, sau „viziuni ale lumii care oferă 
certitudini interpretative“, sau valorizarea evenimentelor existen- 
ței apte să absoarbă angoasa, sau reguli pentru situaţiile de 
tranziţie, „rituri de trecere“ și altele asemenea). Trebuie, în 
schimb, să recurgem la expresiile și interpretările autentice și 
originale pe care universurile sacre le produc despre ele însele. 
Ideea de solidaritate inerentă doctrinei specifice a Corpului Mis- 
tic al lui Crist este, de pildă, una dintre acestea. Pe de altă parte, 
este totuși necesar, pentru a include aceste „expresii religioase“ 
în economia culturală a societăților noastre, să știm să le măsu- 
răm teoretic cu problemele puse de societățile cu grad înalt de 
diferenţiere. Prin urmare, sunt necesare contribuţii ale unor dis- 
cipline științifice diferite, cu scopul de a atinge un grad de 
abstracţiune adecvat atunci când reflectăm asupra apartenenţei 

religiei la societate şi asupra nonidentităţii dintre religie și cele- 
lalte sfere ale vieţii sociale organizate. 

Noii teoreticieni ai funcţionalismului își propun să ofere 
tocmai prestații de acest tip. Unul dintre aceștia, N. Luhmann, 
a conjugat funcţionalismul cu teoria sistemelor de acţiune, ela- 
borând o teorie generală a sistemelor sociale constitutive de sens 
(XXXI). Este vorba despre o îmbinare complexă a cel puţin 
patru teorii generale, și anume o teorie a formării și a diferențierii 
sistemelor, o teorie a evolutiei, o teorie a constituirii sensului, o 
teorie a mijloacelor de comunicare caracterizate de generalizarea 
simbolică; obiectele respective ale acestor teorii sunt considerate 
interdependente la nivelul formării sistemului social global, „în 
sensul că evoluția socială conduce la sisteme sociale mai extinse, 
mai complexe şi mai diferenţiate, iar sistemele dezvoltă mijloace 
de comunicare specializate şi caracterizate în același timp printr-un 
nivel mai înalt de generalizare, cu scopul de a depăși nivelul de 
diferenţiere deja atins. Consecutiv, se realizează o coordonare a 
diferitelor subsisteme socialmente relevante cu mijloacele de co- 
municare“ (XXVI, Introd., p. XLII). 

Este vorba despre o teorie interesantă pentru un număr de 
specialiști dedicați economiei politice a bunurilor religioase, pen- 
tru că unește interpretarea tendințelor evolutive ale sistemelor 
sociale către stadii de diferențiere internă mai accentuate, cu 
pretenţia de practicabilitate operativă în relaţiile dintre subsiste- 
me, astfel încât să devină realizabile configurații care ar părea, 
în sine, foarte improbabile. Să vedem sintetic cum această teorie 
a fost aplicată de Luhmann, tematic, religiei (XXV; XXVIII), pe 
lângă aplicarea ei asupra conceptului de putere (XXVI), încer- 
când să conciliem congruența temei noastre cu valoarea infor- 
mativă a expunerii. 


1. Una dintre exigenţele esenţiale ale teoriei modeme a sis- 
temelor sociale vrea ca acestea să fie reprezentate deschise me- 
diului și în echilibru instabil, iar acest lucru a schimbat problema 
fundamentală a științei politice clasice, care concepea sistemul ca 
pe un tot alcătuit din părți şi trebuia de aceea să înfrunte dificul- 
tatea de a-i defini ontologic identitatea. Dificultatea se agrava 

când era concepută ca sistem o colectivitate socială compusă din 
„persoane“. Atunci era necesar să se confere un sens principiului 
după care întregul ar fi mai mult decât suma părților. Chiar atunci 
când, în epoca modernă, conceptul de persoană a fost substituit 
de mecanica „elementelor“, tot nu se trecea încă dincolo de mo- 
delul sistemelor determinate, care, observa Luhmann, „puteau 
accepta din când în când doar o condiţie de existență (excluzân- 
du-le pe celelalte). La schimbările mediului în care sunt plasate, 
sistemele puteau reacționa într-un singur mod, mereu previzibil 
ca atare. În acest fel se lăsau conduse, până în cele mai mici arnă- 
nunte, din exterior. Prototipul lor e mașina. Numai rareori a fost 
identificat punctul greşit al analogiei dintre sistemele sociale și 
maşini; el nu constă în caracterul mecanic al mişcării, ci în faptul 
că toate părțile maşinii sunt ordonate spre îndeplinirea unui sin- 
gur scop, în timp ce sistemele sociale trebuie să fie structurate şi 
raționalizate în mod multifuncțional“ (XXX, 201). 

Substituind, conceptual, „persoanelor“ „acţiunile“ înțelese 
ca unități elementare (substituție care stă la baza structurii teo- 
retice a lui M. Weber), urmează că persoanele concrete nu sunt 
niciodată complet cufundate într-un singur sistem social, ci, prin 
acţiuni individuale, sunt mereu implicate în mai multe sisteme 
sociale determinate (XXX, 208). O deficiență teoretică a lui 
Weber constă în neglijarea acestei consecințe importante a punc- 
tului său de plecare (adică neglijarea faptului că și membrii unui 
grup social aparțin, în calitate de persoane, mediului, deci altor 
grupuri, şi nu sunt doar părţi ale sistemului acelui grup social). 
Orientându-și analiza către procesele interne ale garanţiei și raţio- 
nalizării structurii unui grup social, Weber nu se îndepărtează de 
fapt, după Luhmann, de conceptul tradițional de sistem: organi- 
zarea internă a părţilor într-un tot. Modelele weberiene de „scop“ 
şi „comandă“ presupun că omul trăiește cu întreaga sa persona- 
litate în sistemul social, și că se identifică cu bazele de acțiune 
ale sistemului, detemminate, împreună cu scopul, de autoritatea 
care comandă. În acest fel, problema motivațiilor comportamen- 
tului, de exemplu distincția dintre motivațiile de apartenență si 
cele de eficiență, este neglijată. 


122 


Weber însuși pare să recunoască aici o carență teoretică, 
atunci când atribuie consideraţiilor metodologice (necesitatea de 
abstracţie conceptuală și separarea netă între sociologie și psiho- 
logie) însemnătatea redusă conferită personalității umane în 
accepţia ei globală. 'leoria sa a acţiunii sociale se concentrează 
asupra prestațiilor pe care un sistem organizat este capabil să le 
ofere. 

Există totuși sisteme, cum sunt bisericile, pentru care este 
insuficient să definim prestațiile pe care trebuie să le facă pro- 
priului lor mediu spre a se conserva, dat fiind că ele nu se 
conservă datorită succeselor specifice ale activităţii lor, ci pentru 
că existența lor este apreciată sau considerată inevitabilă, în 
limitele unor expectative tipice de comportament, de către părți 
consistente ale mediului. Pentru aceste sisteme, observa Luh- 
mann, „n-ar fi «rațional» să-și dirijeze toate eforturile spre atin- 
gerea unui scop specific sau a unui ansamblu de scopuri limpede 
concepute, deoarece condiţiile lor de existență n-ar putea fi 
reprezentate în chip adecvat de un scop, iar urmărirea lui exclu- 
sivă ar provoca nerespectarea altor datorii și consideraţii, de 
importanță vitală“ (XXX, 204). 


2. Ceea ce vom spune acum se referă la conceptul general de 
sistem al lui Luhmann, deci este aplicabil și unui sistem religios. 
În treapta următoare, vom determina în ce măsură și pentru care 
tipuri sociale se poate presupune, în general, religia ca fenomen 
distinct și descriptibil în sine, ca sistem autonom așadar, cu func- 
ţii proprii, între alte sisteme autonome din interiorul societăţii în 
general (XX VIII, 64). 

În teoria funcţională, sistemele sunt unități operative în stare 
să elaboreze și să compenseze stimulii care provin din mediu și 
să restituie mediului rezultatele, ca prestații. Sensul și funcţia 
formării unui sistem trebuie să fie înțelese ca formare a unei 
graniţe, ca stabilizare a diferenţelor între interior și exterior, între 
mediu și sistem. Această diferenţă poate fi reprezentată printr-un 
dezechilibru de complexitate, așa fel încât mediul este gândit ca 
fiind totdeauna mai complex decât sistemul însuși. „Teoria sis- 
temelor sociale se interesează de diferite complexe de acte sem- 

nificative, care sunt delimitate în virtutea conexiunilor lor de 
sens şi în raport cu un mediu determinat“ (XXVIII, 62). Însă 
detreminarea granițelor sistemului nu este îndeplinită numai de 
teorie, ci și de propriii lui membri. Posibilităţile de experiență 
şi de acțiune oferite de mediul în care trăiesc sistemele sunt cu 
mult mai mari decât potenţialul de care dispun ele pentru o 
percepţie actuală și conştientă și pentru elaborarea informaţiilor. 
Mediul unui sistem constă în tot ceea ce este delimitat de sistem 
şi ca atare nu aparține sistemului. Dar conceptul de mediu se 
definește în relaţie cu sistemul ca supraabundentă 'a posibilului 
deschis către sistem. Mediile sistemelor diferite nu pot, așadar, 
să fie identice, dar pot să interfereze. „Lumea“, care, în sistemele 
sociale mai puţin complexe, poate fi concepută ca unitate sem- 
nificativă şi poate servi drept orizont comprehensiv experienței 
vii și acțiunii, atât religioase cât și economice, atât familiale cât 
şi referitoare la adevăr, artistice sau politice, nu mai poate avea 
o astfel de funcţie în sistemele cu grad înalt de diferențiere. 
Simplu vorbind, orice om, înţeles ca sistem psihic, ştie că în 
propriul său mediu vital există alte sisteme psihice, care trăiesc 
şi organizează cel puțin o parte din același mediu conform unor 
sensuri şi proiecte diferite, transformându-se în așa fel încât ființa 
și transformarea acestor oameni îl privește și pe el. Dar inter- 
pretările structurilor de sens care susțin raporturile sociale şi care 
determină proiecte de comportament nu pot aspira la o veridi- 
citate universală în afara verificării continue în comunicare. In- 
terpretările structurilor sunt ele însele structuri de sens, grație 
cărora subiecţii comunică între ei. Aici se află rădăcina etic 
fecundă a teoriei devenite fundamentală în sociologia modermă 
a cunoașterii, după care relaţia între concepte și obiectele lor 
respective este socialmente condiționată și supusă schimbării 
sociale; teză care, înțeleasă altfel, ar livra filozofia pradă nihilis- 
mului. Un lucru similar se petrece în relaţiile dintre sistemele 
familiale și cele politice, sau între sistemele politice și sistemele 
religioase, ca și în interiorul acestora. 

Noţiunea dezechilibrului de complexitate între sistem și me- 
diu se referă la acest fapt. Sistemul trebuie să stabilizeze deze- 

chilibrul, prin strategii diferite. Însă această operaţie trebuie să 
se petreacă după o oarecare ordine, anume, înainte de toate, după 
un punct sau o problemă de referință, în relaţie cu care sistemul 
se constituie treptat. În acest fel, sistemul caută să adopte exigen- 
țele contradictorii și schimbătoare ale mediului prin asumarea 
unei' structuri contradictorii de așteptări, și rezolvă apoi aceste 
contradicții intrinseci prin metode mai mult sau mai puţin opor- 
tuniste de reperare a deciziilor. 

În procesele de decizie se configurează niște mecanisme 
interne de reducere a complexității, care se raportează la proble- 
me autodefinite și sunt programate de sistemul însuși (XXX, 
150). Aceste mecanisme trebuie să fie interne, fiindcă lumea este 
extrem de complexă și trebuie să rămână așa. Orice reducţie 
externă ar duce la dispariția complexității lumii pentru acel sis- 
tem. De aceea, mecanismele de absorbție a complexităţii trebuie 
să fie transferate din exterior spre interior. În continuare, vom 
desemna acest proces prin termenul de internalizare. Cu cât un 
sistem e mai complex, cu atât lumea sa poate fi mai complexă, 
iar șansele de supravieţuire a sistemului vor fi cu atât mai mari. 

Și în lumea vieţii omenești, mediul apare mereu ca realitate 
pretipizată în interiorul orizonturilor pe care, în mod normal, nu 
avem ocazia să le depășim: el este, concomitent și necesar, 
orizont și transcendență, așteptare și deziluzie, selecție și risc, 
ordine și întâmplare. „Numai întemeiat pe aceste fundamente se 
poate dezvolta interesul pentru lumea înconjurătoare, pot exista 
tentative de a o influenţa sau corecta, se pot desfășura procese 
de învăţare“ (XXV, 16). 

Despre contingentă (posibilitatea de a exista și în mod 
diferit) se poate spune că e omniprezentă în orice constituire a 
sensului, aceasta însemnând că, în orizontul experienței vii ac- 
tuale, posibilitățile indicate ale experienței vii ulterioare și ale 
acţiunii ulterioare sunt numai virtualități, care pot să se prezinte 
şi într-un mod diferit de cel așteptat. Mai mult, când un sistem 
(de pildă un Eu subiectiv) intră în relație cu un altul (Alter-Ego), 
el trebuie să țină seama că posibilitățile inerente constituirii 
sensului său pot fi diferite de cele inerente constituirii de sens 

actual al celuilalt. „Complexitate înseamnă, în mod practic, să 
fii constrâns la selecție; contingență înseamnă riscul decepțiilor 
şi necesitatea de a se expune unor riscuri“ (XXVIII, 64). 

Aceste două funcţii pot duce la o criză a conștiinței reli- 
gioase, fiindcă, la un nivel dat al evoluției sociale, ele transformă 
definiția realității, întrebuințată pentru a percepe și a normaliza 
lumea încon jurătoare. În măsură egală, cele două funcţii anulează 
semnificația simbolic generalizabilă a formulelor „Dumnezeu“ 
sau „mântuire“, fiindcă critica istorică poate să le releve 
contingenţa. Din această cauză, Luhmann caută să definească 
funcţia specifică a religiei fără să se bazeze pe temele preexis- 
tente ale credinței, ci identificând un dat funcțional general, 
valabil pentru orice constituire a sensului, pentru a analiza apoi 
în ce fel și cu ce probleme derivate această funcţie centrală 
ajunge să fie delegată într-un sistem religios particular, diferențiat 
şi specializat în acest scop. De aici decurge primatul funcțional 
pe care Luhmann îl atribuie problemei privind sensul mai curând 
decât ființa sau esenţa subiectivităţii, a religiei și a societății în 
genere. 


3. Sensul rezultă din elaborarea selectivă a experienţei trăite, 
ordonată de complexitate și contingență prin funcția negației. 
Când afirm un anumit lucru, trebuie să le neg, concomitent, pe 
altele, dar sunt sigur că orice alt lucru se conservă, „atât existen- 
tul, care nu interesează pe moment, cât și nonexistentul, în spe- 
cial pericolul nonexistent, a cărui posibilitate constantă de a fi 
negat îmi permite să mă adresez altui lucru. Eu îmi determin 
«da»-ul și las nedeterminate negaţiile necesare acestui scop. Ris- 
cul ridicat al unei asemenea extirpări drastice și al omisiunii este 
atenuat, în chip decisiv, de modul în care este menţinută negația. 
Eu îmi rezerv dreptul de a nega o atare negaţie și de a mă îndrep- 
ta pozitiv spre problemele neașteptate care mă întâmpină“ 
(XXXI, 22). Complexitatea redusă este astfel păstrată ca sursă de 
alegeri mereu noi și diferite, ca orizont prezentat al intenţiei de- 
terminante. Prin „prezentare“ se înțelege lumea posibilelor, care 
se păstrează la granițele alegerii operate, fără de care nu te poți 
situa în concretețea lumii. 

Deci, în orice acţiune și experienţă vie, sensibilă, este pre- 
zentat mult mai mult decât poate fi, pe rând, reprezentat. Viaţa 
conștiinței se sprijină pe structuri intemalizate relativ stabile, însă 
are caracterul unui proces: îşi schimbă fără încetare conținuturile 
percepției și ale gândirii actualizate pe rând. În acest proces, 
sensul îndeplineşte pentru experienţa vie funcţia de regulă selec- 
tivă a conţinuturilor de informaţie, prin acea strategie pe care 
Luhmann o definește ca „identificarea autoreferențială“, identi- 
ficare ce comunică informaţia orizontului inter al sistemului 
(XXV, 24). A doua strategie este re-prezentarea, care constă în 
tematizarea nu a procesului actual, ci a implicaţiilor și a trimi- 
terilor la informațiile precedente, rămase nedeterminate din cauza 
interpretării normalizante, în care necunoscutul este asimilat cu- 
noscutului, uimitorul este asimilat obișnuitului și este, pe cât se 
poate, izolat simbolic, pentru ca entitatea modificării structurale 
să fie menținută pe liniile previzibile. 

Totuși, se poate compensa mereu riscul identificărilor prin 
negaţii (am văzut de curând că posibilitatea de a nega este fața 
ocultă a identificării) şi, plecând de la lucrul re-prezentat, să 
concepem altceva: nimicul plecând de la ființă, transcendenţa lui 
Dumnezeu plecând de la lume. 

Problema înzestrării funcționale a religiei i se pare lui Luh- 
mann că rezidă tocmai aici. În orice procedeu de reconstrucție 
pentru a extinde și a îmbogăţi experienţa vie a sensului prin 
negabile, se operează mereu cu reducții și nu este captată imen- 
sitatea prezentatului, mai vastă decât lumea latentă a structurii 
de sens, mai vastă decât orice sistem ca atare. Chiar dacă com- 
plexitatea lumii, pe care o putem presupune accesibilă operaţiilor 
constitutive ale sensului, ar ajunge să crească imens, iar sistemul 
social ar dobândi o complexitate structurală în mod corespunză- 
tor adecvată, orizontul ce definește problema la care se referă 
religia ar fi doar amânat (XXV, 25). 

Acest fel de dialectică negativă a alternanţei de re-prezentări 
şi negaţii, acest „,sindrom social de constituire și reducţie, inerent 
oricărei corelaţii de sens“ (XXV, 77), este trăit și experimentat 

religios, chiar nefiind motivat de presupoziţii religioase; și, în 
orice caz, este definit de reprezentările religioase în selectivitatea 
sa, pentru a presupune şi acest lucru: în politică, în economie, 
în familie, o acţiune și o trăire de gen diferit își pot găsi spaţiul 
lor. 

În sinteză, ceea ce se înțelege prin religie își găsește locul 
în teoria funcțională ca formă particulară a lumii, accesibilă și 
inaccesibilă constituirii sensului sistemic. Religia îndeplineste 
pentru sistemul social functia de a transforma în determinat sau 
determinabil o lume cu sens nedeterminat dar posibil, care 
rămâne deschis pentru sistem. Religia corespunde faptului că 
toate tipizările, autoidentificările, categoriile ordonatoare, struc- 
turile de aşteptare a viitorului trebuie să procedeze reductiv, deci 
să rămână refutabile. 

Să notăm că o astfel de caracterizare a religiei evită ches- 
tiunea definirii a ceea ce este religia. Dar aceasta nu este o 
carență a teoriei. A devenit mai degrabă o condiție a evoluţiei 
sociale — notează Luhmann — faptul că la această întrebare, într-o 
pluralitate a sistemelor sociale, s-a dat o pluralitate de răspunsuri, 
care au funcţionat cu „chances mai mult sau mai puţin bune 
pentru evoluţie (XXV, 78). 


4. Funcţia religiei în ce privește transformarea complexităţii 
rămâne pentru experienţa religioasă, ca şi pentru dogmatica sa, în 
stare latentă. Ea nu este tematizată ca atare, ci „ocupată“ de teme 
religioase (XXV, 142 sq.). Pe măsură ce societatea devine mai 
complexă, se schimbă valoarea locului pe care societatea, ca în- 
treg, și-l asumă în conexiunea sistemelor sociale parțiale și, mai 
cu seamă, se schimbă, prin diferențieri interne şi diferențieri de 
planuri, nevoia de prestații selective referitoare în mod unitar la 
întreaga societate. Întregul devine doar ocazional semnificativ. 

Si în sfera religiei atunci, tot ceea ce se cerea făcut, concret 
şi plauzibil, apare drept contingent şi supus negaţiei. De aceea 
religia, în cursul istoriei, își specializează prestațiile tipice în 
privinţa re-prezentărilor, spre a asimila riscul implicit al acestora. 


! În limba franceză în text: „șanse“ (n. îr.). 

Pentru a realiza o variaţie în propriile lor structuri pe baza 
autoreferențialităţii, organizaţiile sistemice trebuie să procedeze 
în mod istoric, spune Luhmann, și să încerce, în conexiune cu 
experiența, substituirea unor structuri cu altele mai capabile de 
prestații. 

Reconsiderând în lumina aparatului funcţional-sistemic ana- 
lizele fenomenologic-descriptive ale experienţei religioase, ceea 
ce a fost descris (în special de către R. Otto) ca formă a sa 
specific sensibilă, ca numinos sau sacru, se lasă atunci înțeles 
ca rezultatul unui proces de gramaticalizare: simbolului care 
susține experienta unui adevăr i se opune un „chiffre“!, care 
produce o știință; deci, un proces de transformare a indetermi- 
nabilului în determinat sau determinabil. Prin „,Chiffrierung“, 
Luhmann înţelege „nu o simplă întrebuințare a simbolurilor ca 
semne pentru altceva, inaccesibil direct, spre care orientează 
simbolurile, ci producerea științei prin determinări reductive“ 
(XXV, 84). Cifrurile nu sunt pur și simplu simboluri, cu atât 
mai puțin semne, alegorii sau concepte. Ele nu trebuie să facă 
aluzie la un lucru care nu este direct accesibil, ci sunt ele însele 
acest lucru. Ele constituie o știință, întrucât instalează definitul 
în locul indefinitului și, prin aceasta, îl ecranează pe cel din 
urmă. Ceea ce este ocultat în acest fel rămâne orizont golit de 
sens, nu are nici o realitate, nici măcar o realitate supusă negaţiei; 
totuși este trăit de toată lumea ca un lucru care face forma 
definită inevitabil contingentă. Această existenţă trăită împreună 
a experienței sensului este sesizabilă ca legătură (Bindung), re- 
ligio. Ca în acele tablouri schimbătoare — explică Luhmann —, 
unde e posibil să transformi configurația schimbând voluntar 
intenţia vizuală, tot astfel sensul, dintr-o religie gramaticalizată 
ca unitate și diferență (de orizont și de identitate, de determinat 
și indeterminat, de necesar și contingent, de prezentat și re-pre- 
zentat), devine accesibil potrivit înfăptuirii de sens pe care vrem 
s-o punem în mișcare. Contextul operativ este cel care decide 
dacă focalizarea asupra diferenţei în domeniul experimentat re- 
ligios ca unitate produce sens sau nu. 


! În limbu franceză în'text: „cifru“, semn aparținând unui cod secret (n. tr.). 

5. Principala obiecţie, între cele aduse în genere determinării 
funcţionale a religiei, este aceea că orice specificare îndeplinită 
de religie se poate transfera și unor instituţii, procese și organis- 
me de gen diferit, care îndeplinesc aceeaşi funcţie (sunt 
„echivalenți funcționali“), fără să li se poată atribui un caracter 
religios, nici măcar în sens larg. Luhmann crede că se sustrage 
obiecției, întrucât el atribuie analizei funcţionale scopul de a face 
obiectele studiului comparabile cu altele prin referirea la o pro- 
blemă, transformând chestiunea metodologică într-o chestiune 
teoretică, și anume în chestiunea originii punctelor de vedere 
asupra problemei şi în cea a soluţiilor echivalente funcţional. 
„Forma de cunoaștere spre care tinde analiza funcţională este: 
religia (a) rezolvă problema, însă nu o rezolvă la fel cum o fac b, 
c, d etc. Ea arată cum forma de cunoaștere religioasă propune 
soluţia problemei şi explică, totodată, că o face diferit de celelalte 
forme funcţional echivalente“ (XXV, 10). 

Cu titlu de exemplu pentru aplicarea teoriei, se stabilesc 
două dintre prestațiile funcţionale încredințate, în general, con- 
ceptului de religie: funcţia integratoare a sistemului social și cea 
interpretativă a experienţei existenţiale. 


a) Functia integratoare. Funcţiile încredințate unui sistem 
social nu sunt pentru acesta structuri esenţiale în funcționarea sa, 
şi nici problemele de referinţă atribuite teoretic funcţiilor sociale 
nu sunt concepte ordonatoare a priori, după care societatea tre- 
buie să se rânduiască. Ca efect al transformărilor istoric evoluti- 
ve, se schimbă, în cadrul lucrurilor pe care orientarea analitică a 
stiinței încearcă să le sesizeze, formulările concrete ale unei pro- 
bleme de referință (de pildă, orientarea unui sistem — personal, 
social sau științific — către sacru sau kerigma (poruncă) sau alt 
referent religios) şi, în consecinţă, se schimbă și conținuturile 
asumate și tratate ca fiind religioase. Această mutație se poate 
înțelege în sensul că funcţia îndeplinită de sistemul religios este 
specificată ulterior. Această specificare are două aspecte: pe de o 
parte, funcţia (elaborată ca o strategie raţională) devine aptă să 
„primească o exigenţă vagă, difuză și întâmplător manifestă, cu 
scopul de a focaliza orientări corespunzătoare și de a sistematiza 

modele adecvate de acţiune“. Un pas însemnat în această direcţie 
este „definirea de locuri şi mijloace și în cele din urmă roluri, 
sisteme de roluri și, desigur, organizaţii, pentru acea funcţie par- 
ticulară“ (XXV, 34), ceea ce înlesneşte achiziţia proceselor de în- 
vățare sau a strategiilor adecvate, când un eveniment are o 
frecvenţă suficientă şi un ordin de mărime suficient. Pe de altă 
parte, se cere nu numai o considerare globală a acţiunii sociale, 
de pildă a experienţei religioase împreună cu sistemele de ac- 
țiune politice sau cu organizaţiile familiale, ci și rezolvarea ana- 
litică a complexelor existente. Orientarea funcţională este astfel 
abstrasă din contextul în care ar fi îndeplinită și așezată pe baze 
proprii; în consecință, şi contextul din care se deduce acea func- 
ție trebuie să fie structurat ulterior. Structurile sunt mecanisme de 
control al accesului la posibilități ulterioare. Unele dintre aceste 
mecanisme sunt numite de Luhmann formule de contingentă, a 
căror prestație constă în ,„producerea reconstrucțiilor de com- 
plexitate și contingenţă arbitrare [kontexrfrei], în formă de reduc- 
ţii și selecții realizabile de către sistem“ (XXV, 82). Exemple sunt 
principiile instituționale de legitimitate politică, formulele care 
definesc binele comun, structurile normative ale dreptului, sche- 
matismele logice care definesc principiul de limitare în știință. În 
cursul epocii moderne, aceste formule de contingenţă, genetic le- 
gate de religie sub aspect instituțional, i-au asumat progresiv 
funcţia în sfera competenţei lor, îndepărtându-se în acelaşi timp 
de religie până când a devenit superfluu sau de-a dreptul de evitat 
apelul la orientarea imediat religioasă a vieţii. Astfel, aceste sim- 
boluri culturale și scheme de orientare sunt ferite de valenţele 
destructurante ale sacrului, evitându-se în același timp reducerea 
religiei la mediul obiectual expus procedeelor raţionale, inerente 
unor probleme diferite de referință. Mai mult, această perspecti- 
vă, care distinge între mediile vieţii sociale seculare și contextele 
cu sens religios, ne permite să includem, fără confuzii, adică în 
mod controlat, contextele religioase în cele seculare, constituind 
în interiorul sistemului social, chiar în privinţa mediilor specifice 
insensibile la sensul religios, structuri de așteptare apte să-i co- 
respundă. 


13] 


b) Functia interpretativă. În calitate de corelat al autonomi- 
zării schemelor de orientare (structuri) în formule seculare, adică 
răspunzând numai exigenţei de determinare a vieţii sociale (cum 
se întâmplă în dreptul modem), sistemul religios poate dispune 
de mecanisme de respecificare ale modelelor generalizate de 
orientare, prevalându-se de prestații reflexive și interpretative 
pentru a dezvolta echivalenţe funcționale ale precedentei sacrali- 
zări imediate a vieții. În aceste împrejurări, centrul de echilibru al 
religiozităţii se deplasează, în interiorul sistemului religios, de la 
praxisul ritual la chestiunile de credință (potrivit procesului de 
internalizare, specificat mai sus). Despre riscurile implicite ale 
acestei transpuneri vom vorbi mai departe. Deocamdată să notăm 
că, atunci când tendinţa orientărilor religioase de a deveni active 
își începe drumul din determinare, pe care o îmbogățește cu ele- 
mente inerente infinitului pe care religia încearcă să le re-prezinte 
şi pentru care dispune de modele tipice de comportament, atunci 
nu mai suntem în prezenţa acelui tip de societate pentru care poa- 
te fi valabilă definiția dată sacrului de Clifford Geertz: sacrul 
„funcţionând la nivelul de sinteză a ethosului unui popor“, sim- 
bolurile lui „reprezintă imaginea unui popor despre lume, ideea 
pe care și-o face el despre realitate și ideile sale cele mai generale 
despre o ordine“, investind aceste concepte „cu un sens de pozi- 
tivitate ce face ca atitudinile și motivațiile menţionate mai sus să 
apară drept singurele reale“ (XIV, 13). Dacă această definiție tre- 
buie să-și păstreze o valență corectă interpretativă a funcţiei înde- 
plinite de religie într-un sistem social privit global, atunci este 
vorba fie de formaţiuni sociale „primitive“, fie de grupuri sociale 
determinate, luate în sine și izolate de restul sistemului mai com- 
plex, când identitatea lor de sisteme sociale, făcând parte din me- 
diul altor sisteme sociale, nu este pusă în discuţie în comunicarea 
cu alte structuri sistemice. Atunci, într-adevăr, miturile sunt aşe- 
zate la frontierele lumii fenomenale și dau seamă, în formă nara- 
tivă, despre modul în care s-au format tipuri diferenţiate, cum ar 
fi Cerul și Pământul, viul și neviul, divinităţile şi oamenii. Nor- 
me rituale privind evitarea contactului contaminator și purifica- 
rea, reguli de imunizare împotriva posibilei întrebuințări greșite a 

simbolurilor și rituri de trecere servesc de asemenea la învecina- 
rea cu liminalități care nu se definesc structural univoc. Calitatea 
religioasă a ambivalenţei, sediu fascinant al puterii, nu este încă 
fixată asupra moralei. De aceea determinarea este deja un câștig 
şi este acceptată fără altemativă. Religia interpretează lumea în- 
conjurătoare pentru societate, fără să intre în joc criterii ulterioare 
de selecţie în interiorul societății, cum ar fi productivitatea eco- 
nomică, oportunitatea politică și acumularea științei, care să 
constrângă religia să se diferenţieze ca sistem și ca destinatară a 
comunicărilor specifice funcţional, să dobândească o selectivitate 
mai mare și, în acelaşi timp, o mai mare capacitate comunicativă 
în raport cu alte medii sociale. Acesta e cazul care se înfățișează 
când se trece la sistemele sociale stratificate, unde sunt prezente 
antinomii de orientare între diferite niveluri, sfere de interes 
specificate politic sau comercial, exterioare mediului religios 
(XXV, 37). 

Ceea ce se înfăţişează acum în mod determinant pentru 
problema referinței este abstracțiunea reflexivă dogmatică, iar 
modul tipic în care se exercită reflecţia este greu de consecințe 
pentru prestațiile funcționale ale religiei, fiindcă implică proble- 
mele dificile de acces al conținuturilor ei la comunicare. 


6. Am semnalat faptul că, simultan cu instaurarea criteriului 
de diferenţiere funcţională, asistăm la un fel de deplasare a greu- 
tății în interiorul complexului general al funcțiilor sociale: capătă 
o pondere semnificativ mai mare acele funcții care conduc proce- 
sele de comunicare și care permit să fie considerate verosimile și 
posibile propuneri de sens ce erau până atunci respinse sau supri- 
mate. Există experienţe imediate ale vieţii cosmice și comporta- 
mente corespunzătoare, ale fondatorilor de religie, de pildă, și 
acestea devin obiect de credință numai atunci când cel care este 
subiectul experiențelor se deschide spre comunicarea lor. Com- 
portamentul fondatorilor nu este, în genere, judecat ca exerciţiu 
de credinţă, dar naște credință când devine obiect de comunicare 
(XXV, 136). Este nevoie atunci de o structură lingvistică genera- 
lizată, încât să fie deschisă unei pluralități de conținuturi și aptă 
să instituie structuri de aşteptare privind cel putin posibilitatea de 

a experimenta ceea ce se crede. Dar limbajul nu este suficient 
pentru a imuniza comunicarea față de două riscuri fundamentale: 
„dubla contingentă“ şi defazajele în motivatii. „Orice experiență 
vie ca și orice acțiune referitoare la alți oameni este de două ori 
contingentă, prin faptul că nu depinde numai de mine, ci și de 
celălalt (alter-Ego)“ (XXII, 40). Selecţiile de sens apar „posibile 
şi în alt mod“ (contingente) nu dintr-un singur punct de vedere 
genetic, ci din două. Cât despre motivații, care sunt o calitate 
necesară pentru „a trăi experienţa acţiunilor determinate în mod 
conștient“ și pentru „a experimenta acţiunea într-o modalitate 
unanimă socialmente““ (XXVI, 21), este totdeauna posibil să fie 
atribuite unui mediu obiectual motivațiile inerente unor sisteme 
de acţiune diferite. Pentru a scăpa de aceste riscuri, există coduri 
simbolice generalizate, media de comunicare, îndreptate asupra 
nexului putere/drept sau asupra adevărului, iubirii, artei, care 
sporesc în chip sensibil gradul de control pe care o societate îl 
poate obține asupra mediului său extern (XXIV, 2%, 170 sq.). Me- 
dia de comunicare, în definiţia pe care o dă Luhmann, „sunt co- 
duri simbolice care stabilesc reguli pentru posibila combinare a 
simbolurilor și, în consecință, pot asigura o transmitere de pres- 
taţii selective, adică obţin posibilitatea Ego-ului de a-și asuma o 
selecție a lui Alzer, ca premisă a propriului său comportament“ 
(XXV, 91). Sunt necesare în acest scop combinaţii de prestații 
lingvistice și motivaţionale, a căror structură de ansamblu varia- 
ză o dată cu evoluţia sistemului social. Media de comunicare 
„îndeplinesc funcţii selective în măsura în care decid, conform 
regulii, care reducţii ale experienţei vii şi, respectiv, ale acțiunii, 
sunt transferabile în sisteme sociale, și care altele, deși lingvistic 
posibile, nu sunt suficiente sub aspectul motivaţiei şi de aceea 
eșuează prin incapacitate de transfer în sisteme sociale. Principiul 
lor selectiv este succesul intersubiectiv al formării sensului“ 
(XXXVI, 5). 

În ansamblul său, dezvoltarea socială prezintă o congruentă 
ridicată între constituirea sistemelor sociale parţiale și codurile 
simbolice respective. Politica lucrează cu medium-ul sombolic 
„putere“, ştiinţa, cu mediurmn-ul simbolic „adevăr“, economia cu 

„banul“, familia cu „iubirea“. Autonomizarea și reinterpretarea 
acestor media-codes au fost asumate în epoca modemă ca funcții 
determinante pentru diferențierea sistemelor parțiale, încredin- 
țându-se controlul lor rolurilor profesionale. Și funcţia „sistemu- 
lui parțial al societății destinat religiei“ poate fi îndeplinită, în 
societăţile cu grad înalt de complexitate, cu ajutorul unui medium 
simbolic pentru comunicarea spirituală, administrat, în special 
sub aspectul congruenței, de profesioniști (XXV, 121). Una din- 
tre prestațiile fundamentale ale profesioniştilor este grija ca po- 
sibilitatea de utilizare socială a codificărilor simbolice inerente, 
de pildă, aceea a comunicării religioase, să fie controlată, rea- 
ducându-se din când în când problema contingenței lor, a posi- 
bilităţii lor de a fi interpretate şi în alt mod în interiorul 
sistemului social destinat religiei, așezând-o ca problemă.a de- 
pășirii acelei contingenţe și ca transferabilitate corectă a sensului 
religios către alte simboluri sociale. Și din această cauză, tuturor 
media de comunicare le sunt inerente, după cum observă Luh- 
mann, Și reguli împotriva autosatisfacției. În ce priveşte iubirea, 
de pildă, să ne gândim la supraîncărcarea negativă atribuită în 
toate timpurile iubirii de noi înșine (XXIX, 56); „adevărurile“, 
de partea lor, sunt definite prin codurile lor drept certitudini 
intersubiectiv înrudite, de vreme ce evidența experimentată de 
unul singur nu e suficientă; cât despre credința religioasă, „in- 
dividualismul modem a fost educat sub controlul negativ al 
conceptului de fanatism, în sensul de perseverare intolerantă, 
încăpățânată, în criterii personale de credință opusă credinței 
acceptate în comun, deci ca autosatisfacţie în materie de credin- 
ță“ (XXV, 123). Din punctul de vedere al științei sociale, apoi, 
nu este îndeajuns să caracterizezi credinţa ca legătura interioară 
a persoanei cu sacrul. Considerând că s-a obținut instrumentul 
interpretativ oferit de teoria mijloacelor de comunicare, acea 
caracteristică a credinței apare ca „o simplificare, împlinită pen- 
tru scopuri de comunicare, a vieţii sociale care se orientează 
după coduri generalizate“ (XXVI, 141). Cu alte cuvinte,: este 
vorba de o fonmnulă pentru comunicările despre credința religioa- 

să, creată de profesioniști în interiorul sistemului social, într-un 
context dat al evoluției sale. 

Intuim de ce congruenta este o calitate inerentă prestaţiei 
fundamentale a codurilor simbolice, deci transferabilităţii sensu- 
lui. Dogmele credinței asumă funcţii în interiorul unui medium 
comunicaţional, care se revarsă peste graniţele diferențierilor sis- 
temice și, într-o primă perioadă, se pot sconta efecte dezinte- 
grante, „întrucât integrarea socială va putea fi atinsă, 
deocamdată, numai la nivelurile mai abstracte ale compatibilității 
instituționale și simbolic-semantice“ (XXV, 108, 124), în timp 
ce procesele expresive (Caritatea, de pildă, ca legătură ce-i unește 
pe membri) și cele instrumentale (întrebuinţarea banului pentru 
prastaţii cărora li se atribuie un sens religios), diferenţiate la 
rândul lor pentru a deveni compatibile cu diferenţierea din sis- 
temul social general, au nevoie de reintegrarea într-un context 
unitar de semnificaţii. 


7. Secularizarea a fost definită ca un mit al culturii moderme, 
din cauza ambivalenţei tuturor faptelor empirice care o ilustrea- 
ză. Validitatea semantică a acestor fapte este determinabilă numai 
dacă se pune întrebarea: din ce puncte de vedere teoretice pot fi 
investite cu relevanţă sociostructurală fenomene accesibile cerce- 
tării empirice? Luhmann crede că este oportună reconsiderarea 
conceptului de secularizare cu un aparat teoretic independent de 
conceptul de religie (deci înainte de toate independent de antino- 
mia sacru/profan şi de ipoteza că religia ar fi o realitate sui gene- 
ris). „„Secularizarea“ pare să fie un termen prin care sistemul 
religios marchează starea de agregare a ambientului său social 
(XXV, 227). 

Dacă o atare agregare a fost percepută ca o nevoie, aceasta 
este ea însăși un produs al dezvoltării sociale: ea a intervenit 
când sistemul religios s-a îndreptat cu prioritate nu în calitate de 
societate către persoanele sistemului social, ci ca sistem parțial 
al societăţii, căe ambientul intemalizat al sistemului social. Dar 
ce înseamnă cmbient al sistemului religios? Ceea ce pentru 
sistemul religios reprezintă ambient intemalizat este, în fapt, 

societatea însăși, considerată împreună cu sistemul religios și 
înțeleasă ca sistem general. 

Ceea ce caracterizează societatea modemă, în comparaţie cu 
formațiunile sociale precedente, segmentate sau diferenţiate în 
straturi, este faptul că diferenţierea sa este întemeiată pe funcţii 
și pe primate funcţionale intersistemice. Aceasta nu exclude 
segmentările sau formarea straturilor. Astfel, un sistem economic 
care se diferenţiază într-un mod extins socialmente produce stra- 
tificări în formă de clase. În orice caz, principiul dominant al 
diferenţierii rămâne funcţia: segmentele și straturile sunt impli- 
cate în logica proprie a sistemului funcţional. Acest lucru dimi- 
nuează semnificaţia actului de a trata secularizarea plecând de 
la divizarea societăţii în clase (XXIV, 2%, 194). 

Consensul care există în interpretarea secularizării, ca efect 
al diferenţierii crescânde a sistemului social, își pierde în chip 
notabil puterea când este vorba să limpezim în ce fel această 
diferenţiere se referă la funcţia socială a religiei. Prima consecin- 
ță a diferenţierii privește tocmai formele de integrare socială. 
Definită negativ, integrarea înseamnă: a evita împrejurările în 
care operaţiile unui sistem parţial induc în alt sistem parțial 
probleme hotărât insolubile. Sunt bine integrate de aceea, mai 
mult decât altele, sistemele slab conexate, aproape decompoza- 
bile. Prin constituirea straturilor și, mai mult încă, prin trecerea 
la diferenţiere după primate funcţionale, sporesc mai degrabă 
interdependenţele, tensiunea reciprocă între subsisteme, până în 
punctul în care devine normal ca anumite probleme să nu-și 
poată găsi soluţia în contextele în care sunt generate. 

Societatea, luată global, poate garanta din ce în ce mai puțin 
funcţionarea tuturor sistemelor sale parțiale, chiar dacă sunt su- 
puse unor structuri egale, după reguli omogene cu acele structuni. 
Integrarea trebuie să fie posibilă mai curând plecând de la faptul 
că toate sistemele parţiale sunt între ele ambiente inteme unele 
pentru celelalte. Un sistem parţial aparţine societăţii nu atât 
fiindcă se conduce, în determinările sale structurale, după exigen- 
țe, valori şi nomme valabile pentru toate sistemele, cât pentru că 
el trebuie să se controleze în raport cu un ambient care, fiindu-i 

propriu, nu este totuşi ordonabil în mod arbitrar, deși este pre- 
structurat ca ambient social, din care fac parte alte sisteme active, 
cu ambientul lor. În consecință, a se îngriji de integrare înseamnă 
a avea încredere că „lucruri diferite se petrec altundeva“, aşa 
încât sistemul religios nu are de ce să se îngrijească, de exemplu, 
de producția economică, de cercetarea în alte medii științifice 
posibile, de garanţia dreptului sau educaţiei (XXV, 248). Să se 
considere mai îndeaproape — argumentează Luhmann -— relaţia 
între sistemul social și sistemul educativ, şi va deveni evident 
că, în interiorul sistemului religios, nu s-ar fi putut edifica un 
sistem educativ care să satisfacă capacitățile de includere (acces 
egal al tuturor la bunurile simbolice disponibile) a întregii po- 
pulații, fie din cauza introducerii preceptelor școlare generalizate 
şi -a consecinţelor lor juridice, administrative si financiare, fie (și 
mai mult) din cauza problemelor de pluralism conceptual privind 
valorile (XXV, 244). Programul unei educaţii universale pentru 
toţi, spre a rămâne încredintat unui sistem religios, ar postula 
nonexistența diferențierilor segmentare ale acestuia într-o plura- 
litate de confesiuni; în timp ce, dimpotrivă, divizarea confesio- 
nală a făcut evident, după Luhmann, opiniei publice europene, 
începând din secolul al XVII-lea, faptul că funcţiile politicii, ale 
dreptului, deci și ale științei și ale educaţiei, pot fi satisfăcute în 
mod adecvat numai din exteriorul sistemului religios. Aceasta 
nu înseamnă că religiei nu-i rămâne încredințată, în condiţii care 
urmează să fie specificate, o formă de control asupra educaţiei. 

Luhmann Susține această perspectivă generală asupra agre- 
gării sistemului social prin două feluri de motive. Primul e 
acesta: dat fiind gradul înalt de specializare pe care un subsistem 
funcţional trebuie să-l atingă în propria sa problemă de referință, 
din asumarea tuturor celorlalte funcţii, la un nivel corespunzător 
al pretențiilor, ar deriva suprasarcini structurale insuportabile 
pentru subsistem. Sensul stabilini de primate funcţionale în sis- 
temele parțiale este tocmai împiedicarea acestui lucru. Ambientul 
social internalizat de acestea permite descărcarea structurilor și 
specializarea lor, retrăgându-le funcţii care devin incompatibile 
din cauza nivelului înalt de pretenţii atins de subsisteme. Va 

trebui să se evite atunci situația în care optimizarea în mediul 
unui sistem funcțional induce în alt sistem o problemă, pe care 
cel din urmă nu poate să o ingereze; precum, de pildă, pentru 
optimizarea educaţiei, s-ar induce șomajul în economie sau, pen- 
tru a optimiza zelul religios, s-ar induce probleme acute ale 
consensului în politică. Dată fiind autonomia înaltă a tuturor 
sistemelor funcționale, societatea, concepută ca sistem global, 
funcționează (a) având o relație adecvată cu ambientul, (b) 
creând posibilitatea unui ambient pentru fiecare subsistem care, 
la rândul său, îi permite specializarea funcțională şi (c) produce 
o represiune crescândă asupra posibilităţilor sistemelor parțiale 
(incluse fiind posibilitățile unei exercitări funcționale optime), 
spre a și le însuși ca pe niște componente ale altor sisteme 
parțiale. Acesta e motivul reprimării și al limitărilor pe care le 
impune societatea posibilităţilor inerente funcției religiei și rațiu- 
nea restricțiilor impuse practicării sale. 

Într-a doua serie de motive intră și următorul: sustrăgând 
problema relațiilor între sistemele parțiale exigenței de omoge- 
nitate (care comportă postularea şi deci specificarea unui con- 
sens anterior asupra valorilor simbolice determinate integrate 
socialmente în toate subsistemele, care să asigure recunoașterea 
complementarităţii așteptărilor reciproce) și punând-o pe baza 
unui concept lărgit de contingentă, sunt eliberate sistemele par- 
țiale (religios, politic, economic, științific etc.) de dependențele 
reciproce prea stricte, care dăunează libertății determinărilor 
funcționale. Contingenţa în sens extins, modal, înseamnă, cum 
am văzut, nu dependentă de, ci posibilitatea de a exista şi în 
alt fel. În acest sens, orice sistem parțial poate admite pentru 
sine alte condiții de existență și poate presupune că şi celelalte 
subsisteme se pot configura conform unor constelații diferite. 
Mai mult, concepând raporturile între subsisteme nu ca relatii 
de schimb (ceea ce comportă conceptul economic de roc al 
eratificaţiilor reciproce, de piață de schimb între sisteme, unde 
bunurile schimbate în tranzacţie sunt predeterminate de nevoi 
reciproce intrasistemice şi de așteptări complementare), care re- 
duc autonomia de producţie, diversitatea ei (contingentă) în ra- 

port cu producţia altor sisteme, ci concepându-le drept comuni- 
caii, atunci relaţiile dintre sisteme se pot pune pe baza transfe- 
rului de informaţii oferite, de preferinţă selective, și chiar de 
teme pentru comunicarea însăși (XXIV, 2", 172). 

O dată slăbite legăturile de dependenţă reciprocă între sub- 
sisteme, și în subsistemul religios scade puterea strategiilor nor- 
mative și se intensifică strategiile cognitive, caracterizate de 
disponibilitatea pentru învăţare şi de o capacitate mai mare a 
propriilor structuri de a se constitui ca „,proiecte înzestrate cu 
sens și sprijin în incertitudine“ (XXV, 246). Religia îi apare 
atunci observatorului mai autonomă în determinarea temelor ei 
proprii de comunicare, în relație cu problema sa specifică de 
referință: „compatibilă cu .mai multe stări ale sistemului social, 
ea poate să-și realizeze funcțiile specifice într-un mod relativ 
liber față de context și independent de schimbările care se petrec 
în alte câmpuri sociale“ (XXVIII, 67). În mod analog, se poate 
vorbi despre funcţia „puterii“, care, după Luhmmann, nu constă 
în a obliga pe cineva să facă lucruri pe care în chip spontan nu 
le-ar face, ci în transferarea preferințelor selective în comporta- 
mentul altora; de aceea, cu cât sunt mai mari și mai diverse 
posibilitățile de acțiune ale subiecților, cu atât mai mare este 
puterea celui care le poate transfera o preferință asupra selecțiilor 
de altemative de care dispun, cu atât mai dezvoltată devine 
capacitatea deținătorului de putere de a fi sursă de motivații, 
adică de selecții operative pe care subiecţii și le asumă ca 
premise în mediul experienţelor și acțiunilor lor proprii. Dacă e 
adevărat că funcţia „puterii“, ca şi cea a oricărui alt cod de 
comunicare, rezidă într-o regularizare a contingenței, atunci pu- 
ierea „crește o dată cu. creșterea libertăţii din ambele părți“, în 
măsura în care sporește complexitatea posibilităților înăuntrul 
cărora puterea poate produce opțiuni asupra alternativelor 
(XĂVI, c. 

Deplasarea de la relațiile de schimb la comunicațiile între 
sisteme diferenţiază teoria lui Luhmann de cea a lui Parsons. 
Sistemul de pertinente adoptat de Luhmann permite tratarea 
relațiilor dintre sisteme (inclusiv cele dintre sistemul-individ și 

sistemul-societate) fără să fie nevoie de ipoteza unui substrat 
comun de valori, a cărui garanție pentru întreaga societate este 
atribuită de Parsons religiei — o „religie civilă“, care pentru 
Parsons este conformă cu spiritul protestantismului (XXX VIII). 
Perspectiva lui Parsons tinde să îndeplinească exigenţa teoretică 
de omogenitate în sistemul social și de compatibilitate a pres- 
tațiilor schimbate între sisteme dar, pe de altă parte, nu e adevărat 
că Luhmann nu ţine seamă de faptul că nici o societate nu 
încredințează întâmplării succesul comunicațiilor ei inteme. În 
loc să presupună un consens a priori asupra setului de valori 
care mediază comunicările și legitimează normele sociale, Luh- 
rnann încredințează teoriei sarcina de a arăta cum, din când în 
când, în cursul istoriei, anumite simboluri sunt generalizate și 
anumite coduri de comunicare sunt asumate ca preferinte care 
motivează comportamentul. 

Deci, întrucât este un sistem parţial al sistemului social 
„global, religia nu poate bloca sau dirija schimbările inerente celui 
din urmă. Deoarece „secularizarea“ este o consecinţă a transfor- 
mării societății în sensul unui sistem diferențiat după primate 
funcţionale, orice încercare de a opri secularizarea prin mijloace 
specific religioase s-ar produce condiționată structural de diferen- 
țiere şi ar servi la accentuarea celei din urmă (XXV, 247). 
Chestiunea integrării sociale nu mai este un scop pentru care 
religia poate sau trebuie să servească drept fundament. Nici pe 
planul fundamentelor normative ale credinței, nici pe cel al 
valorii ritului, structurile proprii ale sistemului religios nu pot 
prezenta revendicări integratoare, care să poată fi negate în viața 
socială fără prejudiciu pentru structurile de așteptare şi de com- 
portament din alte sisteme de acţiune (XXV, 141). Pe măsură 
ce se dezvoltă tehnici nonreligioase de tratament al decepțiilor, 
referința imediată la religie pierde din importanţă, fiindcă deter- 
minarea improbabilităţii și a incertitudinii este asumată de acele 
tehnici. Pentru sistemul general, fiecare funcţie este doar una 
între celelalte și nu poate revendica nici un loc privilegiat, acolo 
unde alte funcţii trebuie să fie în mod egal îndeplinite. Desigur, 
există în istorie cazuri de reproiecţie a unui primat funcţional 

asupra societății globale, care apare astfel când în tonuri integral 
politice (societas civilis), când ca societate integral religioasă 
(corpus mysticum Christi), când ca societate fundamental econo- 
mică (societatea burgheză), în care omogenitatea socială „poate 
să fie realizată, de acum înainte, numai prin mijlocul de comu- 
nicare «ban», ca formulă de armonizare a intereselor neîmpăcate“ 
(XXVI, 143). Aceste reproiecţii se petrec de obicei în momente 
conjuncturale grele sau ca urmare a unor efecte particulare ale 
evoluţiei socio-culturale, dar, în realitate, ele răstoamă greutatea 
specifică a funcţiilor sociale și înăbuşă multe posibilităţi vitale 
ale sistemului; unele medii funcţionale nu mai pot presupune că 
sistemul general este mediul lor propriu, deci sunt incapabile să 
profite de el şi nu pot nici să producă prestații pentru el. Dim- 
potrivă, tocmai în condiţii de diferenţiere și de autonomie de 
rang, înalt a subsistemelor sociale, religia își dobândeşte posibi- 
litatea de a-și rafina funcţionalitatea: ea unește pentru sisteme 
ceea ce este dijunct în sisteme şi le permite, deci, să acționeze, 
afirmând unele succesiuni ale sensului, negându-le în același 
timp pe altele. 

Este o greșeală să credem că în procesul de secularizare 
religia și-ar ceda locul unor substitute funcționale sau unor orien- 
tări ale interesului, care intervin spre a satisface, în mod personal 
sau social, nevoi ce erau mai înainte „religioase“. În privința 
posibilităţii înseși a substitutelor funcţionale, răspunsul lui Luh- 
maânn € categoric. Funcţiile sociale se constituie totdeauna și 
numai ca specificare a problemelor de rezolvat. O problematizare 
ulterioară nu permite categoria arbitrarului. Atunci este evident 
posibil să vorbim despre criză în prestaţia funcțională a religiei 
și de latenţă și uitare a ei, în existenţa cotidiană, dar îndată ce 
privim problema fundamentală de referință, cea a simultaneității 
imanentei şi a transcendentei, vedem că nu există echivalențe 
funcţionale ale soluţiei acestei probleme care să nu fie ele însele 
„religie“. Sistemul religios este o organizare autosubstitutivă 
care, prin orientarea reflexivă către propria-i identitate, își poate 
controla şi conduce dezvoltarea propriilor prestații funcționale. 
„Organizațiile sunt autosubstitutive, când nu pot ti substituite de 

organizaţii de un alt tip (de pildă, adevărul prin artă, iubirea prin 
drept), ci se pot dezvolta numai în interiorul aceluiași tip“ (XXV, 
133). 

Specialiștii în religie știu că problemelor puse de religie, 
încărcate de cereri și necontaminate de consideraţii economice, 
politice sau familiale, trebuie să li se poată găsi răspunsuri în 
societățile secularizate, rămânând în vigoare — este una dintre 
sarcinile specialiștilor — că răspunsurile pot fi formulate și co- 
municate în ansambluri de sens eficace socialmente. 


8. După ce am expus punctele de vedere din care, plecând de 
la sistemul social general, se constituie un sistem parţial al reli- 
giei, ne rămâne să ne transportăm în interiorul celui din urmă și 
să vedem cum se structurează el, după Luhmann. 

În orice: sistem diferențiat, sunt date pentru fiecare sistem 
parțial trei tipuri de referință: 

— referinţa la sistemul general, din care cel parţial face parte; 
acesta este obiectul funcției, 

— referinţa la celelalte sisteme prezente în mediul controlat 
de sistemul parțial; această referință este obiectul prestatiei; 

— referirea sistemului parţial la el însuși (reflecţie). 

În sistemele diferenţiate după primate funcționale, diferen- 
țierea acestor tipuri de referință este foarte avansată, fiindcă în 
fiecare sistem se simte nevoia de a dezvolta forme de orientare 
diferenţiate conform tipului de referință, așa încât conexiunea lor 
se poate realiza numai în interiorul sistemului parțial. Functia, 
prestatia și reflecția nu mai pot fi identificate şi nici măcar 
reduse înăuntrul unei simple consonanțe operative. 

Functia sistemului religios este îndeplinită numai prin sis- 
temul de comunicare spirituală care se numește „Biserică“. Bi- 
serica devine depozitară a diferenţierii sistemului religios. 
Problema apartenenţei la societatea eclezială, în sensul rolurilor 
care sunt apărate în interiorul ei, este nerelevantă pentru Biserică, 
în sensul ei originar. Lucrul principal este comunicarea spirituală. 
„Funcţia religiei este exercitată nu în Biserică, ci în calitate de 
Biserică“ (XXV, 56). De aceea riturile trebuie să se păstreze: 
pot fi diminuate, însă niciodată eliminate. Ritualul este caracte- 

rizat de Luhmann ca ,„„mecanism simbiotic“ cu ajutorul căruia 
comunicarea între persoane prezente este garantată simbolic de 
principiile pe care ele le au în comun și care nu pot fi simbo- 
lizate. Împreună cu organizarea eclezială, ritualul oferă o bază 
de siguranță împotriva riscurilor deschiderii către mediul am- 
bient. 

Așadar, religia, cu toate că în societatea generală s-a diferen- 
țiat un sistem religios particular, rămâne o funcţie inerentă sis- 
temului social general și își păstrează propria referință la 
orizontul concret al sistemului general. Cu alte cuvinte, ea este 
locul  transcenderialitătii (coprezență a wanscendenței și a 
imanenței) omului ca atare, care este experimentată și reflectată 
potrivit unor modalităţi istorice. În schimb, sistemul religios 
rămâne un sistem al societăţii în care trebuie să fie îndeplinite 
diferite alte funcții. Sistemul-parţial-pentru-religie poate, când 
specializează această funcţie, să observe în lumea sa înconjură- 
toare cum alte sisteme, între care societatea însăşi, experimen- 
tează orizonturile și prezentările lumii lor înconjurătoare, și poate 
acţiona asupra acestei experiențe, dacă o recunoaște drept reli- 
gioasă. Astfel se constituie dualități ca păcatul și grația, mântui- 
rea și pierzania, care presupun că în mediul unui astfel de 
judecător, cu intenție religioasă, atât sistemele cât și orizonturile 
lor concrete sunt factori contingenti, care se pot schimba, și că 
„punerea lor corectă în relaţie este ceea ce face să se încline 
balanța“ (XXV, 51). Religia poate să emită atunci pretenții care 
sunt incompatibile cu viața socială, dar tocmai această incompa- 
tibilitate și relativă neverosimilitate satisfac funcţii complemen- 
tare și servesc drept destinație comunicărilor ce se pot referi la 
valori și la faptul că viața poate avea un alt sens (XXV, 105). 
Aceeași incompatibilitate, înzestrată cu referință din partea sis- 
temului religios, se poate ridica în unele cazuri la problema 
consecutivă sau ulterioară a dezvoltării sociale. În acest scop, 
trebuie să fie problematizate (sau re-problematizate) situaţii con- 
crete, conexiuni concrete de experienţă vie, de sens şi de acţiune, 
șI atunci limitele experimentate, deziluziile, obscurităţile se lasă 

interpretate, de pildă, ca semne ale operei lui Dumnezeu. Doar 
acceptând problematizarea se produce eliberarea din izolare. 

Însă rafinarea fortifiantă a funcţionalității (functional prima- 
cy, după Parsons, XL bis, 92) deține doar primatul, nu devine 
factorul unic determinant al tuturor operaţiilor sistemice. Biseri- 
cile sunt depozitare, în nucleul lor religios de comunicare spiri- 
tuală, ale primatului funcţional al sistemului religios. şi, din 
această cauză, trebuie să-și asigure măsuri adecvate de autocon- 
ol și de apărare împotriva interferențelor exterioare. Dar bise- 
ricile trebuie să înfrunte, sub acest aspect, problema următoare: 
recognoscibilitatea și identificarea a ceea ce este „comunicare 
spirituală“ trebuie să satisfacă cerințele funcției și, în același 
timp, să rămână disponibile pentru viața cotidiană. Acest lucru 
este valabil în special pentru ajustările doctrinare ale dogmaticii 
religioase. | 

Prestatiile nu sunt îndreptate către sistemul social ca atare, 
de aceea nu sunt identice cu satisfacerea funcţiei; dimpotrivă, 
operează dincolo de aceasta și nu rareori în discordanță cu ea. 
Prestaţia către alte sisteme parțiale este denumită de Luhmann 
„diaconie“, cu intenţia de a marca prin acest concept faptul că 
problemele socio-structurale sunt percepute într-o formă perso- 
nalizată, după dimensiunea persoanelor, și deci, într-un anumit 
sens, nu sunt percepute ca probleme socio-structurale (XXV, 58). 
Acest mod de a percepe permite sistemului religios să se ocupe 
de competenţe pentru „probleme de surplus“, „datorii și istorii 
personale care cresc pe terenul altor sisteme funcționale, dar care 
nu găsesc acolo spațiu de considerare“. Dincolo de aceasta, ele 
protejează sistemul religios de interferenţe altemante cu alte 
sisteme sociale, cum ar fi, de pildă, ideea de a încerca o redis- 
tribuire „diaconică“ a proprietății, o politică extemă diaconică, 
o politică conjuncturală diaconică etc., pentru că acestea sunt, în 
fapt, probleme de natură socio-structurală. Dar există un pericol 
care se cuibăreşte oricum în prestațiile sistemului religios: dat 
fiind că prestaţia este un sacrificiu, ea trebuie să fie făcută ca 
atare în armonie cu sistemele care o primesc și să fie capabilă 
de conversiune în aceste sisteme, lucru care implică posibilitatea 

ca prestațiile să se golească de caracterul lor religios și ca această 
privare să fie compensată de o creștere abnormă a aparatului 
motivaţional, în discrepanţă cu realitatea (XXV, 59). 

Intră în îndatoririle reflecției religioase (care este teologia, 
în sens strict), înțeleasă ca elaborare a structurilor de sens, să 
reformuleze și să controleze celelalte două tipuri de referință, în 
timp ce contrariul nu este valabil. Controlul, totusi, nu poate 
însemna „,co-acțiune“. În societățile modeme, teologia nu poate 
revendica pentru sine un primat normativ în interiorul sistemului 
religios global, nu numai fiindcă cele trei dimensiuni ale funcţiei, 
prestaţiei și reflecţiei sunt diferenţiate după cereri de natură 
diferită care trebuie să fie satisfăcute, și nu există un concept de 
raționalitate univoc pentru sisteme cu adresă multiplă; ci și fiind- 
că reflecția teologică este posibilă prin autoreferenţialitatea ori- 
cărui sens constituit, care, în principiu, trebuie, cum am văzut, 
să poată apărea în mod logic negabil. Transformarea sistemului 
social dintr-unul stratificat într-unul funcțional a transformat în 
consecință, după Luhmann, rolul teologiei în interiorul sistemului 
religios. Această schimbare s-ar putea indica prin aceeași formu- 
lare a problemelor următoare: „Cum poate fi satisfăcută funcția 
sistemului religios, în ciuda a ceea ce teologia reflectă?“; sau: 
„Cum poate să reflecte teologia identitatea sistemului religios, 
deși ea este continuu compromisă în «diaconie», în îngrijirea 
sufletelor, în cazuistica morală?“ (XXV, 62). 


Dacă reconsiderăm în lumina funcționalismului luhmannian 
ceea ce am expus mai sus (partea a II-a) despre teoria „câmpului 
religios“ și despre modelul său de piață, ajungem încă o dată să-i 
identificăm carența în faptul că teoria operează un amestec de 
genuri (de media-codes, în limbajul sistemic) ce împiedică 
diferențierea raporturilor de producție materială de raporturile re- 
ligioase, care sunt eterogene în raport cu cele dintâi și în relaţie 
cu ele. Condiţia biomaterială a omului este izvor de sărăcie și 
bogăţie, de putere și nedreptate etc.; ea este și sursă de experiențe 
religioase care, exprimate simbolic, rămân în relație cu acea con- 
diție biomaterială. Dar bunurile religioase sunt eterogene în ra- 
port cu bunurile biomateriale. De aceea, teoria materialistă este 

bună pentru critica economiei politice, dar nu atinge un nivel 
funcțional adecvat practicii ordonatoare a economiei politice 
(LXIV). 

În privinţa criticilor care au fost aduse şi se pot aduce teoriei 
lu Luhmann, pentru fundamentarea și discutarea lor sunt con- 
strâns să retrimit la tratările specializate (XIII, LXVIII, nota 3). 
În ce privește subiectul nostru în sens skrict, trei critici mi se 
par pertinente și fundamentale. Din perspectiva teoriei politice, 
sunt cele care contestă funcționalismului structural pretenţia sa 
de validitate științifică (universală) în raționalizarea pe care și-o 
propune a deciziilor și prestaţiilor sistemelor sociale, fără să 
poată justifica la nivel critic „problemele de referință“ în raport 
cu care este exercitată metoda teoretică. Aceasta înseamnă că 
teoria nu oferă autocorective împotriva posibilității de identificare 
a cercetătorului cu interese de clasă. În al doilea rând, sunt 
criticile care arată, în codurile de mediere comunicativă, aşa cum 
sunt teoretizate de Luhmann, o asemenea multiplicitate și 
autoreferențialitate, încât nu permit transferuri de sens între sis- 
teme fără ca sensul să fie reinterpretat, deci denaturat în trecerea 
de la un sistem la altul. În sfârşit, din punct de vedere propriu-zis 
religios, critica potrivit căreia Luhmann ar reduce acuitatea mo- 
mentului forte, soteriologic, al religiei. În ansamblu şi în ce ne 
privește, aceste critici se pot concentra în ipoteza că teoria func- 
ționalistă este deficientă în domeniul specificării și în cel al 
transferabilității bunurilor religioase. Aceasta ne conduce direct 
la întrebarea asupra genului de competență care i se poate atribui 
metodei funcționaliste în domeniul abordării științifice a faptelor 
religioase. 


4. DESPRE ROLUL, 
SPECIALIȘTILOR IN ECONOMIA 
POLITICA A BUNURILOR RELIGIOASE 


L. În lumea de astăzi, soluția nonreligioasă a organizării 
vieții și a coexistenței nu este doar cu putință de gândit, ca în 
vremea lui Bayle, ci și realizabilă şi realizată. Cu alte cuvinte, 
a trăi în chip ateist, fără a prejudicia principiul de incluziune 
(acces liber al tuturor la toate funcţiile), nu este un lucru con- 
tradictoriu nici în planul dreptului, nici în cel al adevărului 
științific, nici în cel al iubirii, nici în cel al puterii; în sfârșit, în 
nici unul din planurile care se ordonează după principii autono- 
me faţă de religie. Contradicţia, pentru o persoană care trăieşte 
în mod ateist, poate proveni sau numai din persoana însăși, 
dintr-o criză a sistemului său autoreferenţial, sau din contactul 
cu altă persoană, care trăiește religios. 

Libertatea fară de religie nu este un dat pur istoric, ci este 
în conexiune cu factori socio-structurali ai societăților modeme, 
pentru care apartenenţa la o confesiune religioasă sau alta trebuie 
să aibă asupra sistemului social efecte reduse și controlabile. Pe 
de altă parte, este marcantă și relevanţa obţinută de privatizarea 
deciziilor religioase, lucru care nu înseamnă defel o pierdere de 
funcționalitate sau de valoare semantică a religiei, indicând însă 
un fenomen care nu e definibil plecând de la religie, ci numai 
prin referire la structura sistemului social și la analiza pe care 
radicalizarea postulatului de incluziune o produce în organizarea 
sistemelor. Acest postulat, pe care Parsons si Luhmann îl defi- 
nesc ca libertate de acces pentru toți la toate funcțiile sistemului 
social (XXV, 233), a extins enorm domeniul relațiilor cu mediul 
înconjurător, fie ele ale indivizilor, fie ale sistemelor sociale, 

liberalizând acele micromotivaţii pe care nici un sistem organizat 
nu le poate controla din rădăcină. Trebuie să ținem seamă că, 
într-o societate organizată după primate funcţionale, persoanele 
constituie pentru sisteme orizontul concret și problematic al pro- 
priei lor organizări, și invers. Nici sistemul social, nici sistemul 
personal nu se resorb în întregime unul într-altul. Acum persoa- 
nele sunt libere să-și aleagă propria credință și să-i includă 
efectele în viaţa lor politică, economică, profesională. 

Astfel înteles, acest postulat de incluziune se arată a fi, 
totuşi, antitetic. Acumularea de consecinţe ale deciziilor private 
poate constitui, pentru sistemul social, probleme serioase de 
control și de legitimare a structurilor normative. Pentru ca aceas- 
tă conflictualitate latentă să nu se transforme într-o descreşștere 
a autonomiei, adică, în perspectivă funcționalistă, într-o scădere 
a interdependenţei simbolurilor religioase cu elementele nonreli- 
gioase ale culturii (XII, 145), bisericile instituţionalizate actuali- 
zează anumite strategii, cu scopul de a reprezenta pentru 
societate valori generalizate la un nivel superior (adică valabile, 
într-un anumit mod, pentru toate dimensiunile vieţii sociale) și 
de a include cercuri din ce în ce mai largi de persoane, ca 
participanţi posibili în toate sectoarele sociale (de exemplu, aso- 
ciaţiile religioase categoriale: profesioniști, artizani, agricultori 
etc.). Aceasta este, cel puţin, interpretarea lui T. Parsons, căruia 
i se datorează accepțiunea conceptului de incluziune expus an- 
terior (XXXIX, 311). 

Ca urmare a acestei ajustări teoretice, sociologii func- 
ționaliști americani au reevaluat ideea de „religie civilă“ (V), 
care însă, în contextul lor, se identifică cu instituţiile politice 
(constituţie, legi, tribunale, și încrederea în valorile care le sus- 
țin), ca punct de referință pentru oameni de credinţe diferite și 
pentru articularea unui nou „meaning system“, unui „Common 
Symbol“ (XVIII, 134). Acesti model nu este însă practicabil în 
afara contextului nord-american. Cu siguranță, tocmai religia 
civilă, ca prețuire a democrației instituțiilor, a permis în Statele 
Unite extinderea interesului către forme multiple de propuneri 
religioase, în timp ce raționalismul agnostic, care, în teorie, 

trebuia să faciliteze acelaşi lucru în Europa, nu a avut acelaşi 
efect, decât la nivelul oamenilor de cultură superioară (umaniști, 
etnologi, indianiști). Dimpotrivă, abordarea europeană a reieşit 
mai „,purificată““, permițând o judecată dreaptă a diverselor reli- 
gli, cu o apreciere mai specifică, directă și comparată a carac- 
teristicilor fundamentale ale fiecăreia. Valența funcțională pe care 
Parsons o atribuie „sistemului său religios“ (latent pattern main- 
tenance) (XLI, cap. 4 şi 8) este nesatisfăcătoare pentru noi, nu 
atât pentru întorsăturile sale „conservatoare“, cât pentru că, din 
spirit de omologie, aplatizează și omogenizează diferitele propu- 
neri religioase. Citind profilul pe care-l face el creştinismului în 
societatea modemă industrială (XXXVIII, 316 sq.), responsabi- 
lității religioase autonome față de Dumnezeu si societate, îl 
găsim fără viață în aspectele sale mântuitoare, eschatologice, 
sacramentale. | 

Ceea ce ar fi într-adevăr nou, în calitate de contribuție, ar 
fi o teorie care să susțină un praxis conștient de apropriere a 
bunurilor religioase din partea tuturor, adică o extensie profita- 
bilă a postulatului de incluziune. Un lucru asemănător se află 
deja la Parsons, când el susține că principiul aderării voluntare 
— acceptarea pluralismului denominativ — nu se poate limita la 
sectorul laic, ci trebuie să fie acceptat legitim și în sens religios. 
Aceasta ar însemna, în substanță, că „ritul botezului nu-l anga- 
jează pe individ într-un ansamblu particular de dogme sau într-o 
colectivitate religioasă particulară“ (XXXVIII, 325), ci lucrul în 
care crede şi cei cu care se asociază, în expresia organizată a 
credinţei sale și a obligaţiilor care derivă de aici, sunt lăsate la 
alegerea liberă și matură a individului. Par, spre deosebire de 
ceea ce comportă scopurile teoretice ale lui Parsons, atenţia ar 
trebui să se îndrepte spre caracteristicile distinctive și spre ceea 
ce defineşte bazele apartenenţei la fiecare ansamblu simbolic, în 
măsură egală cu ceea ce poate ține de matricea comună a 
valorilor împărtășite: să privim la ceea ce distinge, nu mai puţin 
decât la ceea ce unește. 

Dar în ce fel experţii fenomenelor religioase pot să promo- 
veze deschiderea universurilor simbolice, în vederea realizării 

practice a comunităţii nelimitate a comunicării (Il)? Bunurile 
religioase, din care oricine își poate alege și lua ceva pentru 
sine, sunt cele produse de viaţa diverselor grupuri umane, legate 
de o practică a experienței, mai degrabă decât cele formalizate 
de reflecţie şi de dogmatici. Desigur, nu este posibil să contra- 
punem reflecția experienței naive. Dacă înțelegem prin „„dogma- 
tică““ ansamblul conceptelor prin care materialul fundamental al 
experienței religioase este interpretat cu referire la situație, ela- 
borat, controlat, sistematizat, dogmatica influențează în mod egal 
structurile de anticipare ale experienţei trăite. Dar polul de 
referință al dogmaticilor rămâne mereu comunicarea experien- 
țelor trăite sau a memoriei lor. 


2. Această problemă, pentru a fi bine pusă, cere aprofundări 
în trei direcţii, diferenţiind în mod corespunzător rolurile exper- 
ților. Nu numai teologii ocupă valența funcțională pe care le-o 
atribuie Weber. Sunt și experţi „laici“ care, la nevoie, îndeplinesc 
funcţia de tehnicieni pentru politica religioasă. Mai mult, fără să 
fie direct inerente diverselor „câmpuri religioase“, dar în relaţie 
cu ele, există roluri organizate și complementare de tehnicieni 
(XXV, 237), care contribuie la obținerea unui public specific 
pentru orice cadru, pregătit de ei în privinţa producţiei sau a 
transformării modurilor particulare de învăţare. Influenţa lor asu- 
pra publicului beneficiar al prestaţiilor din diverse sfere religioa- 
se este un fapt cultural incontestabil, după cum este incontestabil 
că ei pot îndeplini rolul de verigă de legătură între producerea 
bunurilor religioase și realităţile seculare, și pot servi la inserția 
chibzuită a capacităților noi de învăţare în sistemele sociale. 

Rolul teologilor este destinat să conserve identitatea siste- 
mului simbolic al diverselor câmpuri religioase. Luhmann a scris 
despre teologie că, în sfera religiei creştine, ea ar trebui să 
rămână o teologie a revelaţiei, păstrând în aceasta firul condu- 
cător al identității pe durata oricărei schimbări autosubstitutive a 
dogmaticii, dar evitând în orice caz să includă în propria sa 
schelărie conceptuală „importuri directe de laicitate“ (XXV, 266). 

Distinct de cel precedent este rolul acelor experți laici care 
studiază fenomenele religioase tără să aparțină ca atare nici unei 

confesiuni religioase. Între ei se află profunzi cunoscători ai 
„„sacrului“ și experţi în umanitate care se întemeiază pe intuiții 
metaștiințifice, astfel încât ar putea fi caracterizați ca teologi ai 
unei religii comune a umanităţii. Să ne gândim la M. Eliade, 
pentru care conștiința unei lumi reale și semnificative este intim 
legată de descoperirea și experiența sacrului, revelatoare a ceea 
ce este pregnant real și bogat în semnificaţii, în comparație cu 
ceea ce este flux haotic și lipsit de sens. Un alt gen de savanți, 
care pot fi incluși în aceeaşi categorie, sunt cei pentru care religia 
este o funcţie generală a sistemului lor conceptual. Drept exem- 
plu servește chiar Luhmann, pentru care religia joacă rolul de 
indicator al supraabundenței posibilului ce înconjoară orice con- 
stituire a sensului, deși poate rămâne în umbra latenței. Și Luh- 
mann denunță caracterul inexact și aproape tautologic al unei 
formule unice şi universal valabile a religiei, așa cum este cea 
pe care el o întrebuinţează, de „transformare a complexității 
nedeterminate în complexitate determinată sau cel puţin deter- 
minabilă pentru sistemul social“ (XXV, 114). Problema reducerii 
de complexitate apare și în alte moduri în sisteme sociale diverse. 
Așadar, acea definiţie este numai un prim pas, în intenția lui 
Luhmann, pentru a confrunta soluții diferite ale aceleiași proble- 
me. Însă este un pas care determină direcția. 

Luhmann nu mai așează în locul central al teoriei subiectul 
care trăiește o experiență și produce sens, ci însăşi categoria de 
sens, apoi de selecţii de sens, și, în sfârșit, de sistem. El rămâne 
prin aceasta ancorat în acea tradiţie a sociologiei care, prin Weber 
şi Parsons, privilegiază, în opoziţie cu experiența vie, sistemele 
raţionale de acţiune. De aici provine faptul că sensul religios 
este sesizat de Luhmann, de fiecare dată, la nivelul sistemului 
dogmatic. El nu minimalizează problemele inerente atribuirii 
subiective de semnificaţie şi de valoare, și le plasează punând 
subiecţii individuali în raport cu sistemul, tocmai ca... „„proble- 
me“, adică referințe de complexitate ambientală. De aici derivă 
pentru el întrebarea dacă în cazul religiei, loc privilegiat al 
experimentării vii a sensului, se dă un cod pentu procesele de 
comunicare, un medium pentru transferarea sensului, tot atât de 

evoluat și de specializat cum sunt cele modeme ale „adevărului“ 
sau ale „puterii“, care controlează riscurile inerente oricărei 
selecții de sens (alegerea unor sensuri și ocultarea altora), prin 
diferentierea între experimentarea vie și acțiune (XXXI, 206; 
LXIV, 140). Această problemă caracterizează, după Luhmann, 
situaţia religiei într-o societate care se întemeiază, dintr-un punct 
de vedere structural în esență, pe diferenţierea mijloacelor de 
comunicare. Luhmann nu ne obligă să conchidem că nu există 
nici un medium de comunicare specific religios, dar arată că un 
atare medium trebuie să servească nu atât la transmiterea de 
prestații selective riscante și improbabile, ca alte media, ci mai 
degrabă la a face comunicabilă experiența radicală a selectivității 
înseși. 

Consideraţiile lui Luhmann sunt congruente cu principiul 
său, care face din selectivitate referința esențială a religiei. El 
Tămâne ataşat de un fundamentalism teoretic care nu știe să 
valorizeze individualitatea multiplelor experiențe religioase, ci 
sacrifică eterogenitatea formațiunilor de sens în favoarea omo- 
genităţii procedeelor de reducţie (prestații reflexive, selective, 
normative), pentru a conserva capacitatea de substituire a unei 
prestații particulare cu alta, echivalentă funcțional pentru contex- 
tul politic contingent, prin medium-ul de maximă generalitate 
care este constituirea de sens redus (așa cum, în epoca prebur- 
gheză, conceptul de lume era medium-ul de maximă generalitate 
în al cărui plan se confruntau ideile de Dumnezeu, Adevăr, 
Ordine etc.). 

Pentru a găsi mijloacele de transferare a prestaţiilor religioa- 
se de sens, pe care eu le numesc „bunuri“, nu este nevoie să 
le căutăm, cum face Luhmann, în reflecția dogmaticilor, fiindcă 
rămânem astfel încurcați în doxologii și în problemele sistemelor 
de acțiune. Trebuie să le căutăm atunci într-o știință religioasă 
care nu este dogmatico-teologică, deci nu are nevoie să urmeze 
prescripțiile sistemelor de acțiune. Astfel este fenomenologia 
religiilor care, oferind modul de participare la producerea sen- 
sului religios fără amestecuri de „,media-codes“, permite trans- 
ferarea sensului (VI, III). 

Fenomenologii și cei care cultivă ştiinţele religioase auxilia- 
re, înainte de toate istoria (LIII), figurând și denumind experiența 
vie a bunurilor religioase, deschid posibilitatea unei revelații 
multiforme. Ei constituie un al treilea rol de experți în economia 
politică a bunurilor religioase. 

În sfârșit, care este modul propriu de referință al func- 
tionalistului în această economie? 

Luhmann a insistat mult asupra faptului că baza analizei 
funcționale constă în compararea soluțiilor diferite ale unei pro- 
bleme. „Funcţiile sunt regulile, cu referință problematică, ale 
comparabilității. Ele ne permit să sperăm în achiziţii de cunoștin- 
țe, în forma (și numai în forma) comparației între diversități“ 
(XXXII, 58). Dacă se face abstracţie de anumite determinisme 
derivate din conjugarea analizei funcţionale cu teoria sistemelor, 
aparatul specific tehnic al acestei metode permite ca ea să fie 
încredințată unei a patra categorii de specialiști ai religiei, pentru 
care faptul că viața umană se poate organiza și în absența oricărei 
presupoziții cu valoare religioasă reintră în orizontul problemelor 
din societățile modeme și constituie o achiziție specifică. Dar 
pentru aceşti „experți“ experienţa religioasă, care este dată plural 
în istoria şi în universurile simbolice ale câmpurilor religioase 
concrete, constituie alternative reale de expansiune a conştiinţei 
presonale și de sporită capacitate de a răspunde în mod complex 
la complexitatea mediului vital. Ceea ce am numit „bunuri 
religioase““ extind, așadar, sfera comunicării umane. 

Ideea includerii în personalitate a valorilor religioase care 
au aparţinut la origine unor contexte simbolice diferite şi aparent 
închise (determinate, contextualizate cultural), poate face să iz- 
bucnească unele nedumeriri legate de problemele coerenței și 
stabilității persoanei, deci de supraviețuire socială. Pe de altă 
parte, când un individ instaurează relații multilaterale cu grupuri 
religioase și sisteme simbolice coexistente, dar nu interdepen- 
dente, în aria ambientului său, el se supune unor supraîncărcări 
de informaţii care pot provoca o criză în sistemul său de alegeri 
şi de control al interdependenței (XXVII, 168). 

Dar este un dat al antropologiei culturale faptul că omul se 
află în stare să asume în sine și pentru sine valenţe extrase din 
mai multe sisteme de valori. Inducerea datelor din cercetarea 
genetică în planul programării culturale ne duce chiar la previ- 
ziunea că, între sistemele diferite de valori, se va ajunge dincolo 
de cooperare, spre coalescență (uniune între asemănătoarele ete- 
rogene) (LXV, 63). 

Este aşadar de dorit ca teologii din câmpuri religioase di- 
verse să găsească modalitatea de a favoriza această evoluție. 
Unul dintre ei prezintă deja drept scop depășirea „dialogului“ și 
a „cooperării“, înspre un „pluralism unificat“ (XX, 56). 

În ce privește controlul blocant pe care structurile sociale 
îl exercită asupra creativității personale, corectarea mecanismelor 
lor normative şi inserția în ele de noi capacități de învăţare, 
printr-o planificare adecvată, este și problema specialiştilor laici 
ai religiei. 

Partea a treia 


RELIGIA ȘI CREȘTEREA PUTERII 


loan Petru Culianu 


1. CULTURILE PSEUDO-SPECIFICE! 


roblema pe care ne propunem să o discutăm aici 
P este de o complexitate deloc neglijabilă. Dacă am 
privi multiplele sale aspecte din unghiul unei discipline particu- 
lare, ar fi o pură pierdere de timp, fiindcă cele două fenomene 
capitale — „religie“ și „putere“ — de care ne vom ocupa fac 
obiectul unor științe diverse, fiecare cu o metodologie a sa și cu 
un punct de vedere propriu, de ordin etiologic și teleologic. 
Pentru a ajunge la o sinteză, va fi necesar, deci, un efort inter- 
disciplinar. Cum va fi practic imposibil — și chiar inutil și absurd 
— să începem prin prezentarea stadiului actual al diverselor dis- 
cipline (etologie, ecologie, sociologie, psihanaliză, antropologie), 
cu referire specială la obiectele cercetării noastre, demersul nos- 
tru va semăna mai curând cu o compoziţie pentru orchestră, la 
care va trebui să alegem momentul potrivit când să intervină 
instrumentul potrivit. 


Sfera şi fundamentarea cercetării 


„Religia“ și „puterea“ ar trebui, înainte de toate, să fie 
definite individual, pentru a se proceda abia pe urmă la o de- 
scriere a interferenţelor lor. Aceste interferenţe par să asume 


! Lista aperelor citate se află la sfârşitul acestui eseu. Indicaţiile dintre paranteze 
semnalează numele de familie al autorului, anul editării operei, pagina din care este extras 
citatul. 

aspecte variate, după cazurile istorice luate în considerare: 
influența religiei asupra puterii, a puterii asupra religiei și, în 
ultimul rând, aspectul de „putere religioasă“ propriu-zisă. Prin 
aceasta, totuși, sfera cercetării noastre n-ar fi încă atinsă nici 
măcar superficial. Într-adevăr, în acest loc nu ne interesează acest 
tip de interferenţe, ci un altul, cu implicații și mai mari: ceea 
ce ne interesează să descoperim este lucrul comun între „religie“ 
şi „putere“, considerate în sens larg. Întrebările la care va trebui 
să răspundem în acest caz țin de întrebuinţarea tehnicilor reli- 
gioase în scopul menținerii sau argumentării „puterii“. Aşadar, 
este evident că investigația noastră va trebui să plece de la 
definiția însăși a puterii. 

Cuvântul putere este determinat, în genere, în limbajul mo- 
dem, de un adjectiv de tipul „civil“, „militar“, „economic“, 
„politic“ sau chiar „religios“. Dar ce înseamnă putere pur și 
simplu, fără adjective? Există un concept al puterii care să poată 
scăpa de orice determinare limitatoare? 

Un asemenea concept ar trebui să existe. El ar trebui să 
admită mai multe definiţii, potrivit sferei în care îl căutăm. Se 
poate vorbi despre o putere în sens subiectiv, adică experimen- 
tabilă de către un subiect. După tipul de cultură din care face 
parte subiectul, modul de a experimenta puterea va fi diferit. O 
altă abordare va trebui să ţină seama de aspectul obiectiv sau 
cultural al puterii, fiindcă normele culturale investesc, din exte- 
rior, întreaga realizare a facultăților unui individ. 


Dimensiunea subiectivă a puterii 


Puterea, experimentată în diferite moduri, potrivit culturii 
din care facem parte, rămâne însă constant, în modul ei de 
manifestare și în afara oricărei justificări ideologice, o modificare 
de stare internă suferită de individ sau de colectivitate, printr-o 


investiție de natură variabilă. 

Pentru a cobori din sferele abstracte la experiența fiecăruia 
dintre noi, ne-am putea rememora, de exemplu, sentimentul pe 
care îl trezeste o furtună spectaculoasă: alături de frică se ma- 
nifestă un putemic sentiment de libertate și de participare la 
dezlănțuirea elementelor naturale. Prin identificare cu întâmplarea 
exterioară, omul părăsește mental frânele sociale și psihologice, 
transformându-se dintr-un spectator neputincios în actor ,,puter- 
nic“ al evenimentului. Avem aici cel mai simplu exemplu expe- 
rimentabil de creştere a puterii. Dar și cel care a băut măcar o 
dată un pahar în plus poate să fi cunoscut sentimentul de creştere 
a puterii, la fel și tinerii care se înghesuie în discoteci, dacă ar 
avea suficientă capacitate expresivă pentru a-și obiectiva starea 
și pentru a explica iubirea lor nemăsurată pentru dans, tum, 
alcool și semiobscuritate, ar spune cu siguranță că, în această 
atmosferă nesănătoasă, încearcă o intensă creștere a puterii. Este 
neîndoielnic că o expresie ingenuă și inocentă ca I feel disco- 
good are rădăcini în acest sentiment pe cât de obscur, pe atât 
de putemic, de modificare a stării interioare. Tinerii și adulții 
unor societăți „primitive“ ar putea să mărturisească mult mai 
bine decât noi despre aptitudinea dansului de a dezlănțui energii 
reprimate, de a obține ceea ce noi numim, în această perspectivă, 
o trecătoare, dar nu mai puțină necesară „creștere a puterii“. 
Exemplele ar putea fi multiplicate cu ușurință: nu în ultimul rând 
și raportul sexual, pentru amândoi partenerii, intră în aceeași 
sferă. 

În acest chip ar părea să reiasă o definiţie energetică a 
puterii, pe care un psihanalist freudian sau jungian ar putea s-o 
accepte cu anumite rezerve: puterea experimentată subiectiv ar 
putea într-adevăr să reprezinte una dintre transformările posibile 
ale libidoului (sau chiar libidoul însuși), înțeles ca „energie 
psihică“ de natură pur sexuală (Freud) sau mai puţin sexuală 
(Jung). 

Această energie se descătuşează în împrejurări date, care au 
ceva comun între ele: o slăbire a frânelor impuse individului de 
nomhele convieţuirii sociale, adică dobândirea unei anume „„li- 
bertăţi“ de moment față de aceste norme rigide. Pentru a da 

câteva exemple evidente, care nu țin seama câtuși de puţin de 
evaluarea morală a faptelor expuse, să ne gândim la un muncitor 
sau la un funcționar care, dacă sunt inserați normal în structura 
socio-culturală de astăzi, nu pot cu siguranță să se manifeste 
într-o formă autonomă nici acasă, nici la locul lor de muncă: 
iată însă că aceștia redescoperă un comportament dezinhibat 
atunci când asistă la un meci de fotbal sau la un miting, ori 
când participă la o manifestaţie de stradă. Aceeaşi lipsă de 
inhibiţie se regăsește, de exemplu, în anumite organizații secrete 
şi teroriste, orientate spre „distrugerea sistemului“, iar de aici 
ideologi ai terorismului au ajuns să exalte stările psihice tulburi 
ale „„justițiarului“ care îşi așteaptă victima. Un alt exemplu poate 
fi cel al unui grup uman care comite un linșaj: fiecare membru 
al acestui grup, în măsura în care nu este obișnuit să îndepli- 
nească zilnic acţiuni de acest fel, va experimenta o stare tempo- 
rară de „putere“, ca și „justițiarul““ de mai sus. 

De la discotecă la terorism, toate exemplele au ceva în 
comun: o diminuare a constrângerii sociale, derivată din faptul 
că se elimină, sau se neagă, temporar, normele rigide ale con- 
vieţuirii. Se poate conchide, cu certitudine, că experiența subiec- 
tivă a puterii este astăzi, mai mult ca oricând, asocială (Și 
câteodată antisocială), fiindcă este fondată pe încălcarea, îngă- 
duită sau nu, a normelor sociale, cuprinzând și ierarhiile. La fel, 
în celelalte cazuri despre care am vorbit — furtuna, întrebuințarea 
substanțelor euforizante (dar și halucinogene), actul sexual — 
„„puterea““ experimentată se află mereu în relație cu faptul de a 
avea certitudinea că faci o acţiune pur individuală, în afara 
circuitului social, sau asiști la o manifestare naturală a forței care 
se arată mai „puternică“ decât societatea însăşi şi ameninţă s-o 
distrugă. Chiar dacă aceasta poate însemna și distrugerea subiec- 
tului însuși, el nu poate conteni valul de libertate care îl cuprinde 
în fața unei dezlănțuiri de forță mai înfricosătoare decât normele 
sociale înseși. Căci, într-adevăr, aproape nimic nu este mai pu- 
temic și mai inexorabil decât normele, și nimic nu e mai slab 
şi oprimat decât insul, lipsit de individualitate şi necontenit strivit 
sub povara normelor. 

În societatea occidentală de astăzi există câțiva factori care 
au coborât într-un mod foarte periculos pragul de suportabilitate 
a normelor, factori care își au originea în multiplicarea nedefinită 
a normelor înseși, în lipsa spațiilor potrivite și tolerabile, din 
punct de vedere social, în care să se cheltuiască manifestările 
individuale de „putere“, și, de asemenea, în înmulţirea indivizilor 
înșiși. Între aceşti factori se înscriu manipularea totală a maselor 
prin mass-media, reificarea individului în angrenajul de consum, 
sentimentul precarității existentiale într-o lume care a devenit un 
butoi cu pulbere gata să sară în aer în orice clipă, toate acestea 
fiind agravate de neîncrederea crescândă și generală în clasele 
politice și de stressul demografic amenințător. 

Măcar în parte, descătușarea „puterii“ în individ se petrece 
prin participarea la experiențe de masă. Când se vorbește despre 
masă, cititorul mediu are, din păcate, în minte cărți de succes 
comercial, însă destul de discutabile, ca Masse und Macht (Masă 
și putere) de Elias Canetti (1960). În această lucrare, deși într-un 
context critic și de interpretare foarte firav, Canetti reușește totuși 
să intuiască faptul că, în sens tradițional, masa si puterea ţin de 
religie. Vom reveni mai târziu asupra relației dintre aceste enti- 
tăți. Pentru moment, nu va fi inutil să ne oprim la analiza 
freudiană pe cât de scurtă, pe atât de densă, din Psihologia 
maselor (1921). Întrebându-se, pe urmele lui G. Le Bon (din 
Psychologie des foules, 1895), de ce un individ inclus într-o 
mulțime „Simte, gândește și acționează într-un mod cu totul 
diferit de cel pe care îl așteptam de la el“ (Freud, 1975: 13), 
Freud răspunde că „în masă, individul se găsește pus în condiţii 
care îi permit să se elibereze de refulări, de propriile-i mișcări 
pulsionale inconștiente“ (/bidem: 16). Le Bon descria deja foarte 
bine motivele unei asemenea schimbări: „Prima cauză este că 
individul-masă capătă, doar prin simplul fapt al numărului, un 
sentiment de putere invincibilă (sublinierea este a noastră). 
Aceasta îi permite să cedeze instinctelor pe care și le-ar fi 
înfrânat cu necesitate, dacă ar fi rămas singur. Va ceda cu atât 
mai uşor, cu cât... simţul responsabilităţii, care îi oprește mereu 

pe indivizi, dispare în întregime“ (Le Bon, 1895: 56 sq.; Freud, 
1975: 15). 

„Sentimentul de putere invincibilă“ îşi are așadar rădăcinile 
în numărul și iresponsabilitatea masei, deci în anomia ei. Nu ne 
interesează să continuăm, pe urmele lui Freud, analiza tuturor 
cauzelor care mențin o masă. Coeziunea masei se realizează prin 
libidoul însuși, iar modul în care se împlinește funcţia libidoului 
este cel al sugestiei hipnotice a grupului asupra individului și a 
căpeteiiei asupra grupului în întregul său. Hipnoza colectivă 
provoacă regresiunea psihică a individului. În fine, gregaritatea 
reprezintă, din punct de vedere biologic, „o analogie şi în același 
timp o continuare a pluricelularităţii; ...0o expresie ulterioară a 
tendinței, de origine libidinală, a tuturor ființelor vii de aceeași 


specie de a se uni în unităţi din ce în ce mai ample“ (Jbidem: 
66). 


Pentru o definitie etologică a puterii înțelese în sens 
subiectiv 


Intuiţiile lui Freud, exagerate mai târziu într-un sens unila- 
teral pe care l-am relevat într-un alt loc (Culianu, 1976), se 
confruntă astăzi cu rezultatele erologiei, adică ale „biologiei 
comportamentului“ (Lorenz, 1971: 45). Într-o carte binecunos- 
cută, cu subtitlul Pentru o istorie naturală a agresiunii (Lorenz, 
1975”), K. Lorenz trata despre agresivitatea intraspecifică 
(„pulsiune a luptei, la animal și la om, îndreptată spre cei care 
aparţin aceleiaşi specii“, Ibidem: 3), pentru a ajunge la concluzia 
că agresivitatea este un instinct ca şi nutriția, procreaţia și con- 
servarea (/bidem: passim) şi că tuncţia sa este de autoconservare. 
Deși interpretarea agresivităţii ca instinct nu este sigură (Wickler, 
1973: 107-16), este posibil ca anumite comportamente umane 
să-și aibă originea în îndeplinirea funcţiei de agresivitate la 
primate. Descrierea pe care o dă Lorenz creșterii puterii la 
individul care aparţine unei „cete de anonimi“ este prea suges- 

tivă pentru a nu o reproduce aici integral (Lorenz, 1975: 299- 
300): 

„Orice om îndeajuns de emotiv cunoaște experiența subiec- 
tivă care se petrece simultan cu reacţia în discuţie. Ea constă în 
primul rând în calitatea senzaţiei cunoscute sub numele de en- 
tuziasm; mai mult, un fior «sacru» îi aleargă de-a lungul spatelui 
și, cum se constată la o observaţie precisă, de-a lungul părţii 
exterioare a brațelor. Fiinţa se simte ruptă de toate legăturile 
lumii obișnuite, înălțată, gata să abandoneze totul pentru a urma 
chemarea datoriei sacre. Toate obstacolele care i se opun își pierd 
semnificaţia și importanţa, inhibiţiile instinctive în calea vătămă- 
rii și a uciderii tovarășilor de specie își pierd, din nefericire, mult 
din putere. Consideraţiile raţionale, orice critică și argument 
contrariu, toate cele ce vorbesc împotriva comportamentului dic- 
tat de entuziasmul impetuos sunt reduse la tăcere de faptul că 
o ciudată inversiune a tuturor valorilor le face să apară nu numai 
de nesusţinut, ci şi de-a dreptul josnice și infamante. Pe scurt, 
cum spune de minune un proverb ucrainean: «Când steagul 
flutură, mintea e la groapă». 

Corelat cu această experienţă este următorul comportament, 
obiectiv observabil: tonusul întregii musculaturi striate transver- 
sale se ridică, ținuta corpului este încordată, brațele se îndepăr- 
tează de corp, ușor lateral, şi se rotesc spre interior, astfel încât 
coatele sunt ușor îndreptate în afară. Capul se înalță cu mândrie, 
bărbia este avansată și musculatura facială produce o mimică 
foarte caracteristică, pe care o cunoaștem cu toţii din filme drept 
«faţa eroului». Pe spate și de-a lungul părții exterioare a brațelor 
părul se ridică. Întocmai acesta este aspectul obiectiv al prover- 
bialului «fior sacru». 

Cel care a văzut comportamentul echivalent al unui cim- 
panzeu mascul care se angajează, cu un curaj de necrezut, în 
apărarea hoardei sau a familiei sale, nu se va îndoi de sacralitatea 
acestui fior, nici de spiritualitatea entuziasmului. Si cimpanzeul 
își împinge bărbia înainte, își înțepenește corpul și îndepărtează 
coatele, şi la el părul se ridică, ceea ce provoacă o creștere 
puternică a contururilor corpului văzut din față, iar aceasta are 

cu siguranță un efect intimidant. Rotirea braţelor spre interior 
are, cât se poate de evident, scopul de a întoarce spre exterior 
partea cu păr mai lung, pentru a contribui la acest efect. Întreaga 
combinaţie a poziţiei corpului cu zbârlirea părului îi servește, 
deci — ca și pisicii, care se arcuiește — ca să «blufeze», cu intenția 
de a părea mai mare și mai periculos decât este în realitate. 
«Fiorul noswu sacru» nu e nimic altceva decât zbârlirea a ceea 
ce mai rămâne din blana noastră străveche. 

Nu știm ce simte maimuța în reacţia ei de apărare socială, 
știm însă că își riscă viața cu același altruism și eroism ca și 
omul entuziast. Nu e nici o îndoială că există o adevărată 
omologie filogenetică între reacția de apărare a hoardei la cim- 
panzei și entuziasmul uman; ba chiar putem deduce că una 
derivă din cealaltă.“ La concluzii analoge ajunge și I. Eibl-Ei- 
besfeldt (1977: 32). 

Putem conchide că experiența individuală a unui sentiment 
de „putere“ are rădăcini filogenetice chiar anterioare hominizării. 
Ea este putemic înrădăcinată în agresivitatea primatelor. Dispo- 
nibilitatea față de „entuziasmul sacru“ apare la individ prin 
contactul cu ceilalți în masă, contact care produce o descărcare 


(Entladung) a responsabilității individuale, cu efecte anomice. 


Homo sapiens sau homo demens? 


Am ajuns să stabilim că pulsiunea — adică stimulul intem, 
în sens freudian — pe care am numit-o „,creştere a puterii“ are 
rădăcini biologice. Ea reprezintă pur și simplu supraviețuirea 
psihologică la om a ceea ce era manifestare complexă a agresi- 
vităţii în specia animală. Pare un sacrilegiu să reducem unele 
dintre emoțiile noastre cele mai putemice și „sublime“ la aceasta; 
dar oricât de lipsit de pietate ar părea, acest act este totuși 
inevitabil. 

Creierul lui homo sapiens sapiens, a cărui capacitate de 
1 500 cm” o depășește de trei ori pe cea a antropoidelor 

(500 cm?) și de două ori pe cea a primilor humanoizi (600- 
800 cm”), este un sistem hipercomplex, dotat cu zece bilioane 
de neuroni și 10'4 legături (sinapse) între aceștia (Morin, 1973: 
129). Această hipercomplexitate particulară a creierului implică 
anumite „dezavantaje“, în raport cu sisteme de mai mică com- 
plexitate: „Un sistem hipercomplex este un sistem mai putin 
conditionat şi mai mult organizat, mai cu seamă în ce priveşte 
capacitățile sale de adaptare. El e, prin urmare, spre deosebire 
de un sistem mai simplu, slab ierarhizat, slab specializat, nu este 
strict centralizat, dar în schimb este mai putemic dominat de 
competenţe strategice și euristice, mai dependent de intercomu- 
nicații și, din toate aceste cauze, mai expus dezordinii, «zgomo- 
tului», «erorii» (Ibidem: 132-3). Mai ales acest fapt este foarte 
relevant, pentru că „nici un dispozitiv al creierului nu permite 
distincția între stimuli externi şi stimuli interni, adică între somn 
şi veghe, halucinație și percepție, imaginație și realitate, subiectiv 
și obiectiv. Nici unul dintre mesajele care ajung la spirit nu 
poate, prin el însuși, să iasă din ambiguitate“ (Ibidem: 140). 
Aceasta implică analiza particularizată, din partea creierului, a 
fiecărui stimul, cu decizia finală care îl situează într-o anumită 
categorie (intem sau extem, oniric sau real etc.). E. Morin con- 
chide, poate îndreptăţit, că noutatea (novum) omului în raport cu 
strămoșii lui nu constă defel în „înțelepciunea“ pe care el și-o 
revendică pe scara biologică, exprimând-o prin adjectivul sa- 
piens, pe care și l-a apropriat în mod nelegitim. Apariţia omului 
coincide cu apariția creierului său hipercomplex, deci mai puțin 
specializat și mai expus „zgomotelor“, adică perturbaţiilor în 
comunicarea cu ambientul (în acest caz, stimulii pulsionali și 
senzorii). Apariția lui homo sapiens coincide cu enorma dezvol- 
tare a imaginaţiei onirice, mitologice și magice, cu diversificarea 
subiectivității, într-un cuvânt, cu dezordinea și nu cu ordinea 
(Ibidem: 126). Dar acest „zgomot“ constant este condiţia evo- 
efortul de a extrage order from noise. Pentru E. Morin, homo 
sapiens ar tebui, de fapt, să se numească homo demens, pentru 
că întreaga dezvoltare a capacităților sale nu s-a datorat „înțelep- 

țirii“ lui față de strămoșii săi, ci, din contra, unei proliferări 
uriașe a imaginaţiei, care i-a contrâns creierul la un discemământ 
tot mai mare. 

În pofida orientării sale interdisciplinare, există de fapt anu- 
mite date pe care Morin le neglijează fără să-și dea seama, 
precum și unele concluzii care îi scapă. Să încercăm să le 
explicăm și să le expunem într-o anumită ordine. 

De fapt, din analiza lui Morin rezultă că al său homo 
demens nu e atât demens, cât religiosus. Apariţia sa coincide cu 
proliferarea mitologică. Or, aceasta din urmă poate fi astfel ca- 
lificată ca un stimul fals provenit din imaginaţie, dar poate fi 
înțeleasă și ca un mesaj transindividual, care contribuie deopo- 
trivă la echilibrul biologic uman. Mitologiile — și Morin știe 
foarte bine acest lucru, dar uită să o spună, tocmai în acest 
context — nu sunt o simplă „nebunie“, ci reprezintă o înțelep- 
ciune profundă etologică și ecologică. Dacă ar fi pus accentul 
pe acest fapt, Morin ar fi fost silit să-și modifice teoriile care, 
așa cum le-a expus, sunt foarte asemănătoare cu acelea enunțate 
de J. Monod (mult mai puțin însă cu cele ale lui Lorenz). Pentru 
Morin, proliferarea imaginaţiei este importantă, în primul și în 
ultimul rând, pentru că a creat tulburări, dificultăţi, „zgomot“ în 
modul în care funcţionează creierul uman. Acesta din urmă, 
pentru „a-și găsi calea“, a trebuit să dezvolte capacităţi enorme, 
pe care nu le avea mai înainte și de care nici nu avea nevoie 
mai înainte. Homo demens a constrâns creierul hominidelor să 
devină sapiens.” Aici sfârșește, pentu Morin, importanța mani- 
festărilor „iraționale“ ale omului (vise, mitologie); întrucât sunt 
iraționale, ele fac parte din zona de demență a omului. 

Această concepție, luată poate din vreo operă a lui Fi. 
Engels, nu este susținută de nici un discipol al etologiei ecolo- 
gice. Și cum acesta va fi ultimul dintre punctele centrale ale 
expunerii noastre, la fel ca problema „„ritualizării“, vrem să dăm 
aici un exemplu mai extins de felul în care normele și modurile 
de viață tradiționale nu au fost niciodată inutile, nici măcar în 
cazurile care nouă ne par mai absurde — adică mai puţin inteli- 
gibile. 

Horum carnibus non vescemini...! 


În Levitic 11, Dumnezeu le comunică lui Moise și Aaron 
interdicția de a mânca diferite animale, printre care și porci. 
Această interdicție — având în vedere înmulţirea relativ ușoară a 
acestor omnivore — a fost interpretată, încă din secolul al XII-lea, 
ca o măsură de igienă mascată într-o normă divină. Cum bine 
se ştie, camea de porc, dacă nu este suficient friptă, provoacă 
la om contaminarea cu trichinoză. În urmă cu cincisprezece ani, 
K. Lorenz se făcea încă purtătorul de cuvânt al acestei teorii 
(care urcă probabil până la Maimonide), pentru a enunța unul 
dintre punctele cheie ale etologiei ecologice, relativ la tradițiile 
mitologice și rituale umane: 

„S-a spus că Moise interzisese evreilor să mănânce camea 
de porc din cauza trichinozei““, spune Lorenz. „Să presupunem 
că așa stau lucrurile. Se va vedea atunci că Moise a preferat să 
se încreadă în devoţiunea adepților săi mai curând decât în 
inteligența. lor, pentru că el a rostit o poruncă religioasă în loc 
să instituie cursuri de parazitologie. În general, formele particu- 
lare asumate de sistemele de norme şi de riturile sociale carac- 
teristice culturii dau mai curând impresia că au fost făurite de 
vechea şi buna selecție naturală, dar cu o diferență: aceea că 
ea a operat pe planul psihosocial şi nu pe cel genetic, utilizând 
ca material practici şi obiceiuri dobândite întâmplător, mai cu- 
rând decât mutatii și recombinări“ (Lorenz, 1971: 55; sublinierea 
ne aparține). Și apoi adaugă: „Toate normele comportamentale 
pe care omul le moștenește au fost modelate de selecție în cursul 
filogenezei, astfel încât să fie completate de tradiția culturală... 
Pierderea, chiar parţială, a tradiţiei culturale este extrem de pe- 
riculoasă și se petrece foarte usor“ (Ibidem: 57). 

lată unul dintre principiile fundamentale ale etologiei eco- 
logice umane care, în puține cuvinte, ar putea fi exprimat astfel: 
orice sistem de norme culturale tradiționale are valoare biolo- 
gică, ecologică etc. El nu se manifestă ca instinct înnăscut, dar 
are aceeași valoare ca şi instinctele în conservarea a ceea ce 
etologia numește pseudospecie. „Omul a dezvoltat (...) pseudo- 








L Nu vă hrăniti cu cărnurite lor...“ (în limba latină în text) (n. tr). 

specii (trib, clan etc.) care se comportă ca specii independente 
pe care o voință supranaturală le-ar fi creat la începutul timpu- 
rilor și care suprapun datelor geografice și economice ale 
existenței lor o cosmogonie, o teogonie și o imagine particulară 
a omului“ (Erikson, 1971: 144). 

Teoria lui Lorenz, deși importantă, a fost enunțată în baza 
unui exemplu interpretat cam în grabă. Să fie oare adevărat că 
interdicția, pentru poporul evreu, de a mânca came de porc, 
provine din teama de trichinoză? 

Marvin Harris, unul dintre cei mai străluciți reprezentanți ai 
antropologiei ecologice americane, a fost cel care a demonstrat 
că interdicția are o bază mult mai largă decât simpla teamă de 
contaminare. 

Harris a observat că tichinoza nu are aproape niciodată 
consecințe fatale şi trece aproape neobservată la individul con- 
taminat. Dimpotrivă, camea de bou insuficient friptă provoacă 
contaminarea cu tenie, în timp ce bovinele, ovinele şi caprele 
sunt de asemeni factori de bruceloză, iar bovinele, ecvinele, 
caprele și ovinele pot să-i provoace omului antraxul, o maladie 
cu deznodământ mortal. Dintre toate acestea, de ce Dumnezeu 
a ales tocmai porcii ca obiect al interdicţiei sale? Rezultă destul 
de evident că, în esența sa, această regulă nu este o simplă 
măsură de igienă mascată de o poruncă divină (Harris, 1977: 
33). Dar atunci ce să fie, dacă este adevărat ceea ce afirmă 
Lorenz, că nici o tradiție umană nu se întemeiază în gol? 

Evreii protoistorici erau păstori nomazi și, ocazional, mici 
agricultori sedentari. „În acest tip de complex pastoral și agricol, 
prohibiția divină a cămii de porc constituie o strategie ecologică 
sănătoasă“ (/bidem: 35). Nomazii nu puteau să crească porci în 
acele zone aride unde numai animalele rumegătoare (bovine, 
ovine, caprine) își găseau uşor mijloacele de subzistență. Din 
cauza hranei lor preferate, a adaptării termodinamice și a difi- 
cultății lor notorii de deplasare, porcii sunt animale foarte inco- 
mode în condiţiile geo-climaterice ale Palestinei și imposibil de 
crescut într-un lip de economie pastorală, ca aceea a vechilor 
evrei. 

174 


Ajunge acest exemplu pentru a ilustra importanța normelor 
din punct de vedere ecologic. În ce privește însă fondul etologic 
al normelor umane, cartea lui W. Wickler despre Biologia celor 
zece porunci este cât se poate de echilibrată și convingătoare 
(Wickler, 1973). 

Putem conchide că, înainte de a-și fi găsit conștiința umană 
autonomia, natura (deci un factor supraomenesc transindividual) 
şi-a luat sarcina, prin tradițiile mitologico-rituale, de a indica 
pseudospeciilor umane modelele optime de comportament nece- 
sare supraviețuirii într-o nișă ecologică dată. M. Harris s-a an- 
gajat să demonstreze că nici măcar comportamentele cele mai 
absurde (din punctul de vedere al unui occidental) nu sunt lipsite 
de valoare ecologică. 


Ritualizarea 


În zorii umanităţii, conştiinţa trebuie să fi fost un lucru 
foarte fragil. Înţelepciunea ecologică o investește, literalmente, în 
forma ritualului şi a proliferării mitologice. O veche dispută îi 
desparte pe cei care cred în întâietatea ritului asupra mitului, de 
cei convinși de ordinea contrarie. În orice caz, etologia ne învață 
că activitățile „rituale“ nu lipsesc nici în regnul animal. 

Diverse comportamente instinctive ale animalelor, cu moti- 
vaţii mai mult sau mai puţin complexe, pot căpăta o funcție 
comunicativă autonomă. Această canalizare semnalizantă a com- 
portamentelor primește numele de ritualizare (Huxley, 1971: 9; 
Lorenz, 1971: 50). 

Segmentarea, adică reducerea unui „ritual“ animal la com- 
ponentele sale primordiale, poate fi mai mult sau mai puțin 
complexă, în funcție de numărul motivaţiilor instinctive care o 
constituie. Minimumul e reprezentat printr-o singură motivație, 
în timp ce maximumul, de trei (la care s-ar putea adăuga altele, 
rezultate din adaptare), se situează deja la un nivel foarte înalt 
de complexitate (Lorenz, 1975": 118 sq.: Huxley, 1971: 10). 

Evident, pulsiunile competitive care pot genera parade rituale 
sunt în primul rând sexualitatea, agresivitatea şi frica. 

Unul dinwe cele mai simple exemple de paradă cu dublă 
motivare este dansul în zig-zag executat de pălămida de baltă 
mascul pentru a curta sau a îndepărta o femelă care pătrunde în 
teritoriul lui (Lorenz, 1975”: 127 sq.). EI provine din concurența 
între două pulsiuni contrarii: atracţie sexuală (,,zig“ către femelă) 
și frică („„zag“ în direcţie opusă), aceasta explică și diferența de 
amplitudine a celor două mișcări altemante, în cursul a două 
manifestări diverse, confomi prevalenței unei pulsiuni sau a ce- 
leilalte. Cine vrea să afle mai mult despre ritualizare, se poate 
adresa oricărei cărți de popularizare etologică (si sunt destule). 
În ce ne priveste, ni se pare inoportun să întârziem mai mult, 
în acest loc, asupra ritualizării la animale. În orice caz, înainte 
de a trece la riturile umane, la etiologia și la valoarea lor, trebuie 
să relevăm încă două aspecte foarte importante ale ritualizării: 

— riturile animale sunt în cea mai mare parte sociative; 

— unele rituri sociative ating o complexitate uimitoare. Este 
vorba în special de paradele de curtare, a căror compoziţie scapă 
analizei motivaţionale, iar aceasta le face foarte asemănătoare 
cu riturile umane. 


a) Riturile sociative la animale decurg din conflictul perma- 
nent dintre două instincte care sunt activate de prezența „celui- 
lalt“: fuga și agresiunea. La acestea se adaugă o situaţie în care 
„celălalt“ nu se prezintă numai ca „inamic“, ci și ca obiect al 
dorinței. În acest caz se face simțită și sexualitatea. 

„„Calmarea agresivităţii este o sarcină centrală a riturilor 
sociale“ (Eibl-Eibesfeldt, 1977: 136). Un exemplu al ritului de 
calmare a fost observat de Il. Eibl-Eibesfeldt la cormoranii din 
insulele Galapagos, în actul de creștere a puilor. Pentru a-și arăta 
intenţiile pașnice, orice cormoran care se întoarce în cuibul 
conjugal trebuie să aducă un „„dar“* celui care a rămas de pază: 
un smoc de alge, o stea de mare sau o bucăţică de lemn. O 
dată acceptat darul, noul venit este primit cu sunetul de salut și 
se petrece schimbul pazei. În cazul în care nu este prezentat 
darul, are loc o „dramă conjugală“: cormoranul așezat întârzie 

să-l recunoască pe celălalt și îl agresează. Ca și în alte rituri de 
același tip, darul constă într-o bucată de material care servește 
la construirea cuibului (Eibl-Eibesfeldt, 1977: 138). 

Două rituri tipice de liniștire constau în adoptarea atitudinii 
specifice de supunere și dependenţă. La pescăruși, masculul face 
curte luând atitudinea (infantilă) de cerșire a hranei (Ibidem: 
143). La multe specii animale, un mascul care arată că se predă 
pentru a pune capăt unei încăierări, face acest lucru luând ati- 
tudinea feminină a împerecherii. 


b) Riturile pot asuma aspecte impresionante. „Numai pentru 
curtare și împerechere, deci nu pentru construirea cuibului“, 
masculii unei specii de păsări australiene „construiesc structuri 
atât de complicate, încât primii exploratori au crezut că sunt ca- 
sele aborigenilor“ (Craighead George, 1972: 67). Subspeciile 
acestei păsări sunt specializate în construcția de „arene“, de stâlpi 
împodobiţi și de „bulevarde“. Unul dintre constructorii de 
„bulevarde“ sau coridoare de ramuri uscate, legate între ele cu 
fibre vegetale, ajunge chiar să le picteze (literalmente), cu un 
amestec de pământ colorat, pigmenţi de plante, mangal și salivă 
(Ibidem: 69). 

Am văzut, pentru a încheia, că ritualizarea animală constă 
în crearea de moduli comportamentali cu scop de semnalizare. 
Funcţia lor este sociativă. Ritualizarea poate atinge nivele înalte 
de complexitate. 


Riturile sociative umane 


Omul a dezvoltat rituri sociative variate, transferând, de 
exemplu, în viaţă moduli comportamentali infantili sau pe cei 
în relaţie cu îngrijirea progeniturii. ]. Eibl-Eibesfeldt (1977: 164- 
82) s-a ocupat în mod special de proveniența sărutului oral din 
operaţiile alimentare, dar și de originea altor rituri sociative, cum 
ar Îi formele de salut. Spre deosebire de riturile animale, cele 

umane sunt învăţate în ontogeneză. Să amintim, totuşi, că omul 
nu este complet lipsit de moduli comportamentali înnăscuți: râsul 
(calmare) și plânsul (frică, cerere). 

Între cele mai simple activități omeneşti propriu-zis rituale, 
webuie să includem dansul. Evident, dansurile pot să asume 
aspecte extrem de complexe, în privința reprezentaţiei înseși și 
a justificării lor ideologice. Dar aici ne referim doar la forma 
mai simplă de dans, cea care „nu are un scop conştient și nu 
așteaptă un rezultat“ (Bowra, 1971: 217). M. Bowra îi dă de-a 
dreptul calificativul de „instinctiv“, uitând că etologii sunt foarte 
atenţi la distincţia între „instinctiv“ (înnăscut) și „„instinctual““ 
(pulsional) (Erikson, 1971: 144-5). Pentru om, râsul, plânsul, 
suptul sânului mater sunt „„instinctive“, în vreme ce dansul ar 
putea fi cel mult instinctual. 

În orice caz, dansul rămâne una dintre puţinele activități 
rituale umane care nu necesită, în sine, o justificare ideologică, 
chiar dacă poate să o aibă. În acest sens, este un rit uman care 
se poate menţine în limitele unei scheme motorii fără finalitate 
conștientă și, prin urmare, foarte aproape de „riturile“ animale. 

Nu intenționăm câtuși de puţin să expunem aici diferențele 
evidente între riturile umane şi „riturile“ animale. Ceea ce ne 
interesează este stabilirea unui minim numitor comun, adică a 
unui punct din care să se poată observa continuitatea între cele 
două serii de fenomene. lar acest numitor comun ar putea fi 
dansul care, în cele mai simple aspecte ale sale, nu este neapărat 
învăţat, deşi nu este nici transmis pe cale filogenetică. 

Omul este o ființă prin excelenţă culturală și nimic din ceea 
ce este el și din ceea ce îl înconjoară nu a scăpat vreodată de 
o justificare ideologică. Să ne gândim la un rit sociativ ca sărutul, 
care provine cu siguranță din modul de hrănire a copiilor: câte 
metafore, câte meditații şi chiar câte teorii filozofico-mistice nu 
au sărutul ca obiect! Aceasta nu înseamnă că actul sărutului are 
în sine vreo legătură cu întreaga aureolă culturală care îl încon- 
joară. În fapt, o persoană care sărută o ființă dragă îndeplinește 
un act instinctual, în afara oricărei referințe culturale: să ne 
gândim atunci la sărutul miresei în Cântarea Cântărilor sau, mai 

puţin plăcut, la sărutul lui luda; sau chiar la teoriile lui Dante 
şi ale Dulcelui Stil Nou, sau la cele elaborate de Kabbală și 
reluate de Giovanni Pico della Mirandola și apoi de Giordano 
Bruno. La fel si dansul: lipsit de justificare ideologică, el rămâne 
o simplă mișcare ritmică. În mod cât se poate de verosimil, este 
vorba despre un rit sociativ, la fel ca sărutul însuși. Dar, spre 
deosebire de sărutul oral, care nu este universal, dansul pare să 
fie. Cu siguranță, sărutul și dansul, în egală măsură, pot fi 
comparate cu „riturile“ animale, pentru că originea sărutului nu 
este propriu-zis culturală: rituri sociative foarte asemănătoare se 
regăsesc la primate și, sub alte forme, la multe specii de animale. 
Spre deosebire de sărut, rituri sociative foarte simple au adesea 
o origine și o referință culturală destul de complexe, ca gestul 
scoterii pălăriei de pe cap în semn de salut, care descinde din 
ritul scoaterii coifului la cavalerii medievali (|. Eibl-Eibesfeldt, 
1977: 217). La rândul lui, acest rit răspundea unei motivații cu 
o componentă instinctivă (monovalentă), fapt care se întâlneşte 
încă la multe specii animale: cavalerul scoțându-si coiful — adică 
acoperământul cranian — dădea dovadă de încredere, se punea 
literalmente „la dispoziţia“ celuilalt, devenind vulnerabil. De 
altfel, aceasta era, în Evul Mediu occidental, nu numai o atitu- 
dine de salut, ci şi de capitulare şi supunere. Când se preda 
învingătorului, în afară de scoaterea coifului, cavalerul era obli- 
gat şi să-şi decline identitatea; refuzul de a îndeplini aceste acte 
îi aducea moartea. Moduli comportamentali de acest gen, care 
au ca efect inhibarea agresivității învingătorului, se regăsesc la 
foarte multe specii animale: este binecunoscut exemplul lupului, 
care se supune adversarului arătându-i beregata; aceasta declan- 
şează în învingător o reacţie de împăcare și, spre deosebire de 
oameni, nu s-a văzut niciodată un lup care să-şi ucidă un semen 
supus. Ar trebui să conchidem că omul are multe de învăţat de 
la animale sau că a uitat ceea ce ştia cândva. Să ne amintim 
admiraţia marelui savant Jakob Burckhardt pentru desfăşurarea 
războaielor în Renașterea italiană: erau războaie convenționale, 
în care nu era ucis nimeni (cea mai cumplită luptă înregistrată 
în acele vremuri s-a încheiat cu opt vieţi retezate). Războiul, în 

Renaștere, era o activitate pe cât de frecventă, pe atât de profund 
ritualizată. 

Să ne întoarcem la problema care ne interesează: nu trebuie 
să ne situăm pe poziția evoluționistă a lui Maurice Bowra (1971) 
pentru a observa în dans un rit sociativ primordial. Este adevărat 
că orice dans ceremonial e amplu motivat din punct de vedere 
cultural, dar dansul în sine nu este. Analiza originii acestui rit 
are o importanță particulară, fiindcă ea pare să demonstreze, pe 
de o parte, continuitatea dintre riturile animale și riturile umane, 
iar pe de altă parte, continuitatea dintre simplele rituri sociative 
și riturile religioase propriu-zise. 


Riturile sociative religioase 


O categorie particulară de rituri sociative umane este con- 
stituită din rituri religioase, adică justificate mitologic și/sau 
cultural. (În realitate, suntem de părere că motivațiile culturale 
se întemeiază întotdeauna, la origine, pe motivații de ordin mi- 
tologic.) Caracteristică omului este proliferarea mitologică; ca- 
racterul complet original al omului în raport cu animalele rezidă 
în motivaţia religioasă a unora dintre riturile sale, toate acestea 
fiind conexate cu dezvoltarea conștiinței și a limbajului articulat. 

Încă din 1950, biologul Adolf Portmann a adus la cunoștința 
oamenilor de știință reuniți la Eranos în Ascona existenţa „„ritu- 
rilor“ la animale (Riten der Tiere), în vreme ce psihologul Erich 
Neumann a integrat aceste date în conferința sa Importanta 
psihologică a ritului (Neumann, 1974). El a observat o putemică 
analogie între „rituri“ animale și rituri umane, constând în ca- 
racterul transpersonal al ambelor (Ibidem: 10-11). „Analogia 
instinctelor cvasirituale cu ritul uman constă în unnătorul fapt: 
și într-un caz și în celălalt, puterea transpersonală a unei realități 
colectiv- spirituale se transpune în lucrarea aparent reactivă a 
ființei individuale; o atare lucrare este de importanţă vitală toc- 
mai pentru viața comunităţii conduse de instinct sau de rit, deși 

transcende înțelegerea acelei comunități și a componenților ei 
individuali“ (Ibidem: 11). Ritul, expresie a inconştientului colec- 
tiv, reprezintă pentru adepţii lui C.G. Jung un mod de a efectua 
experiența „arhetipurilor“, de a se menţine în contact cu „„,Sinele 
grupului“, cu știința transpersonală conținută în inconştientul 
colectiv al unei pseudospecii. Putem să reținem cu siguranță din 
toate acestea că ritul religios este un factor foarte important din 
punct de vedere psihologic pentru viața individului care aparține 
unei anumite culturi. El face posibile contactul direct cu cultura, 
integrarea psihică a culturii din partea fiecărui membru al colec- 
tivității. 

Valoarea riturilor religioase e, deci, multiplă: 

Ritul religios este un rit sociativ, în sensul că asigură, prin 
repetarea sa, funcționarea grupului, de aceea, este un rit cu 
relevanță etologică. Dar el are și relevanță ecologică, în sensul 
că transmite cunoștințe tanspersonale privind echilibrul grupului 
în „nișa sa ecologică“, și psihologică, pentru că permite inte- 
grarea, din partea individului, a valorilor culturii sale. Este inutil 
să spunem că toate acestea nu privesc cultura occidentală secu- 
larizată, astăzi dominantă, ci numai situația a ceea ce putem 
numi culturi „pseudospecifice“, adică proprii fiecărei pseudo- 
specii!. Aceasta urcă investigația noastră, cum se va vedea mai 
târziu, mult înainte în timp, mult înainte de apariţia civilizației 
occidentale și chiar înainte de disoluția culturilor pseudospecifi- 
ce, în favoarea unor formaţiuni mai ample. 

La sfârșitul cercetării noastre, care privește, pentru moment, 
experienţa subiectivă a puterii, putem să precizăm acum că, spre 
deosebire de riturile sociative simple, riturile religioase pot con- 
stitui o arie de împlinire a puterii. Dacă admitem că puterea 
este o entitate experimentabilă după modelul [libidoului jungian, 
că există deci independent de conștiință și se manifestă autonom, 
atunci observăm dintr-o dată importanța pe care o capătă faptul 
de a ordona această fortă, de a o canaliza în forme socialmente 
tolerabile. Analiza manifestărilor actuale ale „puterii“ subiectiv 











i Conceptul de „culturi pseudospecitice“ a [ost creat de noi, pe baza conceptului de 
„pseudospecie“ formulat de E. Erikson (vezi supra. 85). 

înțelese pare să demonstreze că ea reprezintă efectiv un factor 
al existenței umane. Fie că se numește „energie“, „„libido“ în 
sens psihologist, „agresivitate“ în sens etologic, „tendință de 
evaziune“ sau „de violență“ în sensul sociologiei actuale etc., 
ea ocupă un loc pe cât de important, pe atât de ignorat de obicei 
în ansamblul facultăților umane. 

Am hotărât să numim ,,putere““ acest factor atât de important 
al existenţei, pentru că originea sa (biologică sau psihică) nu ne 
interesează în acest loc. Cert este că ea există și se manifestă, 
că este important pentru întreaga societate să știe cum s-o eva- 
lueze și s-o trateze, sub pedeapsa propriei sale dispariţii. 


Răsturnarea rituală a normelor 


O societate există ca atare, întrucât există un sistem de 
norme culturale pe baza căruia se constituie; ne gândim la 
ierarhii, la tabuuri, la reglementarea căsătoriilor şi a liniei de 
descendență, la competențele referitoare la muncă, la schimburile 
interne şi la cele cu alte societăți etc. Există, bineînțeles, un 
amsamblu foarte complex de rituri care slujeşte la integrarea 
individului în cultura sa, adică în sistemul de norme ce ordo- 
nează societatea. 

Ca și cultura însăși, riturile nu au motivații etologice, eco- 
logice şi psihologice directe, deși pot fi interpretate, după caz, 
într-una din aceste chei sau în toate împreună. Pentru a repeta 
vorbele lui Lorenz, nu i se putea cere lui Moise să deschidă un 
curs de parazitologie pentru poprul său. Poporul avea nevoie de 
norme, nu de explicaţii raționale (Veron, 1978: 15). De aceea 
riturile, ca şi culturile înseși, au motivații religioase, se întemeia- 
ză pe o relaţie strânsă cu transcendenţa. Transcendenţa este 
constituită de grupul însuși, de așezarea lui ecologică și de istoria 
lui; toate acestea sunt exprimate în mituri și reluate prin rituri. 
În societățile pseudospecifice, începând cu inițierile de pubertate, 
o întreagă rețea rituală acoperă în întregime existența individului, 

cu scopul de a-l face să recunoască normele, de a-l include în 
viața socială, de a-i aminti în orice clipă că face parte dintr-o 
cultură cu motivaţie transcendentă. Riturile de acest fel se pot 
numi integratoare. 

Pe de altă parte, orice societate, întrucât este „dreaptă“ sau 
„funcţionează bine“ (ceea ce echivalează cu acelaşi lucru), sau 
tocmai din cauza acestei bune funcţionări, cere din partea mem- 
brilor săi un efort considerabil de refulare a oricărei pulsiuni în 
afara normei și de suportare a neajunsului creat de refulare. Orice 
civilizaţie își are neajunsurile ei, însă unele au metode mai bune 
decât altele pentru a le evita. Din această cauză societățile au 
instituit supape de siguranţă socială, niște momente în care răs- 
tumarea rituală a normelor permite individului să împlinească 
acea putere a cărei exercitare îi era interzisă de cultură. Sărbă- 
torile care se încheie în promiscuitate, bacanalele, obiceiuri răs- 
pândite, cum ar fi Satumaliile, camnavalul care precede perioada 
de post etc., sunt arii rituale de împlinire a puterii de către 
individ. Puterea, cum am spus, semnifică aici sentiment de li- 
bertate faţă de nomme. Contrar riturilor integratoare, aceste rituri 
compensatorii stăvilesc efectul dăunător al refulărilor psihice 
produse de constrângerile sociale, permițând descărcarea tensiu- 
nilor acumulate în interiorul unei societăți. 

Îi datorăm lui Marc Aug€ o fină analiză antropologică a 
proceselor de inversare rituală a normelor (Aug€, 1978) la câteva 
popoare africane. Deși rezultatele sale converg cu ale noastre, 
trebuie să observăm că semnificaţia termenului de „putere“ este, 
la Aug€, restrânsă la aceea de „autoritate“. Pentru Aug€, puterea 
este limitată în granițele instituţiilor. Este vorba, aici, despre o 
concepție foarte obișnuită, implicată într-un anume mod occi- 
dental de a privi puterea ca pe o realitate fatală, împotriva căreia 
se răzvrăteşte o „,contraputere“, deseori revoluționară. Din acest 
cerc vicios nu există scăpare, fiindcă o dată ce sunt obţinute 
instituţiile, o contraputere se transfonnă, simplu, în putere și, din 
nou, mecanismul de mai sus are tendința să se repete — la infinit. 

Este preferabil atunci să depăşim aceste accidente privind 
trecerea puterii dintr-un câmp într-altul, pentru a reflecta în 

schimb asupra puterii ca atare, asupra a ceea ce este puterea, 
fără să ținem seama de faptul că puterea azi e în mâinile unuia 
şi mâine într-ale altuia. Orice aspirant la putere, în clipa în care 
o dobândește, are de-a face cu o realitate dată care nu mai 
depinde nici de ideologia profesată de cel ce o exercită, nici de 
intenţiile sale anterioare. Tocmai acest fapt esenţial este neglijat 
de toate idealismele revoluționare care, BrOPEDUI cu ingenuitate, 
își imaginează că există o putere „rea“ (cea în funcţie) și o 
putere „bună“ (cea care tinde să i se substituie). În realitate, 
cum a spus cineva, nu există putere bună. Și, s-ar putea spune, 
nu există nici putere rea. Puterea este dincolo de bine și de rău, 
tocmai pentru că este o realitate dată, inalterabilă în esenţa ei și, 
în concluzie, destul de constantă în manifestări. 

Există și alte divergențe între punctul nostru de vedere și 
cel al lui Aug€. Riturile de care se ocupă Aug€ sunt o supapă 
de siguranţă socială numai în timpul crizelor de autoritate, induse 
de cauze exterioare: interregn sau epidemii. În sfârşit, termenul 
său constant de referință rămâne societatea occidentală. În aceas- 
tă societate există tactici și mijloace sociale importante pentru a 
face suportabilă puterea (Ibidem: 65), dar studierea lor ar trebui 
să țină seama de întreaga complexitate instituțională a societății 
occidentale, în care exerciţiul puterii este fragmentat și imperso- 
nal și în care sunt în joc interese putemice, până și în cea mai 
inofensivă dezbatere parlamentară. Uriașa maşină occidentală a 
puterii nu este un bun punct de reper pentru situaţia societăților 
pseudospecifice, singurele care ne interesează, pentru moment. 

În acest sens, ar trebui să distingem cu acuratețe societățile 
fără autoritate centralizată de cele care o au deja, și, în al doilea 
rând, culturile pseudospecifice de „culturile labile“, sau cele care 
încearcă să integreze într-un curent unic un număr mai mare sau 
mai mic de nuclee pseudospecifice. În al treilea rând, trebuie să 
ținem seamă de faptul, aproape permanent neglijat, că în Occi- 
dent cultura nu este de acest ultim tip, fiindcă nu se preocupă 
de integrarea produselor culturale care apar mereu în interiorul 
său, ci de anihilarea acestora printr-un proces de conversiune 
culturală. În cazul Imperiului roman, de pildă, era corect să se 

spună că Grecia, învinsă cu armele, şi-a luat revanşa culturală. 
Acest lucru nu mai este adevărat în cazul Imperiului britanic, 
deși există încă unii care susțin că valorile culturale ale Orien- 
tului au un rol însemnat în dezvoltarea culturii occidentale de 
azi. Este drept că unele cuvinte orientale (guru, hașiș, zen etc.) 
circulă de multă vreme în Occident, dar ele au suferit o conver- 
siune totală, au fost introduse într-un sistem dat, imobil, cel al 
culturii occidentale. Poate că există indivizi care ignoră total 
originea cuvântului yoga, după cum ar fi de mirare dacă o 
persoană, chiar hipercultivată, ar ști astăzi că vocabule precum 
„abanos“ sau „carate“ sunt de origine ebraică. Asupra particu- 
larităţilor culturii occidentale modeme, în raport cu toate cele 
care au precedat-o și cu cele care n-au fost complet asimilate 
de ea, ne vom opri în partea a doua a eseului nostru. 


Specialistii puterii 


Cea mai mare parte a indivizilor experimentează puterea, 
adică transcenderea normelor, servindu-se de riturile compensa- 
torii de care dispune o cultură pentru a se apăra de o descărcare 
prea bruscă a tensiunilor provocate de acumularea refulărilor. De 
aceea, puterea care se obține este iluzorie, fiindcă e pre-progra- 
mată de sistemul cultural însuși pentru a pune în scenă o abolire 
momentană a normelor (adică, a lui însuși). Pe scurt, răstumarea 
rituală a normelor intră și ea în normă. 

Există însă indivizi, în multe dintre acele societăţi pe care 
le-am numit pseudospecifice, dar și în civilizațiile fondate pe 
integrarea mai multor societăţi de acest fel, care tind să întrupeze 
puterea văzută în sens subiectiv. Acești „specialiști ai puterii“ 
nu numai că aparțin unei culturi date, dar au asimilat-o într-un 
asemenea grad, încât sfârșesc prin a deveni exponenţi și rezer- 
voare de cultură. Prin prezența lor, ei substituie zona transindi- 
viduală din care descinde cultura. În această poziţie, ei pot 
transcende cultura, și anume nu doar răsturnându-i normele, în 

pura iluzie a riturilor compensatorii, ci și depășind-o într-un mod 
adecvat firii lor. Să se observe diferența: individul comun face 
experienţa abolini temporare a nommelor, din cauza și prin in- 
termediul unui angrenaj perfecționat de autoreglare a culturii, 
care îi dă iluzia de a se comporta ca un subiect, în vreme ce în 
realitate el nu e nimic altceva decât un pion al sistemului cul- 
tural. „Specialistul în putere“ transcende însă normele pentru că, 
servindu-se de ele, a reușit să urce la originea lor, care este 
transcendentă în raport cu ele. 

Șamanul în diferite culturi arhaice, taoistul în China, yoginul 
în India, câțiva asceţi ai creștinismului primitiv, sufiții în Islam 
— iată câteva exemple de „specialiști ai puterii“. Unul dintre cei 
mai profunzi și străluciți istorici ai religiilor care s-a ocupat de 
aceste personaje este Mircea Eliade (Culianu, 1978: 69-86). Este 
esențial să notăm că transcenderea normelor este posibilă, în 
toate aceste cazuri, pentru că, în diferite feluri, toţi „specialiștii“ 
de mai sus trec prin experiența unei „morți“ urmate de o „,re- 
naștere“. Aceasta este una dintre ideile fundamentale ale lui 
Eliade: că, pentru a avea acces la „sacru“, trebuie să mori ca 
„profan“. S-ar putea încerca, eventual, o formulare diferită a 
acestei intuiții a lui Eliade. Moartea — care e „„mmoarte“ propriu-zisă, 
în sensul concret al termenului, dar nu ireversibilă — atacă indi- 
vidul întrucât acesta aparține propriei sale culturi; este, prin 
urmare, o moarte culturală. Renașterea însă produce indivizi 
imuni la condiționarea de către norme. Căci normele sunt atot- 
cuprinzătoare. Ele nu se limitează la formularea unor reguli 
pozitive (vei face aceasta sau aceea, de pildă: căsătoria ta va fi 
exogamică) sau negative (nu vei face aceasta sau aceea, de 
exemplu: incestul este interzis). Chiar concepte care par ab- 
stracte, ca „spațiul“ și „timpul“, sau realități date, ca „boala“ și 
„moartea“, sunt supuse unei reglementări culturale. Procesul de 
metamorfoză a „specialiștilor puterii“ nu atacă numai planul 
social, în sensul că ei sunt liberi să facă sau să nu facă ceea ce 
ceilalți trebuie să facă sau să nu facă, ci și planul realităților 
date și aparent imuabile, ca faptul de a fi aici și nu altundeva, 
acum şi nu în alt moment temporal, acesta și mu altceva etc. 

Transformarea „specialistului“ implică întreaga realitate, în sens 
larg, pomind de la planul fizic și fiziologic, până la cel spaţio-tem- 
poral și la principiul identităţii. Nu există „realitate“ în afara 
culturii, ne învaţă E. De Martino (1973 2, care înlocuiește însă 
cuvântul „cultură“ cu „istorie“. 

Experienţe posibile în interiorul unei anumite culturi înce- 
tează de a mai fi astfel în interiorul alteia. Lucrul este valabil 
îndeosebi atunci când este vorba despre „conversiunea“ operată 
asupra valorilor culturale alogene de către cultura occidentală, 


cum se va vedea mai bine în partea a doua a acestui eseu. 


Fenomenul antinomismului 


Alături de specialiștii puterii, care ating o condiție anomică 
fără să o practice în mod necesar, fenomenul foarte larg răspândit 
al antinomismului poate cuprinde și alte categorii de inițiați sau 
„aleși“ (Culianu, 1975: 252-5). 

Maestrul taoist „se străduiește să demonstreze relativitatea 
convențiilor sociale... Binele și răul nu se pot distinge... Bunurile 
din această lume sunt instabile... Toate valorile sunt artificiale... 
Toate contrariile pot fi readuse la unitate... Nu trebuie să ţinem 
la viaţă... Nu trebuie să ținem la propriul trup.. Nu trebuie să 
ținem la onoruri... Nu trebuie să ținem la propriii noștri prieteni, 
maeștri, la cei apropiaţi... E mai bine să nu practicăm nici un 
rit și să ne abținem să gândim“.(Granet, 1973: 142-3). 

O școală extremistă de tantrism șivait ajunge până la a 
recomanda practicantului cele cinci lucruri prohibite, dintre care 
unul singur ar fi de ajuns pentru a trimite un sărman hindus în 
ciclul reîncamărilor succesive: „Vinul, carea, peștele, pozițiile 
rituale (sau o specie de grâu prăjit) și actul sexual ritual (toate 
sunt cuvinte care încep cu litera M) sunt cei cinci M care 
anulează marile păcate.“ Practicantul va consuma hrană interzisă 
și băuturi ameţitoare; nu va rămâne cast, dar, prin intermediul 
transgresiunii nomosului valabil pentru restul muritorilor, el va 

încerca să „„nege negația“, să descopere acea forță spirituală cu 
două tăișuri care face de dorit interdicția, pentru ceilalți oameni, 
a acelorași acte. Într-un text care aparține aceluiaşi tantrism şivait 
(Gnoli, 1962), citim despre ascetul tantric: ,„Nemanifeste sunt 
semnele (ascezei), desconsiderat își manifestă el purtarea, în 
mijlocul tuturor ființelor, disprețuit se agită de colo-colo, înlătu- 
rată este de la el orice pată. Pentru că este rău văzut de ceilalți, 
îi pătează pe cei ce-l dispreţuiesc și își ia meritele lor spirituale. 
De aceea, se mișcă de colo-colo ca un mort, sau horcăie, sau 
se zvârcoleşte, sau șchiopătează, sau flirtează. Să acționeze așadar 
şi să vorbească necuviincios, așa încât să obțină disprețul voit. 
Pentru că, disprețuit, înțeleptul dobândește perfecțiunea ascezei.“ 
Ascetul are prin urmare obligaţia să-și țină secretă devoţiunea 
pentru idealul religios, acceptând, dimpotrivă, să se poarte ca un 
paria, ca un om socialmente vrednic de dispreţ. „Cel care ține 
secretă cunoașterea sa și asceza dobândește infinitatea“ (Ibidem: 
29). 

Așa se comportă și adeptul curentului sufismului islamic, 
numit malâmatiya. E „îndeplinește acte deplasate, ca un «nebun 
curat» sau un «saltimbanc al lui Dumnezeu», ca să atragă opro- 
briul (...) lumii, sau acționează în modul cel mai banal și cel 
mai demn de dispreț, pentu a masca vârfurile înalte pe care 
mereu și fără întrerupere se mişcă în cerc“ (Bausani, 1958: 332). 
Astfel, taumaturgul Abu Yahya al Sinhachi îi recomandă marelui 
mistic sufit Abn Arab? să-și „ascundă sfințenia sub un desfrâu 
aparent al moravurilor“ (Asin Palacios, 1931: 51). 

Este de așteptat ca antinomismul să abunde în budismul 
zen; de groaza efectului psihic paralizant al repetiției, destul de 
des un maesku zen reuşeşte să uimească un budist ortodox cu 
paradoxurile sale. Se povestește că maestrul Joshu a pălmuit un 
călugăr care se închina cu devoțiune în fața unei imagini a lui 
Buddha. „Nu e un lucru lăudabil să-l respecţi pe Buddha?“ 
întrebă călugărul uluit. „Ba da“, răspunse Joshu, „dar e și mai 
bine să te preumbli, fără nici măcar vreun lucru lăudabil“ (Su- 
zuki, 1962: 33-4). „„Golirea“ este dusă aici până la ultimele sale 
consecințe practice, așa cum era dusă la consecinţe teoretice 

extreme de școala mâdhyamaka. Împăratul Wu (secolul al VI- 
lea) l-ar fi întrebat pe Bodhidharma care. este ultimul principiu 
preasfânt al budismului, și ar fi primit următorul răspuns: „Este 
un mare gol, si nu e nimic sfânt în el“ (Ibidem: 31). Dar 
antinomismul nu este verificabil numai în marile religii și nu 
reprezintă, cum S-ar putea crede, numai un aspect extrem de 
rafinat, cvasidecadent al acestora. El apare și în religiile numite 
„etnice“, fără nici o tendință cosmopolită și relativ izolate. Un 
bun exemplu este cel al populaţiei bambara din Mali, studiată 
de D. Zahan. Între categoriile de kore, iniţiere finală la bambara, 
sunt caracteristici kore dugaw sau „vulturii lui kor€“. Duga este 
un vultur care se hrănește cu cadavre, al cărui nume evocă 
lăcomia (rituală) a acestei categorii de inițiați. Kore dugaw imită, 
în modul de a se îmbrăca, femeile, care reprezintă categoria cea 
mai joasă în edificiul social al populației bambara. Aceasta vrea 
să spună că ei sunt, după sfârșitul inițierii, simbolic marcați ca 
„non-oameni“ și, prin urmare, eliberaţi de toate restricţiile care 
privesc statutul de om. În tot ceea ce fac și spun, au o atitudine 
comică și licenţioasă: proferează obscenități, sunt polifagi și 
adesea coprofagi (ca unii tantrici, de altfel). „Ca un adevărat 
înțelept“, un kore duga se întoarce la copilăria spirituală, depă- 
şind convențiile sociale și „luând în râs toate inhibițiile pe care 
le impune viaţa în comun“ (Zahan, 1960: 164-70). 

Alte exemple se pot extrage din religia gnostică, care a 
înflorit alături de creştinismul primitiv și distinctă de el. 

Devenind conștient de originile sale acosmice, gnosticul se 
simte „liber de lume“. Această libertate primeşte două forme 
polarizante, dar egal justificabile prin intermediul dualismului 
fundamental al antropologiei gnostice. Există un gnosticism neîn- 
durător de ascetic, care este libertate în sensul că nu se confor- 
mează uzanțelor, mediilor, moralei „,căldute“ a lumii. Și există 
și un gnosticism libertin, a cărui justificare teoretică este de 
același ordin. Fie că e libertin, fie că e ascet, gnosticul este în 
primul rând antinomist: el nu respectă nici o prescripţie legală 
care limitează un obicei (libertinism) sau, din conta, care îl 
permite (ascetism). Demnitatea acosmică a gnosticului se mani- 

festă în contrast cu uzanțele mundane ale societății din care el 
face parte până la evenimentul marcat de obținerea gnozei. De 
atunci încolo el devine asocial, deoarece cunoașterea provenienței 
sale extramundane l-a eliberat de constrângerile vieţii în comun. 

Epifaniu, fiul lui Carpocrate după unele surse, este un teo- 
retician radical al comunismului natural și al libertinismului, 
într-un fragment din cartea sa Despre justitie, pe care ne-a trans- 
mis-o Clement Alexandrinul (Stromata II] 5, 2-8, 3; 9, 2-3). 
Logica lui Epifaniu este următoarea: distincţia între „al meu“ și 
„al tău“, adică existența proprietăţii, a fost introdusă în lume 
prin opera diabolică a legilor. Legile sunt cele care împiedică 
starea de egalitate perfectă, de comunitate a bunurilor şi a cor- 
purilor, ele generează conceptul de „proprietate“ și în același 
timp pe cel de „transgresiune“. Ce trebuie să facem? Este ne- 
cesar, spune Epifaniu, să creăm ceea ce azi s-ar defini drept o 
„comună ecologică“, în care să fie practicată iubirea liberă și 
totul să fie posedat în comun, femeile în primul rând. Modelul 
unei astfel de „comune“ este societatea animală, în care nu există 
rudenie, nu sunt căsătorii, iar copiii sunt crescuți în comun. Un 
articol recent, semnat de R.R. Ruether (1967), amintește prin 
argumentația și pasajele sale lirice sentimentul putemic al lui 
Epifaniu. Şi Ruether dorește o „solidaritate temporară cu mama 
noastră, pământul“, pe care comuna ar trebui s-o ia ca model 
pentru a „hrăni, a perfecționa și a reînnoi armoniile sale natu- 
rale““ (/bidem: 407). A „hrăni“ înseamnă aici, pur și simplu, că 
trebuie să urmăm modelul social al animalelor, adică să renunțăm 
la perechea fixă sau, după expresia autoarei, la „personalitățile 
sexuale stereotipe““. Dar această renunțare la stereotipie implică 
şi un aspect de „,perfecționare“, care favorizează transsexualita- 
tea: „Un individ androgin ar putea să se dezvolte, dacă s-ar 
permite fiecărui individ să atingă o realizare complexă a lui 
însuși din întreaga gamă de potențialitate psihică umană, activă 
şi receptivă“ (Ibidem: 406). 

Să ne întoarcem însă la gnosticism, pentru a preciza unul 
din aspectele sale. Practicile antinomiste ale gnosticilor serveau 
două scopuri distincte, dar interdependente: cel de a-i asigura 

practicantului o soartă postumă mai bună și cel de a grăbi 
sfârșitul lumii. Este ușor să ne dăm seama că într-o ideologie 
în care lumea este, dacă nu răul absolut, măcar o emanaţie 
malefică, datoria supremă a celui care cunoaște acest „secret“ 
este să grăbească fie propria-i dispariţie din lume, fie dispariția 
lumii înseși. După unul dintre cei mai subtili doctori gnostici, 
Basilide, care a trăit la Alexandria în secolul al II-lea, lumea va 
înceta să fiinteze fără ca prin aceasta să înceteze de a exista. 
Concepţia lui despre istorie e deconcertantă și prefigurează anu- 
mite pagini din Th. W. Adomo, care descriu însă epoca con- 
temporană. La un moment dat, spune Basilide, când toți drepții 
din lume se vor fi retras în transcendenţă, „atunci lumea va găsi 
îndurare. Fiindcă până în acea clipă ea a suspinat și a suferit şi 
a așteptat manifestarea fiilor lui Dumnezeu, pentru ca toți oa- 
menii care aparțin filiaţiei divine să se poată separa de această 
lume. Când aceasta se va fi împlinit, Dumnezeu va trimite marea 
neştiință asupra lumii întregi, pentru ca toate lucrurile să poată 
rămâne la locul lor și nimic și nimeni să nu mai poată dori ceva 
împotriva firii sale“. Lumea va rămâne ca înainte, dar va fi lipsită 
de cunoaștere și, prin aceasta, lipsită de esență. Știința că există 
o lume de dincolo ar însemna, pentru oamenii rămaşi în lume 
(adică mulțimea incapabilă ontologic de a se depăşi), o astfel de 
angoasă, încât Dumnezeu în îndurarea sa hotărăște să-i lipsească 
întru totul de cunoaştere. „Dacă ei ar aspira la imposibil, ar fi 
atât de ridicoli ca un pește care ar vrea să pască împreună cu 
oile“ (Quispel, 1974: 123). Acest lucru și-ar găsi, poate, analogia 
cu situația în care un medic, în „mila“ lui profesională, i-ar 
ascunde pacientului boala mortală de care suferă, cu deosebirea 
că aici „„medicul“* — Dumnezeul lui Basilide — nu vrea să aducă 
la cunoștința bolnavului faptul, cu mult mai uimitor, că a murit 
deja! Dacă vrem să înțelegem cine sunt supraviețuitorii lui Ba- 
silide, va trebui să ne adresăm unui pasaj apocaliptic din Th. 
W. Adormo, din fericire neexpurgat de R. Solmi din ediția sa 
redusă a volumului Minima Moralia: „Încă puţin și toți cei care 
sunt mândri de forța lor exuberantă vor putea fi considerați 
cadavre de laborator cărora, din rațiuni de politică demografică, 

le-a fost ascunsă știrea unei morți imperfect reușite. În adâncul 
sănătății dominante nu este decât moartea. Orice miscare a lor 
seamănă cu mișcările reflexe ale ființelor cu inima deja oprită. 
Doar din când în când cutele triste ale frunții, mărturie a unei 
tensiuni cumplite, demult uitate, sau un moment neaşteptat de . 
stupiditate dementă în cursul logicii fixe, sau un gest mâhnit 
tulbură mersul normal şi păstrează o urmă a vieții dispărute“ 
(Adomo, 1974: 51). 


Se non € vero, € ben trovato... 


Problema antinomismului, sub alte nume (de exemplu cel 
de „„autenticitate““), a fost la modă în cultura occidentală, de la 
Kirkegaard la Camus. Astăzi a reapărut, îmbrăcând o formă 
antropologică, nu filozofică, în scrierile de succes incontestabil 
ale lui Carlos Castaneda. 

Din seria de cinci volume consacrate experienței lui Casta- 
neda la „scoala vrăjitorului“ yaqui, Don Juan, ne interesează cel 
mai mult, în acest loc, al patrulea, 7ales of Power (cf. Culianu, 
1977), apărut în italiană cu titlul L'isola del tonal (Castaneda, 
1975). Multă vreme nu s-a știut dacă operele lui Castaneda au 
fost doar o invenție rentabilă a autorului sau o adevărată anchetă 
antropologică privind știința și puterile unui șaman yaqui, numit 
Don Juan, pe care nu l-a văzut nimeni vreodată, în afara disci- 
polului său. Primul volum al lui Castaneda, The Teachings of 
Don Juan (1968), apărea cu avertismentul „„Non-fiction“ și re- 
prezenta, de altfel, textul tezei de doctorat pe care autorul o 
susținuse la Universitatea din California. Oameni de știință ca 
Michael Hamer, de la New York School for Social Research, îl 
citau cu respect și se lăudau că îi sunt prieteni (Hamer, 1973). 
Într-adevăr, invenţie sau nu, teza de doctorat a lui Castaneda nu 
făcea decât să reconfirme ceea ce se știa deja despre proprietățile 
substanțelor halucinogene și despre ,,puterile“ şamanilor indieni 
(Culianu, 1977: 583a). Numai că ziaristii de la Times au desco- 

perit că doctorul Castaneda dăduse în mod deliberat date false 
despre propria-i existență: se născuse în Peru, nu în Brazilia, în 
1925, nu în 1935, dintr-un tată bijutier, nn profesor de literatură. 
Mama lui a murit când Carlos avea 6, nu 24 de ani și, pe 
deasupra, antropologul aproape cincuagenar studiase artele plas- 
tice la Lima, nu la Milano, cum susținea (Harris, 1977: 176). 
Pus în fața tuturor acestor contradicții între afirnaţiile sale și 
realitate, Castaneda a făcut următoarea mărturisire, pe cât de 
deconcertantă, tot pe atât de intraductibilă: „Oh, I'm a bullshit- 
ter! Oh, how I love to throw the bull around“, în timp ce un 
prieten al său peruvian își aducea aminte despre el că era „un 
mare mincinos“ (/bidem). Nu ne rămâne decât să ne suspendăm 
judecata în fața acestor fapte şi să conchidem că, deşi autenti- 
citatea anchetei antropologice și a experienței lui Castaneda nu 
pare să fie confirmată de surse sigure, deși buna lui credință (în 
calitate de antropolog) nu este chiar riguroasă, tot ceea ce rela- 
tează el rămâne, dacă nu adevărat, cel puţin bine nimerit... 

Așadar, nu are mare însemnătate dacă vorbitorul este un 
indian yagui sau un peruvian americanizat: oricine ar fi, el 
descrie o experiență antinomică. Fie adevăr, fie ficțiune, este 
vorba, oricum, despre un fenomen existent și în istoria religiilor 
şi în cea a civilizației occidentale. Ca atare, merită, poate, să-l 
relatăm pe scurt. 

În O realitate separată (Castaneda, 1972), care povestește 
experiențele dintre 1968 și 1970, Don Juan îl învață pe Casta- 
neda semnificația fundamentală a rezultatelor procesului la care 
cercetătorul afirnă că s-a supus: transformarea în „„oameni de 
cunoaştere“ (vrăjitori sau, mai mult, războinici) şi vederea. Din 
nou, devine absolut comprehensibilă, în lumina istoriei compa- 
rate a religiilor, învățătura lui Don Juan despre „omul de cu- 
moaştere“. Acesta e un „nebun“, dar un „nebun care se 
controlează“. „„Faptele mele sunt sincere, dar sunt faptele unui 
actor“, afirmă Don Juan. „Pentru tine lucrurile sunt importante. 
M-ai întrebat despre nebunia mea controlată și ţi-am spus că tot 
ceea ce fac, în ce mă privește pe mine însumi și în ce-i privește 
pe semenii mei, este o nebunie, fiindcă nimic nu contează.“ 

„Anumite lucruri din viața ta contează pentru tine, fiindcă sunt 
importante; faptele tale sunt neîndoios importante pentu tine, 
dar pentru mine nu mai există nici un lucru important, nici 
faptele mele, nici faptele semenilor mei. “Totuși continuu să 
trăiesc, fiindcă am voința mea. Fiindcă mi-am călit voința în tot 
timpul vieţii, până am făcut-o să devină curată și întreagă, și 
acum nu-mi pasă că nimic n-are însemnătate. Voința mea con- 
trolează nebunia vieții mele.“ „Faptele tale, ca şi faptele seme- 
nilor tăi îndeobște, îţi par importante, fiindcă ai învăţat să 
gândești că sunt importante“ (Castaneda, 1972: 71-2). Don Juan, 
omul de cunoaştere yaqui, intră, din punct de vedere religios, 
într-o categorie foarte largă de asceţi, şamani, vrăjitori, inițiați, 
care nu acționează în conformitate cu nici o normă socială și 
morală comună. Viaţa lor e „nebunie“, înwucât nu rămâne, 
pentru a-i conferi un sens, nici una dintre motivațiile valabile 
pentru omul comun. ,,Omul de cunoaștere“ trăieşte absolut liber 
faţă de constrângerile, inhibiţiile şi habitudinile sociale. Această 
idee se regăseşte, cum am spus, în existenţialism, de la Kirke- 
gaard la Camus. Castenada întreabă, firește, ca și Camus în 
introducerea la Mitul lui Sisif, de ce nu este mai bine să alegi 
moartea, dacă toate lucrurile sunt fără importanță. Don Juan 
răspunde: „Mulţi oameni de cunoaştere o aleg, Într-o zi pot să 
dispară, pur şi simplu. Lumea poate să creadă că au fost prinși 
într-o cursă și uciși din cauza acţiunilor lor. Ei aleg moartea, 
fiindcă pentru ei nu contează. Eu, pe de altă parte, am ales să 
trăiesc şi să râd, nu pentru că ar avea importanţă, ci pentru că 
o astfel de alegere corespunde înclinației naturii mele. Motivul 
pentru care am spus că am ales este faptul că văd, nu că am 
ales să wăiesc; voința mea mă face să trăiesc mai departe, în 
ciuda a tot ceea ce pot vedea... Cu alte cuvinte, un om de 
cunoaștere nu are onoare, demnitate, familie, nume, patrie, are 
doar viaţa de trăit, iar în aceste împrejurări legătura cu semenii 
este nebunia sa controlată. Astfel, un om de cunoaştere trudește, 
asudă, bombăne și, dacă te uiţi la el, este exact ca un om normal, 
doar că nebunia vieţii sale este sub control. Fiindcă nu există 
nimic care să fie mai important decât altceva, un om de cunoaș- 

tere alege orice act şi îl îndeplinește ca și cum ar conta pentru 
el. Nebunia lui controlată îl face să spună că lucrul pe care-l 
face este important și îl face să acţioneze ca și cum ar conta, 
deși el ştie că nu contează; astfel, când își îndeplinește actele, 
el se retrage în pace și nu-l interesează câtuși de puţin dacă 
actele lui sunt bune sau rele, dacă sunt eficace sau nu“ (Ibidem: 
75). Dar de ce râde Don Juan? Ca și iniţiaţii kore dugaw la 
bambara, ca taoiștii, tantricii etc., râde fiindcă: 1) pentru ceilalți, 
lucrurile neînsemnate în ochii lui sunt de importanță maximă; 
2) pentru că el vede cum se înfățișează în realitate aceste lucruri; 
3) pentru că are posibilități de acţiune, reale sau probabile, pe 
care ceilalți nu le au. 

În Tales of Power, Castaneda descrie ucenicia sa de război- 
nic prin diverse „întâlniri cu știința“. „Războinicul“ este un om 
de cunoaştere care „încearcă să fie fără pată în propriii săi ochi 
și numește aceasta umilință. Omul comun este agăţat de tovarășii 
săi oameni, în timp ce războinicul este agăţat doar de el însuşi.“ 
Războinicul este un om care „merge mereu dincolo de propriile-i 
limite“ și, prin „puterea sa personală“, reușește să săvârşească 
toate isprăvile cu care se mândresc atâtea categorii de asceţi, de 
la yoginii indo-tibetani la sufiți: extensie în spațiu, emisie de 
lumină, transport în spaţiu, dedublare a persoanei, prelungire a 
vieţii etc. "Trăsăturile antinomiste, alături de stingerea legăturilor 
comune cu viața socială, sunt cele două caracteristici ale „„deve- 
nirii războinice“ bine reliefate de Don Juan. „Nebunia controla- 
tă“ este definită astfel: „Un războinic pomește cu siguranţa că 
spiritul său nu e echilibrat, apoi, trăind cu o supraveghere de 
sine absolută, dar fără grabă, fără constângere, face tot și cât 
poate de bine pentru a obține acel echilibru.“ „Un războinic se 
consideră deja mort, deci nu are nimic de pierdut. Ce este mai 
rău i s-a și întâmplat, așadar e lucid și calm: judecând după 
faptele și cuvintele sale, nimeni n-ar bănui că a fost martor la 
ceva“ (Castaneda, 1975: 47). A fi războinic este „experiența 
experienţelor“: „Aveţi tot ce trebuie pentru ciudata călătorie care 
este viața voastră. Am încercat să vă învăţ că adevărata experien- 
ță este să fii om, iar ceea ce este important este să fiţi vii, viața 

este scurta abatere pe care tocmai o străbateți. Viața își este 
suficientă siesi, autoexplicativă și completă totdeauna“ (/bid.: 
71). Nu te poți întoarce înapoi pe drumul războinicului: „,...un 
războinic se află în mâinile puterii și singura lui libertate este 
de a alege o viață fără pată“ (Ibidem: 74; Culianu, 1977: 584-6). 

Dacă sursa lui Castaneda este sau nu un adevărat „război- 
nic“ yaqui, lucrul este important numai pentru antropologie. 
Ceea ce contează pentru noi este faptul că fenomenul antino- 
mismului a fost descris cu acuitate în pasajele reproduse mai 
sus. Dacă istoria lui Castaneda nu e adevărată, e neîndoielnic 
bine găsită... 


2. NIHILISMUL ȘI DESTINUL 
CIVILIZAȚIEI OCCIDENTALE 


De la originea riturilor umane la antinomism 


ititorul care a parcurs în grabă prima parte a acestui 

€ va fi uimit de saltul, logic si metodologic, pe 

care l-am săvârşit. Într-adevăr, la prima vedere, nu pare să existe 

nici o conexiune între originea și valoarea riturilor umane și 

fenomenul antinomismului. Și totuși ea există și este chiar 
extrem de relevantă. 

Scopul cercetării noastre este identificarea aspectelor comu- 
ne între religie și putere. Am observat că riturile au o lungă 
filogeneză, care întovărășește în egală măsură hominizarea. Cum 
s-a văzut, riturile au o anumită valoare de care nu se poate face 
abstracție în culturile pseudospecifice. În afară de aceasta, am 
trasat o distincţie între riturile „integratoare“, anume cele care 
ajută individul să se insereze în cultura grupului său, și riturile 
„compensatorii“, cele care permit, în schimb, individului să nu 
se simtă prea apăsat de normele culturii sale. În legătură cu 
această ultimă categorie de rituri, am observat că ele îi pun o 
problemă nouă omului de știință: cea a indivizilor creatori de 
cultură, a „specialiștilor sacrului“. Un individ în stare să creeze 
nu stă pe același plan cu altul care suportă, pur și simplu, 
normele culturale. „A crea“ înseamnă în același timp „a trans- 
cende“ lucrul față de care îți demonstrezi existența creatoare, 
adică propria-ți cultură. A transcende ceva semnifică, într-un 
anume fel, a fi liber față de lucrul transcendat. Astfel, am ajuns 
la fenomenul antinomismului, care este libertate față de norme 

și, mai mult, o atitudine contrane normelor. Antinomismul arată 
caducitatea normelor, încălcându-le. 

Întrucât ceea ce rămâne constant în demonstraţia de mai sus 
este „puterea“, putem acum să refacem pe scurt metamorfoza 
pe care ea a suferit-o; puterea, în forma instinctului agresiv şi 
în concurență cu alte instincte, a instituit riturile la animale; tot 
puterea este cea care a creat norme rigide de convieţuire în 
culturile pseudospecifice și, în același timp, a prevăzut o moda- 
litate de eliberare rituală de aceste norme. În sfârșit, aceeași 
putere care a confiscat libertatea individuală, anulându-se pe sine 
în acest act, a găsit modalitatea de a nega negația prin fenomenul 
antinomismului, care reprezintă, în fond, o creștere maximă a 
puterii (înțelese în sens subiectiv), căreia îi corespunde o con- 
strângere normativă minimă. Acum, în această dialectică a puterii 
care se anihilează în trecerea de la subiectiv la obiectiv și se 
reafinnă în anihilarea legilor prin opera individului, există un 
factor de care trebuie să ținem seamă: nihilismul. Însă înainte 
de a proceda la analiza acestui nou și important fenomen, să ne 
oprim încă puțin asupra realității pe care am numit-o „putere“. 
Va fi de acum uşor să observăm că semnificaţia pe care i-o dăm 
noi este contrariul exact al celei pe care o primește la M. Aug€ 
și la majoritatea sociologilor ce s-au ocupat de acest subiect. 
Într-adevăr, în timp ce pentru ei „puterea“ este o realitate care 
se obiectivează în instituții, pentru noi ea este în primul rând o 
realitate subiectivă, experimentabilă de către individ. Maxima 
putere în sens obiectiv coincide cu un minim de putere în sens 
subiectiv și invers, astfel încât cel care încalcă puterea obiectivă 
experimentează, în actul însuși al infracțiunii, un maximum de 
putere subiectivă. Acest fapt este esențial pentru întreaga demon- 
strație de mai sus și, dacă nu este înțeles corect, duce la greșeala 
iluministă de a considera că, în cazul optim, interesul privat 
poate coincide cu interesul public. În realitate, lucrurile sunt mult 
mai complexe, fiindcă cercetările de antropologie politică, de 
care ne vom ocupa în continuare, par să demonstreze că singurul 
caz în care cele două interese coincid cu adevărat este cel în 

care, ca să spunem asa, interesul public este interesat să se 
anihileze. 

Dacă în praxisul individual şi chiar social există diferite 
tipuri de anihilare, care se slujesc de diverse instrumente, cultura 
nu dispune decât de un singur instrument de acest fel: nihilismul. 
Orice cultură, pentru a se instala ca atare, operează deja anihi- 
larea primară a subiectivității individuale, prin lucrarea unei pu- 
teri obiective, cea a normelor. Individul își ia revanșa asupra 
acestui abuz anihilând puterea obiectivă și afirnându-și din nou 
puterea lui subiectivă, prin antinomism. Instrumentul antinomis- 
mului, în măsura în care acesta este o negare a normelor, nu 
numai 0 afirmare a puterii, este nihilismul. 

Când ne gândim la nihilism, avem îndeobște în vedere 
ideologii ale secolului al XIX-lea care au pus în discuţie valori 
sociale particulare sau, cum este cazul lui Nietzsche, toare va- 
lorile, iar prin aceasta nu trebuie să înțelegem atât conceptul de 
„valoare“ ca atare, cât valorile civilizației occidentale. Pentru 
Nietzsche, valorile criticabile și substituibile ale civilizaţiei occi- 
dentale erau reprezentate de tradiția platonician-creştină, în care 
filozoful descoperea, de altfel, un nihilism profund. Nihilismul 
nietzschean se înfățișa, în intenția celui care l-a gândit, ca un 
instrument destinat să anihileze o altă formă de nihilism. Acest 
echivoc al termenului de „„nihilism“, aplicabil în contexte diferite 
cu semnificații diferite, este implicat în esența acestui puternic 
instrument cultural. Totuși, dacă se caută o trăsătură comună 
tuturor nihilismelor particulare, ea constă în reducerea la zero 
nu numai a unui sistem cultural dat, ci a tot ceea ce, în orice 
sistem, este menit să asigure supraviețuirea lumii în care suntem. 
O formă specială de nihilism este reprezentată de dualismul 
religios, în special de dualismul care consideră corpul sau lumea 
în întregime ca pe ceva esenţial decăzut, corupt, malign. În acest 
sens, judecata purtată asupra corpului și lumii poate varia de la 
un „aproape nimic“ la un „nimic absolut“, care este deci o pură 
privare de ființă. De altfel, când se vorbeste despre „„nihilismul 
religios“, se înțelege dualismul prezent în gnosticism, în mani- 

heism, în bogomilism, în catharism sau în anumite curente ale 
Kabbalei (Scholem, 1977). 

În analiza sentinței nietzscheene după care „Dumnezeu a 
murit“, Martin Heidegper a lăsat să se întrevadă că destinul 
culturii occidentale are o trăsătură aparte față de toate celelalte 
culturi: destinul Occidentului s-ar confunda cu nihilismul însuși. 
În al doilea rând, un astfel de destin ar avea o influență domi- 
nantă asupra tuturor culturilor, în sensul că le-ar atrage inexorabil 
în orbita sa (Heidegger, 1968: 191 sq.). Toate acestea ar putea 
fi adevărate, dar nu pot fi acceptate ca atare fără o cercetare 
aprofundată. Va trebui să răspundem în primul rând la întrebarea: 
se manifestă nihilismul ca forță fatală numai în cultura occiden- 
tală sau și altundeva? A doua întrebare la care trebuie să răs- 
pundem este următoarea: este oare adevărat că nihilismul 
reprezintă destinul culturii occidentale? 


Societatea care anihilează Statul 


Aşa-numitul profetism nativist sau milenarism eschatologic 
este un fenomen prea cunoscut pentru a mai insista asupra lui 
aici (Eliade, 1971: 115-47). El apare în locuri diferite, în cadrul 
sincretismului dintre religia locală și creștinism, și este probabil 
că ideea eonului viitor provine, în multe cazuri, din creştinism. 
Mesajul profetismului nativist variază după loc, însă prezintă, cu 
toate acestea, câteva trăsături unitare: ideea iminenței regatului 
eschatologic, însoțită de disprețul pentru bunurile materiale (nu 
va fi oare eonul viitor o epocă de abundență fără sfârșit?) și 
pentru normele sociale (era eschatologică va răstuma toate nor- 
mele). Faptul că în Occident a existat un anume interes public 
pentru evenimetele mai recente care țin de milenarism se explică, 
pe de o parte, prin caracterul lor tragicomic, iar pe de alta, prin 
ușurința cu care atari manifestări ingenue trezesc sentimentul 
sunenorităţii occidentalului mediu față de „primitivi“. 

A existat, totuși, tendința de a considera toate fenomenele 
de nativism ca aparținând unei aceleiași clase sincretiste. „„Acul- 
turaţia““, s-a spus, a putut avea ca rezultat o reactivare a credin- 
țelor eschatologice locale, care s-au combinat cu o interpretare 
dogmatică a pasajelor evanghelice referitoare la iminenţa venirii 
Împărăției lui Dumnezeu. Convinși de acest fapt, aborigenii, la 
îndemnul profeților locali, și-au părăsit deseori casele, și-au dis- 
trus lucrurile și s-au consacrat unor activităţi neobișnuite, mai 
conforme cu spiritul de libertate ce însoțește nașterea unei lumi 
noi. Asemenea fenomene se întâlneau adesea și în sectele pro- 
testante rigoriste, iar în istoria creștinismului, milenarismul a 
cunoscut varii momente de o intensitate particulară (Cohn, 
1970). 

În orice știință, generalizările sunt periculoase. În cazul pe 
care-l discutăm, ele au dus la includerea arbitrară în această 
schemă interpretativă a unuia dintre cele mai interesante feno- 
mene de profetism, cel al tupi-guaranilor din Brazilia. În 
consecință, adevăratul sens al acestei miscări intermitente s-a 
pierdut, până când, de curând, P. Clastres (1974) şi H. Clastres 
(1975) au reușit să-l reconstruiască. Pentru a urmări aceste suc- 
cesiuni hermeneutice, trebuie să deviem puţin de la discursul 
nostru şi să considerăm mai atent profetismul tupi-guarani, cât 
și diversele sale interpretări. 

A. Metraux notase deja caracterul pur indigen al pofetismu- 
lui tupi-guarani, dar îl includea totuși între fenomenele de me- 
sianism. Un. alt cercetător, E. Schaden, interpretând literal 
termenul de „„mesianism'“, observa că originea indigenă a unei 
mișcări mistice nu poate fi dată de caracterul ei anticreștin și 
antieuropean. Pentru Schaden, manifestările de xenofobie care 
însoțesc orice mesianism se datorează „situaţiei de dezechilibru 
provocate de contactul cu albii“ (H. Clastres, 1975: 67). E usor 
să ne dăm seama că profetismul tupi-puarani, care exista înainte 
de sosirea albilor, nu se încadrează în nici un tip de mesianism 
și nu poate fi explicat nici în maniera lui Metraux, nici în cea 
a lui Schaden. Există o altă posibilitate, cea sugerată de titlul 
unei lucrări a lui V. Lantemari: aceea că tupi-guarani sunt un 

„popor asuprit“. Numai că „societățile tupi-guarani erau în se- 
colul al XV-lea“, când au loc primele migrații despre care vor- 
besc sursele europene, „în plină evoluţie politică; nu popoare 
oprimate, ci, dimpotrivă, cuceritoare și opresoare“ (bidem: 72). 
Poate că atunci, aşa cum crede Mâtraux, aceste mișcări își pro- 
puneau să „„stăvilescă dezorganizarea socială și culturală“? Din 
contra, „departe de a «stăvili» dezorganizarea socială, o provoa- 
că“ (Ibidem: 73). În orice caz, succesiunea, pe scurt, este urmă- 
toarea. 

În 1539, aproximativ douăsprezece mii de tupi au plecat din 
Brazilia. Numai trei sute au ajuns în Peru, în 1549, dată men- 
ționată de cronici pentru că povestea acestor exaltați a trezit un 
interes extraordinar printre spanioli. Căci tupi afirmau că au 
traversat, în timpul peregrinărilor lor, acel ținut fabulos căruia 
i-a rămas numele de Eldorado. Diferite expediţii au pomit din 
Peru pentru a-l localiza, iar rezultatul lor ne este cunoscut. 

În 1602, iezuiţii au oprit un exod de trei mii de indieni din 
Bahia, conduși de un profet (page) în căutarea Pământului fără 
de Rău. În 1609, căpitanul hughenot La Ravarditre a întâlnit un 
alt grup de indieni din Pemambuco, care erau în căutarea acestui 
Pământ. l-a îmbarcat şi a pus capăt migraţiei lor, debarcându-i 
în insula San Luis de Maranhâo, unde părintele Yves d'Evreux 
i-a găsit trei ani mai târziu. Ei i-au explicat că plecaseră, urmând 
un profet, „ca să ia în stăpânire un pământ frumos, unde toate 
lucrurile veneau în mod firesc în întâmpinarea dorințelor umane, 
fără ca omul să sufere sau să trebuiască să muncească“ (Cit. 
Ibidem: 71). O altă povestire relatează despre o mare migraţie 
de opt mii de persoane din Pemambuco, care s-au lăsat atrase, 
în 1605, de promisiunile unui profet „portughez“ sau, mai pro- 
babil, de sânge amestecat (/bidem: 78-80). 

Între 1820 și 1870, numeroși guarani din sudul lui Ma- 
to-Grosso au plecat spre Răsărit, în căutarea Pământului fără de 
Rău. Puţini au ajuns la Oceanul Atlantic, unde Kurt Nimuendaju 
i-a găsit în 1912. Unul dintre cele două grupuri de indios apa- 
pokuva plecate în 1870 din Mato, ajuns în faţa oceanului, s-a 
convins curând de imposibilitatea de a-l traversa. Profetul lor a 

crezut atunci că greşise direcția, pentru că de fapt exista și o 
tradiție conform căreia Pământul fără de Rău se găsea în centrul 
pământului. S-au întors înapoi, dar o epidemie a ucis toți mem- 
brii grupului, cu excepția profetului însuși și a încă unui membru 
(Ibidem: 100-2). 

Care era mesajul, încărcat cu atâta forță de atracție, al 
profeților (karai)? De ce indigenii abandonau o viață până la 
urmă prosperă, pentru a se expune nenumăratelor pericole ale 
unei călătorii al cărei sfârşit coincide, în fond, cu sfârșitul călă- 
torilor înșiși? 

Ei bine, discursul acestor karai este în esență nihilist. El 
pomește de la ideea că existența umană, supusă legilor naturale 
şi sociale, este imperfectă. Această lume, acest pământ, sunt un 
teren al „„amăgirii“, deci al limitării, al imperfecţiunii (Jbid.: 114). 
Dimpotrivă, Pământul fără de Rău este descris ca un loc al 
abundenței, în care munca nu mai e necesară şi unde singura 
ocupație a oamenilor va fi de a se deda plăcerilor dansului și 
băuturilor. Nu vor mai exista reguli matrimoniale, nu va.mai fi 
nici o interdicție. În sfârșit, Pământul fără de Rău reprezintă 
negarea condiţiilor naturale și în același timp a societății tupi-gu- 
arani, fondată pe impuneri pe care orice individ le resimte ca 
pe un rău. Migraţia corespunde, deci, abandonării răului, adică 
a societății, în speranţa unei soluții care să implice modificarea 
radicală a condiţiilor în care se destășoară viaţa individului. Dacă 
ordinea socială este răul, atunci Pământul fără de Rău este lipsa 
ordinii (Ibidem: 83); dacă ordinea naturală cere ca individul să 
fie născut și apoi să moară, în Pământul fără de Rău individul 
va fi nemuritor și nu va mai fi zămislit după regulile cunoscute 
(Ibidem: 84). „Căutarea Pământului fără de Rău este așadar 
refuzul activ al societăţii. Autentică asceză colectivă, care, fiind 
colectivă, nu-i poate duce pe indios decât la propria lor pierzanie: 
dacă «migrațiile» trebuie să sufere un eşec, este pentru că proiec- 
tul însuși pe care se bazează — disoluția voită a societății — este 
sinucigaș în sine“ (Jbidem: 84). „Profetismul tupi este exact 
opusul mesianismului: este născut dintr-o cultură care se pune 
ea însăși în cauză și în care religia, fiind chiar locul acestei 

puneri în chestiune critice, generează dispersia. «Migraţiile» către 
Pământul fără de Rău arată una dintre posibilele ieșiri din criză... 
ale societăților tupi-guarani: autodistrugerea acestor societăti“ 
(Ibidem: 84-5). 

Aprofundând analiza semnificației profetismului tupi-guara- 
ni, Pierre Clastres a ajuns la concluzia că predica nihilistă ținută 
de karai are drept scop exorcizarea din corpul social a pericolului 
unei acumulări de putere politică în mâinile vreunui conducător 
si, în consecință, a posibilei apariţii a Statului în aceste societăți, 
care nu cunosc această formă de organizare socio-politică. „Dacă 
profeții, ieşiţi din inima societăţii, proclamau că lumea în care 
trăiau oamenii era rea, aceasta se întâmpla pentru că ei observau 
nefericirea, răul, în această moarte lentă la care emergenţa puterii 
condamna, într-un timp mai mult sau mai puţin apropiat, socie- 
tatea tupi-guarani ca societate primitivă, ca societate fără Stat. 
Bântuiți de sentimentul că vechea lume sălbatică se clătina din 
temeliile ei, de presentimentul unei catastrofe socio-cosmice, 
profeţii au decis că trebuie să schimbe lumea, să o abandoneze 
pe cea a oamenilor, pentru a ajunge la cea a zeilor“ (P. Clastres 
1974; 183-4). 

Aceste reflecții antropologice ne permit să determinăm mai 
bine trăsăturile caracteristice ale nihilismului. Dacă P. Clastres 
are dreptate, atunci nihilismul reprezintă o constantă „rezervă“ 
a culturii, poate a fiecărei culturi, care intervine numai în mo- 
mentul în care crepusculul zeilor este amenințat de apariția unor 
divinităţi noi. 

De altfel, psihosociologia ne învaţă că fantasmele distru- 
gerii şi autodistrugerii sunt implicite oricărei ,,„formări“, deci 
oricărei ,,schimbări de statut“ (Ka&s, 1976). Putem conchide 
că instrumentul puternic al nihilismului intervine, în viata 
societății ca şi în cea a individului, în momentul în care 
aceasta se găseşte în fata perspectivei unei schimbări radicale. 
O atare situaţie a fost numită de F. Alberoni „status nascens“ 
(Alberoni, 1976). 

Nihilismul și Occidentul 


Am ajuns la o concluzie fundamentală în cercetarea noastră: 
şi anume că, departe de a reprezenta o realitate exclusiv occi- 
dentală, nihilismul este un instrument aparţinând Occidentului ca 
și culturilor extraoccidentale. Rămâne de clarificat încă în ce 
sens nihilismul a grevat în mai mare măsură istoria civilizației 
occidentale decât pe aceea a altor civilizaţii. Pentru aceasta, ni 
se pare util să ne servim de definiţia lui status nascens dată de 
Alberoni'. Este vorba, în principiu, despre acea situaţie istorică 
în care se produce trecerea de la anumite forme sociale la alte 
forme sociale. Această situaţie este caracterizată de statutul ei 
provizoriu, între trecut și încă neapărut, între supraviețuirea ve- 
Chiului și manifestarea noului (,„,vechi“ și „nou“ nefiind aici 
indici ai valorii, ci numai cronologici). „Starea născândă repre- 
zintă un moment de discontinuitate, fie sub aspect instituțional, 
fie sub aspectul vieţii cotidiene. Starea născândă are o anumită 
durată: o dată cu începutul ei, se întrerup caracteristicile relațiilor 
sociale instituţionale și formele vieţii cotidiene, iar subsistemul 
social care este implicat în ele intră într-un nou stadiu, cu 
proprietăți particulare. La un moment dat, starea născândă înce- 
tează și sistemul social se întoarce la cadrul vieţii cotidiene și 
al formelor instituționale, însă după ce a suferit o transformare“ 
(Ibidem: 60-1). 

Pentru a se crea o „stare născândă“, ceva trebuie să coro- 
deze starea precedentă, altfel nu s-ar simți nevoia de nou. De 
exemplu, dacă ne gândim la cea mai simplă și tipică stare 
născândă, care este cea a îndrăgostirii romantice, atunci ni se 
pare evident că aceasta nu s-ar produce dacă nu ar exista un 
imbold reciproc, care își are cauza în imperfecțiunea stadiului 
precedent al celor două persoane implicate. Cu cât mai mare 
este satisfacția pe care cineva o simte în propriul său statut, cu 
atât mai mare va fi și rezistența sa la schimbare și, prin urmare, 
și efortul nihilist pe care va trebui să-l desfășoare pentru a 
învinge dificultățile trecerii va Îi mai mare. Literatura occidentală 


! În afara studiului la care ne-am referit, F. Alberoni a publicat, despre același subiect, 
volumul Sraru nascenti. 

ne-a obişnuit de multă vreme cu subtile analize psihologice ale 
unor asemenea schimbări, dar și viața cotidiană ne oferă exem- 
ple. Să ne gândim, de exemplu, la cazurile de „,conversiune“ 
politică sau chiar religioasă, din trecut ca și din prezent: nu există 
nimeni care să poată egala un convertit în invectivele pe care 
le lansează împotriva partidului sau religiei pentru care a nilitat 
mai înainte. Activitatea nihilistă desfășurată de un atare individ 
în raport cu trecutul său este majoră, pentru că mai mare este, 
în noua sa formă de existență, şi povara acestui trecut. Fără a 
distruge serios, nu se poate nici construi serios, pare să ne învele 
si psihologia individuală, și istoria civilizațiilor. 

Va fi suficient, deci, să ne întoarcem la acele momente din 
istoria Occidentului în care activitatea nihilistă a ajuns la un 
punct culminant, pentru a specifica și conţinutul ideologic al 
schimbărilor de statut pe care civilizația noastră le-a suferit. 
„Ideologic“, nu „economic“, pentru că o stare născândă nu e 
determinată de schimbările din structura economică a unei so- 
cietăți, ci tocmai de mutaţiile ideologice, care pemiit și provoacă 
atari schimbări. 

Când vorbim despre cultura occidentală, înțelegem acel an- 
samblu de norme, cu istoria lor, care s-a născut din fuziunea 
între propovăduirea creştină, cultura romană și legea mozaică. 
Acestea trei au fost componentele principale a căror transformare 
istorică a plăsmuit Occidentul până la condiţia sa actuală. 

Apariţia creștinismului coincide — și nu întâmplător — cu 
proliferarea nihilismului în toate formele, ideologice și practice. 
Fermentul nihilist radical este reprezentat, la acea vreme, de 
religia gnostică. Naşterea acestei religii este, pentru scopul cer- 
cetării noastre, extrem de interesantă. Să ne amintim că, în anul 
60 a.C., în timpul Triumviratului, Palestina fusese anexată de 
Pompei statului roman. Dominația romană provocă o nemul- 
țumire aproape generală între iudei. Tensiunea între puterea se- 
cularizată și tradiţia vie a claselor producătoare este cauza acelor 
mișcări de „„bază“, ca a zeloților și a sicarilor, a căror compoziţie 
socială releva că vechea coaliție între țărani și slujitorii religiei 
rămăsese vie şi se întărea ori de câte ori integritatea socio-reli- 

gioasă a poporului ajungea în criză (Kippenberg, 1978). Zeloții 
și sicarii erau, în fond, grupuri de acţiune teroristă a căror 
activitate dădea serios de furcă guvernatorilor romani. Poporul, 
o parte a sacerdoților și o sectă rigoristă ca cea a esenienilor 
trăiau într-o continuă expectativă mesianică. Josephus Flavius 
menţionează, între 40 și 73 p.C., pe putin cinci „„mesia“ înarmaţi, 
învinși, evident, de autoritățile de ocupaţie. Ultimul dintre ei, 
Manahem, care fusese ajutat de Eleazar, fiul Marelui Preot Ana- 
nia, provoacă intervenția militară romană soldată, în anul 70, cu 
distrugerea Templului din lerusalim de către Titus, fiul împăra- 
tului Vespasian. Cu aceasta, bătălia nu se termină. În 132, Bar 
Koshebha, „Fiul Stelei“, salutat ca mesia de rabinul-şef din 
Jerusalim, influentul Agiba, instaurează un stat liber, care va 
rezista până în 135 la atacurile romane. Înfrângerea din 135, 
terminată cu distrugerea a o mie de sate și cu moartea unei 
jumătăţi de milion de evrei, marcă sfârșitul rezistenței palestinie- 
ne. 

Gnosticismul se ivește şi se dezvoltă în acest climat de luptă 
împotriva ocupantului străin. Simon Magul, contemporan al 
apostolilor, este considerat în general ca primul gnostic. După 
căderea Templului, o întreagă literatură gnostică zisă „populară“ 
sau vulgară înflorește, mai cu seamă în Egipt, și, probabil, în 
Siria. Pe la jumătatea secolului al II-lea, gnosticismul constituie 
unul din faptele culturale majore ale vremii. Este reprezentat în 
general de doctori creştini sau apostați ca Basilide în Alexandria, 
Marcion și Valentin, candidat, pe cât se pare, la postul de episcop 
al Romei. 

Una dintre principalele premise ale acestui prim val de 
gnosticism era aceea că lumea este creația malefică a unei divi- 
nități ignorante și orgolioase. Acest demiurg rău este identificat, 
în general, cu Dumnezeul Vechiului Testament, gând fără îndoia- 
lă sacrilegiu pentru un evreu. Cu acest argument, oamenii de 
ştiinţă refuză de obicei ipoteza unei origini iudaice a gnosticis- 
mului, deși aceasta este, în fond, singura explicaţie posibilă și 
convenabilă a fenomenului. 


207 


Evreii așteptau de la Dumnezeul lor avantaje imediate, pen- 
tru un motiv foarte simplu: pentru că el era, în cer, mai puternic 
decât îngerii protectori ai tuturor celorlalte neamuri (Culianu, 
1981). Această idee era destul de veche și putemic întipărită în 
conștiința preoților și a poporului. După o altă tradiţie, îngerul 
cel mai putemic din cer (care este deci îngerul protector al 
seminţiei celei mai putemice de pe pământ) se numește „„Prin- 
cipele acestei lumi“, calificativ pe care îl întâlnim adesea, și 
întotdeauna cu o tentă negativă, în Evanghelia lui loan. E uşor 
de înțeles de ce evreii îl detestau pe conducătorul îngerilor 
celești: pentru că, urmare a faptului că puterea romană ocupase 
întreaga lume cunoscută, îngerului Romei îi aparținea de drept 
titlul de „Principe al lumii“ (sar haolam). Dar Roma era o putere 
malefică, deci îngerul ei trebuia să fie rău. Cu aceasta se ajunge 
la ideea că îngerul Romei e Satana însuși și el domnește în 
ceruri ca și pe pământ. Alături de această idee, trebuie să o avem 
mereu prezentă pe aceea a definiției Dumnezeului veterotesta- 
mentar, care decădea, deci, din demnitatea sa de Dumnezeu unic 
și omnipotent la aceea de demiurg înșelător, orgolios, ignorant, 
al lumii inferioare. Am reconstituit în diferite alte ocazii acest 
proces mental, ținând cont de toate particularitățile sale. În pre- 
zentul eseu ne limităm doar la expunerea rezultatelor acestei 
reconstrucţii, ca să punem în evidenţă rolul și formele asumate 
de nihilism în manifestările sale. Oamenii de știință care au 
refuzat să vadă în gnosticism un fenomen pur iudaic, pentru 
faptul că un curent care-l tratează cu atâta dispreț pe Dumnezeul 
Vechiului Testament nu poate pomi din interiorul iudaismului, 
ignoră esența nihilismului. Acesta, de câte ori apare în interiorul 
unei culturi, se adresează membrilor aceleiași culturi și se în- 
toarce împotriva realităţilor culturale indigene, nu străine. Depre- 
cierea Dumnezeului veterotestamentar nu avea valoare (mai mult 
sau mai puţin de sacrilegiu) decât în interiorul culturii ebraice, 
dacă nu cumva chiar în interiorul celei samaritene, dar nu în 
afara lor. De aceea profanarea gnostică nu se poate reprezenta 
decât în lumea iudaică, dilatându-se apoi prin intermediul operei 
propagatorilor creștinismului. 

La fel ca profetismul tupi-guarani, dar diferit de acesta în 
ce priveste instrumentele teoretice şi consecințele practice, gnos- 
ticismul este un exemplu util de funcționare a nihilismului. Prin 
intermediul unor studii aprofundate asupra rolului nihilismului 
în romantismul european (Culianu, 1979; 1980; Galimberti, 
1977), am ajuns la concluzia că, în fond, nu e vorba despre un 
instrument distructiv, ci, din contra, despre o tentativă de a păstra 
cu orice preţ, chiar și numai prin anihilare, o realitate care altfel 
s-ar corupe inevitabil în vicisitudinile istorice. Societatea tu- 
pi-guarani preferă să se autodistrugă, mai curând decât să treacă 
într-o formă nouă, diferită de trecut. Această trecere ar semnifica 
o schimbare efectivă a vechiului model social, drept care, pentru 
a-l conserva pe acesta din urmă, cultura tupi-guarani nu cruță 
nici un mijloc, nici Chiar pe cel mai radical și mai paradoxal: 
distrugerea ei înseși. În acelaşi fel, când realitatea istorică este 
în contradicție flagrantă cu ceea ce poporul evreu aștepta de la 
divinitatea sa, unele cercuri, care vesteau în mod tragic dezerta- 
rea zeului lor, nu se dau îndărăt de la o soluție similară: să 
proclame eroarea vechii Legi, afirmând ignoranţa ei în ce pri- 
vește existența unui alt Dumnezeu, adevărat și bun, retras în 
transcedența sa absolută în raport cu lumea, în vreme ce Dum- 
nezeul veterotestamentar nu e decât un demiurg, inferior, arogant, 
neputincios și ignorant. În aceste cazuri şi în altele, pe care le-am 
analizat în altă parte, nihilismul se prezintă ca ultimul mijloc 
folosit de un corp socio-cultural care intenționează să supra- 
vieţuiască cu orice preţ, chiar și prin moarte. Este vorba de o 
autoamăgire extremă a celor care, pentru a nu consimți la com- 
promisul inacceptabil pe care-l oferă istoria, decid să anihileze 
ceea ce le e mai drag. Rezultatul acestui act violent este, pe de 
O parte, exact contrariul a ceea ce doreau puriștii: conservarea 
trecutului într-o formă imuabilă; dar, pe de altă parte, nu se poate 
spune că acţiunea este total lipsită de succes, pentru că realitatea 
care apare în urma epuizării stării născânde este de un alt ordin 
decât cea care ar fi apărut fără intervenţia nihilismului. De aceea 
nihilismul apare ca o constantă, cu atât mai putemică cu cât este 
mai ignorată de obicei de istorie. 

EI grăbește disoluția a ceea ce s-ar vrea păstrat și, în acest 
fel, transformă evoluţia lentă în salt, transformarea previzibilă 
într-o călătorie imprevizibilă pe întuneric. 

După ce am explicat esenţa nihilismului, trebuie să descriem 
consecințele pe care manifestarea lui le-a produs în istoria Oc- 
cidentului. Pentru aceasta, va trebui să ne întoarcem iarăși îndă- 
răt, până la perioada în care a înflorit gnosticismul, alături de 
creștinism, în opoziție cu puterea romană. Mulţi oameni de 
știință, din trecut ca și din prezent, au observat strânsa asemănare 
superficială între practicile ascetice gnostice și cele ale Părinților 
din deşert și ale martirilor creștini. S-ar putea spune că, în 
primele secole după Cristos, creștinismul encratic și persecutat 
este o mișcare putemic „„nihilistă“, în sensul că produce și 
întrebuințează o negare radicală în raport cu această lume, în- 
dreptându-și privirile aproape exclusiv spre transcendență. Abia 
când Marea Biserică devine o instituţie sigură, solidă, când 
creștinismul devine o religie de Stat, fermentul nihilist de „bază“ 
este viguros stăvilit, redus, moderat. Tot așa, gnosticismul, care 
contaminase creștini ca Marcion, este tot mai mult combătut și 
respins, până ce va dispărea aproape complet din viața publică. 
Dar să ne mai amintim că Sf. Augustin, în tinereţea sa, fusese 
maniheist, iar maniheismul e o formă de gnosticism apărută în 
secolul al III-lea. “Toate acestea înseamnă că, în interiorul stării 
născânde ale cărei semne sunt valul de nihilism radical din 
secolele al II-lea și al III-lea și expansiunea sa, creștinismul 
îndeplinește acum funcția de instrument moderator, al cărui rol 
este acela de a nu permite morţii să prevaleze și de a permite 
vieţii să continue să se desfășoare în condiţii noi. 

Când se termină totuși această stare născândă, începută cu 
distrugerea “Templului din lerusalim de către armatele lui Titus? 
Oricât de straniu ar părea, e vorba despre o perioadă extrem de 
lungă. Singurul mijloc de a determina sfârşitul unei stări năs- 
cânde este acela de a observa momentul când nihilismul, care, 
la începutul acestei transformări, a fost pus în mișcare, este 
complet dezactivat. În acest sens și în măsura în care, deși în 
formă mult mai moderată decât la origini, creștinismul medieval 

continuă să exercite o critică în raport cu lumea și să privilegieze 
transcendența, se poate spune că starea născândă se îndreaptă 
către sfârșitul ei abia în secolul al XIV-lea și nu dispare decât 
la începutul celui de-al XV-lea, când apare ideologia Renașterii. 
Dar de-abia începu civilizaţia renascentistă să-și dea roadele, că 
starea născândă, care e o stare de urgenţă, fu proclamată din 
nou, grație Reformei. 

Aceasta din urmă reprezintă o reluare a nihilismului, chiar 
dacă vechiul ascetism medieval este substituit, în societatea pu- 
ritană, de un ascetism intramundan. Vom înțelege poate de ce 
Nietzsche, în ultimele sale opere, a lansat violente invective 
împotriva lui Luther. Nietzsche intuise că Reforma venise într-un 
moment în care un proces foarte lung luase sfârșit. Apariţia ei 
a împiedicat ideologia Renașterii să prindă rădăcini de durată, a 
anulat, în fond, rezultatele unei lungi epoci din istoria civilizației 
occidentale. Nietzsche percepe acut că procesul de reformă a 
Bisericii numit de obicei „Contrareformă“ a fost provocat de 
apariția protestantismului, care este astfel, pentru filozoful ger- 
man, de două ori vinovat, pentru a fi provocat o reorganizare a 
Bisericii din care aceasta a ieșit atât de fărâmiţată, dar mai 
puternică decât înainte, și pentru a fi recufundat Occidentul în 
climatul nihilist al începuturilor Evului Mediu, care de-abia fu- 
sese depășit de Renaștere. Dar ceea ce Nietzsche nu observă este 
faptul că ideologia Renașterii era ea însăşi dacă nu un produs 
al catolicismului, cel puțin o creaţie căreia Biserica îi dăduse din 
plin ajutorul ei spiritual, moral și material. Renașterea, contrar 
celor afinnate încă de mulți, nu reprezintă o preponderență a 
elementului „păgân“ faţă de cel creștin ci, dimpotrivă, rezultatul 
normal, țărmul la care trebuia să acosteze creștinismul după o 
lungă perioadă de dezactivare gradată a nihilismului mundan în 
interiorul său. În acest sens, se poate spune că Renașterea repre- 
zintă portul creștinismului, întrucât corespunde finalităţilor sale 
istorice secrete, inerente acelui rol de moderator pe care creș- 
tinismul și l-a asumat în climatul nihilist al secolului al IV-lea. 
Ne lipseşte spaţiul pentru a aduce aici materialele istorice în 
sprijinul afirmațiilor noastre. În ce privește rezultatul stării năs- 

cânde a protestantismului, magistrala analiză a lui Max Weber 
(19227) ne pare încă validă (Weber, 1977). Nu e aici locul să 
demonstrăm că criticii lui (Tawney, 1977) nu au surprins decât 
unele amănunte din Weber, poate într-adevăr discutabile, fără a 
ştirbi însă validitatea afirmațiilor sale de fond. Va fi de-ajuns să 
spunem că Weber are meritul fundamental de a fi înțeles că 
modificările ideologice preced și provoacă modificările econo- 
mice, spre deosebire de ceea ce afirmă, în mod expeditiv, un 
anumit materialism încă dominant. Pentru ca să se poată naşte 
sistemul economic numit capitalism, a fost necesară o înclinaţie 
a individului de a economisi, care să permită acumularea de 
capital. Această înclinaţie nu este, desigur, „„naturală“, căci atunci 
„capitalismul““ s-ar transforma într-o constantă a istoriei. Dim- 
potrivă, pentru ca individul să renunțe la bunurile pământești și 
să acumuleze valoarea, la urma urmei abstractă, care se numeşte 
ban, era nevoie de un putemic impuls ideologic, justificator al 
unei atare atitudini. Acesta nu putea fi desigur impulsul ascetic 
medieval, căci omul Evului Mediu creştin era înclinat să nu se 
îngrijească de puținătatea mijloacelor materiale, în vreme ce, în 
perioadele de abundență, era obligat, cel puţin în teorie, ba 
adesea chiar și în practică, să facă opere de caritate. Dar iată 
apărând, o dată cu puritanismul, o formă de ascetism complet 
nouă, un ascetism intramundan care nu numai că îngăduie acu- 
mularea bogățiilor, dar te împiedică formal și să te bucuri de 
roadele lor, și să le dăruiești celor mai nevoiași. Și — stranie 
inversiune semantică a preceptelor evanghelice și a unei întregi 
tradiții interpretative — spiritul calvinist ajunge să identifice bo- 
găția acumulată și nefolosită cu semnul elecțiunii divine, al 
predestinării. 

Starea născândă protestantă trece astfel într-o formă de eco- 
nomie secularizată, în care capitalurile acumulate de părinţi cu 
teama lui Dumnezeu sunt făcute să aducă profit prin intermediul 
speculaţiei fiilor. Imboldul transcendent al puritanismului dispare, 
ca să facă loc purului mercantilism capitalist. Astfel se încheie 
starea născândă şi începe Occidentul modem. 

Nu e totuși nici o îndoială că a existat o reacţie, că o nouă 
stare născândă, cu un puternic arsenal nihilist, s-a răzvrătit la un 
moment dat împotriva noii stări de lucruri. Noua stare născândă 
s-a numit romantism și a reprezentat, în mare parte, o reacţie 
catolică împotriva spiritului invadator al capitalismului. Ea nu a 
reuşit în intențiile sale. Nihilismul pus în mișcare de romantici 
care, de la sfârșitul secolului al XVIII-lea, proclamau „moartea 
lui Dumnezeu“, a culminat în mesajul lui Nietzsche. Acesta 
transforma efectiv, cum a spus Heidegger, nihilismul în destin 
al istoriei Occidentului, în măsura în care numai perpetua negare 
a valorilor putea să ducă la o răsturnare a lor, putea instaura 
valori superioare. Efectul nihilismului nietzschean a fost o con- 
solidare și mai putemică a spiritului secularizat al capitalismului. 
El s-a ancorat solid în ideea mundanității, pentru a justifica orice 
abuz posibil, până la distrugerea individualității înseși. La aceasta 
a contribuit, în mod paradoxal, lunga tradiţie occidentală a uto- 
pismului. 


O critică a utopiei 


În 1979 a apărut la Editura Insel din Frankfurt am Main o 
carte extrem de interesantă a lui Hans Jonas, unul dintre cei mai 
mari interpreţi ai gnosticismului, intitulată Das Prinzip Verant- 
wortung. Versuch einer Ethik fiir die technologische Zivilisation 
(Principiul de răspundere. Încercare a unei etici pentru civili- 
zatia tehnologică). În această carte, filozoful american, ex-disci- 
pol al lui Heidegger, supune unei critici ascuţite tradiția 
occidentală a utopiei, ajungând la concluzia că, de câte ori se 
aude vorbindu-se despre utopie, pluteşte în jur un iz putemic de 
totalitarism. Un lucru similar a fost spus de Karl Popper în ce 
priveşte statul platonician, dar noutatea cărții lui Jonas constă în 
faptul că autorul arată aici, implicit, care sunt legăturile profunde 
dintre utopism și nihilism. 

Jonas a demonstrat, mai cu seamă împotriva lui E. Bloch, 
că de fiecare dată când e vorba despre realizarea practică a unei 
utopii Oarecare, aceasta ia forme nihiliste în sensul cel mai 
concret al termenului: acela de anihilare a tot ceea ce (instituţii, 
persoane etc.) se opune instaurării utopiei înseși. Utopia în sine 
este profund antidemocratică, în sensul că nu poate admite 
contradicții în interiorul ei, riscul fiind altfel propria-i dispariţie. 
De aceea, ea trebuie să desfășoare o permanentă activitate, în 
același timp totalitară și nihilistă, contra oricărui „inamic“ posi- 
bil, intern sau extem. 

Se părea că utopia reprezenta, în fond, alternativa nihilis- 
mului, ca opoziţie a ceea ce trebuie construit la ceea ce trebuie 
distrus. Realitatea, ne demonstrează Jonas, este că utopismul e 
o mască a nihilisrnului, masca sa cea mai perversă, dacă vrem, 
cea a demonului perfid care se travestește în înger. 

Se știe că istoria Occidentului este o istorie a utopiilor, dar 
puțini admit că este și o istorie a nihilismului, iar câte unul vede 
o alternanță de utopie și nihilism, de construcții ideale perfecte, 
însă întotdeauna contrazise de punerea lor în practică. Jonas ne 
face să vedem în plus că utopismul este o față a nihilismului — 
și aceasta prin intermediul criticii necruțătoare a diferitelor ideologii. 

Marxismul este poate utopia modernă care a marcat cel mai 
mult istoria Occidentului contemporan. Marx nu se limitează la 
o analiză fără judecată de valoare a mecanismelor producției 
capitaliste. E] observă un mecanism ca să zicem așa „diabolic“ 
în generarea perpetuă a plus-valorii, care este determinat de 
exploatarea muncitorului salariat. Pentru a elimina nedreptatea și 
răul, Marx întrezărește o societate viitoare în care nu va mai 
exista proprietate privată (să ni-l amintim pe gnosticul Epifaniu!) 
și în care mașinile vor înlocui treptat omul în producția necesară 
traiului uman, așa încât individul, eliberat de blestemul biblic al 
muncii, va găsi modul de a-și desăvârși toate talentele și posi- 
bilitățile pe care capitalismul i le-a paralizat în mod fatal. Ajuns 
aici, Marx schițează un tablou pe cât de straniu, pe atât de 
caraghios al acestei societăţi viitoare: unica activitate pe care 
omul va trebui să o desfăşoare, așa zicând „profesional“, va fi 

critica (!), altemând doar cu momente de odihnă în care va putea 
practica... vânătoarea şi pescuitul! Aczst mare trântor și mare 
flecar al viitorului pare o caricatură nedemnă a omului, și totuși 
o atare perspectivă a atras întregi cete de ideologi și politicieni, 
care au văzut în realizarea utopiei marxiste unicul mod de ieșire 
din impasul capitalismului. 

Prima tentativă de înfăptuire a ideilor lui Marx îi aparţine lui 
Lenin, care operează totuși o distorsiune cu adevărat „revoluționa- 
ră“ a mesajului predecesorului său. De fapt, Marx afinnase că so- 
cialismul va învinge numai în cele mai dezvoltate ţări ale 
Occidentului, adică acolo unde progresul tehnic va permite tocmai 
această trecere. Lenin modifică aici doctrina marxistă într-un sens 
idealist radical: nu condiţiile economice ale țării vor determina tre- 
cerea la socialism, ci gradul de constiintă revoluționară a partidu- 
lui proletar! De aici încolo asistăm, cu teamă și cutremurare, la 
istoria realizării negative a utopiei: distrugerea „dușmanilor in- 
temi“, continua expansiunea teritorială a Uniunii Sovietice, care 
vrea să pună în practică visul imperiului țarist prin crearea unui 
imperiu comunist, dacă se poate chiar în interiorul statului rus. 
Acesta este un exemplu, la scară imperială, pentru felul în care uto- 
pia își manifestă în primul rând latura nihilistă. 

Un alt exemplu ne este fumizat de nazism. Și nazismul, ple- 
când de la o critică radicală a capitalismului, pune în mișcare o 
utopie „atrăgătoare“. Latura ei nihilistă constă în eliminarea fizică 
nu a „„dușmanului de clasă“, ci a evreului, care este simbolul capi- 
talismului. Și aici, realizarea utopiei este strict dependentă de dis- 
pariția nu numai a „dușmanului intem'“, ci și a dușmanilor externi. 
Și aici, capacitatea misionară a ideologiei se manifestă în efortul 
de expansiune a Germaniei naziste, care vrea să câștige „spațiu 
vital“, dar îşi propune să opereze și o generalizare, o uniformizare 
rasială pe tot pământul, de pe care evreii, țiganii și slavii trebuie să 
dispară mai întâi. 

Un al treilea exemplu ne este fumizat de terorismul de astăzi. 
Teroriștii au pierdut gustul utopismului pozitiv, dar concepţia lor 
fundamentală, în măsura în care au una, este că, o dată eliminat 
capitalismul, ceva mai bun va trebui să apară pe ruinele lui, ceva 
complet distinct totuși de birocraţia imperiului sovietic. Cu aceas- 
ta, visurile milenare ale enosticismului sunt puse în practică, cu 

diferenţa că gnosticismul opunea lumii rele, demne de a fi distrusă, 
o transcendență marcată de plenitudine, de perfecțiunea absolută. 
În schimb, teroristul, bun discipol al lui Marx, deplasează 
transcendența din dimensiunea spaţială, verticală, pentru a o 
proiecta în dimensiunea temporală, orizontală: transcendenţa sa nu 
mai este cerul, ci vutorul. 

Nu ne interesează să urmărim aici și concluziile practice pen- 
tru viitor pe care le conţine cartea lui Jonas. Va fi de-ajuns să spu- 
nem Că, în măsura în care utopia iese din cadrul pur speculativ 
pentru a investi cadrul istoric, ea se manifestă ca una dintre formele 
cele mai perfide ale nihilismului. 


Destinul Occidentului 


lată-ne din nou în fața afirmatiei lui Heidegger, după care ni- 
hilismul ar fi destinul însuși al Occidentului și, prin urmare, al tu- 
turor popoarelor lumii, care gravitează în sfera de influență 
decisivă a Occidentului. 

Câtă vreme puteam nutri sentimentul că există ceva puternic, 
în cultura occidentală, care se opune nihilismului, iar acest ceva 
este utopia, am fi fost înclinați să negăm adevărul ideii pe care 
Heidegger o ia de la Nietzsche. Dar din moment ce devine evident 
că orice utopie este constrânsă în mod fatal să aibă o latură nega- 
tivă, care este, de altfel, ceea ce contează cu adevărat în praxisul 
social (fiindcă, în rest, nu se poate contesta că atât Uniunea Sovie- 
tică, cât și Germania nazistă sau Italia mussoliniană au înregistrat 
succese economice sau creșteri ale puterii și ale prestigiului), atunci 
va trebui să admitem că utopia reprezintă și ea o formă a nihilis- 
mului, cea mai seducătoare în perspectivele sale, cea mai cutremu- 
rătoare în realitatea sa istorică. 

În al doilea rând, va trebui să insistăm puţin și asupra con- 
ținutului nihilismului modem, care este un nihilism special, un ni- 
hilism capitalist. Deși nu se poate nega faptul că astăzi capitalismul 
posedă o componentă putemică de asistență socială (şi la aceasta, 
mișcarea socialistă, alături de mișcănile creștine calificate, și-a adus 
contribuţia istorică), esența sa este cu totul altceva decât milă și 
solicitudine pentru individ. Esenţa capitalismului modem constă 
într-un interes aproape exclusiv pentru mijlocul de schimb, pentru 

bani, ceea ce înseamnă că unica realitate care subzistă în adevărata 
ideologie a capitalismului este cea a comerțului. E vorba despre 
comerțul în sine, mai presus de figura însăși a comerciantului, care 
își vede puterea sporindu-se în măsura în care reușește să augmen- 
teze cantitatea mijloacelor de schimb de care dispune. Prin aceasta, 
realitatea totalitară a comerțului se substituie oricărei alte realități: 
viață, om, pasiune, credință, speranță, moarte, pentru a înșira aici 
numai câteva dintre cele mai sugestive forțe motrice din trecut. 
Viaţa e un pur accident comercial, care serveşte sau nu, în măsura 
în care ea reușește mai mult sau mai puţin să dezvolte comerțul. 
Omul este fie comerciant, unul care știe cum să-și folosească viața, 
fie o entitate negociabilă, adică ceva care va servi oricum scopuri- 
lor Comerțului, dar de care acest idol poate să se și lipsească. Pa- 
siunea cuiva pentru ceva folosește numai în măsura în care e corect 
orientată, adică are bune rezultate comerciale. Credința, în măsura 
în care poate fi exploatată. Speranța, pentru că îi e subordonată. 
Moartea, pentru că îl sporeşte!. În această lume care respiră Comerț 


l Ecuația noastră, capitalism = Comerţ, a suscitat perplexitatea celor care au avut cei 
dintâi amabilitatea de a citi şi discuta eseul nostru. Sigur, realitatea e mult mai complexă, 
şi totuși aș vrea să amintesc că și analiza lui Weber, oricât ar fi de subtilă, pornește de la 
aceeași stare de fapt. Astăzinimeni nu mai contestă că „„mercificarea““, adică transformarea 
în marfă a unor lucruri care, tradițional, nu erau și nu puteau fi privite ca atare, este unul 
dintre procesele fundamentale ale capitalismului avansat. Totuși se uită ades-— și pe nedrept, 
după părerea mea — că sub barbarismul „mercificare““ se ascunde în fond un concept clar 
și explicit: cel conform căruia, în capitalismul avansat, toate lucrurile servesc schimbului, 
sunt negociabile. În acest sens, mi se pare că nu trădez prea mult gândul altcuiva spunând 
că, în capitalism, lumea se transformă într-o uriașă mașină comercială, în care comerțul este 
un scop în sine. Aceasta nu era, desigur, intenția spiritului puritanismului, din care s-au 
născut tendințele economico-sociale care au dat viaţă sistemului numit „capitalism“. 

Există, în acest sens, un alt lucru asupra căruia se pare că nu am insistat destul. În 
pofida aparențelor după care azi, în lume, arexistadouă mari sisteme economico-sociale, 
respectiv capitalismul și comunismul, noi suntem de părere că, luând în considerare toate 
elementele, aceasta este mai cu seamă o invenție politică. Așa-zisul comunism al ţărilor 
est-europene și al altor țări din lume este un sistem hibrid care, pe de o parte, reflectă o 
formă de capitalism arhaic ce se străduieşte, cu orice mijloace, să atingă nivelul 
capitalismului avansat și, pe de altă parte, premerge într-im anumit sens capitalismul 
avansat, în sensul că permite o reglementare totalitară a consumurilor, reușind să anihileze 
complet libera inițiativă. Revoluţia rusă, departe de a irebui să fie considerată o „revoluție 
mondială“, are un caracter pur local. Repercusiunile ei mondiale au ca origine atracția 
secretă a maselor din întreaga lume pentru ordine și totalitarism și, de asemenea, cu 
siguranță, decompensaţia morală creată, în capitalism, de diferentele de stratus. Astăzi, 
perspectiva comunismului şi-a pierdut o mare parte din fascinaţie, când masele şi-au dat 
seama că, în țările așa-zise comuniste, diferențele de starus nu dispar. 

prin toți porii săi nu e loc de nimic altceva, decât cu riscul distru- 
perii psihice sau chiar fizice a persoanei. Orice plângere trebuie să 
fie reprimată, pentru că nu este denmnă de un comerciant. Orice 
regret trebuie să tacă, pentru că nu e rentabil. Orice critică trebuie 
să fie rezonabilă și să urmeze un scop previzibil, aşa încât banul 
s-o reducă la tăcere, iar critica, devenită o parte din comerțul însuşi, 
să-l poată servi într-o manieră constructivă. Caritate, pietate, bună- 
tate, compasiune, toate acestea sunt excluse din lumea comercială, 
pentru că sunt în contradicție cu legile schimbului. 

Nihilismul capitalist, care este reducerea realității la dimen- 
siunea Comerțului, are drept efect o sărăcire radicală a omului, 
respectiv reducerea sa la un obiect al manipulării comerciale. 

Dar atunci, vom [i întrebaţi, dacă nihilismul este prezent în 
capitalism, poate că acesta din urmă este ceea ce am numit o 
„„stare născândă“? Nu, și tocmai în aceasta rezidă particularitatea 
Occidentului în raport cu alte culturi: că nihilismul pare inevitabil 
implicat în interpretarea occidentală a realităţii, că el reprezintă 
o Stare permanentă și nu mai este un instrument de tranziţie. 
S-ar putea spune că un anume tip de nihilism este implicit, de 
exemplu, spiritului indian. E uşor de răspuns că asta nu ne 
interesează de această dată, nu fiindcă n-ar fi relevant, ci pentru 
că nu Occidentul este cel care gravitează în sfera de influență 
istorică a Indiei, ci invers. Această forţă de atracţie a Occiden- 
tului, exercitată asupra tuturor popoarelor care există astăzi pe 
pământ reprezintă, cum observa Heidegger, a doua caracteristică 
esenţială a sa. Din această cauză se poate acum afirma că, 
într-adevăr, nihilismul reprezintă destinul Occidentului și al po- 
poarelor care pătrund în sfera lui de influență, prin urmare 
destinul umanităţii în totalitatea ei. 


Puterea și Occidentul 


O dată cu apariția Occidentului modern, a reducerii realității 
la scena pe care se desfășoară Comerțul etem, asistăm la o 
transformare cu adevărat completă a „puterii“ înțelese în sens 
obiectiv. 

Am înregistrat felul în care, în cursul hominizării, agresivi- 
tatea umană este canalizată, treptat, spre riturile integratoare și 
compensatorii, în activități socialmente acceptabile. Am observat 
de asemenea că, în societățile pseudospecifice, există posibilitatea 
acumulării „puterii“ din partea unui „specialist“ individual și 
chiar posibilitatea negării normelor sociale, în cazul antinomis- 
mului. Antinomismul reprezintă o manifestare nihilistă indivi- 
duală a puterii, distinctă de nihilismul colectiv, a cărui esenţă a 
fost descrisă în paginile precedente. 

În Occident, ritul ca atare, care slujea drept sursă de siguran- 
ță socială, este sortit să dispară sau să fie transformat în spectacol 
(comercializat, adică). Rituri vechi se regăsesc astăzi numai în 
forma secularizată a meciurilor de fotbal, a concursurilor sportive 
etc. Aceasta înseamnă că, de acum înainte, grupul însuși nu mai 
are nici o priză directă asupra individului, pentru că acesta din 
urmă nu mai este „integrat“ ritual în societate. Chiar și riturile 
pur compensatorii se regăsesc astăzi, sub formă secularizată, în 
diferite mijloace de evaziune pe care individul vrea să și le 
procure. Dar, acestea nemaifiind rituri comune și general accep- 
tate, au devenit numai expediente ale marginalilor, pe care o 
persoană ce deţine o poziţie socială înaltă și faimă nu poate risca 
să le utilizeze, oricât de teribil ar fi stressul social pe care îl 
îndură. 

Puterea, pe care, în societăţile pseudospecifice, individul 
trebuie să o piardă și să o regăsească ritual, s-a întors astăzi la 
starea pură de agresivitate. De fapt, să ne gândim la nașterea 
etologiei și a teoriilor sale, care studiază și interpretează proble- 
ma agresivității umane și animale. Adevărul etologiei, ca și cel 
al psihanalizei, este strict istoric și este confirmat de condiţiile 
umanității de astăzi, în care „puterea“, în lipsa a ceva care să 
o ordoneze și s-o transforme, s-a întors la stadiul de agresivitate 
pură. 

Omul este o ființă producătoare și receptoare de fantasme, 
care sunt, în mare măsură, condiționate social. Întrucât nihilismul 
occidental este o formă de monopol al Comerţului asupra întregii 
realități, el pune în mișcare fantasme sortite să promoveze 

Comerţul însuși. Dacă admitem că aceasta este esența Occiden- 
tului de azi, atunci va trebui să admitem și faptul că acesta are 
nu numai dreptul, ci și datoria de a proceda în acest mod, pentru 
a nu-și contrazice esența. Să încercăm acum să specificăm, fără 
să cădem în literatură, care era sau trebuia să fie efectul fantas- 
melor culturale asupra educaţiei individului și, implicit, asupra 
modului în care individul experimenta „puterea“ în diferite e- 
poci, în afară de societăţile pseudospecifice, în privinţa cărora 
totul ar trebui să fie deja clar. 

Să luăm de exemplu Imperiul roman, în care experiența 
„puterii“ trebuie să fi avut un caracter, una peste alta, foarte 
haotic. Un cetăţean roman din timpul lui Augustus se lăsa pro- 
babil convins fără dificultate de fantasmele puse în mișcare de 
Stat, era fericit și mândru să fie un cetățean roman, fericit că 
poate să-și servească patria. Onorurile exercitau asupra lui o 
fascinaţie putemică, admițând că s-ar fi născut om liber și ar fi 
aparținut unui grup mediu. Morala sa era cea a vremii, dar 
vitalitalitatea îi era teafără. Dacă era sclav sau marginal, avea la 
dispoziţie diferite mijloace de evaziune care, la urma urmei, 
semănau mult cu cele de astăzi, dar se bucurau, în acea vreme, 
dacă nu de un prestigiu mai mare, cel puţin de o intensitate mai 
mare a experienței. Orăşean sau țăran, romanul avea în orice caz 
un sentiment de respect față de forțele naturii, credea în vrăjitorie 
şi magie, în prezenţa forțelor oculte pe pământ și în propria lui 
viață, în valoarea anumitor ritualuri, adesea interzise. Fie că era 
sau nu convins de nemurirea sufletului său, ori măcar de cea a 
anumitor suflete alese, romanul, chiar dacă era discipol al lui 
Lucretius, avea o filozofie pozitivă în toate privinţele şi un spirit 
deschis. 

Un secol mai târziu, lucrurile sunt radical schimbate. Ro- 
manul mijlociu a pierdut foarte mult din încrederea sa în auto- 
rități, iar fantasmele emanate de Stat nu îl mai satisfac. Dacă e 
soldat, e adept al lui Mithra, care e un zeu învingător, un zeu 
care îi promite, probabil, curajul și forța de a suporta încercările 
războiului. Dar poate fi în același timp adeptul Cybelei, al lui 
Isis, al lui Sabazios și al altor divinități de origine orientală. 

Soarta din lumea de dincolo îl preocupă întrucâtva, dar nu 
nutrește încă idei nihiliste față de lume și de bunurile sale. Dacă 
a fost convertit la mesajul de caritate și compasiune universală 
al creştinismului, probabil nu vorbește despre aceasta, pentru că 
îl aşteaptă nu numai deriziunea publică, ci poate chiar martiriul. 

Încă cincizeci de ani, și starea de spirit a cetățeanului roman 
se schimbă din nou. Creștinismul a câștigat foarte mulţi adepți, 
persecuțiile sunt violente. Credinţa romanului în fatalitatea ine- 
galităţii sociale a fost zdruncinată. Dacă e cult, misterele și 
iniţierile lor nu-l mai satisfac, el va încerca de acum înainte să-și 
potolească setea de siguranţă cu diferite scrieri ieșite din mediul 
oriental, îi va citi pe Celsus, Numenius, Oracolele chaldeene cu 
profund interes, va începe poate să se adâncească, morbid, în 
fantasmele nihiliste ale gnosticismului, va deveni membru al 
câtorva secte obscure, ai căror adepți blestemă lumea şi practică 
cel mai sever ascetism, sau, dimpotrivă, libertinajul cel mai lipsit 
de prejudecăți. 

Prin triumful creștinismului, sistemul de valori se schimbă 
din nou din rădăcini. Puterea supremă pe care un creștin poate 
şi trebuie să o experimenteze îi vine, din graţie divină, prin 
intermediul unui regim de asceză, de mortificări, de meditație 
constantă asupra precarității vieții mundane și a fericirii vieții 
eteme. Încă demult valorile creștine erau în stare să facă adevă- 
rate miracole, să-i permită unui individ oarecare să se arate mai 
putemic decât soarta, decât tortura, decât umilința, decât moartea. 
Erau experiențe reale, metamorfoze pe care le putea contempla 
oricine, valori a căror eficacitate nu putea fi pusă la îndoială. 
Înarmat cu credință, speranţă și caritate, creștinul experimenta 
„puterea“ ca evaziune de sub stăpânirea necesităţii, ca libertate 
în faţa instinctelor primare ale omului. Noutatea sfântului creștin, 
în raport cu diferiții „specialiști ai puterii“ din societățile pseu- 
dospecifice, constă în faptul că el, sfântul, este îndemnat de 
sentimentul fratemităţii universale, că el înconjoară toate făpturile 
cu iubirea sa netulburată. Iubirea, toleranța, inerente spiritului 
creştinismului, reduc nihilismul mundan la o componentă secun- 
dară, îl fac aproape să dispară în fața bogăției compasiunii pentru 

toate fiinţele lurnii. Desigur, omul este făcut și din carne, este 
și un păcătos, dar porunca fundamentală, spre deosebire de 
gnosticism și de orice alt curent preponderen! nihilist și sectar, 
este, în creştinisrn, caritatea: ama et fac quod vis. 

Omul Renașterii rămâne în chip esențial creştin în așteptările 
şi în angoasele sale, dar fantasmele dominante care îl ademenesc 
sunt cele ale magiei. Mult mai mult decât romanul mijlociu din 
epoca augustană, el credea că poziţia astrelor domină istoria 
lumii și pe cea a fiecărui individ, cu suișurile și coborâșurile ei, 
cu norocul și nenorocirile ei. În toate acestea el rămâne în fond 
tributar culturii Antichității târzii, pe care o redescoperă acum 
cu o pasiune avidă. Idealul său este sinteza, între Cristos și 
Platon, între Sf. loan și Plotin, între Sf. Pavel și Hermes Tris- 
megistul, între Sf. Augustin și Aristotel, între Sf. Toma şi Aver- 
roes. Creștinismul devine prin Renaștere o cheie hermeneutică, 
care nu mai combate acum ideologii străine de el, ci se stră- 
duiește, cu succes, să le integreze. În viaţa practică, acest creștin 
renascentist acordă o atenție extremă metodelor de a dirija 
influența astrelor, în așa fel încât să-i fie binefăcătoare sănătății, 
vieţii sociale, vieţii erotice. E] visează, ca Marsilio Ficino, să 
realizeze o imagine astrologică a lumii, care să-i asigure o anu- 
mită posesiune magică a vieţii terestre, o poziție conștientă și 
privilegiată în fața providenţei. Are un mare interes pentru reto- 
Tică, dar urmărește în ea un scop care e, în realitate, magic; este 
interesat de asemeni de teatru, de antichităţi, de hieroglife, de 
tot ceea ce se află înconjurat cu o aură de mister. Natura, pe 
care învață să o cunoască în profunzime, îi fumizează mijoacele 
pentru operaţiile sale magice. Are legături cu demonii văzduhu- 
lui, cu sufletele morților, cu prezențe invizibile pe care le atrage 
prin incantaţii, talismane, imagini magice. Unul dintre interesele 
sale majore se îndreaptă spre întâmplările erosului, care pot fi 
terestre sau vulgare, dar și celeste sau nobile. Întrucât, în esența 
sa, erosul este o fantasmă!, între acești doi poli există o întreagă 


! CE. studiul nostru Magia spirituale e magia demunrucu nel Rinascimenre (Magie 
spiruuclă şi magie demonică în Renastere). care trebuie să apară în „Rivista di Storia e 
lenteratura religiusa”. (Studiul a apărut în nr. 17/1981 al revistei, pp. 360-408 (n. tr.)] 

scară de situaţii interrnediare, ambigue, pe care Evul Mediu, în 
opoziţia sa la materie, nu le prevedea. | 

Spre deosebire de omul renascentist, adeptul lui Calvin își 
arată oroarea și disprețul pentru magie, pentru astrologie, pentru 
eros. E] crede că Dumnezeu a predestinat o dată pentru totdeauna 
sufletele la Paradis sau la tortură infemală. Nu-i chip să scapi 
de propria-ți soartă imuabilă, pentru că liberul arbitru nu există: 
viitorul e scris în noi dinainte de a ne naște. Cine crede că a 
fost ales pentru Paradis, va trebui să țină ascunsă această certi- 
tudine a sa, dar va avea datoria să se poarte întotdeauna impe- 
cabil, nu pentru că ar avea importanţă (a fost deja ales), ci pentru 
că el trebuie să dea un exemplu comunității. Caritatea prin fapte 
este inutilă, pentru că nu poate să-i ajute pe cei care au fost deja 
condamnați de Dumnezeu. De altfel, bunăstarea este importantă 
pentru a arăta, cu ea și prin ea, semnul că Dumnezeu ne este 
favorabil, căci, dacă Dumnezeu detestă pe cineva, mizeria lui 
materială și morală este deja un indiciu vizibil al repulsiei divine. 
Lumea e rea, e un loc de exil în care puritanul are totuși datoria 
de a-și îndeplini corect faptele cotidiene, în așteptarea împărăției 
divine. Și deoarece această trecere prin lume are un caracter 
provizoriu şi de asemenea precar, puritanul trebuie să aibă o 
viaţă extrem de frugală, deși se obligă să economisească banii, 
a căror revărsare din toate părțile este provocată de iubirea divină 
pentru el. Dacă economisește, nu o face în scop egoist, pentru 
că oricum nu se bucură de bunurile sale; o face pur și simplu 
ad maiorem gloriam Dei, pentru a-l glorifica pe Domnul care îl 
iubește și pentru a nu refuza darul său arbitrar. 

Dacă, în felul său, calvinistul era creștin, urmaşii săi nu mai 
sunt. Banul dobândit cu sudoarea frunţii și în disprețul pentru 
bunurile terestre devine idolul unei noi religii, aceea a Comer. 
țului. În această situaţie, romantismul proclamă „moartea lui 
Dumnezeu“, declară acum că eficacitatea fantasmelor puse în 
mișcare de tradiţia creștină este inexorabil apusă. „Fabulele an- 
tice““ sunt substituite acum de domnia crudă a „„adevărului“, care 
este tirania insuportabilă a deosebirilor sociale, a invidiei de 

clasă, a ostilităţii între opresori și opresaţi, pe scurt, o privire 
golă și desvrăjită asupra lumii. Romanticul se agită, e disperat, 
îi acuză pe toți de toate, face gesturi grandilocvente, proclamă 
deşertăciunea lumii și labilitatea lucrurilor, ca să se contrazică 
complet în clipa următoare. Este impulsiv, dominat de sentimen- 
te, egalitarist în teorie, dar aristocratic în practică, este un erou 
solitar și are vocaţia morții premature, măcar de tuberculoză sau 
de sifilis. În fond, e un raţionalist îmbătrânit timpuriu cu nostal- 
gia imposibilului, care are oroare de prezent din cauza platitu- 
dinii lui și exaltă, pe rând, fie trecutul, fie viitorul în care nu 
are încredere. Pe de altă parte, romanticul face experiențe mis- 
tice, se Simte atras de ocultism și de magie, dar a pierdut 
încrederea absolută în eficacitatea acestor arte, a devenit din 
această cauză mai curând un estet decât un mag. Și totuși, între 
fantasmele prezentului și cele ale trecutului nostru mai îndepărtat, 
romantismul rămâne, pentru noi, o trecere obligatorie pentru a 
înțelege ceea ce l-a precedat în timp. Punte între două epoci, 
această epocă de dezbinare interioară umple prăpastia între Oc- 
cidentul profund religios și cel practic secularizat de astăzi. Dacă 
experienţa puterii este echivalentă, într-un anumit sens, pentru 
calvinist, cu ordinea (în viață, în afaceri etc.), pentru romantic 
puterea este cucerită în modul exact contrariu, adică prin dezor- 
dine. Dacă nihilismul puritan este o putemică forță de coeziune 
(să ne gândim la familia și la comunitatea puritanilor, la concep- 
ţia lor despre Stat), cel al romanticilor este, dimpotrivă, disjunc- 
tiv. Prin reacţia sa la puritanism, prin întoarcerea nostalgică la 
valorile Renașterii și ale Evului Mediu, văzute mai ales ca 
obiecte preţioase de artă, dar nemaiînțelese în toată complexitatea 
lor, romantismul este un creuzet unde, în formă haotică, sunt 
puse la un loc toate epocile din istoria Occidentului, cea trecută 
şi cea viitoare. 

Ca și doctorul Faust reîntinerit, romanticul se înșela crezând 
că Gefiihl ist alles, „sentimentul este totul“. Raționamentul pu- 
ritan rece, steril, folosit acum nu pentru a împlini voința celestă, 

ci pentru a socoti profiturile Comerţului, încheie rapid socotelile 
E: S A | 
cu oponenții lui nostalgici . 

Ne lipsește spațiul pentru a oferi cititorului o investigaţie 
mai exactă a schimbării istorice în modul de a experimenta 
puterea în civilizația occidentală. Până acum, am enumerat câteva 
modalități generale și mai răspândite în anumite momente, dar 
posibile și în alte perioade, cum ar fi, de exemplu, orgoliul 
național și căutarea onorurilor, magia și vrăjitoria, participarea 
la comunitatea inițiaților, nihilismul și antinomismul cu motivaţie 
transcendentă, caritatea universală, erosul fantastic, predestinarea, 
ordinea, nostalgia, dezordinea etc. În nici unul dintre aceste 
cazuri, experiența puterii nu este strict legată de posesia vreunui 
obiect material, deși ea poate să implice deseori și situații de 
acest gen. Putem totuși conchide că locul experientei puterii, 
pentru Occidentul precapitalist, era aproape întotdeauna de na- 
tură ideologică. Capitalismul instalat operează o totală răstumare 
a acestei ordini valorice, în sensul că el stabileşte ecuaţia putere 
= avere, care are un dublu aspect: pe de o parte, înseamnă că 
banul este putere, pe de altă parte, că puterea are valoarea 
comercială. Această premisă fundamentală a capitalismului face 
ca toate justificările ideologice pe care el continuă să le repro- 
pună să nu mai aibă de-a face cu esența însăși a epocii noastre, 
ci să reprezinte paleative ce tind să o mascheze și să o facă mai 
suportabilă. Consecința cea mai importantă a diferenței dintre 
esenţa și scopul capitalismului, pe de o parte, și, pe de altă parte, 

1 Cineva ne-ar putea pesemne întreba de ce, în această sumară istorie a puterii și a 
nihilismului occidental, lipsesc revoluțiile, marile evenimente politice, pe scurt, aproape 
toată istoria politico-socială a Europei. În sinteza noastră ultrarapidă, interesul nostru s-a 
îndreptat exclusiv spre anumite distincţii culturale, care ni s-au părut mai importante pentru 
cazul în discuţie. Revoluţia engleză, cea franceză din 1789, cele de la 1848 au o interferență 
directă cu istoria nihilismului pe care tocmai o examinănm, în sensul că reprezintă momente 
de izbucnire a tensiunilor implicite în „stările născânde“ de mai sus. Revoluţia engleză 
reprezintă triumful puritanismului pe plan politic. Cea franceză este un eveniment prea 
complex ca să poată fi tratat, în mod expeditiv, în acest loc. Revoluţiile de la 1848 ar putea 
fi interpretate ca expresie politică a stării născânde romantice. Se înțelege de la sine, în toate 
cazurile de mai sus, că motivaţiileculturale sumare nu ajung; sunt în joc probleme și interese 
sociale, politice și economice extrem de complexe. În fornularea unei teorii a nihilismului, 


ne este îngăduit totuși să le punem între paranteze, ceea ce nu înseamnă nici ignorarea, nici 
minimalizarea lor. 

justificările ideologice pe care acesta le pune în circulaţie la 
îndemâna cetățeanului manipulat, este faptul că nici una dintre 
aceste justificări nu poate fi cu adevărat eficientă. 

În această situaţie, Nietzsche, care nu este un economist și 
de aceea merge dincolo de economie, ajunge la două concluzii 
de care trebuie să ținem seamă, pentru că ele par să rezume 
problema puterii în Occidentul modem: 

a) aihilismul reprezintă destinul Occidentului; 

b) puterea aparține voinţei individului de a răstuma valorile, 
adică puterea este nihilism. 

Am ajuns să specificăm tezele fundamentale din acest ca- 
pitol. Va trebui să mai precizăm un lucru: că, în măsura în care 
justificările ideologice tradiționale ale „puterii“ individului și ale 
demnității sale umane sunt lipsite de acum înainte de eficacitate 
reală, şi în măsura în care experiența puterii nu mai poate fi 
satisfăcută de posedarea lucrurilor, o fâșie largă de putere indi- 
viduală rămâne fără scop sau, mai bine zis, liberă să-si caute 
un scop oarecare. Puterea în libertate, puterea neîndiguită de 
rituri sau de justificări ideologice ale societății, este agresivitatea 
în stare pură. 

Nietzsche nu a avut continuatori, totuși intuițiile sale ac- 
ționează în cultura occidentală pe căi subterane și imprevizibile. 
„Școala de la Frankfurt“, într-un context de gândire total diferit, 
a observat că esența capitalismului este transformarea în marfă 
a oricărei realități experimentabile și că din aceasta derivă anu- 
larea individului, reducerea sa la simpla dimensiune economică, 
pierderea rădăcinilor umaniste înseși ale civilizației noastre. Fi- 
lozofii din Frankfurt au fost acuzaţi că sunt „apocaliptici“, că 
văd numai aspectele negative ale civilizației noastre. Reproșul 
este în parte justificat prin faptul că rădăcinile marxiste ale 
gândirii lor îi aşează pe filozofii din Frankfurt în interiorul 
culturii înseși pe care o pun în discuţie, îi fac să participe 
profund la aceeaşi realitate ale cărei limite și erori le identifică. 
Și totuși hi se pare semnificativ, în sensul discursului nostru, că 
unul dintre cei mai populari între filozofii din Frankfurt, Mar- 
cuse, ajunge la concluzii analoge cu cele ale lui Nietzsche, deşi 

pe căi diferite. Ideea lui fundamentală este aceea că trăim într-o 
„societate bolnavă“ și că singurul mod de a rămâne sănătoși este 
să fim „„în dezacord“ cu ea (Marcuse, 1972, 335-336). Căci 
Marcuse scrie: „În ce privește manipularea și controlul psihicului 
în societatea industrială avansată, trebuie să ne întrebăm: în ce 
scop? De către cine? Dincolo de manipulările specifice în inte- 
resul unor grupuri de afaceri, politice, subordonate Statului, sco- 
pul general subiectiv este acela de a adapta individul la modul 
de existență pe care societatea i-l impune... Fără îndoială, atari 
moduri de control nu constituie o conspirație, nu sunt centralizate 
de o organizație sau de un grup de organizații: mai curând apar 
difuz în societate, exercitate de vecini, comunitate, grupuri de 
persoane de aceeași condiţie, de mijloace de comunicare în masă 
şi (poate în ultimul rând) de guvem... Ca sociologie și psihologie 
industrială, sau, cu un eufemism, ca «știință a relaţiilor umane», 
aceste activități științifice au devenit un instrument indispensabil 
în mâinile puterii reale“ (I/bidem., 337-338). Aceasta înseamnă, 
tradus în contextul discursului nostru, că nihilismul (adică deza- 
cordul) este unicul mod de experimentare a puterii. Dar trebuie 
să ne întrebăm ce s-ar întâmpla în ziua în care indivizii şi-ar 
reapropria puterea de care au fost lipsiți, cum și cu ce efecte 
s-ar desfășura puterea subiectivă repusă în libertate. 

După ce am epuizat cadrul descriptiv, să ne întoarcem la 
tema noastră și să ne întrebăm ce poate schimba religia în această 
stare de lucruri, care-i pot fi rolul și funcția. 


Religie și putere 


Dacă acceptăm, convenţional, semnificația pe care am dat-o 
termenului de „putere“, atunci putem afirma că sarcina tradiţio- 
nală a religiei a fost aceea de a fumiza o arie rituală pentru 
împlinirea puterii individului în condiţii socialmente tolerabile. 
Ea şi-a îndeplinit întotdeauna această sarcină cu o mare inteligen- 
ță etologică și ecologică, psihologică și antropologică, sociolo- 

gică și economică. Dacă admitem că toate popoarele lumii sunt 
atrase de destinul Occidentului, atunci trebuie să deducem din 
aceasta că schimbările din Occident în raport cu religia sunt, în 
ultimă instanță, valabile pentru destinul tuturor popoarelor lumii. 

Cu începere din iluminism — si lucrul a fost pus în evidență 
în eseurile lor respective atât de M. Lombardo, cât și de G. 
Romanato — Statul a început, puțin câte puţin, să ia asupra sa 
sarcini care, în mod tradițional, erau rezervate religiei. Este 
fenomenul pe care îl numim ,,secularizare““. Totuşi Statul, a cărui 
funcţie socială și psihologică este diferită de cea a religiei, nu a 
putut să-și asume obligaţia de a oferi spaţii potrivite pentru 
desfășurarea completă a puterii individului. Astăzi capacitatea 
Statului de a da un sens existenței lumești rămâne în limitele 
sistemului de producție occidental. Și pentru că, după cum am 
văzut, capitalismul se sprijină pe ecuaţia putere = avere — care 
reprezintă esenţa lui şi limita extremă ce nu se mai poate trans- 
cende, altfel fiind repuse în discuție propriile sale premise — 
justificările ideologice ale capitalismului, ca şi ale Statului mo- 
dem, nu sunt eficiente pentru că ignoră acea dimensiune esen- 
țială a puterii care este dimensiunea sa subiectivă. Pe de o parte, 
au fost înlăturate frânele inhibitoare ale religiei, care canalizau 
aspirația individuală la libertate şi putere în spaţii socialmente 
tolerabile; pe de altă parte, Statul nu mai este în măsură să 
controleze, prin propunerea propriilor sale valori sau prin pura 
coerciție a legii, acele forțe obscure care s-au descătușat ca 
urmare a încețoșării legăturii religioase. Agresivitatea care se 
dezlănțuie în țările Occidentului reprezintă fenomenul cel mai 
alarmant al epocii noastre şi totodată încheierea unui lung drum 
istoric și cultural. Este rodul unei culturi și nu poate fi înțeleasă 
altfel, se pare, decât rediscutând înseși premisele acestei culturi. 

Dacă cultura noastră este cea a posesiunii, a averii care s-a 
suprapus ființei, inversarea sensului de mişcare ar cere, probabil, 
restabilirea primatului ființei asupra averii, recunoașterea deşer- 
tăciunii mitului posesiei. Între marile religii ale lumii, se pare că 
numai creștinismul are în sine forțele, valorile și prestigiul ne- 
cesar pentru a răspunde acestei îndatoriri. Dar cum, în ce fel, 

pe ce căi, cu ce preţ, sunt previziuni pe care nu îndrăznim să 
le facem. Nu putem indica soluții; ne limităm la punerea pro- 
blemei. 

Riturile și miturile tradiţiei nu mai reuşesc să-și îndepli- 
nească funcţia integratoare și compensatorie în Occidentul secu- 
larizat. Nihilismul, acest „oaspete neliniștitor“, a invadat din nou 
casa omului. Omul, dezbrăcat de tot ceea ce îl transcende, apare, 
poate pentru prima oară în istorie, singur și lipsit de apărare în 
fața forțelor oarbe ale instinctului și ale agresivităţii. De toate 
acestea, religia viitorului, aceea fără de care umanitatea ar putea 
chiar să se autodistrugă, va trebui să țină seama. Poate că, la 
timpul cuvenit, ea va ști să găsească tonurile și mijloacele pentru 
a lansa mesajul de care va fi nevoie. 

Ioan Petru Culianu 


PSIHANODIA 


(ce = ai=] 





Volumul reunește două studii majore consacrate de loan Petru 
Culianu, ca istoric al religiilor, „ascensiunii sufletului“: Psihanodia, 
inițial publicat în 1983 în limba engleză de vechea și prestigioasa casă 
editorială E.J. Brill din Leiden (specializată în istoria religiilor) şi 
Experiente ale extazului, apărut în 1984 la binecunoscuta editură 
pariziană Payot. De la precursorii lui Platon până la apocalipsele 
medievale creştine, trecând prin apocaliptica iudaică și prin legendele 
islamice ale mi'raj-ului, nenumărate sunt mărturiile care atestă extazul 
şi ascensiunea celestă a sufletului. Medicine-men greci, adevăraţi 
„tehnicieni“ ai extazului, îndeplinesc în Grecia arhaică rolurile de 
ghicitori, tămăduitori și purificatori. Ei sunt abstinenţi, folosesc 
droguri, îşi cunosc încarnările anterioare... Pe baza credințelor despre 
medicine-men sunt construite, în mare parte, miturile centrale ale lui 
Platon. 


Reprezentările eschatologice din vechea Grecie suferă, în Antichitatea 
târzie, puternice schimbări de accent. Urcarea sufletului la cer — 
extatică sau postumă — apare încadrată, în luxuriantele scenarii 
gnostice, unor cadre narative de mare dramatism, dezvăluind itinerarul 
sinuos şi pândit de primejdii al inițiatului antrenat în traversarea 
etajelor celeste, călător printre eoni... 

Cartea propune, dincolo de armătura solidă a erudiţiei, tabloul 
pasionant al credințelor, practicilor si scenariilor referitoare la una 
dintre experienţele cele mai tulburătoare ale istoriei dintotdeauna a 


omului. 








Ernst Meckelburg 


AGENTI PSI 


; Side 
Manipularea conștiinței noastre 





Cartea prezintă un dosar până de curând strict secret, care începe să 
iasă la iveală o dată cu încheierea Războiului Rece și a confruntării 
Est-Vest: atât în Statele Unite, cât și în spaţiul de influență al fostei 
Uniuni Sovietice s-au desfășurat timp de patruzeci de ani cercetări 
asidue şi experimente în domeniul percepției extrasenzoriale umane. 
Acestea au fost finanţate din plin de armată și de serviciile secrete, 
diversele fenomene Psi — hipnoza, telepatia, precogniţia, precum și o 
gamă întreagă de efecte psihocinetice — având în primul rând un 
Caracter strategic pentru că reprezintă forme prin care conștiința 
influențează materia. Autorul redă opiniile unor cercetători, foști 
ofițeri ai serviciilor secrete americane şi ruse, care au dezvoltat tehnici 
Psi și care, relatând experimente de domeniul incredibilului, atrag 
atenția asupra primejdiei utilizării acestora în scopuri ofensive, 
deoarece nu există metode eficiente prin care să poată fi combătute. 





Bogdan Ficeac 
TEHNICI DE 
MANIPULAR 








Cum se poate obține controlul total asupra minții umane? Care 
sunt deosebirile între metoda chinezească de spălare a creierului 
şi cea rusească? Cum se creează o psihoză colectivă? Care este 
efectul mesajelor subliminale? Dar al halucinantelor tehnici de 
programare neurolingvistică? În ce fel au ajuns liderii 
sistemelor totalitare să stăpânească mulțimile? Cum pot fi 
manipulate sentimentele și comportamentul oamenilor, de 
exemplu în campaniile electorale? Cum a fost posibilă 
ascensiunea nazismului? Dar a comunismului? Iată doar câteva 
dintre tulburătoarele întrebări cărora li se poate găsi un răspuns 
în cartea lui Bogdan Ficeac, scrisă după un an de studiu în 
biblioteca prestigioasei Universităţi Stanford din California. 

„Religie și putere se prezintă ca o reflecţie «pe trei voci», reflecţie 
pătrunzătoare, riguroasă și documentată privind rolul! 
creștinismului și al  religiozităţii în general în societatea 
contemporană. Autorii pleacă de: la constatarea că Statul 
birocratic pătrunde din ce în ce mai mult în existența privată, în 
intimitatea persoanelor umane. Dilatându-se demăsurat, sfera 
statală ajunge să înglobeze tot mai des conținuturi etice, și 
finalităţi parareligioase. In aceste condiţii, religia și puterea apar 
ca două realităţi potenţial antagoniste: puterea tinde să 
zdrobească sau să manipuleze individul, religia, dinpotrivă, să-l 
protejeze și să-l «elibereze»... Culianu examinează, în perspectiva 
istoriei comparate a religiilor, funcţia ritualităţii religioase asupra 
indivizilor și a societăţii; în istoria Occidentului, aceasta a reușit 
mereu să echilibreze voința de putere (proprie indivizilor) cu 
exigenţele de socializare (necesare dinamicii sociale). Ce se 
întâmplă însă dacă riturile și miturile tradiționale nu mai reușesc 
să-și împlinească funcţia integratoare, iar religiozitatea însăși 
pare să se-ntunece, luând forme tulburi? Cartea rămâne deschisă 
pe această întrebare, a cărei fierbinte actualitate nu mai este 
nevoie să o subliniem . . .” 

Franco Molinari, 1] Sabato 

